
PIRMAS SKYRIUS 


Kai užgeso dešiniojo borto variklis, supratau, kad pate- 
kome į bėdą, tačiau ši kelionė nesisekė jau nuo pat pradžių. 

Mudu su žmona buvome mūsų namuose Džersyje, Laman- 
šo saloje, kai telefono atsakiklyje pasigirdo vieno žymaus Ho- 
livudo prodiuserio balsas. Jis norėjo sukurti filmą pagal vie- 
ną iš mano knygų ir primygtinai prašė susitikti. Tai reiškė, 
kad mes turėjome kuo skubiausiai vykti į Angliją, į mūsų na- 
mus Čičesteryje. Aš paskambinau į oro taksi firmą, į kurią 
paprastai kreipdavausi tokiais atvejais, tačiau ten nebuvo nė 
vieno paruošto lėktuvo. Vis dėlto firmos atstovai pažadėjo pa- 
daryti viską, ką galės. Galų gale jie man pasiūlė “Cessną 310", 
kylančią iš Grenvilio Bretanės pakrantėje, ir ganėtinai nukar- 
šusį pilotą, vardu Diuponas. Kadangi negalėjau pasirinkti, ne- 
dvejodamas užsisakiau tą reisą, nes oro prognozė nežadėjo 
nieko gera, o mums rūpėjo kuo greičiau išskristi. Aš atsisė- 
dau gale, tačiau “310-0jo" valdymas dvigubas, tad mano žmo- 
na, nepaprastai patyrusi pilotė, panoro atsisėsti į dešiniąją sė- 
dynę priekyje. Ačiū Dievui, kad ji taip padarė. 


Lamanšo sąsiauris ir salos pasižymi rūkais, kurie susida- 
ro per neįtikėtinai trumpą laiką ir sparčiai apgaubia visą vie- 
tovę. Būtent taip ir atsitiko tą rytą. Pakilome puikiai, tačiau 
po dešimties minučių rūkas paskandino Džersį, Prancūzijos 
pakrantę, net ir Gernsio salą. 

Mes pasukome į pietų Anglijos pakrantę, Sautamptono 
link. Sprendžiant iš žilų sruogų ir nedidelio antsvorio, Diu- 
ponas buvo netoli šešiasdešimties. Stebėdamas, kaip jis val- 
do lėktuvą, ant jo veido pastebėjau prakaito lašelius. 

 Denisė užsidėjo ausines, o kitą porą padavė man. Įsijun- 
giau jas. Vienu metu, kol Diuponas kalbėjosi su kažkuo iš oro 
transporto kontrolės punkto, Denisė valdė lėktuvą, paskui val- 
dymą perėmė jis, 0 ji atsisuko į mane. 

— Esame penkių tūkstančių pėdų aukštyje. Apačioje 
siaubingas rūkas. Sautamptonas uždarytas; visi kiti oro uos- 

tai į rytus — irgi. Bandysime leistis į Bornmutą, nors reika- 
lai prastoki. 

Dar vaikas išvengęs mirties Airijos respublikonų armijos 
bombarduojamame Šankile, Belfaste, vėliau — tarnaudamas 
armijoje, išmokau priimti gyvenimą tokį, koks jis yra. Pasiti- 
kėdamas Žmonos sugebėjimais nusišypsojau riaumojantiems 
varikliams, susiradau bare kažkieno apdairiai parūpintą bute- 
lį šampano ir įsipyliau į plastmasinę stiklinę. Aš visuomet gal- 
vodavau, kad gyvenime nėra to blogo, kas neišeitų į gera. Ta- 
čiau dabar viskas krypo į bloga. 

Būtent tą minutę užgeso dešinysis variklis. Jis trumpam 
stabtelėjo, išspjovė debesį juodų dūmų ir nutilo. 

Diuponas ėmė įnirtingai spaudinėti mygtukus karštligiš- 
kai ieškodamas išeities, tačiau veltui. Mes praradome aukštį. 
Apimtas panikos, Diuponas pradėjo prancūziškai šūkčioti Born- 
muto oro transporto kontrolės punktui, tačiau mano Žmona mos- 
telėjo jam ir labai ramiai, nė kiek nesutrikusi perėmė ryšį. 

— Mes turim degalų dar kokiai valandai, — pranešė ji. — 
Ką galite pasiūlyti? 

Kontrolės punkto dispečerė taip pat, prašneko visiškai ra- 
miu balsu: 

— Negaliu duoti garantijų, tačiau geriausia jums būtų 
leistis Kornvalyje. Ten dar ne viskas uždaryta. Siūlau Kold 
Harborą, nedidelį žvejybos uostą netoli Driežo kyšulio. Jame 
likusi sena KOL* nusileidimo juosta dar nuo Antrojo pasauli- 
nio karo. Apleista, tačiau naudojama. Pranešiu jūsų duomenis 
visoms gelbėjimo tarnyboms. Sėkmės. 

Kitas dvidešimt minučių laikėmės trijų tūkstančių pėdų 
aukštyje. Radijo ryšys trūkinėjo, dažnai visiškai dingdavo. Ap- 
linkui mus sūkuriavo rūkas, o paskui pradėjo smarkiai lyti. Diu- 
ponas dar labiau susijaudino ir išprakaitavo. Kartkartėmis jis 
bandė kalbėti, tačiau vėl prancūziškai, ir Denisė dar kartą pe- 
rėmė ryšį. Iš radijo stoties sklido įvairūs balsai, nustelbiami 
atmosferos trukdžių. Prasidėjo audra, ir lėktuvas ėmė siūbuoti. 

Denisė susikaupusi prakalbo ir pranešė mūsų koordinates. 

— Meidei**. Bandome leistis į nusileidimo juostą Kold 
Harbore. 

Staiga trukdžiai dingo ir pasigirdo aiškus tvirtas balsas: 

— Cia Nacionalinė gelbėjimo tarnyba, Kold Harboras. 


* KOL — Karališkasis oro laivynas (Jungtinės Karalystės). 
* May Day — tarptautinis nelaimės signalas. 

Kalba Zekas Eklandas. Čia nusileisti nėra jokių galimybių, 
mergyt. Aš nematau toliau savo nosies. 

Diuponui tai buvo “paskutinis lašas". Jis staiga sudeja- 
vo, krūptelėjo ir pasviro į šoną. Lėktuvas ėmė kristi, tačiau 
Denisė perėmė valdymą ir pamažu išlygino skrydį. Aš pasi- 
lenkiau ir užčiuopiau pulsą Diupono kakle. 

— Pulsas yra, tik labai silpnas. Atrodo, jį ištiko širdies 
smūgis. 

Nustūmiau jį toliau nuo Denisės. Ji ramiai tarė: 

— Ištrauk iš po jo sėdynės gelbėjimosi liemenę ir apvilk 
Jį, tada apsivilk ir pats. 

Ji įjungė autopilotą ir užsitempė gelbėjimosi liemenę. Aš 
apvilkau liemene Diuponą, tada pasirūpinau savimi. 

— Ar mes leidžiamės į jūrą? 

— Nemanau, kad turėtume kitą pasirinkimą, — ji vėl įjun- 
gė rankinį valdymą. 

Pabandžiau juokuti — turiu tokią silpnybę: 

— Bet dabar kovas! Vanduo dar per šaltas! 

— Užsičiaupk! Tai rimta, — tarė ji ir vėl prakalbo į radi- 
ją. Lėktuvas vis leidosi. — Gelbėjimo tarnyba, Kold Harbore. 
Esu priversta tupdyti lėktuvą ant vandens. Atrodo, kad pilotą 
ištiko širdies smūgis. 

Atsiliepė tas pats tvirtas balsas: 

— Ar suvoki, ką darai, mergyt? 

— O, taip. Yra dar vienas keleivis. 

— Aš jau įspėjau Karališkojo laivyno gelbėtojus, bet šioje 
žirnienėje jie irgi nelabai gali padėti. Kold Harboro gelbėtojų 
kateris jau jūroje, ir aš pats jame. Pranešk koordinates kaip 
galima tiksliau. 

Laimei, lėktuve buvo palydovinė padėties nustatymo sis- 
tema, ir Denisė nuskaitė duomenis. 

— Aš leidžiuosi, — tarė ji. 

— Vaje, tu pasiutusi, mergyt. Nebijok, mes būsime ten. 

Mano žmona dažnai kalbasi su manimi apie skraidymus, 
todėl gerai žinojau, kaip sudėtinga nutupdyti dviejų staciona- 
rinių variklių lėktuvą į jūrą. Reikėjo leistis įtraukus šasi, vi- 
siškai išskleidus skydelius ir tam tikru greičiu, o kadangi vie- 
nas variklis nedirbo, tai dar sunkino padėtį. 

Jei vėjas nedidelis ir bangos mažos, reikia leistis pavėjui; 
jei vėjas smarkus ir bangos didelės, leistis lygiagrečiai kete- 
roms. Bet mes nežinojome, kas mūsų laukia ten, apačioje. Mes 
nieko nematėme. 

Denisė sumažino greitį. Aš stebėjau aukštimatį. Tūkstan- 
tis pėdų, penki šimtai. Nieko — nė menkiausios dėmelės, bet 
staiga, kai liko vos pora šimtų pėdų, rūkas prasiskyrė, apa- 
čioje pamatėme jūrą, nedideles bangeles, ir Denisė paleido 
mus pavėjui. 


Tą akimirką, mano nuomone, žmona tapo tikrai nepakar- 
tojama pilote. Mes krestelėjome, nuslydome bangomis ir su- 
stojome. Buvome gerokai išsigandę, tačiau ji nedelsdama ati- 
darė kabinos dureles. 

— Paimk jį, — šūktelėjo Denisė ir išskubėjo ant sparno. 

Aš pasilenkiau, atsegiau Diupono saugos diržą ir stumte- 
lėjau jį pro duris. Ji suėmė jį, nuslydo nuo sparno į vandenį ir 
nusitempė kūną su savimi. Aš irgi 1šlipau ant sparno ir nusly- 
dau į vandenį. Prisiminiau, kaip Denisė rodė man tam tikrus 
statistinius duomenis apie nusileidimus ant vandens. Papras- 
tai lėktuvas 1ma skęsti po devyniasdešimt sekundžių. 

Denisė, laikydama Diuponą, yrėsi tolyn. Vandenyje gel- 
tonavo jų gelbėjimosi liemenės. Lėktuvas ėmė skęsti, ir aš nu- 
sekiau jiems iš paskos. Staiga pasigirdo Denisės šūksnis: 

— O Dieve, ten liko Tarkvinas. 

Dabar turėčiau šį tą paaiškinti. Tarkvinas — tai meški- 
nas, tačiau ne paprastas meškinas. Kai mes radome jį ant vie- 
nos Braitono antikvarinės krautuvėlės lentynos, jis dėvėjo odi- 
nį piloto šalmą, avėjo piloto batais ir vilkėjo mėlyną Antrojo 
pasaulinio karo Karališkųjų oro pajėgų lakūno kombinezoną. 
Be to, meškis segėjo Pirmojo pasaulinio karo Karališkojo avia- 
cijos korpuso lakūno antsiuvus. Tarkvino išraiška buvo labai 
paslaptinga; ir kaip paaiškino krautuvininkas, mes neturėtu- 
me tuo stebėtis, nes meškinas dalyvavo Britanijos mūšyje kartu 
su savo buvusiu šeimininku, naikintuvo pilotu. Tai buvo ro- 
mantiška istorija, ir aš panorau ja patikėti, 0 mano žmona iš 
tikrųjų patikėjo, nes meškino išvaizda liudijo, kad jis daug 
kur buvęs ir daug ką matęs. Kad ir kaip ten būtų, jis tapo De- 
nisės talismanu ir dažnai skraidydavo kartu. Ji nieku gyvu ne- 
būtų palikusi jo. 

Jis turėjo būti kabinoje, įgrūstas į didelį krepšį, ir aš ne- 
dvejojau nė minutės. Apsisukau, sugriebiau galinių kabinos durų 
rankeną, įšliaužiau vidun ir ištraukiau Tarkviną iš krepšio. 

— Eime, seni, šiek tiek paplaukiosime, — pasakiau. 

Dieve, kaip šalta; šaltis tarsi rūgštis skverbiasi į kaulus, 

o tai mirtinai pavojinga. Lamanšo sąsiauryje ilgai nepratemp- 
si; daug Karališkojo oro laivyno ir Liuftvafės lakūnų tuo įsi- 
tikino savo gyvybės kaina. 

Aš laikiausi įsikibęs į Diuponą ir Tarkviną, o Denisė lai- 
kėsi manęs. 

— Puikus nusileidimas, — pasakiau. — Labai įspūdingas. 

— Ar mes mirsime? — piktai pasiteiravo ji, spjaudyda- 
ma jūros vandenį. 

— Nemanau, — atsakiau jai. — Žvilgtelėk sau per petį. 

Ji pakluso ir pamatė gelbėtojų katerį, išnyrantį iš rūko it 
kokią keistą šmėklą. Įgula jau stovėjo pasiruošusi, ir vos tik 
laivas sustojo šalia mūsų, trejetas vyrų tučtuojau šoko į van- 
denį. 

Iš jų išsiskyrė vyriškis, kuris kaip tik lenkėsi per bortą. 
Žilas ir barzdotas, kokių aštuoniasdešimties, o kai prakalbo, 
pasigirdo tas pats tvirtas balsas, kurį buvome girdėję pėr ra- 
diją. Zekas Eklandas. | 

— Dievas mato, tau pavyko, mergyt. 

— Atrodo, kad taip, — šūktelėjo Denisė. | 

Jie įtraukė mus į valtį, ir tada atsitiko keisčiausias daly- 
kas. Eklandas apstulbęs pažiūrėjo į permirkusį meškiną mano 
glėbyje. | 

— O viešpatėliau, Tarkvinas! Iš kur jūs jį gavote? 


Mudu su Denise, įsisupę į antklodes, sėdėjome ant suo- 
lelio pagrindinėje kajutėje ir gurkšnojome arbatą iš termoso, 
o du įgulos nariai gaivino Diuponą, gulintį ant grindų. Zekas 
Eklandas sėdėjo priešais mus ir stebėjo. Tada išsitraukė seną 
sidabrinę gertuvę ir kliūstelėjo iš jos mums į puodukus. 

— Romas, — tarė jis, — padės jums atsigauti, — tą mi- 
nutę į kajutę įėjo dar vienas tamsiaplaukis energingas vyru- 
kas, tikras Eklando paveikslas jaunystėje. — Čia mano ber- 
niukas, Simeonas. Jis šios valties, “Ledi Karter"“, vairininkas. 

— Gera matyti jus sveikus ir gyvus, — tarė Simeonas. — 
Vadinasi, mūsų pastangos nenuėjo niekais. 

Galėjau įsivaizduoti, kaip jis jautėsi, nes gelbėtojų įgulą 
sudarė neapmokami savanoriai. Vienas iš dviejų įgulos narių, 
klūpančių ties prancūzu, pritvirtino jam deguonies kaukę ir 
pažiūrėjo į mus. | 

— Jis dar gyvas, tačiau reikalai prasti.. 

— Kaip „tik dabar Kold Harbore leidžiasi Karinio jūrų 

laivyno sraigtasparnis, — tarė Simeonas Eklandas. — Netru- 
kus nugabensime jus į civilizuotą pasaulį. 

Zvilgtelėjau į Denisę, bet ji padarė tokią grimasą, kad aš 
pasakiau: 

— Atvirai kalbant, mes velniškai pavargę. Mūsų draugui 
Diuponui, be abejo, reikia į ligoninę. Taigi kaip manote, ar 
mudu su Žmona negalėtume pernakvoti kur nors čia? 

Simeonas nusijuokė. 

— Ką gi, teiraujatės kaip tik to žmogaus. Mano tėtis turi 
užeigą kaime, kuri vadinasi “Pakaruoklis". Paprastai jis turi 
kokį laisvą kambarį, — vyrukas pasisuko ir pamatė išmirkusį 
meškiną ant suolelio šalia savo tėvo. — Kas tai? 

— Cia Tarkvinas, — atsakė Zekas Eklandas. 

Simeono veide atsirado keista išraiška. 

— Nori pasakyti, viešpatėliau, — tai tu nemelavai, senas 
šelmi! Jis iš tikrųjų egzistuoja. Visus tuos metus aš maniau, 
kad tu viską išgalvojai, — vaikinas pagriebė Tarkviną, ir iš jo 
kliūstelėjo vanduo. — Jis permirkęs. 

— Nesijaudink, — atsakė Zekas Eklandas. — Jis išdžius. 
Ne pirmas kartas. 

Mane ši istorija nepaprastai suintrigavo, ir jau ketinau 
pasidomėti išsamiau, tačiau mano žmoną, prisirijusią per daug 
jūros vandens, apėmė jūros liga. Po minutėlės tai patyriau ir 
aš, tačiau kai priplaukėme kyšulį, jautėmės beveik gerai. Už 
jo pamatėme siaurą įlankėlę ir medžiais apaugusį slėnį. 

Tarp medžių dunksojo pilkas didelis pastatas, bolavo ke- 
liolika kaimo namų, prieplaukoje suposi keletas Žvejybinių 
valčių. Kai priplaukė “Ledi Karter“, priėjo pora Žvejų, kad 
sugautų metamas virves. Varikliai nutilo ir stojo tyla, aplin- 
kui buvo tik rūkas ir šniokščiantis lietus. 

Staiga netoliese pasigirdo riaumojimas, ir Simėonas tarė: 

— Tai sraigtasparnis. Paruoškite jį skrydžiui, — jis mos- 
telėjo galva į Diuponą. 

— Geras vaikas, — tarė jo tėvas. — O aš pasirūpinsiu šiais 
dviem. Karšta vonia. Padorus valgis, — jis paėmė Tarkviną. 

— Ir pasakojimas, — pridūriau. — Labai norėtume jį iš- 
girsti. 

— (Gausite, — atsakė jis, — pažadu. 

Diuponas jau buvo užkeltas ant neštuvų; vyrai nešė jį lau- 
kan. Mes nusekėme iš paskos. 


Kaip mums papasakojo vėliau, dar aštuonioliktojo šimt- 

mečio viduryje seras Viljamas Čevelis apgyvendino čia pir- 
muosius gyventojus, pastatydino uostą, prieplauką ir visa ki- 
ta. Vis dėlto Čevelis garsėjo kaip kontrabandininkas, tad 1a- 
biausiai rūpinosi portveino įvežimu. “Pakaruoklio" užeigoje 
buvo langai su pertvaromis ir medinės sijos. Pastatas nė iš 
tolo nepriminė karaliaus Jurgio laikų statinio. 

Zekas nusivedė mus vidun, kur radome motiniškos išvaiz- 
dos moteriškutę, vardu Betsė. Ji tučtuojau ėmėsi globoti De- 
nisę ir nusivedė ją į viršų. Aš su Zeku pasilikau sename, bal- 
kiais paramstytame bare ir atsisėdau šalia liepsnojančio židi- 
nio mėgaudamasis labai dideliu stiklu Bušmilio viskio. 

Zekas pasodino Tarkviną arčiau židinio. 

— Tegu džiovinasi pats. 

Tada pasiėmė metalinį portsigarą ir išsirinko cigaretę. 

— Tas meškinas jums daug ką reiškia? — paklausiau aš. 

— O taip, — linktelėjo jis. — Ir ne tik man. Labiau nei 
gali įsivaizduoti. 

— Papasakokit man. 

Zekas papurtė galvą. 

— Vėliau, kai ateis tavoji žmonelė. Tai bent moteris. Tu 
už ją daug vyresnis? ' 

— Dvidešimt penkeriais, — atsakiau. — Bet mes kartu 
jau penkiolika metų, taigi, matyt, turime kažką bendra. 

— Džiaukitės kiekviena diena, — tarė jis. — Aš išmokau 
to kare. Pakankamai prisižiūrėjau mirčių tomis dienomis. 

— Jūs tarnavote Laivyne? 

—-Tik pirmus metus, vėliau jie susigrąžino mane į gel- 
bėtojų laivą vairininku dirbti. Tomis dienomis darbo netrūko. 
Torpeduoti laivai, pilotai Lamanše... Ne, tikrame kare neteko 
dalyvauti. 

Kaip sužinojau vėliau, tai buvo visiška netiesa, nes tas 
žmogus per savo nepaprastos tarnybos gelbėtojų organizaci- 
joje metus užsitarnavo žymūno medalį Laivyne, tada Jurgio 
kryžių, V laipsnio ordino kavalieriaus apdovanojimą ir ketu- 
ris aukso medalius. 

— Ženklas ant užeigos sienos iš lauko pusės vaizduoja 
jaunuolį, kabantį žemyn galva, pririštą už kulkšniuko. Tai juk 
Taro ženklas, ar ne? Atrodo, jis reiškia atgimimą? 

— A,jį nupiešė Žiuli Legran dar didžiojo karo laikais. Ji 
buvo dvaro ekonomė ir užeigos šeimininkė. Mes jį vis atnau- 
jiname, tačiau tai tebėra Žiuli rankų darbas. 

— Prancūzė? — pasiteiravau. 

— Pabėgėlė, slėpėsi nuo nacių, — Zekas atsistojo. — Lai- 
kas ir tau į vonią. O ką pats veiki? 

— Aš rašytojas, — atsakiau. 

— Ar tu man žinomas? 

Pasisakiau, kas esu, ir jis nusijuokė. 

— Pasirodo, žinau. Padėjai man prastumti ne vieną ne- 
migos naktį. Malonu susipažinti. O dabar, jums leidus... — 
jis atsistojo ir išėjo. 0 

Susimąstęs likau sėdėti. Cia pilna paslapčių. Turėtų būti 


„Įdomu jas išsiaiškinti. 


Mes su Zeku ir Simeonu vakarieniavome baro kampe, mė- 
gaudamiesi jūros didžiadante su šviežiomis bulvėmis ir salo- 
tomis bei dalindamiesi buteliu šalto kaip ledas šabli. Mudu su 
Denise vilkėjome džinsais ir megztukais, kuriuos mums pa- 
rūpino užeigos šeimininkai. Bare buvo dar koks aštuonetas 
žvejų, trys iš jų — gelbėjimo įgulos nariai. Skaisčiai liepsno- 
jo židinio ugnis, į langus barbeno lietus, o Tarkvinas pamažu 
garavo. 

— Kai buvau mažas, tėtis man pasakodavo apie skrai- 
dantį meškiną Tarkviną, — tarė Simeonas, — bet aš visuomet 
galvojau, kad tai — tik pasaka. 

— Taigi dabar pagaliau sužinojai tiesą, — atsakė Ze- 
kas. — Ateityje labiau tikėk manimi, berniuk, — jis pasisu- 
ko į Denisę. — Papasakok, iš kur tu jį gavai. 

— Radau antikvarinėje krautuvėlėje prieš kokius metus, — 
atsakė ji. — Mums pasakė, kad jis dalyvavo Britanijos mūšyje 
su savo šeimininku, tačiau neturėjo jokių įrodymų. Mane vi- 
sada stebino tai, kad šalia karališkojo piloto ženklų prisegti ir 
Pirmojo pasaulinio karo aviaciniai ženklai. 

— Taip ir turi būti, — atsakė Zekas. — Tada jis pirmą 
kartą išėjo į karą su to vaikino tėvu. 
| Stojo tyla. Denisė atsargiai paklausė: 

— To vaikino tėvu? 

— Tai buvo seniai, septynioliktaisiais, Prancūzijoje, bet da- 
bar tai nesvarbu, — jis linktelėjo Simeonui. — Dar butelį, — 
Simeonas paklusniai nužingsniavo prie baro, o Zekas tęsė: — 
Paskutinį kartą mačiau Tarkviną keturiasdešimt ketvirtaisiais. Pa- 
keliui į okupuotą Prancūziją. Ir štai po tiek metų jis pasirodo 
antikvarinėje krautuvėje Braitone. 

Jis atsidarė portsigarą ir išsitraukė cigaretę. 

— Gal galėčiau palaikyti jums kompaniją? — paklausė 
mano žmona. Jis padavė jai cigaretę ir pridegė. — Taigi Tark- 
vinas — senas jūsų draugas? | 

— Galima sakyti ir taip. Jau kartą esu traukęs jį iš La- 
manšo. Keturiasdešimt trečiaisiais. Nukrito kartu su “Uraga- 
nu". Geri buvo naikintuvai. Nukirto daugiau Liuftvafės lėk- 
tuvų nei “Karštuoliai'"'. 

Zekas nugrimzdo į prisiminimus, ir kai Simeonas sugrį- 
žo su buteliu vyno, senis sumurmėjo: 

— Tai buvo Haris, o gal Maksas? Kas gali žinoti? 

Simeonas pastatė padėklą. 

— Ar gerai jautiesi, tėti? — jo balse buvo girdėti susirū- 
pinimo gaidelės. 

— Ar aš? — Zekas Eklandas nusišypsojo. — Atrodo, bu- 
vo knyga apie tokį prancūzą, kuris, ko nors pauostęs ar para- 
gavęs, prisimindavo praeitį? 

— Marselio Prusto, — tarė Denisė. 

— Stai ką padarė tas velnio meškinas. Sugrąžino mane į 
praeitį, — jo akyse pasirodė ašaros. 

Simeonas įpylė vyno. 

— Nagi, tėti, išgerk. Nebūk toks liūdnas. 

— Mano miegamajame. Raudona dėžutė trečiame stal- 
čiuje. Atnešk ją man, berniuk. 

Simeonas paklusniai nuėjo. 

Zekas įmetė į ugnį dar malkų, ir kai Simeonas sugrįžo 
nešinas dėžute, Zekas paėmė ją, padėjo ant stalo, atidarė ir 
išėmė iš jos dokumentus ir nuotraukas. 

— Kai kurias tu matei, berniuk, o kai kurių — ne, — 
pasakė jis Simeonui. 

Vieną nuotrauką jis padavė Denisei: joje — Kold Harbo- 
ro įlanka, gelbėtojų kateris, tik daug senesnio modelio; deny- 
je stovi Simeonas su laivyno tarnautojo kepure ant pakaušio 
— Simeonas ir kartu ne Simeonas... 

— (Gerai tada atrodžiau, — tarė Zekas. 

Denisė pasilenkė ir pakštelėjo jam į žandą. 

— Ir dabar gerai atrodai. 

— Nagi, mergyt, nepradėk to, ko vėliau negalėsi užbaig- 
ti, — Zekas juokdamasis atsilošė, tada paeiliui padavė kitas 
nuotraukas, visas juodai baltas. 

Ta pati užeiga. Kažkoks armijos karininkas, ganėtinai 
bjaurus, sprendžiant iš išvaizdos, kokių šešiasdešimt penke- 
rių, su akiniais, žilaplaukis. 


“ 

— Brigados vadas Munro, — tarė Zekas, — Dugalis Mun- 
ro, iki karo — Oksfordo profesorius, vėliau įsijungė į žvalgy- 
bos veiklą. Dirbo vadinamojoje Specialiųjų operacijų tarny- 
boje — SOT. Ją įkūrė Čerčilis. Padekime Europą, pasakė į jis, 
ir jie tai padarė. Prikaišiojo slaptųjų agentų Prancūzijoje ir 
panašiai. Iškeldino iš Kold Harboro vietinius gyventojus. Pa- 
darė čia slaptąją bazę. 

Zekas įsipylė dar vyno, o Simeonas tarė: 

— Tu niekada nepasakojai man apie tai, tėti. 

— Nes mes, kaip ir visi kiti čionykščiai gyventojai, turė- 
jome pasirašyti Oficialųjį slaptumo aktą, — Zekas iškratė dau- 
giau nuotraukų. — Moteris šalia brigados vado Munro — Žiuli 
Legran. Kaip jau sakiau, ji buvo dvaro ekonomė ir užeigos 
šeimininkė, — kitoje nuotraukoje šalia Munro — karininkas, 
kapitonas, su Karo kryžiaus juostele, laikantis rankoje lazde- 
lę. — Tai Džekas Karteris, Munro padėjėjas. Neteko kojos per 
Diunkerko operaciją. 

Zekas parodė dar keletą nuotraukų, paskui paėmė didelį 
rudą voką. Kiek padvejojęs, atidengė jį. 

— Oficialusis slaptumo aktas. Velniop jį. Man — aštuo- 
niasdešimt aštuoneri. 

Anksčiau matytos nuotraukos buvo įdomios, tačiau šios 
mane apstulbino. Vienoje iš jų — naktinis naikintuvas “Jun- 
kers 88S''; ant fiuzeliažo aiškiai matyti vokiečių kryžius, ant 
uodegos — svastika. Mechanikas, dėvintis juodą Liuftvafės 
kombinezoną. Netoliese stovi žvalgybinis as: Už jų 
matyti du angarai. 

— Kas gi čia, po galais? — paklausiau aš. 

— Pakilimo juosta, štai ten, kiek aukštėliau. Taip, čia 
Kold Harboras. Naktiniai skrydžiai į Prancūziją 1r visa kita. 
Priešo pergudravimas dedantis priešu. 

— Jums būtų buvę striuka, jei jie būtų jus pagavę, — įsi- 
terpė Denisė. 

— Būtų sušaudę, jei taip būtų atsitikę. Žinoma, ir jie 
skraidė Karališkojo oro laivyno paukščiukais, štai tokiais, — 
jis pastūmė mums kitą nuotrauką. — “Lizanderiai". Atrodo 
bjauriai, bet galėjo pakilti nuo suarto lauko ir nutūpti ant jo. 

Kitoje nuotraukoje taip pat matyti “Lizanderis"", kažkoks 
karininkas ir jauna moteris. Jis dėvi amerikiečių uniformą su 
leitenanto pulkininko juostelėmis ir segi virtinę ordinų kaspi- 
nų. Aiškiai mačiau Kryžių už kovos nuopelnus ir medalį už 
nuopelnus aviacijai, tačiau mane labiausiai stebino tai, kad 


Erelių skrydis 


ant dešiniosios kovinės uniformos pusės buvo prisegti Kara- 
liškojo oro laivyno sparnai. 

— Kas jis toks? — pasiteiravau. 

Zekas, keistai tyrinėdamas nuotrauką, atsiliepė: 

— Tikriausiai Haris, o gal 19 Maksas. Niekada negalėjau 
tiksliai pasakyti. 

Na štai, ir vėl tie paslaptingi žodžiai. Simeonas atrodė 
toks pat suglumęs, kaip ir aš. Jau norėjau klausti, ką jis turįs 
galvoje, kai prabilo Denisė: 

— O toji jauna moteris? 

— O, čia Molė — Molė Sobel, Munro dukterėčia. Jos mo- 
tina buvo anglė, tėvas — amerikiečių generolas. Protinga mer- 
gina. Gydytoja. Prieš karą mokėsi Anglijoje, o vėliau, Zaibo 
karo metu, dirbo Londone. Kartu su Munro skraidė ten, kur 
prireikdavo gydytojo. Viskas buvo slapta, suprantama. 

Atrodė, jis vėl nugrimzdo į savo pasaulį. Mes tylėjome. 
Traškėjo malkos, langus braukė lietaus lašai, vyrai prie baro 
tyliai šnekučiavosi. 

— Tėti, ar tu gerai jautiesi? — prakalbo Simeonas. 

— Niekada dar nesijaučiau taip gerai, bet dar geriau pasi- 
jusiu išgėręs gerą stiklą romo. Sįvakar ketinu nusimesti didžiulę 
naštą — atsikratyti paslapčių, saugotų visus tuos metus, — jis 
pagrūmojo Tarkvinui. — Čia tavo kaltė, prakeiktas meškine. 

Simeonas atsistojo ir nuėjo prie baro. Tarkvinas, vis toks 
pat paslaptingas, garavo toliau. 

Simeonas, akivaizdžiai sunerimęs, tarė: 

— Paklausyk, tėti, nežinau, apie ką čia kalbi, bet galbūt 
tau jau šiandien gana. | 

Ir vėl įsikišo Denisė, pasilenkusi prie Zeko ir uždėjusi 
ant jo rankos savąją. 

— Ne, nedrausk jo, Simeonai: Manau, jam reikia išsikal- 
bėti. 

Zekas stipriai spustelėjo jos ranką ir nusišypsojo. 

— Dievas mato, tu tikrai kieta moteris, — jis, atrodė, net 


pajaunėjo. 

— Taigi, — tarė Denisė. — Tas pilotas, amerikietis, sa- 
kėte, — arba Haris, arba Maksas? 

— Teisingai. 


— Bet taip negali būti. 

— Deja, mergyt, gali, ir dar kaip, — Jis atsilošė ir nusi- 
juokė, tada atplėšė kitą voką. — Sios ypatingos. Labai labai 
ypatingos. 

Voke buvo didelės nuotraukos, ir šios juodai baltos. Pir- 
moje — Karališkojo oro laivyno leitenantas, stovintis prie 
“Uragano" tipo naikintuvo. Tai buvo tas pats vyras, kuris anoje 
fotografijoje vilkėjo amerikiečių uniformą. 

— Jankis Karališkojoje aviacijoje, — tarė Zekas. — Jų 
buvo keli šimtai dar prieš Amerikai įstojant į karą keturiasdeę- 
šimt pirmųjų pabaigoje, po Perl Harboro. 

— Jis atrodo pavargęs, — tarė Denisė, atiduodama nuo- 
trauką. ž 

— Nieko nuostabaus. Si nuotrauka daryta keturiasdešim- 
tųjų rugsėjį, Britanijos mūšio metu, netrukus po to, kai jis ga- 
vo antrąjį ordiną “Už nuopelnus aviacijai“. Jis skraidė suo- 
mių pusėje kare su rusais, buvo apdovanotas keliais dailiais 
blizgučiais, o kai anas karas pasibaigė, atvyko į Angliją ir įsto- 
jo į Karališkąjį oro laivyną. Tuo metu jie kreivai Žiūrėjo į jan- 
kius, nes Amerika laikėsi neutraliteto, bet kažkoks tarnauto- 
jas užrašė Harį kaip suomį, ir jie jį priėmė. 

— Harį? — tyliai pakartojo Denisė. 

— Haris Kelso. Jis buvo iš Bostono, — Zekas ištraukė 
dar vieną didelę nuotrauką. Joje Kelso vėl dėvintis amerikie- 
čių uniformą. — Ši daryta keturiasdešimt ketvirtaisiais. 

„Medalių gausa stulbino. Kryžius už kovinius nuopelnus 
1r kaspinas, ordinas už nuopelnus aviacijai, prancūzų Karo kry- 
žius, Garbės legiono ordinas, suomių Aukso kryžius už drąsą. 

— Neįtikėtina, — pasakiau. — Turiu galvoje, kad aš spe- 
cialiai domiuosi Antruoju pasauliniu karu, tačiau nesu nieko 
apie šį Žmogų girdėjęs. 

— Ir nebūtum išgirdęs. To tarnautojo dėka jis figūravo 
įrašuose kaip suomis, ir gana ilgai. Kaip sakiau, tam buvo prie- 
žasčių. Oficialusis slaptumo aktas. 

— Bet kodėl? — susidomėjo Denisė. | 

Zekas Eklandas ištraukė iš voko dar vieną nuotrauką ir 
padėjo ant stalo, pagaliau atskleisdamas paslaptį. 

— Dėl šito, — tarė jis. 

Toji nuotrauka buvo spalvota, ir joje vėl puikavosi Kel- 
so, tik šį kartą dėvįs Liuftvafės uniformą. Jis avėjo piloto ba- 
tus, mūvėjo plačias patogias pilkai mėlynas kelnes su didelė- 
mis kišenėmis. Trumpa piloto palaidinė su geltonais rankoga- 
liais labai puošė jį. Kairėje krūtinės pusėje blizgėjo sidabri- 
nis piloto ženklelis, virš jo — geležinis I laipsnio kryžius, o 
palei kaklą — Riterio kryžius su ąžuolo lapais. 

— Nieko nesuprantu, — pratarė Denisė. 

— Viskas labai paprasta, — pasakė Zekas Eklandas. — 
Šią man davė Munro. Kitose nuotraukose tas jankis Karališ- 
kajame laivyne — tai Haris. O šis jankis vokiečių armijoje — 
jo dvynys brolis Maksas. Tėvas amerikietis, motina — vokie- 
čių baronienė. Taigi Maksas, gimęs dešimčia minučių anks- 
čiau; tapo baronu fon Halderiu. Liuftvafėje jį vadino Juoduo- 
ju baronu, — Zekas susirinko nuotraukas. — Papasakosiu jums 
tai, ką galiu, jei norite, — jis nusišypsojo. — Puiki būtų isto- 
rija, — jis vėl šyptelėjo. — Nors vargu ar ja kas patikėtų. 


Kai jis baigė, baras jau buvo tuščias. Betsė, išėjus pasku- 
tiniams lankytojams, užrakino duris ir, netarusi nė žodžio, at- 
nešė mums padėklą su arbata. Simeonas, manau, buvo pritrenk- 
tas ne mažiau nei mudu su Denise. 

Pirmoji prabilo Denisė: 

— Tai viskas? 

— Žinoma, ne, mergyt, — nusišypsojo Zekas. — Šioje 
dėlionėje trūksta daug detalių, ypač iš vokiškosios istorijos 
pusės. Tai — vis dar didelė paslaptis. Bet aš čia niekuo nega- 
liu padėti, — jis atsisuko į mane. — Bet toks gudrus vyrukas 
kaip tamsta turėtum žinoti, kurią virvelę kur truktelėti. 

— Įmanoma, — atsakiau. 

— Ką gi, — jis atsistojo. — Man laikas į lovą, o ir Sime- 
ono žmona ims nerimauti, kur jis dingo, — Zekas pabučiavo 
Denisei į žandą. — Gerai išsimiegok, mergyt. Tu to nusipelnei. 

Jis išėjo. Simeonas linktelėjo mums ir taip pat išsekė pas- 
kui jį. Mes tylėdami sėdėjome prie židinio, kol Denisė tarė: 

— Aš kai ką prisiminiau. Tu juk kurį laiką tarnavai Vo- 
kietijoje. Ir minėjai, kad turi vokiečių giminių. Argi nesakei, 
kad kažkuris iš jų dirbo policijoje ar dar kur? 

— Jei taip galima pasakyti. Jis dirbo gestape. 

Denisė labai nenustebo. Juk karas vyko prieš pusę am- 
žiaus; ji gimė gerokai vėliau. 

— Na štai, būtent tai, ko tau ir reikia. 

— Pažiūrėsim, — pasakiau ir stodamasis truktelėjau ją 
už rankos. — Laikas į lovą. 


Mažame kambaryje buvo sustumtos dvi viengulės lovos. 
Aš gulėjau negalėdamas užmigti ir klausiausi tylaus Denisės 


alsavimo, stebeilydamasis į tamsą ir pristmmiamas sanūs 


velniškai senus — laikus. 

Rasti ryšių Vokietijoje man buvo ganėtinai lengva. Ten 
atlikau nacionalinę tarnybą Raitojoje gvardijoje, kai Armija 
okupavo Berlyną, vėliau, prasidėjus vadinamajam Šaltajam ka- 
rui, patruliavau žvalgybiniais automobiliais ir džipais Rytų 
Vokietijos pasiėnyje. 

Toji vieta, kurioje mes patruliavome, taip priminė Jork- 
šyro viržynus, kad aš visuomet galvodavau: štai tuojau iš mig- 
los, sniego ar liūties išnirs Hetklifas ir Ketė, nes neperdėda- 
mas galiu pasakyti, kad žodis "atšiaurus" kalbant apie tų vie- 
tovių orą būtų per švelnus. 

"Tuo metu siena buvo visiškai atvira, ir mes, pasienio po- 
licininkai, turėjome sulaikyti pabėgėlius, bandančius pasprukti 
į Vakarus, taip pat juodosios rinkos prekiautojus, paprastai bu- 
vusius esesininkus, kurie veikė Rytų Vokietijoje, naudodamiesi 
ja kaip priedanga. 

Mūsų priešininkai buvo sibiriečiai iš pėstininkų pulko — 
kieti vyrai, ir retkarčiais pasienyje nuaidėdavo vienas kitas 
šūvis. Mes vadinome tai Antruoju pasauliniu karu su puse, 
bet tam laikui pasibaigus mus demobilizavo. Amerikiečių ka- 
riai už tą patį darbą savo sektoriuje gavo tris medalius. Mes 
negavome nieko! 

Grįžęs į Lidsą, dirbau įvairiausius nuobodžius darbus. 
Vieną dieną gavau gana storą laišką iš valdžios organų, kurie 
priminė man, kad esu paliktas rezerve dar dešimčiai metų. Jie 
siūlė man stoti į Teritorinę armiją ir tapti savaitgalio karei- 
viu, ir aš, sužinojęs, kad ten galima užsidirbti pinigų, pasi- 
naudojau jų pasiūlymu, tuo labiau, kad važinėti reikėjo į Lon- 
doną. Ten buvo Teritorinės armijos pulkas, vadinamas Šaulių 
kuopa, kurią Karo taryba vėliau pavertė 21-ąja specialiąja oro 
tarnyba. Kai prasidėjo neramumai Malajoje, daugelis Tarny- 
bos narių pasisiūlė savanoriais į Malajos žvalgybinį būrį, ku- 
ris 1952-aisiais tapo Reguliariosios armijos daliniu — 22-ąja 
specialiąja oro tarnyba. 

Kai ieškodamas darbo Londone aš prisistačiau su doku- 

mentais į 21-ąją SOT, mane entuziastingai sutiko kaip buvusį 
raitosios armijos narį. Aš užpildžiau krūvą įvairiausių popie- 
rių, buvau patikrintas įprastinės medicinos komisijos ir galų 
gale susitikau su majoru Vilsonu, nors dabar, žinodamas tai, 
kas atsitiko vėliau, abejoju, ar tai jo tikroji pavardė. 

— Tiesiog pasirašykite čia, kaprale, — tarė jis, stumda- 
mas per stalą kažkokį dokumentą. 

— Ir ką aš čia tiesiog pasirašinėju, sere? — pasiteiravau. 

— Oficialųjį slaptumo aktą, — jis palaimingai nusišyp- 
sojo. — Matot, čia toks dalinys. 

Kiek padvejojau, tada pasirašiau. 

— Gerai, — jis paėmė lapą ir rūpestingai nusausino ma- 
no parašą. 

— Taigi man prisistatyti šeštadienį, sere? — paklausiau. 

— Ne, kol kas ne. Dar reikia atlikti keletą formalumų. 
Mes jums pranešime. 

Jis vėl nusišypsojo, ir man nieko kita neliko, kaip išeiti. 

Po dviejų savaičių jis paskambino į Lidso draudimo kom- 
paniją, kurioje aš dirbau, ir pasiūlė susitikti per priešpiečius 
Jeitso vyninėje, netoli Miesto aikštės. Mes sėdėjome kampe, 
mėgaudamiesi pupų pyragu ir šviesiu alumi, kai jis pranešė 
blogas naujienas. Tiesą sakant, nustebau matydamas jį Jork- 
šyre, tačiau jis nieko neaiškino. 

— Reikalas tas, sūnau, kad SOT negali pasinaudoti tavi- 
mi. Medicininė komisija nustatė, kad blogai matai kairiąja aki- 
mi. Nors ir nepasigyrei, tačiau tu nešioji akinius. 

— Bet Raitoji gvardija tuo nesiskundė. Be to, aš šaudžiau 


už pulko komandą Bislyje. Buvau geras šaulys. Gavau snai- 


perio ženklelį. 

— Taip, mes tai žinome. Mažiausiai du rusai Rytų Vokie- 
tijos pusėje galėtų tai paliudyti — tiksliau — jų lavonai. Kita 
vertus, tu patekai į Raitąją gvardiją tik todėl, kad kažkoks kvai- 


las klerkas pamiršo užpildyti akių grafą medicininėje kortelė-- 


je, o be to, Gvardija niekada neprisipažintų LA) klaidą. 

— Tai ką, viskas baigta? 

— Deja. Nors gaila, tikrai. Toks įdomus šeimos medis. 
Kad ir tas tavo dėdė, štabo seržantas Hamburge. Nepakartoja- 
ma biografija. Paimtas į nelaisvę dar iki įvykių Diunkerke, 
keturis kartus pabėgęs iš kalėjimo, išsiųstas.į Aušvicą, į Są- 
jungininkų anklavą, kurie buvo laikomi blogiukais. Dvi tre=- 
čiosios jų mirė. 

— Taip, žinau. 

— Be abejo, jie laikė jį Hamburgo štabe dėl jo nepriekaiš- 
tingos vokiečių kalbos. Ir be to, jis vedė vokiečių kario našlę. 

— Na, meilė nežino ribų, — pasakiau. 

— Ko gero. Bet tikrai įdomi šeima, kaip ir tavoji. Gimei 
Anglijoje, pusiau airis, pusiau škotas, augai Belfasto Sankile. 
Jį vadina Oranžijos protestantų skyle. 

— Na, ir? 

— Bet Krosmaglene tave taip pat auklėjo tavo motinos 
pusbrolis katalikas. Tie Žmonės ten — tikri respublikonai. Tu 
tikriausiai turi neįtikėtinų ryšių. 

— Paklausykit, sere, — atsargiai pasiteiravau. — Ar yra 
kas nors, ko jūs apie mane dar nežinote? 

— Ne, — Vilsonas vėl nusišiepė ta palaiminga šypsena, — 
mes labai nuoseklūs, — jis atsistojo. — Turiu eiti. Apgailestau- 
ju, kad taip išėjo, — jis pasiėmė lietpaltį. — Tik vienas dalykas. 
Nepamiršk, kad pasirašei Oficialųjį slaptumo aktą. Už pamirši- 
mą gresia kalėjimas. 

Aš nuoširdžiai apstulbau. 

— Bet kam gi dabar tai svarbu? Juk jūsų pulkui aš nerei- 
kalingas. 

Jis pasisuko eiti, tada vėl atsigręžė. 

— Ir nepamiršk, kad esi Armijos rezervo narys. Tave ga- 
li pašaukti bet kada. 


Keista buvo tai, kad jis nepaminėjo dar vieno ryšio Vo- 
kietijoje, bet ir aš pats sužinojau apie jį tik 1952-aisiais. Ma- 
no dėdės Žmona turėjo sūnėną — Konradą Štraserį — bent 
jau šis buvo vienas iš kelių vardų, kuriais jis naudojosi visus 
tuos metus. Susipažinau su juo Hamburge, giminaičiams vo- 
kiečiams surengto vakarėlio metu. 

Konradas buvo nedidukas, tamsiaplaukis, nepaprastai 
energingas ir visuomet besišypsantis. Tada jam buvo trisde- 
šimt dveji ir jis dirbo vyriausiuoju inspektoriumi Hamburgo 
policijos kriminalinių tyrimų skyriuje. Mes stovėjome kam- 
pe, supami triukšmingos minios. 

— Na kaip, ar smagu buvo pasienyje? — paklausė jis. 

— Tik ne tada, kai snigdavo. 

— Rusijoje buvo dar blogiau. 

— Tu ten tarnavai armijoje? 

— Ne, gestape. Ačiū Dievui, trumpai. Medžiojau niekše- 
lius, vagiančius armijos atsargas. 

Būtų per švelnu pasakyti, jog buvau sukrėstas. 

— Gestape? 

Jis nusišaipė. 

— Leisk man užpildyti tavo žinių spragas. Gestapui bu- 
vo reikalingi sumanūs ir patyrę detektyvai, todėl jie perkratė 
visus Vokietijos policijos skyrius ir pasiėmė tuos vyrukus, ku- 
rių norėjo. Štai kodėl daugiau nei penkiasdešimt procentų ges- 
tapo operatyvininkų nebuvo netgi nacių partijos nariai, įskai- 
tant ir mane. Keturiasdešimtaisiais, kai jie mane pagrobė, man 
buvo beveik dvidešimt. Aš neturėjau jokio pasirinkimo. 

Aš iš karto patikėjau juo, o vėlesni mano gyvenimo įvy- 
kiai tik patvirtino, kad jis sakė tiesą. Na, kad ir kaip ten būtų, 
jis man patiko. 


Kai Vilsonas vėl pasirodė mano gyvenime, jau buvo 1954- 
1eji. Tuo metu dirbau Lidse valstybės tarnautoju ir vis rašinė- 
jau neįdomius romanus, kurių niekas nenorėjo skaityti. Turė- 
jau užsidirbęs keturias savaites atostogų, ir porą iš jų nuspren- 
džiau praleisti Berlyne, nes mano dėdė buvo laikinai perkel- 
tas ten į armijos štabą. 

Vilsono telefono skambutis buvo kaip perkūnas iš giedro 
dangaus. Vėl Jeitso vyninė, atitvertas kampas. Šį kartą jis val- 
gė Jorkšyro kumpio sumuštinį. 

— Tikriausiai nuobodoka dirbti Elektros tiekimo kom- 
panijoje. 

— Taip, — atsakiau, — bet aš dirbu tik valandą per die- 
ną. O šiaip sėdžiu ir rašau. 

„ — Tiesa, tačiau nelabai sėkmingai, — šiurkščiai pasakė 
jis. Stojo trumpa pauzė. — Berlynas bus puikus atokvėpis. 

— Klausykit, ką, velniai rautų, tai reiškia? 

— Berlyne, — tęsė jis, — tu apsistosi pas dėdę. Mes no- 
rėtume, kad padarytum mums kai kokį darbelį. 

Sėdint čia, tokiame žemiškame Jeitso bare, Lidse, ir gir- 
dint duslų gatvės triukšmą, toks pasiūlymas nuskambėjo ne- 
paprastai keistai. 

— Paklausykit, — tariau. — Aš mėginau įstoti į 21-ąją 
SOT, bet jūs pasakėte, kad mano akis bloga, todėl aš taip ir 
neįstojau, ar ne? 

— Viskas ne taip paprasta, sūnau. Leisk tau priminti: tu 
pasirašei Oficialųjį slaptumo aktą ir vis dar tebesi Armijos 
rezervo narys. 

— Norit pasakyti, aš neturiu pasirinkimo? 

— Noriu pasakyti, kad mes skolingi tau, sūnau, — jis 
ištraukė iš lagaminėlio voką. — Kai būsi Berlyne, autobusu 
nuvažiuosi į Rytų zoną. Viskas šiame voke. Tu nuvyksi nuro- 
dytu adresu, paimsi voką ir pargabensi jį atgal. 

— Jūs iš proto išsikraustėte, — pasakiau. — Viena, ką 
gerai atsimenu iš tarnybos Berlyne laikų, yra tai, kad pereiti 
sieną turint britų pasą yra neįmanoma. 

— Bet, mano mielasis drauge, jūsų airių protėviai suteikia 
tau teisę turėti ir airišką pasą. Rasi jį voke. Zmonės, turintys 
Airijos pasus, gali vykti bet kur, netgi į Kiniją, be vizos, — jis 
atsistojo ir nusišypsojo. — Viskas voke. Gana aišku? 

— O kai grįšiu atgal? 

— Viskuo pasirūpinta. 

Vilsonas prasiyrė pro priešpiečių meto grūstį, ir staiga aš 
suvokiau, jog tai, ką norėjau pasakyti, buvo ne kai aš grįšiu — 
aš norėjau pasakyti ar grįšiu? 


Pirmasis siurprizas Berlyne buvo tas, kad mano dėdė bu- 
vo išsiųstas atgal į Hamburgą — bent jau taip mane informa- 
vo jo buto prižiūrėtoja. 

Tai buvo sena, išdžiūvusi senučiukė. Ji pasakė man: 

— Jūs ir būsite tas sūnėnas. Jis liepė man įleisti jus vi- 
dun, — ir ji mane įleido. 

Butas buvo pilkas ir niekuo neišsiskiriantis. Numečiau 
lagaminą ir apsidairiau. Tą minutę pasigirdo durų skambutis. 
Už jų stovėjo Konradas Štraseris. 

— Gerai atrodai, — pasakė jis. 

Jis surado butelį degtinės ir įpylė sau ir man. 

— Tai ką, vaikine, nusprendei pasižvalgyti po Rytų zoną? 

— Atrodo, tu gerai informuotas. 

— Galima taip sakyti. 

Aš išmaukiau degtinę. 

— Ką Hamburgo detektyvas veikia Berlyne? 

— Persikėliau čionai dar pernai. Dirbu Vakarų Vokieti- 
jos žvalgybai. Vadinamajame Konstitucijos saugos skyriuje. 
Mūsų pagrindinis tikslas — kovoti su komunistais, infiltruo- 
tais į Vakarų Vokietiją. 

— Ir? 

Jis įsipylė sau dar degtinės. 

— Šiandien tu kartu su kitais turistais važinėsies turisti- 
niu autobusu. Palik savo britų pasą čia, pasiimk tik airišką. 

— Kas čia dabar? — pyktelėjau aš. — Iš kur tu viską 
žinai? 

— Tai nesvarbu. Svarbu tai, kad esi 21-os10s SOT narys. 

— Dėl Dievo meilės, jie manęs nepriėmė. 

— Na, ne visai taip. Viskas kur kas sudėtingiau. Ar esi 
kada girdėjęs seną Airijos respublikonų armijos posakį? Kar- 
tą įėjęs, niekada neišeisi? 

Aš buvau priblokštas, tačiau šiaip ne taip išspaudžiau: 

— O ką tu turi bendra su visu šiuo reikalu? 

Konradas ištraukė iš piniginės lapelį popieriaus ir pada- 
vė jį man. 

— Čia toks netikslus žemėlapis; jame pažymėtas Heinio 
baras. Jei reikalai pakryptų į blogąją pusę, eik tiesiai tenai ir 
pasakyk barmenui, kad tau nepatinka apgyvendinimo sąlygos 
ir norėtum nedelsiant išvykti. Kalbėk angliškai. 

— Ir ką tai turėtų reikšti? 

— Kad kas nors tavimi pasirūpins. Žinoma, jei viskas pa- 
siseks, tu paprasčiausiai sugrįši į turistinį autobusą, bet tai 
reikštų, kad pasaulis tobulas. 

— Tu irgi dalyvauji šiame reikale, — pasakiau. — Aš, 
Vilsonas. Mano dėdės čia nėra, bet esi tu. Kas čia, po galais, 
dedasi? 

Staiga prisiminiau savo rašomąjį stalą Lidse, “Astorijos" 
pokylių salę penktadienio vakarą, merginas kartūninėmis suk- 
nelėmis. Ką aš čia veikiu? 

-— Tu tik muselė voratinklyje, kaip ir aš gestape. Tave 
įtraukė. Viskas atrodo taip paprasta, tačiau kelio atgal nėra, 
— jis išgėrė likusią degtinę ir pasuko durų link. — Aš su tavi- 
mi, vaikine, nepamiršk to, — jis uždarė paskui save duris ir 
dingo. 


Turistinis autobusas pergabeno mus per Čarlio kontrolės 
postą; viskas vyko lengvai ir sklandžiai. Autobuse buvo turistų 
iš viso pasaulio. Kitoje pusėje mus patikrino pasienio policija. 
Jie apžiūrėjo mano vizą ir airišką pasą. Jokių problemų. 

Vėliau, valgant priešpiečius labai senamadiškame vieš- 
butyje, gidai primygtinai kartojo visiems, jog, jei kuris pasi- 
klystų ar atsiskirtų nuo grupės, turėtų grįžti į viešbutį iki penk- 
tos valandos, nes autobusas išvyks būtent tą valandą. 

Pagal instrukciją, kurią radau rudame voke, man buvo 
liepta sugrįžti į viešbutį ketvirtą valandą. Dvi nuobodžias va- 

landas aš tąsiausi su grupe, 0 pusę keturių, nepastebimai 4 2 
likęs, pasigavau taksi. 

Tuo metu Rytų vokiečiai laikėsi keistų taisyklių. Krikš- 
čionių bažnyčia nebuvo uždrausta, tačiau negalėjai lankytis 
joje, jei buvai komunistų partijos narys — tai būtų neabejoti- 
nai sugriovę karjerą. Todėl parapijos buvo ganėtinai mažos. 

Šventojo vardo bažnyčia aiškiai buvo mačiusi ir geres- 
nių laikų. Ji buvo šalta, drėgna ir skurdi. Trūko netgi Žvakių. 
Prie klausyklos sėdėjo trejetas moterėlių, o netoliese esančia- 
me klaupte sėdėjo ir meldėsi vyras rudu lietpalčiu. Kaip liepė 
instrukcija, aš kurį laiką lūkuriavau. Pagaliau kai atėjo mano 
eilė, priėjau prie klausyklos. 

Už grotelių kažkas sujudėjo. Aš prabilau: 

— Atleisk man, tėve, nes aš nusidėjau, — tariau angliškai. 

— Kaip tu nusidėjai, sūnau? 

Atsakiau taip, kaip liepė instrukcija: 

— Aš esu čia tik kaip Dievo pasiuntinys. 

— Tai atlik Dievo pavestą darbą. 

Po grotelėmis pasirodė kišamas vokas. Stojo tyla, šviesa 
kitoje pusėje užgeso. Aš pagriebiau voką ir pasišalinau. 

Nežinau, kada suvokiau, jog vyras rudu lietpalčiu seka 
mane. Sparčiai temo, ėmė lynoti, tačiau veltui dairiausi taksi. 
Ėmiau sparčiai žingsniuoti gatvėmis, bandydamas prisiminti 
miestą iš senų laikų, nes norėjau kuo skubiau prieiti Šprė upę, 
tačiau atsigręžęs prie kiekvieno kampo pamatydavau jį. 

Įsukęs į kažkokią alėją, puoliau bėgti it pamišęs ir staiga 
pamačiau upę. Pasukau pro eilę pūvančių sandėlių ir skubiai 
nėriau į vieną iš kiemų. Po kelių minučių pro šalį prabėgo tas 
vyriškis. Aš tyliai palaukiau — nieko, tik vis stiprėjančio lie- 
taus šlamesys, tada išlindau ir ėmiau slinkti prieplaukos link. 

— Stok! Nė iš vietos ir nejudėk! 

Jis išlindo iš už kampo, laikydamas kairėje rankoje Val- 
terio pistoletą, ir ėmė artintis. 

Aš, apsimetęs įniršusiu, angliškai sušukau: 

— Kas čia, po galais, vyksta? 

Jis priėjo arčiau. 

— Nebandyk manęs apgaudinėti. Abu žinome, kad tau 
nepasisekė. Tą niekšelį bažnyčioje stebėjau ištisas savaites: 

Bet tada jis padarė vieną klaidą — priėjo per arti norėda- 
mas trenkti man per veidą. Aš sugriebiau jo dešiniąją ranką, 
kirtau per kairiąją ir taip pat pačiupau ją už riešo. Pistoletas 

kartą iššovė, ir mudu susikabinę nusiritome prie prieplaukos 
krašto. Aš sugebėjau atsukti pistoletą į jį. Pistoletas iššovė 
dar kartą, vyras suriko ir, tebespausdamas rankoje ginklą, įkri- 
to į upę. Aš atsįstojau ir puoliau bėgti taip, tarsi mane vytųsi 
gauja šunų. Kai pasiekiau viešbutį, autobusas jau buvo išva- 
žiavęs. 

Po valandos klajonių susiradau Heinio barą. Jau buvo visiš- 
kai tamsu. Baras, kaip ir reikėjo tikėtis tokį ankstyvą vakarą, 
buvo tuščias. Barmenas priminė seną žilą piratą: randas ant kai- 
riojo skruosto siekė tuščią akiduobę. Aš užsisakiau konjako. 

— Klausykit, — pasakiau angliškai, — manęs netenkina 
apgyvendinimo sąlygos ir norėčiau nedelsiant išvykti. 

Visa tai atrodė velniškai neįtikėtina, tačiau, mano nuo- 
stabai, jis linktelėjo ir atsakė taip pat angliškai: 

— Gerai, sėskite prie lango. Siandien turime avienos troš- 
kinio. Atnešiu jums. Kai bus laikas važiuoti, pasakysiu. 

Suvalgiau troškinį, dar išgėriau, tada staiga pasirodė bar- 
menas paimti lėkščių. Bare jau buvo keletas lankytojų. 

— Eikite per gatvę prieplaukos link, ten, kur palei upę 
stovi kranai. Juodas folksvagenas, limuzinas. Mokėti nerei- 
kia, tiesiog eikite. 

Padariau kaip lieptas; perėjau per gatvę, lietuje susira- 
dau folksvageną. Kažkodėl visai nenustebau, radęs prie vairo 
Konradą Štraserį. 

— Važiuojam, — tarė jis. 

Aš įsėdau. 

— Kas tai, netikėta staigmena? 

— Nusprendžiau atvažiuoti pats. Kiek nukovei pasieny- 
je? Du rusus? Ką gi, dabar tu — asas. Šįvakar pasiuntei į upę 
ir Štazi agentą. 

Štazi organizaciją sudarė Rytų Vokietijos valstybinio sau- 
gumo policijos nariai. 

— Jis nepaliko man jokio pasirinkimo, — pasakiau. 

— Argi jis galėtų. 

Mes nardėme gatvių labirintu. | 

— Ar tai, kad atvažiavai pats, irgi įėjo į planą? — pa- 
klausiau aš. 

— Nevisiškai. 

— Gana rizikinga, sakyčiau. 

— Ką gi, tu man lyg ir giminaitis. Žinai, čia visi susiję 

šeimos ryšiais. Tu, pasienis, tavo dėdė, aš, senasis gestapas. 
Kartais mes vis dar galime rinktis. Aš šįvakar nusprendžiau 
pats atvažiuoti tavęs. Kad ir kaip ten būtų, mes grįžtame pro 
vieną iš nedidelių pasienio postų. Aš pažįstu seržantą. Tu tie- 
si0g apsimesk miegąs, — jis padavė man pusę butelio. — Kon- 
jakas. Užsipilk truputį ant savęs. 

Lietus pliaupte pliaupė, kai mes įvažiavome į vietovę, 
kurioje styrojo visiškai sugriauti namai, — niekieno žemę, iš 
vakarų pusės saugomą spygliuotų vielų. Tomis dienomis Ber- 
lyno sienos dar nebuvo. Išvydome raudonai baltas barikadas, 
ginkluotus pasieniečius, vilkinčius Vermachto lietpalčiais. Aš 
sudribau galinėje sėdynėje ir užsimerkiau. 

Konradas sustojo, ir vienas 1š pasieniečių, seržantas, pri- 
ėjo prie automobilio. 

— Tai važinėji pirmyn atgal, Konradai, — tarė jis. — Kas 
tavo draugas? 

— Mano pusbrolis iš Airijos, — Konradas parodė ser- 
žantui mano airišką pasą. 

— Prisisiurbė negyvai, — gero konjako aromatas tik pa- 
tvirtino tai. — Turiu tau tų amerikietiškų cigarečių, kurių no- 
rėjai. "Marlboro". Deja, galėjau gauti tik tūkstantį. 

— O Dieve! — šūktelėjo seržantas, įgrūdo Konradui ma- 
no pasą ir paėmė penkis blokus cigarečių. — Atvažiuok dar. 

Buomas pakilo; ir mes nurūkome ryškių Vakarų Berlyno 
šviesų link. 


Dėdės bute Konradas įsipylė sau viskio ir ištiesė ranką. 

— Duok man tą voką. 

Padariau kaip paprašytas. 

— Kas jame? 

— Tau nebūtina žinoti. 

Aš suspurdėjau iš pasipiktinimo, bet tuoj pat nuspren- 
džiau, kad jis teisus. 

— Klausyk, — tariau, — norėjau tavęs kai ko paklausti. 
Sakei, kad aš esu SOT ryšininkas. Šią užduotį man davė ma- 
joras Vilsonas, tačiau — koks keistas sutapimas — tu irgi da- 
lyvauji ją atlikdamas. Kodėl? 

— Tai joks sutapimas — suauk pagaliau! Visos dėlionės 
detalės puikiai sutampa. Leisk man supažindinti tave su kai 


„kuriais gyvenimo faktais. 21-oji SOT yra sudaryta iš savait- 


galio kareivių, kurie turi įvairiausias profesijas, pradedant tei- 

sininkais, baigiant taksi vairuotojais. Jie kalba įvairiausiomis 
kalbomis. 22-asis pulkas, reguliarieji, daugiausia laiko pra- 
leidžia šaudydamiesi Kinijoje, Malajoje, Arabijoje ar Omane. 
21-osios tarnybos Žmonės, tokie kaip tu, atlieka pagalbinius 
darbus. Mums buvo pranešta, kad tu atvyksti į Berlyną. Tu 
buvai naudingas. 

— Ir paaukotinas. | 

— Būtent, o tai, kad mus sieja šeimyniniai ryšiai, buvo 
tikrai tik sutapimas. 

— Tu tikriausiai išgelbėjai man gyvybę. 

— O, tu ir pats puikiai susitvarkei, — Konradas nusijuo- 
kė. — Po keleto dienų vėl būsi savo pamėgtojoje “Astorijo- 
je", kibinsi merginas, bet nė viena iš jų nė neįtars, koks pašė- 
les vaikinas esi. 

— Tai ir viskas, aš tiesiog grįžtu atgal? — pasiteiravau. 

— Tai beveik ir viskas. Vilsonas bus patenkintas, — Kon- 
radas užbaigė viskį. — Bet padaryk man paslaugą. Nebegrįžk 
; Berlyną. Kitą kartą jie lauks tavęs. 

Jis nuėjo prie durų ir atidarė jas. 

— O ar bus tas kitas kartas? — paklausiau aš. 

— Kaip sakiau, 21-oji ypatingomis situacijomis naudo- 
jasi žmonėmis, kurie geriausiai tam tinka. Kas žino? — trum- 
pam jis surimtėjo. — Jie nepriėmė tavęs, nes yra per daug 
išpuikę. Uniforma, beretė, ženklelis, ant kurio parašyta: Drą- 
sieji laimi. 

— Bet vis tiek nepaleis manęs? 

— Bijau, kad ne. Pasirūpink savimi, — ir Konradas išėjo. 


Konradas pasirodė esąs teisus. Grįžęs leidau laiką bergž- 
džiai, paskui dirbau įvairiausius darbus, mokiausi koledže, uni- 
versitete, vedžiau, padariau sėkmingą mokytojo ir tokią pat sėk- 
mingą rašytojo karjerą. Tik kai aštunto dešimtmečio pradžioje 
prasidėjo neramumai Olsteryje, aš vėl gavau žinią iš Vilsono. 
Tada kaip tik buvau parašęs sulaukusią pripažinimo knygą apie 
padėtį Olsteryje. Vilsonas jau buvo pulkininkas; sprendžiant iš 
uniformos — inžinerijos dalinio, nors aš tuo abejojau. 

Mes sėdėjomė prabangiame viešbutyje Lidso apylinkė- 
se, ir jis sveikindamas kilstelėjo taurę šampano: 

— Už tavo sėkmę, senasis drauguži: Puiki knyga, ir to- 
kia autentiška. | | 

— Džiaugiuosi, kad jums patiko. 

— Tai ne ta rašliava, kurią sukurpia televizijos reporte- 
riai ir panašūs į juos. Jie tai daro labai paviršutiniškai, tačiau 
tu — na, tu iš tiesų supranti airius, bet juk ir turėtum. Noriu 
pasakyti, kad esi airių protestantas, turįs ryšių su katalikais. 
Labai naudingas dalykas. 

Pajutau, kad vėl pakvipo Berlynu. 

Atsargiai pasiteiravau: 

— Ko jūs norite? 

— Nieko svarbaus. Kitą savaitę būsi Dubline — televizi- 
ja, parašų dalijimas ir panašiai. 

— Na, ir? 

—- Mums reikėtų, kad susitiktum su keliais žmonėmis. 

— Beveik prieš dvidešimt metų susitikau su vienu žmo- 
gumi Berlyne ir vos nelikau be galvos, — pasakiau aš. 

— Atvirkščiai. Kiek atsimenu, labiau nukentėjo tas kitas, 
— nusišypsojo Vilsonas. — Kaip įdomu — tau nekilo jokių pro- 
blemų, kaip ir su tais rusais. 

— Jie su manimi būtų pasielgę blogiau, — tariau. — Jiems 
nederėjo ten būti, — aš išsiėmiau cigaretę ir prisidegiau. — 
Ir ką man reikės daryti — pakartoti visą spektaklį, tik šį kartą 
pasinaudoti ne Šprė, o Lifio upe? 

— Visai ne. Jokių šiurkščių priemonių. Tarpininkas — 
štai kas tu esi, drauguži. Tiesiog reikia pasikalbėti su keletu 
žmonių, tai ir viskas. 

Aš pagalvojau apie tai, ir mane apėmė neaiškus jaudulys. 

— Jūs pamiršote, kad dešimt metų Armijos rezerve jau 
praėjo. 

— Žinoma, praėjo, bet tu juk pasirašei Oficialųjį slaptu- 
mo aktą, kai stojai į 21-ąją. 

— Kuri mane išspyrė lauk. 

— Na taip, bet kaip jau sakiau, viskas kur kas sudėtin- 
giau. | 

— Norit pasakyti, kartą įėjęs, niekada nebeišeisi? — aš 
užspaudžiau nuorūką. — Konradas man tai sakė Berlyne. Kaip 
jis? Jau senokai bemačiau. 

— Puikiai, — atsakė Vilsonas. — Labai aktyvus. Tai ar 
galiu manyti, kad sutinki bendradarbiauti? 

— Neatrodo, kad turėčiau pasirinkimą, ar ne? 

Jis ištuštino šampano taurę. 

— Nėra reikalo jaudintis. Ši užduotis lengva. 

Jokių šiurkščių priemonių? Ši užduotis lengva? Penkios 
kelionės į pragarą, po bombomis, kulkomis, byrančiais į gat- 
ves stiklais, košmariškos šeštadienio naktys Belfaste, kol pa- 
galiau vieną dieną vyrai su ginklais kišenėse palydėjo mane į 
oro uostą ir patarė daugiau niekada negrįžti. Aš ir negrįžau, 
nevažinėjau ten keletą metų, ir, kas įdomu, iš Vilsono dau- 
giau nebegavau jokių žinučių. Nors tam tikra prasme gavau: 
vartydamas Dailx telegraph, nekrologų puslapyje radau jį, 
spoksantį tiesiai į mane, tik čia jis buvo brigados vadas, o 
pavardė — ne Vilsonas... 


Man stovint mažame miegamojo balkonėlyje “Pakaruok- 
lio" užeigoje, Kornvalio pakrantę nušvietė miglota aušra. Il- 
ga prisiminimų naktis. Mano žmona tebemiegojo, todėl aš ty- 
liai apsirengiau ir nusileidau į barą. Ji, be abejonės, teisi. Šiuo 


atveju man prireiks ryšių Vokietijoje, tai yra — Konrado Štra- - 
serio. Nesikalbėjau su juo jau kelerius metus. Mirus mano dė-. 


dei, o paskui ir vokietei tetai, ryšiai beveik nutrūko, bet aš 
tebeturėjau Konrado telefono numerį ant vadinamosios gyvy- 
biškai svarbios kortelės piniginėje. Kortelė buvo sudrėkusi, 
tačiau įskaitoma. Vos tik išsitraukiau ją, atsidarė durys, ir Ze- 
kas Eklandas kyštelėjo galvą. 

— Ankstyvas. 

— Ir jūs. 

— Tokiame amžiuje pakanka. Ką tik paruošiau arbatos. 

— Netrukus ateisiu. Norėčiau paskambinti. Į Hamburgą. 
Nesijaudinkit, įrašysiu pokalbį į sąskaitą. 

— Į Hamburgą. Tai įdomu. Ten dar irgi ankstyvas rytas. 

— Ten pagyvenęs Žmogus. Galbūt ir jis nemiega. 

Eklandas sugrįžo į virtuvę, o aš atsisėdau prie baro, susi- 
radau kortelę ir surinkau numerį. Kol telefonas skambėjo, aš 
prisiminiau, jog Konradas gimė 1920-aisiais, taigi dabar jam 
turėtų būti septyniasdešimt septyneri. Jo žmona mirusi, aš tai 
žinojau. Dukra — Australijoje. 

Kažkas pakėlė ragelį, 1r šaižus balsas vokiškai pasiteiravo: 

— Kas čia, velniai rautų? 

Aš angliškai atsakiau: 

— Tavo pusbrolis airis. Kaip Hamburgas šįryt? 

Jis gyvena Blankenezėje, prie Elbės. 

— Virš upės rūkas, keletas laivų kaip tik išplaukia, — jis 
nusijuokė ir, kaip visados, kreipėsi į mane vadindamas vaiki- 
nu. — Gera girdėti tave, vaikine. Tikiuosi, daugiau nebekreti 
tų airiškų nesąmonių? 

— Jokiu būdu. Aš jau labiau subrendęs, argi neprisimeni? 

— Taip, prisimenu, ir dar prisimenu, kaip tu pirmą kartą 
susitikęs su savo dabartine žmona pasakei man, kad ji dvidešimt 
penkeriais metais jaunesnė už tave. Daviau tau metus laiko. 

— Taip buvo prieš penkiolika metų. 

— Taigi, net senasis gestapas kartais klysta. 

Konradą apėmė siaubingo kosulio priepuolis. Palaukiau, 
kol jis liovėsi, tada pasiteiravau: 

— Ar tu sveikas? 

— Žinoma. Kraujas ir geležis, tokie jau mes, vokiečiai. 
Ar tavo Žmona vis dar supermoteris? — formulė-1, nardymas, 
skraidymas? 

— Vakar ji buvo tikra supermoteris, — pasakiau. — Iš- 
gelbėjo mums gyvybes. 

— Papasakok man. 

Taip ir padariau. 

Kai baigiau, jis atsiduso: 

— Dieve mano, kokia moteris. 

— Per silpnai pasakyta. Bet žinok, ji gali ir įsiutinti. 

— O likusį laiką? 

— Nuostabi ir nepakartojama. 

Jis vėl užsikosėjo, pagaliau tarė: 

— Taigi, kas atsitiko? Staiga paskambini vos prabrėškus. 

— Man reikia tavo pagalbos. Išgirdau pritrenkiančią is- 
toriją. Du broliai, dvyniai, gimę aštuonioliktaisiais; Haris ir 
Maksas Kelso. Tėvas — amerikietis, motina — baronienė El- 
za fon Halder. 

Jis krenkštelėjo. 

— Fon Halderiai — prūsų aristokratai. 

— Dvyniai buvo išskirti. Haris, jaunesnysis, pasiliko 
Valstijose su savo turtinguoju seneliu, finansavusiu baronie- 
nės sugrįžimą į Vokietiją trisdešimtaisiais metais kartu su Mak- 
su po to, kai per avariją žuvo jos vyras. Maksas, kaip vyres- 
nysis, tiesiogiai tapo baronu fon HRalderiu. 

— Esu girdėjęs šį vardą. 

— Turėtum. Tai Juodasis baronas, Liuftvafės asų asas. 
Jo brolis Haris irgi tapo pilotu. Jis skraidė kaip suomių kovo- 

tojas prieš rusus, vėliau tapo pirmuoju amerikiečiu Karališ- 
kajame oro laivyne. Dalyvavo Britanijos mūšyje. Kur pirštu 
dursi, ten medalis. 

Kurį laiką Konradas tylėjo, tada prašneko: 

— Tai bent istorija. Bet ar tai nėra viena iš Antrojo pa- 
saulinio karo legendų? 

— Ne, nes dėl kažkokių priežasčių informacija tebėra 
slapta. | 

— Po šitiek metų? 

— Aš čia kalbėjausi su tokiu senuku, kuriam jau aštuo- 
niasdešimt aštuoneri, ir jis davė man daugybę faktų, tačiau 
vokiška istorijos dalis visiškai nežinoma. Pamaniau, kad tu- 
rėdamas senų ryšių iš gestapo laikų, galėtum prieiti prie slap- 
tų dokumentų. Žinoma, jei negali, aš suprasiu. 

— Ką nori tuo pasakyti — negaliu? — jis vėl užsikosė- 
j0. — Man tai patinka. Nepaprastai patinka. Tai suteiktų man 
naują tikslą gyvenime — ne todėl, kad man tai būtų svarbu. 
Mano dienos suskaičiuotos. Plaučių vėžys. 

Dieve, kaip skaudu, nes šis žmogus man labai patiko. 

— Jėzau, Konradai, geriau nereikia, — pasakiau. 

— O kodėl gi ne? Man bus smagu. Aš senas, aš mirštu, 
todėl man nusispjaut į slaptą informaciją. Koks džiaugsmas: 
nors kartą per savo ilgą karjerą Žvalgyboje aš galiu išversti į 
paviršių visą purvą ir nė kiek nesijaudinti. Tu darai man pa- 
slaugą. Dabar papasakok man, ką žinai apie Juodąjį baroną, ir 
aš imsiuos darbo. 


Po kurio laiko pasklidęs kepančios šoninės kvapas nu- 
viliojo mane į virtuvę, kur Zekas darė sumuštinius. Aš sėdė- 
jau galustalėje ir valgiau sumuštinius užsigerdamas arbata, 
kurioje galėjai pastatyti šaukštelį. Jaučiausi kaip devintame 
danguje. 

— Prisiskambinai? — paklausė Zekas. 

— Taip, — atsakiau, — savo giminaičiui. Jei kas ir gali ką 
nors sužinoti apie Maksą Kelso ir vokiškąją istorijos dalį — tai 
tik jis. | 

— Atrodai visiškai tikras. 

— Aš ir esu tikras. Jis labai panašus į jus, Zekai. Septy- 
niasdešimt septynerių, visko matęs, turi reikiamų ryšių, — įsi- 
pyliau dar puodelį arbatos. — Per karą dirbo gestape. 

Zekas vos neišvirto iš kėdės besijuokdamas. 

— Dieve šventas. 

— Ar jūs papasakojote man viską, ką galėjote? 

— Žinoma, ne. Pažiūrėsim, ką tau pavyks sužinoti, tada 
paieškosime trūkstamų detalių, — jis pakilo. — Turiu apžiū- 
rėti alaus statinaites. Pasimatysime vėliau. 

Po pusryčių aš nuėjau iki molo galo, prisidegiau cigare- 
tę, įsistebeilijau į rūką ir susimąsčiau. Denisė pasirodė po de- 
šimties minučių, paskendusi plačiame megztinyje ir džinsuo- 
se, aiškiai skirtuose vyrui. Ji laikė du didelius puodelius ar- 
batos. 

— Pamaniau, kad norėsi ko nors atsigerti. Buvau Gudvu- 
do oro klube. Bernis Smitas atskrenda paimti mūsų. 

— Tai gerai, — aš gurkštelėjau arbatos ir apsikabinau ją 
per liemenį. — Ačiū! 

— Nekokia naktis? 

— Tie ryšiai Vokietijoje. Dalykai, apie kuriuos tu nieko 
nežinai. Pasienis prieš daugelį daugelį metų. Airija, neramu- 
mai. Visą naktį apie tai galvojau, — aš padvejojau. — Tu pa- 
minėjai mano pusbrolį Hamburge, tą, kuris dirbo gestape. 

— Na, ir? 

— Aš paskambinau jam. Jis vis dar Hamburge. Jis turi 
senų ryšių, kuriais pasinaudojęs gali prieiti prie slaptų doku- 
mentų. 

— Ar jis noriai sutiko padėti? 

Aš giliai atsidusau. 

— Buvo sužavėtas. Pasirodo, jis serga plaučių vėžiu. Jis 
pasakė, kad tas darbas suteiks stimulą gyventi, De neilgam, 
manyčiau. 

Denisė prisiglaudė arčiau manęs. 

— Tikriausiai bjauriai jautiesi. 

Bjauriai jaučiuosi? 

— Grįžkime į užeigą, — pasakiau. — Tau reikia papus- 
ryčiauti. 

Konradas tikrai ką nors sužinos. Tie gestapo vyrukai — 
kieti riešutėliai. 


Konradas, be abejo, nepriekaištingai atliko savo darbą, 
tačiau mirė praėjus šešiems mėnesiams. Sudėjęs į krūvą Kon- 
rado informaciją ir tai, ką papasakojo Zekas, atlikau dar šio- 
kius tokius tyrimus pats ir sužinojau tikrą, nepakartojamą is- 
toriją apie brolius Kelso. 

Pradžia, 1917 
TREČIAS SKYRIUS 


1917-ųjų rugpjūtis. Dešimties tūkstančių pėdų aukštyje 
virš Prancūzijos Džekas Kelso jautėsi toks laimingas, koks 
tik laimingas gali būti žmogus. Dvidešimt dvejų metų turtin- 
giausios ir žymiausios Bostono šeimos atžala — dabar vaiki- 
nas galėtų būti Harvardo universiteto paskutinio kurso stu- 
dentas, tačiau užuot studijavęs jis jau antrus metus tarnauja 
britų Karališkojoje eskadrilėje. 

Jis pilotuoja Bristolio tipo naikintuvą, vieną iš geriausių 
kovinių lėktuvų — dvivietį, su gale įtaisytu kulkosvaidžiu. 
Kelso seržantą sužeidė per vakarykštes kautynes, jis buvo hos- 
pitalizuotas, ir Kelso, taiklusis šaulys, turintis savo sąskaito- 
je jau penkiolika vokiečių lėktuvų ir Karo kryžių, nusiženg- 
damas taisyklėms, išskrido vienas pats. Na, nevisiškai vienas, 
nes kabinos gilumoje, pasipuošęs odiniu šalmu ir piloto švar- 
ku, tūnojo meškinas, vardu Tarkvinas. 

Kelso patapšnojo jam per galvą. 

— Geras berniukas, — tarė jis. — Neapvilk manęs. 

Tuo metu Britų karo taryba vis dar draudė parašiutus, neva 
per juos pilotai tampa bailiais. Džekas Kelso, realistas ir jau- 
nas turtuolis, turėjo naujausio modelio asmeninę nuosavybę. 

Jis gerai žinojo ir kitus dalykus, kaip antai: visuomet sau- 
gokis atakos nuo saulės pusės ir niekada nenusileisk žemiau 
kaip dešimt tūkstančių pėdų, kai skrendi vienas. 

„ Kartą didysis fon Richtofenas pakirto keturis “Bristolius" 
per vieną dieną, ir tam buvo priežasčių. Pilotas prisitvirtino 
Vikerso tipo kulkosvaidį priekyje. Stebėtojas gale turėjo du 
išmontuojamus Leviso automatus, taigi galėjo šaudyti iš ga- 
10. Patyrę keletą nesėkmių tokie pilotai kaip Kelso suprato, 
jog lėktuvas pakankamai manevringas, kad jį būtų galima val- 
dyti kaip vienvietį. 

Tą rytą oras buvo siaubingas; lijo, pūtė stiprus vėjas neš- 
damas storus audros debesis, ir per tą triukšmą bei maišatį 
Kelso dorai net nesuprato, dėl kurio tipo lėktuvo nuo jo nusi- 


gręžė laimė. Pasigirdo riaumojimas, šmėstelėjo šešėlis, ir kul- 

kosvaidžio šūviai ėmė draskyti “Bristolį" į skutelius. Kulka 
pataikė Kelso į koją, ir jis ėmė leistis į tamsaus debesies prie- 
dangą. 

Pilotas nusileido į britų linijų erdvę, į septynių tūkstan- 
čių pėdų aukštį, paskui į penkių ir staiga pajuto degėsių kva- 
pą. Kai pasiekė trijų tūkstančių pėdų aukštį, liepsnos jau lai- 
žė lėktuvo variklį. Apačioje buvo matyti tranšėjos, Flandrijos 
mūšio laukai. Laikas. Jis atsisegė diržus, pasičiupo Tarkviną 
1r pasikišo jį po savo sunkiu odiniu paltu; tada apvertė “Bris- 


* tolį" ir iššoko. Kelso krito apie tūkstantį pėdų, tada truktelėjo 


parašiuto virvutę ir nusklendė žemyn. 

Jis nusileido į sviedinio išmuštą duobę, pusiau apsemtą 
vandens, nežinodamas, į kurią apkasų pusę pataikė — britų ar 
vokiečių, tačiau jam pasisekė. Po poros minučių spausdamas 
rankose ginklą prie jo prišliaužė purve išsivoliojęs patrulis. 

— Nešauk. Aš iš britų oro pajėgų, — sušuko Kelso. 

Netoliese sutarškėjo kulkosvaidžiai. Kai du kareiviai at- 
segė Kelso parašiutą, seržantas prisidegė cigaretę. 

— Jūsų keistas akcentas, kapitone, — prabilo jis Londo- 
no prastakalbe. 

— Amerikietiškas, — pasakė jam Kelso. 

— Ką gi, jūs nelabai skubinotės, — tarė seržantas. — 
Mes jūsų laukėme nuo keturioliktųjų. 


Lauko ligoninė buvo senoje prancūziškoje pilyje, stovin- 
čioje nuostabiame parke. Kelionė iš karo zonos buvo vargi- 
nanti, bet veikiamas morfijaus, kurio parūpino pėstininkų pa- 
trulis, Džekas Kelso beveik visą laiką skendėjo nebūtyje. Jis 
prabudo nuostabiame pasaulyje: mažas kambarėlis, baltos pa- 
klodės, prancūziški langai, atviri į terasą. Lakūnas pabandė 
atsisėsti ir, pajutęs skausmą kojoje, suriko. Nutraukęs į šoną 
antklodę, pamatė storą tvarstį. Tada atsidarė durys, ir įėjo jauna 
seselė, vilkinti Raudonojo kryžiaus uniformą. Šviesiaplaukė, 
valingo veido, žalių akių, atrodė kokių dvidešimties. Ji buvo 
gražiausia būtybė, kokią Kelso kada nors buvo matęs, ir jis 
tučtuojau ją įsimylėjo. 

— Ne, ne, gulėkit, — tarė ji, paguldė Džeką ir sutvarkė 
antklodę. 

Į kambarį įėjo armijos pulkininkas su skiriamaisiais Me- 
dicinos pagalbos būrio ženklais. 

— Turite problemų, baronaite? 

— Ne, viskas gerai. Jis tik sutrikęs. 

— Nusiramink, — tarė pulkininkas. — Išėmėme iš tavo 
kojos ganėtinai didelę skeveldrą, todėl elkis gražiai. Many- 
čiau, jam reikia suleisti dar mortijaus. 

Pulkininkui išėjus seselė pasiėmė švirkštą ir siekė Kelso 
dešiniosios rankos. 

— Jūsų akcentas, — tarė šis. — Jūs vokietė, o jis pavadi- 
no jus baronaite. 

— Labai naudinga, kai tenka susidurti su Liuftvafės pi- 
lotais. 

Ji ėmėsi darbo, tačiau Kelso sugriebė ją už rankos. 

— Man nesvarbu, kas jūs tokia, tik pažadėkite, kad tekė- 
site už manęs, baronaite, — mieguistai suniurnėjo jis. — Kur 
Tarkvinas? 

— Ar tai tas meškinas? — paklausė ji. 

— Jis nėra eilinis meškinas. Aš pašoviau penkiolika lėktu- 
vų, ir Tarkvinas visuomet buvo su manimi. Jis neša man sėkmę. 

— Štai jis, ant stalelio. 

Ir iš tikrųjų jis buvo ten. Džekas Kelso dar sugebėjo blai- 
viai pažiūrėti į jį, sumurmėti “sveikas, senas drauguži" ir ta- 
da nugrimzdo į miegą. 


Baronaitę Elzą fon Halder karas užklupo Paryžiuje. Jai 
buvo dvidešimt dveji metai; tėvas, pėstininkų būrio pulkinin- 
kas, Žuvo prie Somo, taigi geros ir senos prūsų šeimos pali- 
kuonei liko nusmukęs dvaras ir žemė. Deja, ji visiškai neturė- 
jo.-pinigų. Ėjo dienos, o Kelso vis nesiliovė sukęs jai galvą 
pasakojimais apie turtingą ir privilegijuotą gyvenimą Valsti- 
jose. Jiedu rado netgi šį tą bendra: abu neteko motinų 1916- 
aisiais, ir abiejų Motinos mirė nuo vėžio. 

Praėjus trims savaitėms nuo tos dienos, kai pateko į ligo- 
ninę, Kelso sėdėjo šezlonge šalia kitų sužeistųjų, besimėgau- 
jančių saule, ir stebėjo vaikštinėjančią baronaitę. Ji prieidavo 
prie vieno, persimesdavo žodeliu su kitu, 0 prisiartinusi prie 
Džeko ištiesė paketą. 

— Lauko paštas. 

— Atplėškite jį už mane, — paprašė jis, ir ji sutiko. 

Viduje buvo odinė dėžutė ir laiškas. 

— O, Džekai, čia iš štabo. Tave apdovanojo ordinu už 
pasižymėjimą kare, — Elza paėmė ordiną ir apžiūrėjo jį. — 
Argi tu nesidžiaugi? 

— Žinoma, džiaugiuosi. Bet aš jau turiu medalį, — tarė 
jis. — Neturiu tavęs, — jis paėmė jai už rankos. — Tekėk už 
manęs, Elza. Juk žinai, kad prašysiu tol, kol pasiduosi. 

Ji ir pasidavė, bet nejučia pasiteiravo: 

— O kaip tavo tėvas? Ar neturėtum pirmiausia pasikal- 
bėti su juo? 

— O, laiškas į Valstijas taip ilgai eina. Be to, be visų kitų 
savybių, mano tėvas yra snobas. Tu jam patiksi, patiksi ir Bos- 
tono visuomenei, todėl galime drąsiai tuoktis. Čia yra kape- 
lionas. Jis gali sutuokti mus, kada tik panorėsime. 

— O, Džekai, tu toks mielas, toks mielas. 

— Vokietija pralaimės karą, Elza. Tau teks sugrįžti į 
nykstantį dvarą. Pinigų tu neturi. Aš pasirūpinsiu tavimi, pa- 
žadu, — jis paėmė jos ranką. — Nagi, viskas bus gerai. Pa- 
sitikėk manimi. 

Taigi ji patikėjo, ir po dviejų dienų jiedu susituokė. Juk 
pagaliau jis teisus: ji neturi kur ir dėl ko grįžti. 

Medaus mėnuo Paryžiuje praėjo puikiai; tai nebuvo karš- 
čiausias pasaulyje jausmas, bet juk jis visada žinojo, kad ji 
ištekėjo ne iš meilės. Po sužeidimo Džekas ėmė pastebimai 
šlubčioti, ir jam reikėjo nuolatinio gydymo, todėl Elza perėjo 
dirbti į Raudonojo kryžiaus ligoninę Paryžiuje. Netrukus ji 
pastojo, ir Kelso ėmė įtikinėti ją vykti į Valstijas. 

— Visi mūsų vaikai turi gimti namuose. Nenoriu girdėti 
jokių argumentų. | 

— Tu irgi galėtum vykti kartu, Džekai. Tavo koja vis dar 
negaluoja. Aš klausiau pulkininko Karsterso. Jis sakė, kad, 
jei paprašytum, jie tave atleistų. 

— Tu ką padarei? Elza, daugiau niekada šitaip nesielk, — 
kuriam laikui jis tapo visiškai kitu žmogumi, kovotoju, pašo- 
vusiu penkiolika vokiečių lėktuvų, bet netrukus jis nusišyp- 
sojo ir vėl virto žavinguoju Džeku Kelso. — Man dar reikia 
laimėti karą, mieloji, ir dabar, kai į jį įsijungė Amerika, per- 
galė — ne už kalnų. Tau viskas bus gerai. O mano senis be 
galo apsidžiaugs. 

Taigi ji padarė kaip liepta ir išplaukė į Ameriką. Eibas 
Kelso iš tikrųjų ją šiltai sutiko. Jos pasirodymą Bostono vi- 
suomenėje lydėjo didelė sėkmė, ir visur jai sekėsi puikiai. Pa- 
galiau ji pagimdė — dvynius berniukus. Vyresnįjį pavadino 
Maksu — savo tėvo garbei, o jaunėlį — Eibo tėvo garbei — 
Hariu. 

Šias naujienas Vakarų fronte Džekas Kelso sužinojo te- 
legrafu. Jis ir toliau skraidė Karališkojoje eskadrilėje, prie 
amerikiečių taip ir neprisijungęs. Dabar Kelso buvo jau pa- 
pulkininkis, vienas iš nedaugelio išlikusių gyvų, nes abiejų 
pusių nuostoliai buvo didžiuliai. Tačiau, pasirodė, tai buvo 
paskutiniai karo metai. Netikėtai viskas baigėsi. 


Vos parvykęs namo, išvargęs, sulysęs ir prieš laiką suse- 
nęs Džekas Kelso stovėjo vaikų miegamajame ir stebėjo juos 
miegančius. Elza nuo tarpdurio truputį išgąstingai stebeilijo į 
visiškai svetimą vyrą. 

— Puikiai, — tarė jis, — jie atrodo puikiai. Eime žemyn. 

Eibas Kelso stovėjo prie Židinio prabangiai įrengtoje sve- 
tainėje. Jis buvo aukštesnis už Džeką, turėjo tamsesnius plau- 
kus, tačiau veido bruožai buvo tokie patys. 

— Dieve mano, Džekai, — jis paėmė dvi šampano taures 


ir padavė jas Džekui ir Elzai. — Dar niekada nesu matęs tiek 
medalių. 

— Krūva metalo, — Džekas vienu gurkšniu išgėrė šam- 
paną. 


— Sunku buvo paskutiniais metais? — pasiteiravo Eibas 
sūnaus, pildydamas jo taurę. 

— Pakankamai sunku, nors manęs taip ir nepavyko už- 
mušti. Visi žuvo, išskyrus mane, — Džeko Kelso veidą iš- 
kreipė liūdna šypsena. 

— Tu kalbi siaubingus dalykus, — tarė jo žmona. 

— Bet teisingus, — vyras prisidegė cigaretę. — Matau, 
abu berniukai šviesiaplaukiai. Beveik baltapūkiai, — jis iš- 
pūtė dūmus. 

— Jie — pusiau vokiečiai. 

— Tai ne jų kaltė, — pasakė Džekas. — Beje, mano as- 
meninis rezultatas — keturiasdešimt aštuoni. 

Elza, be abejo, matė, koks palūžęs jos vyras, bet dėda- 
masis linksmas įsikišo Eibas. 

— Taigi, Džekai, ką ketini dabar daryti? Grįši į Harvardą 
užbaigti teisės mokslų? Tada galėtum dirbti kompanijoje. 

— Tu turbūt juokauji. Man dvidešimt treji, bet jei suskai- 
čiuotum mano paleistas kulkas į apkasus, susidarytų keli šim- 
tai metų. Aš nužudžiau šimtus žmonių. Negali būti jokios kal- 
bos nei apie Harvardą, nei apie darbą kompanijoje. Turiu mo- 
tinos man paliktą dalį. Taigi ketinu mėgautis gyvenimu, — jis 
ištuštino taurę. — Atsiprašau, noriu į tualetą. 

Jis iššlubavo. Eibas Kelso papildė Elzos taurę. 

— Brangioji, jis daug išgyveno. Mes turime jam atleisti. 

— Neatsiprašinėkite už jį, — moteris pastatė savo taurę. — 
Tai ne tas Žmogus, už kurio ištekėjau. Jo mintyse — tik tie pra- 
keikti apkasai. Taip ir neišlipo 1š jų. 

Ir ji buvo beveik teisi, nes ir vėliau Džekas gyveno taip, 
tarsi jam visiškai nerūpėtų, gyvens jis ar mirs. Jo nuotykiai 
automobilių lenktynėse tapo plačiai žinomi. Jis ir toliau skrai- 
dė; tris kartus jo pilotuojamas lėktuvas nukrito. Sausojo įsta- 
tymo metais Džekas savo motorine jachta slapta gabendavo 
alkoholinius gėrimus. Ir pats gėrė nežmoniškai daug. 

Vis dėlto su savo Žmona jis elgėsi gana mandagiai. Elza 
savo ruožtu atliko geros Žmonos, elegantiškos šeimininkės, 
mylinčios motinos rolę. Maksas ir Haris vadino ją mute; ji 
mokė juos prancūzų ir vokiečių kalbų, ir sūnūs ją labai mylė- 
j0, nors nusigėrusiu karo didvyriu tėvu jie žavėjosi kur kas 
daugiau. 

Džekas Kelso nusipirko Bristolio tipo naikintuvą ir laikė 
Jį nedideliame skraidymo klube už Bostono, kuris priklausė 
kitam senam oro asui Rokiui Farsonui. Berniukams buvo de- 
šimt, kai Džekas pasiėmė juos paskraidyti. Pririšo sūnelius 
prie sėdynių galinėje kabinoje. Tokia buvo tėvo dovana vaikų 
gimtadienio proga. Berniukams tai be galo patiko, o Elza pa- 
grasino paliksianti jį, jei tai pasikartos. 

Eibas kaip visados stengėsi glaistyti sutuoktinių santy- 
kius labiau palaikydamas marčios pusę, nes Džekas gėrė, bet, 
kadangi Džekas turėjo savų pinigų, nebuvo galimybių jo kon- 
troliuoti. 

Atėjo dvidešimt aštuntieji, paskui dvidešimt devintieji 
metai. Elzą, nusivylusią ne tik santuoka, bet ir Amerika, pa- 
laikė tik nuoširdūs santykiai su Eibu ir jos meilė berniukams. 
Šie buvo visiškai vienodi: šiaudų baltumo plaukučiais, žalio- 
mis akimis, aukštais vokiškais skruostikauliais, balsais, ma- 
nieromis. Dažnai nei pati Elza, nei Eibas nesugebėdavo jų at- 
skirti. O berniūkščiams būdavo smagu apsikeisti rolėmis ir 
kvailinti visus iš eilės. Jiedu buvo kaip vienas; ir jeigu broliai 
kada nors susiginčydavo, tai tik dėl Tarkvino — jiedu niekaip 
negalėjo nutarti, kuriam šis turėtų priklausyti. Tas faktas, kad 
Maksas, gimęs dešimčia minučių anksčiau, tapo teisėtu baro- 
nu fon Halderiu, dvynių nė kiek nejaudino. 

1930-ųjų vasarą įvyko tragedija. Džekas Kelso žuvo, kai 
jo bentlėjus nuslydo nuo kelio kalnuotame Kolorade ir užsi- 
degė. Džeko palaikus pargabeno į Bostoną, ir Eibas, dabar jau 
kongreso narys, suruošė laidotuves. Į jas susirinko visi Žy- 
mūs asmenys, atvyko netgi šalies prezidentas. Dvyniai juo- 
dais kostiumais stovėjo šalia motinos. Jie atrodė keistai ra- 
mūs, tarsi sustingę, vyresni nei dvylikos. 

Vėliau, kai dideli namai ištuštėjo, Elza sėdėjo prie atviro 
lango svetainėje ir gurkšnojo brendį. Eibas stovėjo prie židinio. 


— Kas dabar? — paklausė jis. — Perspektyvos liūdnos. 

— Bet ne man, — atsakė ji. — Savo pareigą aš atlikau. 
Buvau gera Žmona, nemažai iškentėjau. Dabar noriu grįžti į 
Vokietiją. 


— Ir 1š ko ten gyvensi? Didesnė dalis jo motinos paliki- 
mo iššvaistyta. Liūdna, Elza, bet jo testamente tau beveik nie- 
ko nėra, tu pati tai Žinai. 


— Taip, Žinau, — tarė ji. — Bet tu turi milijonus ir net 
nežinai, kur juos kišti. Galėtum man padėti, Eibai. 
— Stai kaip. 


— Eibai, mes visuomet buvome geri draugai. Leisk man 
vykti namo. Aš atkursiu dvarą, atgaivinsiu šeimos vardą. 

— Ir pasiimsi kartu mano anūkus? — jis papurtė galvą. — 
Aš to nepakelčiau. 

— Bet jie — ir mano sūnūs; jų vieta — šalia motinos. O 
Maksas — Maksas juk baronas fon Halderis. Negali jo pri- 
versti atsisakyti šito, Eibai, tai būtų neteisinga. Tiesiog netei- 
singa. Prašau, Eibai, maldauju tavęs. 

Eibas Kelso ilgai tylėjo; kambaryje tvyrojo liūdesio ir 
praradimo atmosfera. Pagaliau jis prašneko: 

— Aš dažnai galvodavau apie tai, na, supranti, — kas 
bus, kai Maksas pakankamai suaugs, kad įvertintų titulą. Ar 
jis išvyks pareikšti savo teisių į jį ir paliks mus čia? Visada 
maniau, kad praeis dar ne vieneri metai, kol taip atsitiks, bet, — 
senis nutilo ir atsiduso, — bet dabar, kai Džeko nebėrą,, o tu nori 
išvykti, kas mums beliko? — Eibas liūdnai šyptelėjo. = Tu tei- 
si, Elza. Maksas iš tiesų negali prarasti šios galimybės. Tu irgi, 
šitiek metų pakentusi Džeką. Todėl aš tau padėsiu. Bet su vie- 
na sąlyga, — jo balsas tapo garsesnis ir tvirtesnis, — Haris 
pasiliks čia. Aš neatsisakysiu abiejų anūkų, negaliu to pada- 

ryti. Duosiu, kiek reikės, Halderių valdoms atkurti, bet Haris 
liks su manimi. Sutarta? 

Ji nė nemėgino derėtis. 

— Sutarta, Eibai. 

— Gerai. Dėl apsilankymų, mokyklų ir kitų dalykų susi- 
tarsime vėliau. Vienintelis mane jaudinantis dalykas — kaip į 
tai pažiūrės berniukai. 

— Aš pasikalbėsiu su jais. 

— Ne, leisk man pirmam. Paprašyk jų ateiti į mano kabi- 
netą, gerai? 


Vėliau tą vakarą, kai Elza nusileido į svetainę vakarie- 
nės, Maksas ir Haris buvo stebėtinai ramūs, bet, kita vertus, 
jie visuomet tokie būdavo: vieniši, atšiauroki, tarsi nutolę. 
Nors jie mylėjo savo motiną, tačiau jautė ją viduje esant sa- 
vanaudę, taigi paskutiniai įvykiai brolių nė kiek nenustebino. 
Elza pabučiavo juos. 

— Senelis jums pasakė? 

— Žinoma. Jie supranta, — tarė Eibas. — Stulbinamai 
ramiai sutiko šią žinią. Atrodo, juos jaudina tik vienas daly- 
kas — kuriam priklauso Tarkvinas, tačiau meškis liks čia. 
Tarkvinas visuomet buvo kartu su Džeku, — Eibas susimąs- 
tęs minutėlei nutilo,-o atsitokėjęs tarė: — Šampano. Abiem 
po pusę taurės. Jūs jau pakankdmai dideli. Išgerkime į vienas 
kito sveikatą. Mes visuomet vienaip ar kitaip būsime kartu. 

Berniukai, ne pagal metus rimtais ir paslaptingais vei- 
dais, nieko neatsakė; jie tiesiog ėmė ir išgėrė šampaną. 


Toji Vokietija, į kurią sugrįžo Elza fon Halder, labai sky- 
rėsi nuo šalies, kurią ji prisiminė. Šioje Vokietijoje ji rado 
bedarbystę, gatvių maištus, galvąskeliančią fašistų partiją. Ta- 
čiau ji turėjo Eibo pinigų, tad išsiuntė Maksą į mokyklą, o 
pati ėmė gaivinti Halderių valdas. Žinoma, Berlyno aukštoji 
visuomenė niekur nedingo. Vienas iš senųjų jos tėvo draugų 
buvo Hermanas Geringas, karo didvyris, svarbus asmuo na- 
cių partijoje, Hitlerio draugas. Jam, kaip aristokratui, buvo 
atviros visos durys, o Elza, graži, turtinga ir tikra aristokratė, 
buvo puikus kąsnis partijai. Ji susipažino su Hitleriu, Gebel- 
su, fon Ribentropu ir pati tapo visuomenės grietinėlės dalimi. 

Hitleris atėjo į valdžią 1933-iaisiais, o 1934 metais Elza 
leido Maksui išvykti pusmečiui į Ameriką pas senelį ir brolį, 

kuris tuo metu buvo parengiamosios mokyklos studentas. Ei- 
bas nesitvėrė džiaugsmu matydamas anūką. O broliai elgėsi 
taip, tarsi niekada ir nebūtų išsiskyrę. Jų gimtadienio proga 
Eibas paruošė jiems ypatingą dovaną. Jis nusivežė dvynius į 
oro uostą, iš kurio pakildavo jų tėvas, kur jau laukė Rokis 
Farsonas — šiek tiek senesnis, šiek tiek storesnis, tačiau vis 
tas pats senasis Vakarų fronto skrydžių asas. 

— Rokis duos jums keletą pamokų, — pasakė Eibas. — 
Žinau, jums tik šešiolika, bet velniai nematė. Tik nesakykit 
savo motinai. 

Rokis Farsonas mokė juos senu Greshemo biplanu. Kaž- 
kas buvo pasirūpinęs padidinti galinę kabiną, kad būtų gali- 
ma skraidinti pašto maišus, taigi jie abu ten lengvai tilpo. Zi- 
noma, Rokis skraidė su dvyniais ir pavieniui ir netrukus įsiti- 
kino, kad jie — apsigimę pilotai, kaip ir jų tėvas. Be to, kaip 
tr jų tėvas, broliai visuomet pasiimdavo kartu Tarkviną. 

Rokis išmokė kur kas daugiau, nei reikėjo privačiam lėktu- 
vui pilotuoti. Jis davė ir oro mūšių pamokų. Visada ieškok prie- 
šo saulėje — toks buvo jo mėgstamiausias posakis. Niekada bū- 
damas vienas neskrisk žemiau kaip dešimt tūkstančių pėdų. Nie- 
kada neskrisk tiesiai ir lygiai ilgiau nei trisdešimt sekundžių. 

Vieną dieną Eibas, stebėdamas berniukų nusileidimą, ta- 
rė Rokiui: | 

— Velniai rautų, Roki, tarsi tu ruoštum juos karui. 

— Kas žino, senatoriau? — atsakė Rokis (Eibas Kelso 
jau buvo senatorius). — Kas žino? 

Maksas ir Haris buvo tokie puikūs mokiniai, kad Rokis 
už senatoriaus pinigus nupirko mokomuosius Kurčio tipo bip- 
lanus ir paeiliui skraidė su abiem, kad suteiktų jiems dar dau- 
giau žinių ir patirties. 

Per Pirmąjį pasaulinį karą didysis vokiečių asas Maksas 
Imelmanas sugalvojo nuostdbiai gudrų taktinį manevrą, įgali- 
nantį vienu šūviu nukirsti du priešo lėktuvus. Tai buvo garsu- 
sis Imelmano posūkis, kurį kažkada visi Vakarų fronto lakū- 


nai žinojo kaip Bibliją. Tačiau dabar šio triuko neprisiminė 


nei JAV oro pajėgos, nei Karališkasis oro laivynas. 

Reikėjo pikiruoti tiesiai į priešą, sustingti puskilpėje, per- 
siversti ir nerti žemyn iki penkiasdešimt pėdų atstumo nuo 
priešo. Išėję Rokio mokyklą, berniukai šį triuką mokėjo ne 
blogiau nei patyrę pilotai. 

— Jie nepaprasti, tikrai nepaprasti, — tarė Eibas Rokiui, 
kai jiedu sėdėjo oro uosto valgykloje. 

— Anomis dienomis jie būtų tapę asais. Jaunų vyrukų žai- 
dimai, senatoriau. Pažinojau jaunų pilotų, kurie buvo apdo- 
vanoti keturiskart ir dvidešimt vienerių jau tapo majorais. Kaip 
genialūs iš prigimties sportininkai, o dvyniai turi talentą, pa- 
tikėkit. 

Berniukai stovėjo prie baro ir tyliai šnekučiuodamiesi gė- 
rė apelsinų sultis. Eibas, stebėdamas juos, tarė: 

— Manau, tu teisus, tačiau kuriam tikslui? Žinau, kai kur 
girdėti bruzdesiai, tačiau kito karo nebus. Mes tuo pasirūpin- 
sime. 

— Tikiuosi, senatoriau, — tarė Rokis, bet, kaip parodė 
laikas, tai buvo nebesvarbu. Rokis suremontavo senąjį “Bris- 
tolį" ir vieną dieną nusprendė jį išbandyti, tačiau penkių šim- 
tų pėdų aukštyje užgeso variklis. 

Per Rokio laidotuves Eibas pasižiūrėjo į berniukus ir su- 
virpėjęs prisiminė jų tėvo laidotuves: tada jiedu atrodė taip 
pat susimąstę, tolimi, užsisklendę savyje. Eibą apėmė keista 
nuojauta. Bet jis nieko negalėjo padaryti, taigi kitą savaitę 
jiedu su Hariu išlydėjo Maksą į Niujorką ir įsodino jį į “Kara- 
lienę Meri", plaukiančią į Sautamptono uostą Anglijoje. Tai 
buvo pirmasis Makso žingsnis į Trečiąjį reichą. 

Maksas su motina sėdėjo savo kaimo namo terasoje. Jis 
pasakojo apie skrydžius ir visa kita rodydamas nuotraukas, 
kuriose jis ir Haris pilotų rūbais puikuojasi šalia lėktuvo. 

— Aš skraidysiu, mute. Būtent tai aš moku geriausiai. 

Žiūrėdama sūnui į veidą Elza matė savo vyrą ir virpančia 
širdimi pasakė vienintelį įmanomą dalyką: 

— Tau tik šešiolika, Maksai. Tu dar jaunas. 

— Galėčiau įstoti į Berlyno oro klubą. Tu pažįsti Gerin- 
gą. Jis galėtų padėti. 

Taip ir įvyko. Lydimi baronienės Maksas ir Geringas nu- 
važiavo į klubą, ir, nors viršininkas abejojo, Maksui buvo skir- 
tas biplanas “Heinkel"'. Ten buvo ir dvidešimt trejų metų Liuf- 
tvafės leitenantas, vardu Adolfas Galandas, kuris vieną dieną 
taps Liuftvafės generolu. 

— Ar susidorosi su juo, berniuk? — paklausė jis. 

— "Ką gi, mano tėvas numušė mažiausiai keturiasdešimt 
aštuonis jūsiškius. Manau, kad aš sugebėsiu. 

Galandas garsiai nusijuokė ir įsikišo tarp dantų mažą ci- 
garą. 

— Aš seksiu paskui tave. Pažiūrėsim. 

Nuo vaizdo, kurį netrukus išvydo, netgi Geringas neteko 
žado. Galandas nė minutėlei nesugebėjo išmušti Makso iš pu- 
siausvyros, o Imelmano posūkis pribloškė ir ji patį. Adolfas 
ėmė tūpti, ir Maksas nusileido jam iš paskos. 

Stovįs šalia savo mersedeso Geringas linktelėjo tarnui, 
kuris tučtuojau atnešė ikrų ir šampano. 

— Jis grąžino mane į jaunystę, baroniene. Berniukas — 
tikras genijus. 

Tai nebuvo perdėtas mandagumas — Geringas pats buvo 
puikus pilotas, ir jis nenorėjo pataikauti. 

Priėjo Galandas ir Maksas; Galandas buvo akivaizdžiai 
susijaudinęs. 

— Fantastika. Kur tu šito išmokai, berniuk? 

Maksas papasakojo Galandui, ir šis tik papurtė galvą. 

Tą vakarą Adolfas vakarieniavo kartu su Geringu, fon Ri- 
bentropu, Elza ir Maksu Adlerio viešbutyje. Šampanas liete 
liejosi. 

— Tai ką gi mes darysime su juo? — paklausė Geringas 
Galando. 

— Jam dar net nėra septyniolikos, — atsakė Galandas. — 
Ar galiu šį tą pasiūlyti? 

— Žinoma. 

— Įtaisykite jį į pėstininkų kadetų mokyklą čia, Berlyne, 
kad viskas būtų oficialu. Pasirūpinkite, kad jis galėtų skrai- 
dyti Oro klube. Kitais metais, kai jam sukaks septyniolika, 
paskirsite Liuftvafės leitenantu. 


— Man tai patinka, — Geringas linktelėjo ir pasisuko į 
Maksą. — O jums, barone? 
— Man būtų malonu, — angliškai atsakė Maksas Kelso. 


Išsiveržė jo amerikinė asmenybės dalis. 

— Ar nebus problemų dėl to, kad mano sūnaus tėvas — 
amerikietis? — paklausė Elza. 

— Jokių. Negi nematėte naujojo fiurerio įsakymo? — pa- 


klausė Geringas. — Baronas negali būti niekas kitas — tik 
Trečiojo reicho pilietis. 
— Yra viena problema, — įsiterpė Galandas. 


— Kokia gi? — pasiteiravo Geringas. 

— Aš reikalauju, kad jis malonėtų išmokyti mane keletą 
triukų, ypač tą Imelmano posūkį. 

— Na, aš galėčiau išmokyti tave, — pasakė Geringas, — 
bet esu tikras, kad baronas neatsisakys, — jis vėl pasisuko į Mak- 
są. — Maksai? — Geringas pirmą kartą kreipėsi į vaikiną vardu. 

— Gaila, kad čia nėra Hario, mano brolio dvynio, leite- 
nante Galandai. Mes jums duotume garo, — tarė Maksas. 

— Tai nesvarbu, — paprieštaravo Galandas. — Patirtis — 
tai informacija. Jūs ypatingas, barone, patikėkit. Ir prašyčiau 
vadinti mane Dolfu. 

Taip prasidėjo ypatinga draugystė. 


Amerikoje Haris kurį laiką mokėsi Grotone ir turėjo pro- 
blemų dėl drausmės, nes skraidymas tapo jo aistra, ir vaiki- 
nas nenorėdavo aukoti savaitgalių kam nors kitam. Padėjo Ei- 
bas Kelso, taigi Haris baigė mokyklą ir įstojo į Harvardą tuo 
metu, kai jo brolis buvo paskirtas Liuftvafės leitenantu. 

Trečiasis reichas toliau negailestingai plėtė savo valdžią, 
ir Europos politinių jėgų balansas visiškai pasikeitė. Britani- 
j0je niekas nenorėjo kištis į konfliktą; neįtikėtini Didžiojo karo 
nuostoliai per giliai palietė šalį. Haris kamavosi universitete, 
Europa linko po fašizmo našta, o pasaulis stebėjo. 

Ispanijoje prasidėjus pilietiniam karui vokiečių lakūnai 
išvyko kariauti, o Galandas ir Maksas — biplanais HE51. Mak- 
sas atliko du šimtus aštuoniasdešimt kovinių misijų. Jis su- 
grįžo į namus 1938-aisiais su II laipsnio Geležiniu kryžiumi 
ir gavo oberstleitenanto laipsnį. 

Kurį laiką jis dirbo Berlyno štabe ir buvo dažnai kviečia- 
mas į visuomenės pobūvius, į kuriuos jis paprastai lydėdavo 
savo motiną. Maksas tapo Geringo, jau turėjusio didelę val- 
džią, numylėtiniu. Tačiau netrukus atėjo Lenkijos eilė. 

Per dvidešimt septynias bombardavimo, palaužusio Len- 
kiją, dienas Maksas Kelso tapo gyvąja legenda. Jis nukirto 
dvidešimt lėktuvų, gavo I laipsnio Geležinį kryžių ir buvo pa- 
keltas į kapitonus. Vėliau, per “keistąjį" karą su Britanija ir 
Prancūzija, jis vėl atsidūrė Berlyno štabe. 

Sugniaužę Europą vokiečiai, apimti euforijos, manė, kad 
jiems viskas įmanoma. Makso motina tapo populiariausia vi- 
suomenės dama, o Maksas susikūrė savą įvaizdį. Jokių baltų 
frakų, nieko puošnaus. Jis visuomet pasirodydavo kovine ap- 
ranga: plačiomis kelnėmis, piloto marškiniais, kepuraite ir vi- 
sais turimais medaliais. Gebelsui, mažučiam susisukusiam na- 
cių propagandos ministrui, tai nepaprastai patikdavo. Maksas 
pasirodydavo svarbiausiuose renginiuose kartu su Geringu, 
netgi Hitleriu ir savo švytinčia motina. Jie pakrikštijo jį Juo- 
duoju baronu. Kartais Makso gyvenime atsirasdavo kokia mo- 
teris, tačiau rimtesnių ryšių jis neužmezgė. Jis, rodės, neno- 
rėjo nė su niekuo susidėti; nepalaikė nė vienos pusės, nestojo 
į nacių partiją. Jis buvo kovinis pilotas, juo ir norėjo likti. 


O Hariui, bebaigiančiam Harvardą, gyvenimas atrodė tik- 
ra nuobodybė. Eibas mėgino paskatinti jį užmegzti įdomius 
ryšius su gerų šeimų dukterimis, tačiau jis, kaip ir brolis, ne- 
norėjo veltis į jokius santykius. Karas Europoje prasidėjo rug- 
sėjį. Kai Haris, įėjęs į svetainę, rado Eibą, sklaidantį žurna- 
lus, buvo 1939-ųjų lapkritis. 

— Įsipilk išgerti, — tarė Eibas. — Tau prireiks. 

Haris, kuriam tuo metu buvo dvidešimt vieneri, įsipylė 
viskio su vandeniu ir prisėdo šalia senelio. 

— Kas atsitiko? 

Eibas padavė jam pirmąjį žurnalą: iš jo puslapio žiūrėjo 
vyras — griežto tamsaus veido, dengiamo Liuftvafės kepurės. 
Kitas žurnalas buvo Vokietijos ginkluotųjų pajėgų ruporas. 

— Juodasis baronas, — tarė Eibas. 

Maksas, vilkįs piloto aprangą, stovi šalia ME109, tarp 
pirštų laikydamas cigaretę, ir kalba su Liuftvafės mechaniku. 


— Jau apsikabinęs medaliais, — tarė Haris. — Argi ne 
šaunu? Visai kaip tėtis. 
— Cia už Ispaniją ir Lenkiją, — atsakė Eibas. — Jėzau, 


Hari, ačiū Dievui, jie vadina jį baronu fon Halderiu, o ne Mak- 
su Kelso. Ar įsivaizduoji, kaip tai atrodytų žurnalo Life virše- 
lyje? Mano anūkas — nacis? 

— Jis — ne nacis, — atrėmė Haris. — Jis — pilotas. Jis 
ten, o mes čia, — vaikinas padėjo žurnalus. Eibui buvo įdo- 
mu, ką Haris galvoja, tačiau jis, kaip visada, užsisklendė sa- 
vyje — vis dėlto kažkas vyko už tų akių, Eibas tai matė. — 
Jau senokai turėjome naujienų iš mutės, — pridėjo Haris. 

— Ir neturėsime. Aš nuolatos kalbuosi su Valstybės de- 
partamento žmonėmis. Trečiasis reichas visai neprieinamas. 

— To ir reikėjo tikėtis. Nori dar išgerti? 

— Zinoma, kodėl gi ne, — Eibas pasiėmė cigarą. — Pra- 
keikta sumaištis, Hari. Jie patrauks per Prancūziją ir Britani- 
ją. Koks sprendimas? | 

— Sprendimą visada galima rasti, — atsakė Haris Kelso 
ir įpylė viskio. 

— Hari, laikas mums rimtai pasikalbėti, — tarė Eibas. — 
Praeitą pavasarį tu baigei universitetą, ir nuo to laiko tik skrai- 
dai ir lakstai automobiliais — visai kaip tavo tėvas. Ką ketini 
veikti? Kaip dėl teisės studijų? 

Haris šypsodamasis papurtė galvą. 

— Teisė? Ar negirdėjai, kad šįryt Rusija užpuolė Suomi- 
ją? — jis nugėrė didelį gurkšnį. — Suomiams labai reikia pi- 
lotų; jie kviečia užsieniečius savanoriais. Aš jau užsisakiau 
bilietą į Svediją. 

Eibas pasibaisėjo. 

— Bet tu negali. Velniai griebtų, Hari, tai ne tavo karas. 

— Dabar jau mano, — rimtai atsakė Haris Kelso pabaig- 
damas viskį. 

Karas tarp suomių ir rusų buvo pasmerktas nuo pat pra- 
džios. Oras buvo baisus; visa šalis skendėjo sniegynuose. Ka- 
riuomenė, ypač slidininkų būriai, įnirtingai priešinosi galin- 
gam priešui, tačiau šis negailestingai stūmė juos atgalios. 

Abiejų pusių naikintuvai buvo pasenę. Patys naujausi, ku- 
riais galėjo pasigirti rusai, buvo FW 109 — Hitlerio draugiš- 
kumo tarp šalių vardan padovanotieji Rusijai. 

Haris Kelso netrukus pasižymėjo skraidydamas britų ga- 
mybos Glosesterio “Gladiatoriumi" — atviru biplanu, tokiu, 
kurie buvo naudojami dar Pirmojo pasaulinio karo metais. Jis 
nė iš tolo negalėjo atskleisti Kelso sugebėjimų, tačiau pasi- 
kliaudamas savimi Haris skraidydavo sėkmingai ir visados, 
kaip ir jo tėvas Pirmojo pasaulinio metais, nepamiršdavo pa- 
siimti Tarkvino. Specialiai meškinui Haris Stokholme nupir- 
ko neperšlampamą krepšį. 

Reikalai visiškai pasikeitė, kai Suomijos oro pajėgoms 
pavyko iš Britanijos gauti pustuzinį “Uragano" tipo naikintu- 
vų. Kaip asui, Hariui buvo paskirtas vienas iš dviejų eskadri- 
lėje esančių “Uraganų". Po savaitės suomiai dar gavo iš šve- 
dų keletą ME109. 

Haris skraidė tai vienu, ta: kitu, siaučiant pūgoms ir pu- 
čiant stipriems vėjams. Netrukus jis buvo pakeltas į kapito- 
nus; jo numuštų lėktuvų skaičius sparčiai didėjo. 

Fotožurnalistas, atvykęs į Suomiją daryti reportažą apie 
oro mūšius žurnalui Life, buvo apstulbintas, pamatęs senato- 
riaus Eibo Kelso anūką ir išgirdęs apie jo žygius. Tai buvo 
nepaprasta sensacija, nes Eibas tuo metu buvo labai populia- 
rus. Neoficialusis Franklino Ruzvelto patarėjas. 

Taigi Eibas vėl turėjo progą Žurnalo viršelyje. išvysti anū- 
ką — Haris, vilkintis piloto drabužiais, stovi sniege šalia vie- 
no iš ME109, laikydamas rankoje Tarkviną, ir atrodo dešim- 
čia Metų vyresnis nei tada, kai Eibas matė jį paskutinį kartą. 

Eibas išdidus, tačiau kartu ir liūdnas, perskaitė apie anū- 
ko žygius. 

— Sakiau tau, Hari, tai ne tavo karas, — tyliai ištafė jis. — 
Kas žino, kaip visa tai baigsis? — Tačiau giliai širdyje jis jau 
žinojo. Amerika įsijungs į karą. Ne šiandien, ne rytoj, tačiau 
tokia dieną ateis. 

Elza fon Halder gėrė kavą mažoje dvaro svetainėje, kai 
jai pranešė, jog atvyko Maksas. Jis įžingsniavo kaip visuomet 
dėvėdamas piloto aprangą ir nešdamasis rankoje kuprinę, ku- 
rią tuoj pat nusviedė ant grindų. 

— Mute, tu nuostabiai atrodai. 

Ji atsistojo ir apkabino jį. 

— Kokia miela staigmena. Ar ilgam? 

— Trim dienoms. 

— O tada? 

— Pamatysim. 

Elza nuėjo prie gėrimų stalelio ir įpylė sauso šerio. 

— Ar manai, kad britai ir prancūzai iš tiesų priešinsis, 
jei mes įsiveršime? 

— Turi galvoje, kai įsiveršime? — jis sveikindamas kils- 
telėjo taurelę. — Žinoma, bet mano pasitikėjimas mūsų šlo- 
vinguoju fiureriu ir jo įkvepiančiu vadovavimu yra begalinis. 

— Dėl Dievo meilės, Maksai, prikąsk liežuvį. Tau tai ga- 
li baigtis mirtimi. Tu netgi nesi nacių partijos narys. 

— Bet aš maniau, kad tu, mama, esi tikra šalininkė. 

— Žinoma, kad ne. Jie visi — niekšai. Ir fiureris, ir tas 
mažas pabaisa Himleris. Na, Geringas ir dauguma generolų 
dar pakenčiami, bet... kad ir kaip ten būtų, o kaip tu? 

— Politika man nuobodi, mute. Aš — kovinis pilotas, kaip 
ir šis vaikinas, — Maksas atsegė kuprinę, ištraukė žurnalo Life 
kopiją ir padavė motinai. — Vakar Berlyne mačiau Geringą. 
Jis davė man jį. 

Elza atsisėdo ir ėmė apžiūrinėti viršelį. 

— Jis atrodo pasenęs. Ką jie jam padarė? 

— Perskaityk straipsnį, mute. Tai buvo pragariškas ka- 
ras, nors ir trumpas. Stebuklas, kad jis išliko gyvas. Bet pa- 
žiūrėk, Tarkvinas atrodo gerai. Mūsų Žvalgyba pranešė Ge- 
ringui, kad Haris paspruko “Uraganu" į Švediją. Kalbama, kad 
jis įstojo į Karališkąsias oro pajėgas. | 

Ji atplėšė akis nuo straipsnio ir nesąmoningai pakartojo 
Eibo Kelso žodžius: 

— Kaip visa tai baigsis? 

— Manau, blogai. O dabar atleisk man, noriu išsimaudy- 
ti prieš vakarienę, — Maksas pasiėmė kuprinę, priėjo prie durų 
ir atsisuko. — Jis nukirto dvidešimt aštuonis rusus virš Suo- 

mijos, mute. Asas. Aš paklojau tik dvidešimt virš Lenkijos. 
Negali taip likti, ar ne? 


1940 metų pavasarį ir vasarą Britanijos mūšyje dalyvavo 
mažiausiai trylika — gal ir daugiau — amerikiečių. Kai kurie 
buvo priimti kaip kanadiečiai, pavyzdžiui, Redas Tobinas, En- 


dis Mamedofas, Vernonas Kegas, įstoję į Karališkąsias oro pa- 


jėgas 1940-ųjų liepą. ĮŽymusis Bilis Fiskė irgi buvo vienas iš 
jų, milijonieriaus sūnus ir tikriausiai pirmasis amerikietis, Žu- 
vęs Antrajame pasauliniame kare. Vėliau jo vardas buvo įam- 
žintas Sv. Pauliaus katedroje Londone. Kiti, kaip antai Pitas 
Petersonas, irgi siekė šlovės. Jis buvo apdovanotas medaliais, 
o kai dvidešimt dvejų perėjo į savų būrį, jau buvo pulkininkas 
leitenantas. 

Suomija pasidavė 1940-ųjų kovo 12-ą dieną. Haris nele- 
galiai išskrido “Uraganu" ir, kaip Maksas ir sakė motinai, nu- 
sileido nedideliame aerodrome netoli Stokholmo; tada nuvy- 
ko į miestą ir nusipirko bilietą į Angliją anksčiau, nei valdžia 
sužinojo, kad jis buvo ten. 

Kai Haris prisistatė į Aviacijos ministeriją Londone, se- 
nyvas eskadrilės vadas atidžiai išnagrinėjo jo kredencialus. 

— Labai įspūdinga, jaunuoli. Tik yra viena problema. 
Jūs — amerikietis, taigi turite vykti į Kanadą ir įstoti į Ka- 
nados oro aviaciją. 

— Aš pašoviau dvidešimt aštuonis rusus; dvylika iš jų — 
skrisdamas “Uraganu". Aš gerai išmanau šį reikalą. Jums rei- 
kia tokių Žmonių kaip aš. 

— “Uraganu"'? — eskadrilės vadas vėl įniko į Hario kre- 
dencialus. — Matau, jus apdovanojo Suomijos aukso kryžiu- 
mi už narsą. 

Haris išėmė 1š kišenės mažą odinę dėžutę ir atidarė ją. 
Vadas, kuris turėjo Karo kryžių už nuopelnus Pirmajame pa- 
sauliniame, tarė: 

— Gražus blizgutis. 

— Kaip ir visi kiti, ar ne? — atsakė Haris. 

Vadas pastūmė jam per stalą dokumentą. 

— Gerai. Užpildykite. Gimtoji šalis — Amerika. Tikriau- 
siai grįžote į Suomiją ginti savo protėvių nuo rusų? 


— Būtent. | 
— Aha, tada jūs — suomis; taip mes ir įrašysime į jūsų 
dokumentus, — eskadrilės vadas nusišypsojo. — Prakeikti 


klerkai. Visuomet privelia klaidų. 

Mokomasis dalinys buvo drėgnoje ir niūrioje vietoje 
Esekso pelkynų pašonėje. Dalies vadas buvo aviacijos pulko 
vadas Vestas, nuo 1918-ųjų vaikštąs medine koja. Jis ištyri- 
nėjo piloto karininko Kelso dokumentus ir, pakėlęs galvą, pa- 
stebėjo po antsiuvais medalio kaspiną. 

— Ir koks čia būtų? 

Haris pasakė. 

— Kiek ten jų nukirtai? 

— Dvidešimt aštuonis. 

— Čia sakoma, kad įgijai nemažai patirties pilotuodamas 
“Uraganu"? 

— Taip, suomiai paskutiniais karo mėnesiais buvo gavę jų. 

— Gerai, pažiūrėkim, ką tu moki. 

Vestas paskambino, ir netrukus įėjo aviacijos bazės vir- 
šila. 

— Ketinu paskrajoti su šiuo pilotu, pone Kvigli. Paruoš- 
kite mano lėktuvą ir vieną “Uraganą". Dvidešimt minučių. 

Viršila, nerodydamas jokių emocijų, tarstelėjo: 

— Klausau, sere. 

Vestas atsistojo ir siektelėjo savo lazdą. 

— Nesileiskite išmušamas iš vėžių dėl mano kojos. Pa- 
žįstu tokį Daglą Beiderį, kuris, nukritus lėktuvui, neteko abiejų 
kojų, tačiau tebeskraido, — jis patylėjo, tada atidarė duris. — 
Iki lemiamo karto aš spėjau nukirsti dvidešimt du, todėl nesi- 
jaudink dėl manęs. Pažiūrėkim, ar pajėgsi paimti mane. 

Smalsuolių minia, susirinkusi paspoksoti lietuje į reginį, 
niekada jo nepamiršo. Penkių tūkstančių pėdų aukštyje Ves- 
tas vaikėsi Kelso. Jiedu vartėsi, susilygindavo, priartėdavo vie- 
nas prie kito taip arti, kad minia pasibaisėjusi aikčiojo, tačiau 
Haris paspruko nuo Vesto, padarė kilpą ir nutūpė ant jo lėktu- 
vo uodegos. 

— Labai gerai, — sušuko Vestas per radiją, tada priartė- 
jo kairiuoju bortu ir apsivertė, o Haris, prašovęs pro šalį ir 
vėl nutūpęs ant Vesto lėktuvo uodegos, išleido skydelius ir, 
smarkiai sudrebinės lėktuvą, sumažino greitį. 

— Jėzau Kristau, — riktelėjo Vestas, užgulė valdymo svir- 
tį ir vos vos neatsitrenkė į Harį. 

Haris, vėl pakibęs jam ant uodegos, šūktelėjo: 

— Pykšt, jūs negyvas, — kai Vestas pabandė pabėgti, Ha- 

ris sustingo puskilpėje, apsivertė Imelmano posūkiu, jo lėk- 
tuvas, baisiai riaumodamas, pasuko Vesto lėktuvo link, ir pas- 
kutinę minutę praskrido virš Vesto galvos penkiasdešimt pė- 
dų atstumu. — Ir vėl pykšt, jūs vėl negyvas, sere. 

Kai jiedu nusileido, minia ėmė ploti. Kviglis paėmė Ves- 
to parašiutą, padavė jam lazdą ir mostelėjo galva į Harį. 

— Kas jis toks, po galais? 

— Daugybė mano pažinotų lakūnų viename asmenyje, — 
atsakė Vestas. 

Grįžęs į savo kabinetą, Vestas pasičiupo dokumentą ir 
skubiai užpildė jį. 

— Tučtuojau siunčiu tave į 607-ąją eskadrilę Prancūzi- 
joje. Ji “Gladiatorius"" pakeitė į “Uraganus". Turės kur tave 
panaudoti. 

— Aš skraidžiau “Gladiatoriais" Suomijoje, sere. Velniš- 
kai šalta buvo atviroje kabinoje virš tų sniegynų. 

Vestas ištraukė iš spintelės butelį brendžio ir dvi taure- 
les. Įpylęs jis tarė: 

— Kelso — gana neįprasta pavardė, ir tu joks suomis. 
Pažinojau vieną jankį, pavarde Kelso. 

— Tai mano tėvas, sere. 

— Gerasis Dieve. Kaip jis? 

— Miręs. Užsimušė automobilių lenktynėse, jau seniai. 

— Tai tikrai turėjo būti tavo tėvas. Ar tik jis neskraidė su 
meškinu? 

— Tiesa, su Tarkvinu, — Haris paėmė krepšį, kurį atsi- 
nešė 1š lėktuvo, ištraukė Tarkviną ir pastatė jį ant stalo. 

Vesto veidas sušvelnėjo. 

— Sveikas, drauguži. Smagu tave vėl matyti, — jis kils- 
telėjo taurelę. — Už tavo tėvą ir visus drąsius pilotus — kad 
ir kur jie būtų. 

— Ir už mano dvynį brolį, sere. 

Vestas susiraukė. 

— Jis irgi lakūnas? 

— Papulkininkis Liuftvafėje, sere. 

— Tikrai? Tada aš tegaliu pasakyti, kad dalyvauji labai 
keistame kare, Kelso, — ir Vestas:vienu mauku išgėrė brendį. 


607-oji eskadrilė dar tik keitė lėktuvus, kai gegužės 10- 
ąją vokiečiai ėmė bombarduoti Vakarų fronte. Eskadrilė patyrė 
daug nuostolių, o senieji “Gladiatoriai"' tapo itin pažeidžiami. 

Haris su “Uraganu" penkiolikos tūkstančių pėdų aukšty- 
je numušė virš Abevilio du lėktuvus ME109, o jo brolis tą 
pačią dieną nukirto “Uraganą" ir “Karštuolį"", nors nė vienas 
iš jų nežinojo apie brolio žygius. 

Eskadrilė, arba tai, kas liko iš jos, prasidėjus Diunkerko 
operacijai, pasitraukė į Angliją. Haris, apdovanotas medaliu 
už nuopelnus aviacijai ir pakeltas į aviacijos karininkus, buvo 
pasiųstas į specialią naikintuvų eskadrilę, kodiniu pavadinimu 
“Sakalai", netoli Čičesterio Vakarų Sasekse, tik ten nebuvo ką 
naikinti. Švietė Saulė, dangus buvo neįtikėtinai giedras, ir visi 
mirtinai nuobodžiavo. 

Kitoje Lamanšo pusėje Maksas ir jo draugai tūnojo pa- 
našioje bazėje, tysojo tokiuose pačiuose šezlonguose ir taip 
pat mirtinai nuobodžiavo. 

O prasidėjus liepai vokiečiai atakavo britų konvojus La- 
manše: “Štukai" svaidė bombas, nuo jų neatsiliko “Dornyrai" 
ir “Junkertiai", o juos saugojo geriausi Liuftvafės naikintuvai. 
Vokiečių tikslas buvo užkirsti Lamanšą, bet Karališkoji avia- 
cija nutarė nepasiduoti. 

Taigi Haris Kelso ir jo brolis, Juodasis baronas, išėjo į karą. 


Oro mūšiai virš Lamanšo truko visą liepą, o rugpjūčio 
12-ąją, Erelio dieną, prasidėjo Britanijos mūšis. 

“Sakalų" eskadrilė buvo įsikūrusi prieškariniame aero- 
drome, vadinamame Farlėjaus laukais, Vakarų Sasekse, — ten 
buvo žole apžėlę takai, Niseno barakai, tik keturi angarai. Be 
to, svilino nepakeliamas karštis, ir Haris, kaip ir kiti pilotai, 
tysojo šezlonguose, rūkė, šnekučiavosi, skaitė knygas ar Žur- 
nalus. Dvi savaitės nuobodžiavimo ir dykinėjimo sukėlė vi- 
suotinę apatiją, ir netgi aptarnaujantis personalas tingiai slan- 
kiojo aplink išsimėčiusius “Uraganus"'. 

Eskadrilės vadas Hornbis šleptelėjo šalia Hario. 

— Mano nuomone, tie niekšeliai nepasirodys. 

— Pasirodys, — atsiliepė Haris ir pasiūlė jam cigaretę. 

Kai kurie pilotai dėvėjo lakūnų kombinezonus, kiti pa- 
prastas uniformas; buvo per karšta apsivilkti ką nors daugiau. 
Ant dešiniojo Hario uniformos peties puikavosi išsiuvinėtas 
ženklas — Suomijos simbolis, o po juo — amerikietiškas ere- 
lis, sugniaužęs naguose Jungtinės Karalystės 1r Jungtinių Vals- 
tijų vėliavas. 

— Labai gražu, — tarė Hornbis. 

— Turiu siuvėją Savilyje Rou. 

— Štai ką reiškia būti turtingam, janki drauguži, — 
Hornbis patapšnojo krepšį prie Hario kojų. — Tarkvinas ge- 
ros būklės? 

— Visuomet. Jis daug matė, — atsakė Haris. 

— Galėtum paskolinti jį man, — tarė Hornbis ir, išgirdęs 
netoliese riaumojimą, pridūrė: — Prakeikti traktoriai. 

— Tai ne traktoriai, — Haris Kelso jau stovėjo ant kojų 
laikydamas rankose krepšį. Po minutės jis jau lėkė savojo lėk- 
tuvo link. Danguje nardė “Stukai". 

Kartu skraidantis seržantas įmetė į vidų parašiutą. Kelso 
įsiropštė į kabiną, numetė gilyn savo krepšį, užvedė variklį 
ir, sprogus pirmosioms bomboms ant tako, jau skrido riaumo- 
damas tolyn. Iš vienos pusės sprogo “Uraganas"; pliūptelėjo 
juodi dūmai, bet jis panėrė į juos ir pakilo, palikęs apačioje 
keturis degančius “Uraganus" 1r skerdynes. 

Haris pasisuko kairiuoju bortu, susirado “Štuką" ir paša- 
lino jį iš padangės. Buvo dar keturi, tačiau jie pasisuko iš- 
skristi, matyt, jų pilotai manė atlikę savo darbą. Haris pasuko 
paskui juos. Vieną paskui kitą numušė lėktuvus virš jūros — 
be jokio pykčio, įniršio, tiesiog išnaudodamas savo galimy- 
bes, viską apskaičiuodamas. | 

Haris sugrįžo į nusiaubtus Farlėjaus laukus, ir jam pavy- 
ko nusileisti ant vienintelio nesuardyto tako. Hornbis gulėjo 
ant neštuvų; jo veidas ir ranka buvo subintuoti. 

— Ar pavyko numušti nors vieną? 

Haris padavė jam cigaretę; privažiavo greitoji pagalba. 


— Penkis. 
— Penkis? — Hornbis negalėjo patikėti savo ausimis. 
— "“Stukus", — Haris truktelėjo pečiais. — Jie lėti ir 


griozdiški. Tas pats, kas gaudyti žuvis statinėje. Jie čia ilgai 
neišsilaikys. Mums reikėtų pasisaugoti ME109. 

Keletas kūnų gulėjo ant neštuvų uždengti. 

— Žuvo šeši pilotai, — tarė Hornbis. — Nespėjo dingti 
iš aikštelės. Tu vienintelis suspėjai. Ar Suomijoje buvo taip 
blogai? | 

— Panašiai, tik Suomijoje snigo. 

Sanitarai pakėlė Hornbio neštuvus. 

— Aš informuosiu Grupę ir pasiūlysiu, kad tave pakeltų 
į aviacijos leitenantus. Jie ras kuo tave čia pakeisti. Pažiūrė- 
kim, kaip laikosi Tarkvinas. | 

Haris atsegė kuprinę ir ištraukė Tarkviną. Hornbis šiaip 

ne taip nusiplėšė nuo kruvinų marškinių mažą paauksuotą žen- 
klelį ir padavė jį Hariui. 

— Devynioliktoji eskadrilė. Joje aš pradėjau skraidyti. 
Tegu ženklelį segi Tarkvinas. 

— Būtinai jam prisegsiu. 

Hornbis silpnai šyptelėjo. 

— Tie “Štukai". Ar jie buvo virš sausumos, ar virš La- 
manšo? + 

— Vienas virš Žemės. 

— Kaip gaila. Tie niekšeliai niekada tau jo nepriskaičiuos. 

— Kam tai rūpi? Šis karas bus ilgas, — pasakė Haris Kel- 
so uždarydamas greitosios pagalbos mašinos dureles. 


Tą pačią dieną Maksas ir jo eskadrilė lėktuvais ME109 
dengė “Stukus", atakuojančius radarų stotis netoli Bonjor Reži. 
Kai juos užpuolė “Karštuoliai"", Maksas atsidūrė įspūdingo oro 
mūšio sūkury, kuriame jis nukirto vieną ir apgadino kitą “Karš- 
tuolį ', tačiau ir beveik visi “Štukai", ir trys 109-ieji buvo nu- 
mušti. Šis antpuolis buvo surengtas skubotai ir kovos laikas 
virš Anglijos buvo ribotas, todėl eskadrilei teko paskubomis 
trauktis per Lamanšą, kol nepasibaigė kuras. Po pusantros va- 


landos Maksas sveikas ir gyvas vėl skrido virš Kento norėda- 


mas bombarduoti Karališkosios aviacijos bazes ir pakrantes. 

Tokios taktikos Liuftvafė laikėsi diena iš dienos — jos tiks- 
las buvo sunaikinti arba padaryti nenaudojamas Karališkojo oro 
laivyno bazes ir oro uostus. Taigi Maksas su savo bendražy- 
giais puldavo, o Haris su draugais kildavo atremti atakų. Jau- 
nuoliai žūdavo abiejose pusėse, tačiau buvo viena problema: 
Liuftvafė pilotų turėjo daugiau. Aviacijos maršalas seras Hju 
Daudingas, vyriausiasis naikintuvų komandos vadas, kartą pa- 
sakė, kad vienas Karališkojo oro laivyno vyrukas turėtų nušauti 
keturis Liuftvafės pilotus, kad būtų išlaikyta pusiausvyra, ta- 
čiau tai buvo sunkiai pasiekiama. 


Tokia padėtis truko iki rugpjūčio 30-osi0s, kai Bigin Hi- 


"14, naikintuvų komandos pasididžiavimą, sėkmingai užpuolė 


didelės “Dornyrų" pajėgos. Jas lydėjo Maksas. Vokiečiams 
grįžtant į orą pakilo britų “Karštuoliai" 17 užtvėrė kelią. Ka- 
dangi 109-ųjų paskirtis buvo dengti bombonešius, jie virš An- 
glijos iššvaistė per daug brangaus laiko ir suvartojo per daug 
brangaus kuro. Kai pagaliau Maksas pasiekė Lamanšą, jau žyb- 
sėjo įspėjamoji degalų lemputė. 

Beveik tuo pačiu metu virš jūros netoli Folkstono Haris 
Kelso numušė du “Dornyrus", tačiau atsitiktinė galinio kul- 
kosvaidžio kulka pataikė į jo naikintuvo variklį. Jis pasiuntė 
nelaimės signalą, išskleidė skydelius ir, uostydamas degėsių 
kvapą, ramiai susirinko daiktus. Praeitą savaitę virš Vaito sa- 
los Hariui užgeso variklis. Jis iššoko parašiutu iš dviejų tūks- 
tančių pėdų aukščio ir nusileido vikaro sode. Dvi vikaro sese- 
rys iškėlė tikrą puotą su arbata, sausainukais ir cheresu. 

Tačiau šį kartą viskas klojosi kitaip. Apačioje tyvuliavo 
Lamanšas, jau tapęs šimtų lakūnų kapais — iki Anglijos pa- 
krantės dar apie dešimt mylių. Haris išsitraukė Tarkviną, pa- 
siėmė juostą su specialia sagtimi, prisisegė ją prie diržo, atsi- 
stojo ir nėrė galva žemyn. 

Jis krito tūkstantį pėdų, tada išskleidė parašiutą ir nusilei- 
do į ganėtinai ramią jūrą. Prisipūtęs gelbėjimosi liemenę, atsi- 
kratė parašiuto. Tarkvinas plūduriavo šalia savo neperšlampa- 
mame krepšyje. Haris apsižvalgė po giedrą dangų. Pripučia- 
mos valties neturėjo; ji nukrito kartu su “Uraganu". Jis netgi 
nebuvo tikras, ar kas nors spėjo išgirsti jo nelaimės signalą. 

Haris plūduriavo mąstydamas apie savo padėtį, prisi- 
mindamas draugus, dingusius praeitą savaitę. “Negi tai vis- 
kas?" — ramiai pagalvojo jis, ir tada už nugaros pasigirdo 
signalas. Haris pasisuko ir pamatė sparčiai artėjančią Kara- 
liškojo oro laivyno gelbėtojų valtį. Įgula dėvėjo jūreiviškus 
drabužius. Jūreiviai sulėtino greitį ir išmetė kopėtėles. 

Įgulos vyresnysis pažvelgė žemyn. 

— Aviacijos leitenantas Kelso, ar ne taip, sere? 

— Tai aš. 

— Jums labai pasisekė, sere. Kai gavome jūsų praneši- 
mą, buvome tik per mylią nuo čia. 

Du įgulos nariai pasilenkė ir ištraukė Harį į viršų. Šis 
sudribo ant grindų, ir aplink tuoj pat susidarė didžiulė bala. 

— Niekada nemaniau, kad denis gali būti toks mielas. 

— Jūs amerikietis, sere? — pasiteiravo vyresnysis. 

— Tikrai taip. | 

— Velniai rautų, tai sėkmė! Mūsų pirmasis jankis. 

— Tiesą sakant, mes dviese. 

— Dviese, sere? — vyresnysis sutriko. 

Haris parodė į krepšį. 

— Nuveskite mane į apačią, suraskite ko nors išgerti, ir 
aš jums parodysiu. 

Maksas, laikydamasis penkių šimtų pėdų aukštyje, sten- 
gėsi kuo greičiau pasiekti prancūzų pakrantę. Ant jo kairiojo 
kelio gulėjo drobinis maišelis su dažais. Patekę į jūrą, jie pa- 
skleisdavo didžiulę geltoną dėmę. Pakeliui Maksas jau matė 
keletą tokių dėmių. Netrukus jis išvydo pakrantę, nusidrieku- 
sią į rytus nuo Bulonės. Nėra reikalo rėžtis į žemę. Buvo ato- 
slūgis, ir Maksui prieš akis dryksojo ilga ir plati smėlio juos- 
ta. Kai variklis užgeso, jis pasuko pavėjui ir nusileido. 

Išsiaiškinęs per radiją, kur esąs, Maksas vėl užtraukė lėk- 
tuvo viršų, pasitraukė nuo jo; tada prisidegė cigaretę ir ėmė 
žingsniuoti kopų link. Pasiekęs kopas, jis atsisėdo, prisidegė 
dar vieną cigaretę ir įsižiūrėjo į jūrą. 

Po valandos dviem sunkvežimiais atvyko Liuftvafės gel- 
bėjimo įgula, lydima geltono sportinio pežo. Jį vairavo Adol- 
fas Galandas. Jis išlipo 1š mašinos ir nuskubėjo prie Makso. 

— Jau maniau, kad praradome tave. 

— Jums nepasisekė. 

Galandas stuktelėjo jam į petį, ir Maksas pridūrė: 

— Lėktuvui nieko neatsitiko. Tik kuro nėra. 

— Gerai. Aš atsivežiau seržantą pilotą. Jis parskraidins 
jį. Mudu važiuosime automobiliu. Stabtelėsime kur nors pa- 
vakarieniauti. 

— Skamba neblogai. 

Galandas šūktelėjo atsakingajam seržantui: 

— Griebkis darbo. Zinai, ką daryti. 

Vėliau, važiuojant Le Tukė link, jis tarė: 

— Bigin Hilas suveikė puikiai. Mes tiesiog paskandino- 
me juos kulkose. 

— Taip, žinoma, Dolfai, bet kiek mes praradome naikin- 
tuvų — ne bombonešių, naikintuvų? — atkirto Maksas. 

— Be abejo, tai nelabai gerai, bet ką tu nori tuo pasakyti? 

— Per daug klaidų. Pirma, “Štukai" yra bejėgiai prieš 
“Karštuolius" 1r “Uraganus". Antra, bombardavimo taktika. 
Suprantama, mes galime sunaikinti jų oro uostus ir pakilimo 
takus, jei pasiseks, tačiau naikintuvų paskirtis yra naikinti, 
Dolfai, o ne bergždžiai stumti laiką saugant “Dornyrus". Tai 
tas pats, kas įkinkyti lenktyninius žirgus į pieno vežimą. Si 
strategija turi trūkumų. 

— Tada tepadeda tau Dievas, kai imsimės Londono. 

— Londono? — Maksas apstulbo. — Zinau, mes bom- 
bardavome Liverpulį ir kitas vietas, bet Londoną? Dolfai, mes 


Erelių skrydis 


turime sunaikinti Karališkąjį oro laivyną pietinėje pakrantėje 
— naikintuvas prieš naikintuvą. Būtent ten mes laimėsime ar- 
ba pralaimėsime, — jis truktelėjo pečiais. — Nebent Gerin- 
gas ir fiureris užsimanė mirti. 

— Sakyti tai man, Maksai, yra viena, tačiau niekada ne- 
sakyk šito niekam kitam. Ar supranti? 

— Kad mes visi tuo pačiu keliu keliaujame į pragarą? — 
Maksas linktelėjo. — Tai aš labai gerai suprantu, — jis atsi- 
lošė ir prisidegė cigaretę. 


Į Farlėjaus laukus Harį pargabeno jūros laivyno štabo vai- 
ruotojas iš Folkstono. Harį apsupo keletas pilotų ir būrelis įgu- 
los narių. 

— Girdėjome, kad pabuvojote jūroje, sere. Gera jus ma- 
tyti sveiką ir gyvą, — tarė Hartlis, pilotas. 

Haris atidarė duris į savo nediduką kabinetą ir pamatė už 
stalo sėdintį Vestą su savo dirbtine koja. 

— Koks netikėtumas, sere. Sveikinu su paaukštinimu. 

— Jūs puikiai pasidarbavote, Kelso. Mes praleidome porą 
nerimastingų valandų, kai išgirdome, kur nukritote, bet viskas 
gerai, kas gerai baigiasi. Sveikinu ir jus. Ką tik patvirtintas jūsų 
paaukštinimas į aviacijos leitenantus. Be to, dar vienas medalis. 

Haris priėjo prie spintelės, susirado viskio ir du stiklus. 

— Išgersime į vienas kito sveikatą, sere? 

— Nuostabi mintis. 

Haris įpylė. 

— Ar mes laimime? 

— Siuo metu — ne, — Vestas nurijo savo gėrimą. — Ta- 
čiau galų gale laimėsime. Teks įsijungti Amerikai, bet kol kas 
turime laikytis patys. Jūs man reikalingas dienai, o gal ir 
dviem. Matau, kad turite tik penkis veikiančius “Uraganus". 
Aviacijos karininkas gali prižiūrėti fortą. Rytoj grįšite. 

— Ar galiu paklausti, kur turėčiau vykti, sere? 

— Iš jūsų dokumentų atsimenu, kad Suomijoje skraidėte 
ME109. Mes kaip tik turime vieną Dauntilde, į šiaurę nuo Lon- 
dono. Vokiečių pilotas pamatė, kad bėga tepalas, ir nusprendė 
nusileisti užuot iššokęs. Tada pamėgino jį padegti, bet neto- 
liese buvo Vietinių pajėgų būrys. 

— Neblogas laimikis, sere. 

— Taigi, tad prašau, būk draugas. Skubiai nusiprausk, per- 
sirenk ir važiuojam. 


Daunfildas prieš karą buvo eilinis oro klubas: viena nu- 

sileidimo juosta, valdymo bokštas, du angarai. Vietovę supo 
spygliuota viela. Prie vartų budėjo aviacijos laivyno sargybi- 
niai. 109-asis buvo šalia vieno iš dviejų angarų. Netoliese sto- 
vėjo du štabo automobiliai, o trys aviacijos ir du armijos ka- 
rininkai tikrino lėktuvą. Cia pat susiglamžiusia uniforma min- 
džikavo Liuftvafės leitenantas, ne vyresnis kaip dvidešimties. 
Jį stebėjo ginkluoti aviacijos sargybiniai. 

Haris patraukė tiesiai prie leitenanto ir ištiesė ranką. 

— Nepasisekė, ar ne, — tarė jis vokiškai. — Džiaugiuo- 
si, kad sugebėjai sėkmingai nutūpti. 

— Gerasis Dieve, jūs vokietis? 

— Mano motina vokietė, — Haris padavė jam cigaretę, 
pridegė, tada užsirūkė ir pats. 

Vyresnysis armijos karininkas buvo brigados vadas, i1šsi- 
skiriantis raudonais štabo antsiuvais. Žilaplaukis, kaip reta ne- 
gražaus veido, ant nosies kabojo akiniai metaliniais rėmeliais. 
Jam buvo maždaug šešiasdešimt penkeri. 

— Dugalis Munro. Jūs puikiai kalbate vokiškai, leitenante. 

— Tūrėčiau, — atsiliepė Haris. 

— Mano padėjėjas Džekas Karteris. 

Karteris buvo kapitonas ir segėjo Karo kryžiaus kaspiną. 
Jis rėmėsi į lazdą, nes, kaip vėliau sužinojo Haris, koją buvo 
palikęs Diunkerke. 

Vyriausias iš trijų Oro pajėgų karininkų buvo, kaip ir Ves- 


tas, grupės kapitonas. 


— Klausyk, Tedi, — tarė jis Vestui, — nesuprantu, kas 
čia vyksta. Kas šis karininkas? Ko mes delsiame? Daudingas 
nekantrauja išgirsti šio lėktuvo įvertinimą. 

— Netrukus sulauks. Aviacijos leitenantas Kelso yra 
skraidęs juo mūšyje. 

— Gerasis Dieve, kur? 

— Jis skraidė kaip suomių karys. “Gladiatoriais", “Ura- 
ganais" ir 109-aisiais, — Vestas atsisuko į Harį. — Pasakyki- 
te savo nuomonę grupės kapitonui Grinui. 

— Nuostabus lėktuvas, sere. Kai kuriais atžvilgiais ge- 
resnis už “Uraganus"' ir, be abejonės, toks pat geras kaip “Karš- 
tuoliai". 

— Parodyk jiems, — paprašė Vestas. — Tik penkias mi- 
nutes. Nenorime, kad tave pašautų. 

Kelso pakilo į trijų tūkstančių pėdų aukštį, sustingo, pa- 
darė kilpą, pranėrė virš žemės trijų šimtų pėdų aukštyje, pasu- 
ko pavėjui ir nusileido. Privažiavo prie karininkų ir sustojo. 

— Kaip ir sakiau, sere, — jis kreipėsi į Griną, — nuosta- 
bus lėktuvas. Tačiau “Uraganai" nepakeičiami mūšyje, o tai 
pilotui labai svarbu. 

Grinas pasisuko į Vestą ir išlemeno: 

— Labai įdomu, Tedi. Man norėtųsi gauti iš šio karinin- 
ko raštišką įvertinimą. 

— Manykite, kad jį jau turite. 

Grinas ir kiti du karininkai nuėjo prie štabo mašinų ir 
nuvažiavo. Munro ištiesė ranką. 

— Jūs labai įdomus jaunuolis, — jis linktelėjo Vestui. — 
Labai jums dėkoju, grupės kapitone. 

Munro pasuko automobilio link; Karteris nušlubavo iš 
paskos. Kai jiedu įsitaisė ant galinės sėdynės, Munro tarė: 

— Sužinok viską, ką tik gali apie jį, Džekai. 

— Palikite tai man, sere. 


Haris padavė vokiečių pilotui cigarečių pakelį. 

— Sėkmės. 

Sargybiniai nusivedė vaikiną, ir Vestas tarė: 

— Žinau čia netoliese tokią kaimo užeigą, kurioje ga- 
lima gauti juodosios rinkos maisto, — ten galėtumėt parašyti 
įvertinimą. 

— Puiku, — jie susėdo į automobilį. Haris prisidegė ci- 
garetę iš kito pakelio. — Aš klausiau, ar mes šiuo metu laimi- 
me, ir jūs pasakėte, kad ne. Ko mums reikia? 

— Stebuklo. 

— Vargu ar šiomis dienomis tai įmanoma. 


Tačiau stebuklas įvyko. Londoną iki to laiko apšaudyda- 
vo tik atsitiktiniai “Dornyrai"'; Karališkoji oro aviacija atsa- 
kydavo tuo pačiu Berlynui. Tačiau nuo rugsėjo /-os dienos 
Hitleris įsakė Liuftvafei imtis Londono. Tai buvo Žaibo karo 
pradžia, davusi Karališkajam oro laivynui galimybę sutvar- 
kyti nuniokotas aviacijos bazes Anglijos pietuose. 

Le Tukė kavinėje Dolfas Galandas grojo pianinu džiazą 
ir rūkė cigarą, kai įėjo Maksas ir atsisėdo prie baro. 

— Viskas, Dolfai. Dabar — tik laiko klausimas. Mes bu- 
vome beveik nugalėję tomius*, o mūsų šlovingasis fiureris ką 
tik viską sugadino. Ką dabar darysime? 

— Nusigersime, — atsakė Dolfas Galandas. — O paskui 
grįšime prie darbo ir sužaisime žaidimą iki galo. 


* Anglų kareivio pravardė. 

Žaibo karo Londone skerdynės buvo tokios siaubingos, 
kad raudoną-dangaus pašvaistę naktį galėjo matyti Liuftvafės 
lėktuvai, kylantys Prancūzijoje, o dieną dangų raižė šimtai ko- 
vojančių Karališkojo oro laivyno ir Liuftvafės naikintuvų. 

Riterio kryžiumi buvo apdovanojami tie, kurie pašauda- 
vo daugiau nei dvidešimt lėktuvų. Galandas jau turėjo šį kry- 
Žių, taip pat nešiojo kito apdovanojimo ąžuolo lapus. Maksas 
gavo Kryžių rugsėjo 10-ąją, nors iki tos dienos jis buvo nu- 
mušęs mažiausiai trisdešimt lėktuvų. 

Haris ir “Sakalų"" eskadrilė dalyvavo visuose mūšiuose, 
kartais net šešis ar septynis kartus per dieną. Jie skraidydavo 
tol, kol juos visiškai apleisdavo jėgos, kiekvieną dieną praras- 
dami vis daugiau Žmonių ir lėktuvų. Galų gale atėjo tokia die- 
na, kai Haris liko vienintelis gyvas iš pradinės eskadrilės su- 
dėties. O tada prasidėjo galutiniai smarkūs rugsėjo 15-osio0s 
mūšiai: keturi šimtai Liuftvafės naikintuvų pakibo virš pie- 
tų Anglijos ir Londono, o ginti žemės pakilo trys šimtai 
“Karštuolių" ir “Uraganų . 

Kad ir kaip būtų keista, nelaimėjo niekas. Lamanšas taip 
tr liko ginčijama teritorija, Londonas ir kiti miestai buvo bom- 
barduojami ir toliau, tik dabar dažniausiai naktimis. Grandio- 
zinis Hitlerio invazijos į Angliją planas, “Jūrų liūto" operaci- 
ja, nepavyko, tačiau Britanija tebebuvo viena, tad Hitleris da- 
bar galėjo nukreipti dėmesį į Rusiją. 


Lapkričio pradžioje smarkiai pliaupiant lietui, Heinricho 
Himlerio automobilis įsuko į Princo Albrechto gatvę Berlyne 
it sustojo prie gestapo štabo. Lydimas sargybinių ir štabo dar- 
buotojų linksėjimų, Himleris, vilkįs juodą SS reichsfiurerio 
uniformą, nužingsniavo tiesiai į savo kabinetą. Kaip visados 
paslaptingas, paslėpęs akis po sidabriniu pensnė, jis užlipo 
marmuriniais laiptais ir atidarė duris. Jo sekretorė, vidutinio 
amžiaus moteris, dėvinti SS aptarnaujančio personalo skiria- 
muosius ženklus, iškart atsistojo. 

— Labas rytas. reichsfiureri. 

— Suraskite man šturmbanfiurerį Hartmaną. 

— Tučtuojau, reichsfiureri. 

Himleris įžengė į savo erdvų kabinetą, pasidėjo ant stalo 
lagaminėlį, atidarė jį, ištraukė kažkokius dokumentus ir atsi- 
sėdęs ėmė juos nagrinėti. Pasigirdo beldimas, ir durys prasi“ 
vėrė. 

— Ą, Hartmanai. 

— Reichsfiureri. 

Hartmanas vilkėjo neįprasta uniforma, kurią sudarė pilo- 
to marškiniai, plačios Liuftvafės stiliaus kelnės, tačiau pilkos 
spalvos. Skiriamieji ženklai ant pečių rodė SS majoro laipsnį, 
nors jis segėjo Liuftvafės piloto ženklelį ir puikavosi I ir II 
laipsnio geležiniais kryžiais. Ant sidabrinio rankogalio seg- 
tuko buvo išraižyta RFSS: SS reichsfiureris. Tai buvo asme- 
ninis Himlerio segtukas. Virš jo buvo SD ženklas, nurodantis, 
kad jis taip pat yra ir SS žvalgybos, grėsmingos grupuotės, 
narys. | | 

— Kuo galėčiau pasitarnauti, reichsfiureri? 

Tuo metu Hartmanui buvo trisdešimt; aukštas, patrauk- 
lus vyriškis, kuriam dar daugiau žavesio teikė per lėktuvo ka- 
tastrofą lūžusi nosis. Labiau rusvi nei rudi plaukai pakirpti 
trumpai, prūsišku stiliumi. Kaip Liuftvafės kovinis pilotas, 
smarkiai nukentėjęs nukritus lėktuvui Prancūzijoje prieš Bri- 
tanijos mūšį, jis buvo perkeltas į Oro kurjerių tarnybą, kur 
“Gandrais" skraidino aukšto rango karininkus. Tačiau tada at- 
sitiko kai kas keista. 

Himlerio vizitas Abevilyje pasibaigė anksčiau nei planuo- 
ta, tačiau dėl blogo oro “Junkeris", kuris turėjo jį paimti, ne- 
galėjo nusileisti. Taip jau atsitiko, kad Hartmanas buvo ką tik 
atskraidinęs “Gandru" vieną generolą, ir Himleris liepė Hart- 
manui paimti jį. 

Tai, kas atsitiko vėliau, buvo tarsi blogas sapnas. Pakilu- 
sį virš Žemų debesų ir lietaus Hartmaną ėmė atakuoti “Karš- 
tuolis"'. Kulkų kapojamais sparnais jis išdrįso nusileisti į aud- 
rą. “Karštuolis" neatsiliko. Nauja salvė pamušė priekinį stik- 
1ą, ir lėktuvą ėmė mėtyti. 

Himleris, išlikęs neįtikėtinai ramus, pasiteiravo: 

— Mums galas? 

— Ne, jei nebijote rizikuoti, reichsfiureri. 

— Nė kiek, — tarė Himleris. 

Hartmanas nėrė į rūką ir lietų — du tūkstančiai pėdų, tūks- 
tantis — ir išnėrė virš žemės penkių šimtų pėdų aukštyje, ta- 
da patraukė vairo kolonėlę atgal. Už jo skridęs “Karštuolio" 
pilotas pabijojo rizikuoti ir pasitraukė. ' 

Himleris, daugeliui žinomas kaip prietaringas Žmogus, vi- 
suomet pabrėždavo tikįs Dievu, ir tada tučtuojau pagalvojo. 
kad Hartmanas būsiąs dieviškoji apvaizda. Nuodugniai į juo pa- 
sidomėjęs, Himleris susižavėjo jaunuoliu, kai sužinojo, kad 
jis — Vienos universiteto teisės mokslų daktaras. Taigi vis- 
kas baigėsi tuo, kad Hartmanas buvo perkeltas į asmeninį Him- 
lerio personalą kaip pilotas ir geros sėkmės ženklas, tačiau, 
atsižvelgus į jo išsilavinimą, jam taip pat buvo pavesta dirbti 
SS žvalgyboje asmeniniu reichsfiurerio padėjėju. 

— Londono antpuolis tebetrunka, — tarė Himleris. — 
Kalbėjausi su fiureriu. Zinoma, pergalė bus mūsų. Mūsų tan- 
kai būtinai pasivažinės po Bakingemo rūmus. 

— Be jokios abejonės, reichsfiurer1, — santūriai pritarė 
Hartmanas. 

— Ką gi, kol anglai troškinsis, 1msimės rusų. Fiureris su- 
galvojo beveik dievišką planą. Prireiks daugiausia šešių sa- 
vaičių, ir Raudonasis blogis bus sunaikintas kartą ir visiems 
laikams. 

Hartmanas, nors ir labai abejodamas, vėl pritarė: 

— Žinoma. 

— Tačiau, — tęsė Himleris, — aš kalbėjausi su admirolų 
Kanarisu apie Zvalgybos veiklą Anglijoje, bet, dėja, turiu pa- 
sakyti, ji nėra patenkinama, — Kanaris vadovavo Abverui, vo- 
kiečių karinei žvalgybai. — Kaip suprantu, visi mūsų Abvero 
agentai Britanijoje išaiškinti. 

— Atrodo, kad taip. 

— Ir mes nieko negalime padaryti, — niršo Himleris. — 
Kokia gėda! 

— Ne visai taip, reichsfiureri, — atsiliepė Hartmanas. — 
Kaip žinote, mirus majorui Kleinui, aš perėmiau 13-ąjį sky- 
rių. Tr sužinojau, kad prieš prasidedant karui jis užverbavo 
keletą labai užsimaskavusių agentų. 

— Tikrai? Ir kas tie Žmonės? 

— Daugiausia airiai, nepatenkinti britų valdžia. Netgi Ab- 
veras bendradarbiauja su Airijos respublikonų armija. 

— Ą, tie žmonės visiškai nepatikimi, — tarė Himleris. 

— Drįstu pasakyti — ne visi, reichsfiureri. Be to, Klei- 
nas pasamdė ir neutralių šalių — ispanų bei portugalų — di- 
plomatų. 

Himleris atsistojo ir prtėjo prie lango. Kurį laiką jis sto- 
vėjo laikydamas rankas už nugaros, tada atsisuko. 

— Nori pasakyti, kad mes turime giliai užsimaskavusių 
agentų, apie kuriuos nežino net Abveras? 

— Būtent. ip 

Himleris linktelėjo. ia 

— Taip. Tai gerai. Noriu, kad ištirtum šį reikalą, Hart- 
manai, žinoma, ir kad nepamirštum savo tiesoginių pareigų. 
Patikrink, ar jie dar savo vietose ir ar pasiruošę dirbti, kai 
reikės. Ar supranti mane? 

— Kaip įsakysite, reichsfiureri. 

— Galite eiti. 

Hartmanas sugrįžo į savo kabinetą. Jo sekretorė Trudė 
Braun, keturiasdešimtmetė karo našlė, pakėlė galvą nuo sta- 
lo. Moteris buvo pasišventusi Hartmanui — josios akyse jis 
buvo tikras didvyris, be to, Hartmano toks tragiškas gyveni- 
mas — jo Žmona žuvo pirmojo Berlyno antpuolio metu. Ji ne- 
žinojo, kad Hartmanas beveik atsiduso nuo palengvėjimo, kai 
tai atsitiko; mat jo Žmona nuo pat vestuvių vaikėsi kiekvieną 
kelnėtą būtybę. 

— Rūpesčiai, majore? — paklausė Trudė. 

— Galima pasakyti ir taip, Trude. Įeik ir atsinešk kavos. 

Jis atsisėdo už stalo ir prisidegė cigaretę. Po poros minu- 
čių įėjo Trudė su dviem puodeliais kavos. Ji atsisėdo į laisvą 
kėdę. 

— Na? 

Hartmanas ištraukė 1š stalčiaus butelį brendžio ir įsipylė 
į kavą, norėdamas apmalšinti kojos skausmą — dar vienas pri- 
minimas apie lėktuvo katastrofą. 

— Trude, aš žinau, kad mūsų gerbiamasis reichsfiureris 
tiki, jog Dievas mūsų pusėje, bet, negana to, jis tikisi, kad 
“Jūrų liūto" operacija pavyks. 

— Nejaugi, sere? — Trudė tokiais klausimais neturėjo 
savo nuomonės. 

— Taigi, tas Kleino sąrašas, apie kurį man pasakojai. Tu 
jam dirbai. Papasakok man viską nuodugniai, ypač apie tuos 
ispanus ir portugalus, įrašytus į jo algalapį. 

— Jie vis dar jame, majore. 

— Ką gi, atėjo laikas atidirbti už gautus pinigus. Dėstyk, 
Trude. 

Moteris prakalbo: 

— Na, vienas iš agentų, portugalas, vardu Fernandas Rod- 
rigesas, kartkartėmis perduodavo nereikšmingą informaciją. 
Jis dirba Londono ambasadoje. 

— (Gerai, — tarė Hartmanas. — Kas dar? 
ažkokia moteris, pavarde Dikson — Sara Dikson. Ji 
dėl ondono karo taryboje. 

Hartmanas staiga išsitiesė. 

— Tu rimtai? Mes turim darbuotoją Karo taryboje, ir ji 
vis dar ten? 

— Na, ji niekada nedirbo Abverui. Matot, turėčiau paaiš- 
kinti jums, kaip čia buvo dirbama iki jūsų atvykimo, majore. 
Agentams užsienyje turėjo teisę vadovauti tik Abveras. Ma- 
joro Kleino veikla iš tiesų buvo nelegali. Taigi, kai britai pra- 
siskverbė į Abverą ir išsiaiškino visus jo agentus Anglijoje, 
mūsiškiai neįkliuvo. Jie niekada nesusikompromitavo. 

— Suprantu, — Hartmanas nudžiugo. — Atnešk man by- 
las. Tučtuojau! 

Fernandas Rodrigesas buvo prekybos atašė Portugalijos 
ambasadoje Londone, 0 jo brolis Zoelis buvo prekybos atašė 
ambasadoje Berlyne. Labai patogu. Hartmanas perskaitė jų by- 
las ir tučtuojau suprato, kas jie per Žmonės: ištiesę rankas gob- 
šuoliai. Gerai. Bent jau žinai, su kuo turi reikalą, — o rankas 
visada galima nukirsti. 

Sara Dikson buvo kitokia. Jai buvo keturiasdešimt pen- 
keri; Džordžo Diksono, banko tarnautojo, mirusi0 nuo karo 
žaizdų 1917-aisiais, našlė. Buvusi Sara Braun, gimusi Lon- 
done, anglo ir airės šeimoje. Jos senelis, Airijos respublikonų 
armijos aktyvistas, buvo sušaudytas. 

Ji gyveno viena Londono Beisvoteryje ir nuo 1938-ųjų 
dirbo Karo taryboje. Pirmą kartą ją, kaip prijaučiančią airių 
judėjimui, 1938-aisiais užverbavo toks Patrikas Merfis — jis 
irgi dirbo Kleinui ir.SD. Moteris sutiko bendradarbiauti, o 
Merfis buvo nušautas per susišaudymą su Specialiuoju būriu. 

Hartmanas pakėlė akis. 

— Tai ji vis dar laukia? 

— Atrodytų, kad taip, majore. 

— Gerai. Pakviesk tą Žoelį Rodrigesą čionai. Sutvarkyk 
viską pati. Liepk, kad jis susisiektų su broliu Londone diplo- 
matiniais ryšiais. Tegu šis savo ruožtu susisiekia su ponia Dik- 
son ir išsiaiškina. ar ji padės mums, jei reikės. Jei dėl tų bro- 
lių iškiltų kokių problemų, pasakyk man, ir mes įkrėsime jiems 
proto. 

— Bus padaryta, majore. | 
Trudė išėjo, o Hartmanas vėl užsirūkė. 
— Tai bent būdas kariauti, — tyliai ištarė jis sau. 


— Taigi matote, — kalbėjo Trudė Braun Žoeliydė Rodri- 
gesui, sėdinčiam kitoje stalo pusėje, — viskas sand aprasta 
Jūsų brolis susisieks su ta moterimi ir apdoros ją. Jos parei- 
gos Karo taryboje Londone, reikia manyti, yra šio to vertos, 
juk ten galima gauti daug sultingos informacijos. Bet neper- 
sistenkite. Tiks ir ne tokia svarbi. Nenorime, kad ji susikom- 
promituotų. Gali ateiti toks laikas, kai jos pastangų iš tikrųjų 
prireiks. | 

Rodrigesas atrodė nusiminęs, ir tai buvo akivaizdu. 

— Nežinau, ponia Braun. Mano broliui Fernandui tai ga- 
li nepatikti. 

Hartmanas, klausęsis už durų kitame kambaryje, tučtuo- 
jau atidarė jas ir įėjo. Žoeliui Rodrigesui užteko tik pažiūrėti 
į uniformą, ir jis apsipylė prakaitu. 

— Jūsų brolis neturi pasirinkimo, ir, kai rašysite jam, ne- 
pamirškite savo diplomatinio statuso, — tarė Hartmanas. — 
Priminkite jam, kad jis jau trejus metus kas mėnesį gauna at- 
lyginimą, tačiau dar nepadarė nieko tokio, kad užsidirbtų jį. 

Rodrigesas pašoko. 

— Prašyčiau, majore. Aš nenorėjau pasakyti, kad bus ko- 
kių nors sunkumų. 

— Džiaugiuosi tai girdėdamas. Norėčiau priminti, kad 
Reichas moka ir jums už gana nereikšmingas paslaugas, taigi 
verčiau pasistenkite. 

— Zinoma. Galite pasikliauti manimi. 

Rodrigesas nuskubėjo prie durų. Kai jis jas atidarė, Hart- 
manas tarė: 

— Žinau viską apie jus, Rodrigesai. Aš asmeniškai ma- 
nau, kad jūsų seksualinė orientacija yra jūsų reikalas, tačiau 
norėčiau priminti, kad čia, Trečiajame reiche, homoseksualu- 
mas yra nusikaltimas, už kurį galima išsiųsti į darbo stovyklą. 

Rodrigesas sudrebėjo. | 

— Taip, majore. 

— Žinoma, jei gerai elgsitės... — Hartmanas gūžtelėjo. 

— Labai dėkingas, majore. 

— Gerai. Toji vila Estorile, kurią nupirkote savo tė- 
vams, — labai graži. Jie tikriausiai labai laimingi pensi- 

ninkai. Gaila būtų trikdyti juos, — jis šaltai šyptelėjo. — Ma- 
no rankos ilgos, drauguži. O dabar nešdinkitės. 

Rodrigesas pasišalino, o Trudė tarė: 

— Kartais aš jūsų nebepažįstu. 

- Kartais aš pats savęs nepažįstu, mieloji, bet, jei nebū- 
čiau Sp (Mies, jis nebūtų taip įsibauginęs. Mes visi vaidiname 
šioje nuostabioje scenoje, kurią vadiname Trečiuoju reichu, 
Trude. 

Jis nusisuko ir nuėjo į savo kabinetą. 

Vėliau vakare Hartmanas lydėjo Himlerį į priėmimą “Ad- 
lerio" viešbutyje. Priėmimą rengė pats fiureris ir visa jo paly- 
da. Dalyvavo Reicho propagandos ministras ir valstybės karo 
ministras Jozefas Gebelsas, karinės žvalgybos vadas admiro- 
las Vilhelmas Kanaris, užsienio reikalų ministras fon Riben- 
tropas. 

— Atrodo, kad trūksta tik to storo kvailio Geringo, — rūgš- 
čiai burbtelėjo Himleris ir labai nuvylė Hartmaną nuvydamas į 
šoną padavėją su šampanu. — Suprantama, jam turėtų būti gė- 
da pasirodyti po naikintuvų nesėkmės virš Britanijos. 

Nuoširdžiai pasipiktinęs Hartmanas jau ketino užsirūky- 
ti, nes žinojo, kad Himleris negali pakęsti dūmų. Tačiau ne- 
spėjus Himleriui prasižioti, įėjo Geringas. 

— Toji moteris jo pašonėje, — tarė Himleris. — Ar tai 
ne baronienė fon Halder? 

— Atrodo, — trumpai atsakė Hartmanas. 

— Ar ji — jo meilužė? 

— Mano žiniomis — ne, reichsfiureri. 

— Ji buvo ištekėjusi už amerikiečio, ar ne? 

— Jis jau seniai miręs. 

— Įdomu. Ir jos deimantai irgi kelia susidomėjimą. Kaip 
ji verčiasi? 

— Jos velionio vyro tėvas yra amerikiečių senatorius, be 
to, milijonierius. Jis įsteigė fondą jos vardu Švedijoje. Ji gau- 
na iš jo gana nemažas sumas. 

— Jūs nepaprastai gerai informuotas. 

— Mes turime jos bylą. 

— O kas tiedu Liuftvafės karininkai šalia Geringo? 

— Tas, vilkįs baltu fraku, yra majoras Adolfas Galandas, 
geriausias Britanijos mūšio pilotas, numušęs daugiausia lėk- 
tuvų. 

— O kapitonas? 

— Baronas fon Halderis, jos sūnus. Jį vadina Juoduoju 
baronu. 

— Kaip teatrališka. 

— Puikus pilotas. Ispanija, Lenkija. Ten jis pakirto dvi- 
dešimt, o virš Lamanšo — dvidešimt devynis; už tai rugsėjį 
buvo apdovanotas Ritero kryžiumi. Jis — vienas iš tų, kurie 
dalyvavo Londono antpuoliuose. Praeitą savaitę jo asmeninis 
rezultatas pasiekė šešiasdešimt. 

— Įspūdinga. Tau jis patinka? 

— Mes kartu skraidėme. 

— Vadinasi, draugai? 

Hartmanas truktelėjo pečiais. 

— Tam tikra prasme, mat Maksas Kelso — keistas žŽmo- 
gus. Su juo sunku artimiau susidraugauti. 

— Kelso? 

— Jo tėvo pavardė. Ir dar vienas dalykas. Jis turi brolį 
dvynį, kuris skraido kaip Karališkųjų pajėgų lakūnas. 

— Gerasis Dieve, — Himleris paniuro. — Tai tiesa? — 
kurį laiką jis stebeilijosi kažkur į salės gilumą. — Pasirūpink, 
kad fon Halderių byla būtų atvira. Aš užuodžiu kažką negero. 

Tą minutę Geringas paprašė visus nutilti ir pasisuko į Hit- 
lerį. 

— Mano fiureri, jūs jau dukart esat apdovanojęs majorą 
Galandą, taip pat gerai pažįstate baronienę fon Halder. Jos sū- 
nus, baronas fon Halderis, iš manęs gavo Riterio kryžių Pran- 
cūzijoje. Dar prieš dvi dienas jis skrido virš Londono padėda- 
mas apsaugoti mūsų bombonešius ir įgulas. Aš paprašiau jį 
atvykti čionai dėl ypatingos priežasties. Jo asmeninis numuš- 
tų lėktuvų skaičius pasiekė šešiasdešimt, ir už tai4jam paskirti 
Riterio kryžiaus ąžuolo lapai, — Geringas linktelėjo Galan- 
dui, kuris perdavė jam raudonos odos dėžutę. — Prašyčiau, 
mano fiureri, asmeniškai pagerbti šį drąsų karininką. 

Stojo tyla. Hitleris keistai skvarbiai įsistebeilijo į Mak- 
są, tada niūriai linktelėjo tr ištiesė ranką. 

— Jūs klystate, reichsmaršale. Tai man garbė, — Gerin- 
gas padavė Hitleriui medalį, ir jis įteikė jį Maksui. Jie pa- 
spaudė vienas kitam rankas. — Reichas didžiuojasi jumis, ba- 
rone, — jis pasisuko į Elzą. — Ir jumis, baroniene: kaip ir 
visos motinos, jūs darote garbę Reichui. 

Minia ėmė ploti. Fiureris linktelėjo, tada, pamatęs Him- 
lerį, mostelėjo jam, kad šis prieitų. Hartmanas pasinaudojo 
galimybe ir pasičiupo taurę šampano. 

— Ką gi, viskas vyko sklandžiai, — tarė Elza fon Halder. 

— Taip, jūs tikrai turite didžiuotis savo berniuku, — pa- 
sakė jai. Geringas. — Tik norėčiau, kad jis būtų pasipuošęs. 
Tik pažiūrėkit į jį. Tiesiai iš kabinos, — Geringas niuktelėjo 
Maksui pečiu. — Bet, žinoma, žmonėms tai patinka, — Ge- 
ringas pasiėmė taurę šampano, ir tuo momentu Hitleris pamo- 
j0 ir jam. — Pareiga šaukia, — tarė jis, padėjo taurę ant arti- 
miausio padėklo ir nuėjo. 

Droviai prisiartino Hartmanas. 

— Dolfai, Maksai, — pasisveikino jis. 

— O Dieve, juk tai Bubis, — nusijuokė Galandas. 

Maksas paspaudė Hartmanui ranką. | 

— Ak tu, senas niekšeli. Mes manėme, kad tau galas, kai 
nukrito lėktuvas. 

— Jie padarė mane pilotu kurjeriu. Skraidau “Gandru'". 
Vieną dieną Prancūzijoje aš turėjau paimti reichsfiurerį, 1r vie- 
nas “Karštuolis" pamėgino mus numesti, tačiau atsitiko taip, 
kad aš numečiau jį — ir Štai aš čia. 

— “Gandru"? — pasitikslino Galandas. — Tai tikras Žyg- 
darbis. 

— Kad ir kaip ten būtų, Himleris nutarė, jog aš gimęs po 
laiminga Žvaigžde ir padarė mane savo asmeniniu pilotu, tik 
užsispyrė, kad būčiau perkeltas į SS. | 

— Negali turėti visko, ko nori, — Maksas pasisuko į mo- 
tiną. — Mute, čia mano senas draugas, Bubis Hartmanas. 

— Šturmbanfiureri, — linktelėjo ši. — Kokia daili uni- 
forma. 

— Deja, baroniene, aš — tik vargšas žaidėjas, — jis pabu- 
čiavo jai ranką. — Ar galėčiau ir aš pareikšti pasididžiavimą 
jūsų sūnumi? Beje, man pranešė, kad kitas jūsų sūnus praeitą 
savaitę už nuopelnus aviacijai buvo apdovanotas medaliu. 

— O Dieve, — sumurmėjo baronienė. 

— Ar tu tikras? — piktokai pasiteiravo Galandas. 

— O, taip. Reichsfiureris verčia mane laisvalaikiu padėti 
Žvalgybai. Mūsų šaltiniai labai patikimi, — jis atsisuko į Mak- 
są. — Bigin Hilo antpuolis, rugpjūčio 30-oji? Vaikinui teko 
paplaukioti Lamanše, netoli Folkstono. 

Maksas įbedė akis į Galandą. 

— Tą dieną aš nusileidau į paplūdimį, — tarė jis. 

— Jį paėmė pakrantės gelbėtojai. Prieš savaitę jis iššoko 
virš Vaito salos. Pirmąjį medalį už nuopelnus aviacijai jis ga- 
vo dar Prancūzijoje, prieš prasidedant mūšiui. 

— O antrąjį? 

— Kaip jau sakiau, praeitą savaitę. Apie tai rašė London 
Gazette. Mes laikraštį gauname reguliariai — portugalų am- 
basada pasistengia. “Už ištvermę ir drąsą", už ME109 tr ke- 
turių “Dornyrų" numušimą per vieną dieną — visi duomenys 
patvirtinti. 

Elza pasisuko į Maksą. 

— Jis toks pat, kaip ir tu, kaip jūsų tėvas. Jūs visi turite 
tą patį troškimą mirti. 

— Nesijaudink, mute, — Maksas pamojo padavėjui. — 
Visiems šampano, ir išgerkime už Harį. 

— Ir visus narsius pilotus — kad ir kas ir kur jie būtų, — 
pridūrė Adolfas Galandas. 


Kitą dieną Haris Kelso turėjo susitikimą Londone. Lijo. 
Sent Džeimso parkas skendėjo migloje, kai Haris taksi priva- 
žiavo prie Bakingemo rūmų. Haris įdubusiais skruostais, iš- 
blyškęs rūkė cigaretę. 

— Na ką, šefe, tikitės medalio ar dar ko nors? — pasitei- 
ravo taksi vairuotojas. — Juk segite jau vieną, ar ne? 

— Na taip, jie kaip tik juos dabar dalija, — atsakė Haris. — 
Šiandien tokia jau diena. 


— Jėzau, juk jūs — jankis, šefe. Ką veikiate Karališka- 


jame laivyne? 

— Yra jame ir keletas mūsiškių, — pasakė jam Haris. 

Policininkas pamojo jiems įvažiuoti į rūmų kiemą. Haris 
išsitraukė piniginę, bet taksistas numojo ranka. 

— Jūs greičiausiai visiškas pamišėlis, šefe. Jūsų net ne- 
turėtų čia būti. 

— Turėtų, — atsakė Haris Kelso. 

Jis įėjo pro pagrindinį įėjimą, užlipo laiptais į paveikslų 
galeriją ir pateko į minią. Karinis orkestras grojo lengvą mu- 
ziką. Po kurio laiko užgrojo “Dieve, saugok Karalių“, ir į salę 
įėjo karalius Jurgis su karaliene Elžbieta ir atsisėdo į jiems 
skirtus krėslus. 

Apdovanojimai buvo dalijami svarbos tvarka. Kai Kelso 
gavo pirmąjį apdovanojimą, vyko Britanijos mūšis, todėl ne- 
buvo laiko tokiai ceremonijai surengti. Jis nesinervino, nors 
buvo įsitempęs, kai išgirdo savo vardą: 

— Aviacijos leitenantas Haris Kelso, Suomija. 

Haris kaip per sapną nuėjo ir atsistojo priešais karalių. 
Šis prisegė jam prie krūtinės medalį. 

— Suomija yra pakeliui iš Bostono, ar ne, leitenante? Mes 
labai dėkingi. 

— Man garbė, jūsų didenybe. 

Vėliau Kelso be tikslo slankiojo tarp daugybės Žmonių 
jausdamasis keistai vienišas. Jis nieko neturėjo, nes nieko ir 
negalėjo turėti. Vos Haris išsuko pro vartus, jį kažkas pašaukė: 

— Hari, eikš čionai, — pro aviacijos štabo automobilio 
langą kyšojo Vesto galva. 

— O, kaip matau — jau oro komandoras, — tarė Haris. 

— Skubus paaukštinimas, Hari. Pats karas skubus. Žino- 
jau, kad šiandien tave apdovanos. Pamaniau, nusivešiu tave į 
savo senąjį klubą, “Gariką". Jie vis dar padoriai maitina. Nie- 
ko egzotiška, tačiau pakankamai sotu. 

— Skamba neblogai. 

— Tai važiuojam. 

Atvažiavę į klubą, jiedu susėdo baro kampe ir mėgavosi 
viskiu su soda. Netrukus įėjo Dugalis Munro ir Džekas Karte- 
ris, vilkį uniformas. 

— Dugali, — pašaukė Vestas, — prisijunkit prie mū- 
sų, — kai šie priėjo, Vestas pridūrė: — Pameni brigados va- 
dą Munro ir kapitoną Karterį, Hari? Jie buvo tuo metu, kai 
tu demonstravai mums 109-ąjį, — jis nusišypsojo. — Haris 
ką tik iš Rūmų. 

— Nuostabu, — tarė Munro. — Išgerkime už tai šampa- 
no, — jis šūktelėjo barmenui. — “Našlės Kliko"“, dvidešimt 
pirmųjų, ir nesakyk, kad neturi. Žinau, kad turi, — jis pasiū- 
lė Hariui cigaretę. — Tiesą sakant, galėtum padaryti man pa- 
slaugą, berneli. 

— Ir kokią gi, sere? 

— Ak, nevadink manęs seru. Prieš karą buvau paprastas 
archeologijos profesorius. Jie padarė mane brigados vadu, kad 
aš galėčiau, kaip jūs, amerikiečiai, sakote, spardyti užpakalius. 

Haris nusijuokė. 

— Gana taikliai, vade. Kuo galėčiau padėti? 

— Tuo pačiu, kaip ir aną kartą, tik dabar būtų žvalgybi- 
nis “Gandras". Ar susipažinęs su jais? 

— Be abejo. Mes naudojomės jais Suomijoje. Iš kur jūs 
jį gavote? | 

— Kompasas suklaidino. Naktį pakeliui iš Olandijos pi- 
lotas nusileido Kente manydamas esąs Prancūzijoje. Ar rytoj 
ryte galėtum tai padaryti? Vėl Daunfilde. 

— Su malonumu. 

— Gerai. O aš turiu jums staigmeną. Šįvakar su mumis 
vakarieniaus mano dukterėčia. Molė, Molė Sobel. Tiesą sa- 
kant, amerikietė. Jos tėvas yra Karo departamento pulkinin- 
kas. Tėvai išsiskyrė, taigi trisdešimt penktaisiais, kai jai bu- 
vo septyniolika, ji atvyko čionai su motina ir pradėjo lankyti 
medicinos mokyklą. 

— Ir baigė? 

— O taip, trisdešimt devintaisiais. Nepaprastai protinga 
mergina, chirurgė Kromvelio ligoninėje. Deja, prieš porą mė- 
nesių jos Motina Žuvo per antpuolį. 

— Man labai gaila, — tarė Kelso. 

— Kaip ir mums visiems, — pridūrė Dugalis Munro, ir 
tą minutę į barą įėjo Molė Sobel. 

Ji dvejodama stabtelėjo, nes, kaip paprastai, bare buvo 
vieni vyrai. Munro, nepaisydamas šios aplinkybės, atsistojo. 

— Mole, mieloji, eime į valgomąjį. 

Trim mėnesiais vyresnė už Harį, dvidešimt trejų metų, 
nedidukė šviesiaplaukė 1r mėlynakė mergaičiukė, tačiau gana 
ryžtingo veido. Juos supažindino, ir tada visi kibo į piemenų 
pyragą, užsigerdami reinvyniu. 

— Vokiškas vynas. Kaip ironiška, — pasakė ji. 

— Vokiškas vynas yra pakankamai geras, — tarė Haris. 

— Aš maniau, kad jūs — Karališkojo oro laivyno jankis, — 
atsakė ji. 

— Toks ir esu, pakeliui iš Bostono. Bet mano motina gy- 
vena Berlyne, o brolis dvynys — Liuftvafės kapitonas, — pa- 


matęs, kaip Molė neteko žado, Haris nusišaipė. — Tokia bū- 
davo visų reakcija. 
— Beje, baronui sekasi gerai, — tarė jam Munro. — Ką 


tik gavo Riterio kryžiaus ąžuolo lapus. Jie tikrai privertė jį 
laukti. Kiek Žinau, jo sąskaitoje — jau šešiasdešimt. 

— Iš kur jūs tai žinote? m 

— O, aš vadovauju tam departamentui, — Munio atsi- 
stojo. — Turiu eiti. Ar turi kur apsistoti šiąnakt? 

Haris papurtė galvą. 

— Turiu butą Hastone — tik dešimt minučių kelio nuo 
mano štabo. Molė apsistoja jame, kai nedirba ligoninėje. Gali 

ten pernakvoti, jei nori, — Munro paplekšnojo Molei per pe- 
tį. — Pasirūpink juo, brangioji, — tada pasisuko į Vestą. — 
Pavėžėti, Tedi? 

— Ne, aš atvažiavau sava mašina. 

Jie išėjo, ir Vestas prisidegė cigaretę. 

— Paklausyk manęs. Karališkajame oro laivyne vis dau- 
gėja jankių, tad pradedama formuoti “Erelių" eskadrilė. Visi 
jankiai būtų kartu. Turbūt norėsi būti perkeltas, a? 

— Ne itin, — Haris atsistojo ir tarė Molei. — Esu tik- 
ras, kad turite daug darbo. Jei pasakysite man adresą, atei- 
siu šįvakar. 

— Aš nesiilsėjau keturiasdešimt aštuonias valandas, tai- 
gi šis vakaras laisvas. Ką norėtumėt veikti? Eiti pasišokti į 
licėjų? Jie organizuoja vakarus. 

— Pasivaikščioti, — atsakė Kelso. — Paprasčiausiai no- 
riu pasivaikščioti, — jis pažvelgė į Vestą. — Pasimatysime 
ryte, sere, — jiedu su Mole nuėjo prie durų, tada Haris atsisu- 
ko. — Ir padarykite man paslaugą. Nekiškite manęs į tą “Ere- 
lių" eskadrilę. Aš pradėjau Oro laivyne ir baigsiu jame. 

— Tiesą sakant, Hari, tu pradėjai Suomijoje. 

— Koks skirtumas, — atšovė Kelso ir išėjo su Mole į 
lauką. 

Jie ėjo per miestą, skendintį gaisrų dūmuose. Po kurio 
laiko pradėjo lyti, ir mergina išsitraukė skėtį. 


— Jums tikriausiai labai sunku, — tarė Haris. — Tūks- 
tančiai užmuštųjų, mirčių, netekčių. Jūsų ligoninė tikriausiai 
perpildyta. 


— Dauguma naktų ganėtinai sunkios, tačiau mes susi- 
tvarkome. Žmonės yra nuostabūs. Londono pasididžiavimas, 
atrodo taip juos pavadino Nojelis Kovardas toje dainoje. 

— Munro sakė, kad jūsų tėvas — Karo departamento pul- 
kininkas. 

— Tiesa. Pilotas, kaip ir jūs. Skraido bombonešiais. 

— O jūsų motina žuvo antpuolio metu prieš porą mėne- 
sių? Tai baisu. 

— Aš neturėjau laiko gedėti. Per daug turiu darbo Su- 
žeistųjų skyriuje. 

Jie priėjo krantinę ir įsižiūrėjo į upe plaukiojančias val- 
tis. Ėmė lyti dar smarkiau, ir jie pasidairė pastogės. Haris iš- 
sitraukė cigaretes. | 

— Ar rūkote? | 

— Vienintelis dalykas, padedantis man ištverti, — ji pa- 
ėmė jo pridegtą cigaretę, ir jiedu atsisėdo ant suolelio. — Kaip 
ten atsitiko, kad jūsų brolis tarnauja Liuftvafėje? 

— Aš turiu brolį Maksą. Mūsų tėvas buvo amerikietis. 
Jau seniai miręs... bet manau, kad Munro jums jau viską pa- 
pasakojo apie mano motiną baronienę. 

— Ir jūsų brolį baroną. 

— Juodasis baronas. Maksas — tikras asas. 

— Bet ir jūs taip pat. Argi tai jūsų nejaudina? 

— Kad aš čia, o Maksas ten? Koks skirtumas? Jei bū- 
čiau gimęs dešimt minučių anksčiau — aš būčiau ten, 0 jis 
būtų čia. 

— Ne, skirtumas yra. Jūsų brolis Vokietijoje neturėjo pa- 
sirinkimo, kur kariauti, o jūs turėjot. Jūs — amerikietis, ta- 
čiau pasirinkote galimybę būti čia. Štai toks skirtumas. 

— Neieškokite kilnių motyvų. Aš — pilotas, štai kas aš 
esu. Skraidžiau už suomius, dabar skraidau už britus. Žinot, 
dauguma Liuftvafės pilotų yra visai tokie patys vyrukai, kaip 
ir mano draugai Farlėjaus laukuose. Pilotai yra pilotai, — jis 
atsistojo. — Tačiau eikime. Man patinka vaikščioti lietuje. 

Ji paėmė jį už rankos. 

— Atrodote pavargęs. 

— Pavargęs? — Haris nusijuokė, — aš mirštu iš nuovar- 
gio. Kaip 1r mes visi. Bent jau tie, kurie likome gyvi. 

— Kiek jūs netekote? 

— Iš naikintuvų komandos — pusės, o iš savo eskadrilės — 
aš vienintelis, likęs gyvas nuo Mūšio pradžios. Mes — vaikščio- 
jančios šmėklos, daktare. Antai anapus kelio yra aludė. Girdė- 
jau, kad antpuolių metu jie dirba, kada tik gali. Užsukime ko 
nors išgerti. 

— Viskio atsargos senka. 

— Mūsų narsiesiems didvyriams tinka viskas, — jis nu- 
sišypsojo, paėmė ją už rankos, tir jiedu perbėgo kelią. 

Vėliau jie dar pasivaikščiojo, apžiūrėjo nuniokotą Vest 
Endą, paklaidžiojo gatvėmis. Kai pasiekė Hastoną, jaukią se- 
ną aikštę su sodu, buvo ankstyvas vakaras. . 

— Gražu, — tarė Haris. — Munro sakė, kad nuo jo štabo 
iki čia — tik dešimt minučių kelio. 

— Tiesa. Štabas — Beikerio gatvėje. 

— Koks tai štabas? 

— A. kažkoks žvalgybos padalinys. 

Jurgio laikų štiliaus namas, erdvus ir jaukus butas. Sve- 
tainės židinyje degė ugnis, ant sienų kabėjo daugybė antikva- 
rinių daikčiukų, daugiausia iš Egipto. 

— Jūsų dėdė — archeologas? 

— Esiptologas, jei tiksliau. Leiskit man jums įpilti, — 
Molė paėmė grafiną su viskiu ir įpylė abiem. — Aš irgi išger- 
siu lašelį. Šis vakaras turėtų būti laisvas, tačiau, jei reikalai 
pablogėtų, mane gali iškviesti, — ji sveikindama kilstelėjo 
taurelę. — Norėčiau kai ką pasakyti. Sakėt, kad jūsų brolis — 
asas. Ką gi, jūs taip pat, ir kaip pusiau jankė, aš velniškai 
didžiuojuosi kitu pusiau jankiu. 

Akys sublizgėjo nuo ašarų, ir jie vienu mauku išgėrė vis- 
kį. Haris pastatė savo taurę ir uždėjo rankas jai ant pečių. 

— Mole, mieloji, neleisk, kad tas kiautas, padedantis tau 
susitvardyti, suskiltų. Kiekvieną naktį tu matai mirtį, o ką jau 
kalbėti apie tavo mamos žūtį. Tu buvai tikram pragare, bet 
sugrįžai. 

— Aš vis dar ten. 

— Ne, tu kario dukra ir tikra kovotoja. Tu išgyvensi, tik 
nešvaistyk brangaus gyvenimo laiko dėl manęs. Manęs čia net 
neturėtų būti. 

— Kaip siaubinga taip sakyti. 

— Bet tai tiesa. Ar galėčiau pamatyti savo kambarį? La- 
bai norėčiau palįsti po dušu. 


Molė sėdėjo prie židinio ir skaitė laikraštį Times, kai į 
kambarį įėjo Munro, lydimas šlubčiojančio Džeko Karterio. 

— Štai kur tu, mieloji. Ar įdomiai praleidai popietę? 

— Galima sakyti, taip, — Molė sulankstė laikraštį. — 
Kaip tu, Džekai? — ji šiltai pakštelėjo jam į skruostą. 

— Gerai, mergele. 

— Koją skauda? 

— Kartais velniškai skauda, bet ką padarysi. 

— Tu mielas, Džekai Karteri. 

— Gerai jau, pakaks čia tų švelnios erotikos scenų, 
Džekai, įpilk man viskio, — tarė Munro sėsdamasis. — Ar 
sužinojai ką nors, ko nežinojome mes, Mole? 

— Nedaug ką, ir nenorėčiau, kad mane įtrauktum, Duga- 
li. Mes kalbėjomės apie jo praeitį, jo brolį. Jei nori gydytojos 
nuomonės — jis. myli savo brolį, žavisi juo. Jis vadina jį tikru 
asu. Apie save jis taip nekalbėjo. 

— Nesąmonės, — tarė Karteris, — netikėkite tuo, ką skai- 
tote laikraščiuose. Tie vadinamieji asai gauna medalius ir ordi- 
nus, tačiau — patikėkit manimi — geriausi pilotai yra tie, apie 
kuriuos niekas nėra net girdėjęs. Mes patikrinome Kelso. Daž- 
niausiai jis net nesivargina pranešti numušęs lėktuvą, netgi lei- 
džia nuopelnus prisiimti jaunesniems eskadrilės nariams. 

— Jaunesniems? — tarė Molė, — jam pačiam tik dvide- 
šimt dveji. 

— Nesileisk suklaidinama. Aš tik sakau, kad jis, ko gero, 
per mūšį numušė daugiausia lėktuvų. Velniai rautų, mieloji, 
juk jis už nuopelnus aviacijai turi du medalius. 

— Žmogus, kuris galvoja, jog neturėtų būti čia. 

— Gana melodramatiška, tačiau tikriausiai taikli mintis. 

Haris, spėjęs nugirsti didesnę pokalbio dalį ant laiptų, 
šypsodamasis įėjo į kambarį. 

— O, ką aš matau! Kuo pradžiuginsite mane šįvakar, vade? 

— Vakariene “Savojoje"'. Geras maistas, nors ir brangus. 

—- Jūs tikrai turite gerų ryšių. 

— Ne aš, Džekas. Sakyk, jei tavo brolis žūtų kare, tu tap- 
tum baronu fon Halderiu? 

— Tiesa. 

— Ką gi, tada judu su Džeku turite šį tą bendra. Džeko 
tėvas yra ne tik artilerijos generolas majoras, bet taip pat se- 
ras Viljamas Karteris, baronetas, ir bjauriai turtingas. Taigi 
tam tikromis nelaimingomis aplinkybėmis Džekas taptų seru 
Džeku. 

— Tvarkoj, vadinasi, šįvakar jis moka už vakarienę, — 
tarė Haris. 

Vakarienė “Savojoje" buvo prašmatni: rūkyta lašiša, Do- 
verio jūrų liežuvis, salotos, šampanas. 

— Net neįtartum, kad vyksta karas, — tarė Džekas. 

Grojo Kerolio Gibonso orkestras. 

— Negi niekas nepakvies manęs šokti? — paklausė Molė. 

— Aš jau per senas, o Džekas tam nebetinka. Taigi jums 
tenka garbė, leitenante, — tarė Munro. 

Haris nusivedė.ją į šokių aikštelę, ir jiedu šoko pagal 
“Ūkanotą dieną Londone". 

— Labai tinkama daina, — tarė jis, — tik žodį “ūkanos" 
galėtų pakeisti "dūmai". 

— Dieve, kaip gera, — pasakė Molė. — Pirmą kartą po 
ištisų savaičių jaučiuosi gyva. Ar tu jautiesi gyvas, Kelso? 

Nespėjus Hariui atsakyti, prie jų prisiyrė padavėjas. 

— Labai atsiprašau, daktare Sobel. Skambino iš Krom- 
velio. Jie nori, kad kuo greičiau atvyktumėt į ligoninę. 

Jie sugrįžo prie staliuko. 

— Ligoninė? — pasiteiravo Munro. 

— Deja, taip. 

Jis linktelėjo Karteriui. 

— Nusiųsk jai mano štabo mašiną 1r pasakyk vairuoto- 
jui, kad sugrįžtų kaip galėdamas greičiau. 

Molė pasiėmė rankinuką; Karteris padėjo jai apsirengti. 
Ji nusišypsojo. 

— Pasirūpink savimi, Kelso. 

Jis neatsakė. Molė nusisuko ir išėjo; Karteris iššlubavo 
paskui ją. 

Haris ir Munro išgėrė brendžio, tada brigados vadas tarė: 

— Pirmojoje “Erelių" eskadrilėje bus septyniasdešimt 
vienas, ir aš manau, kad jie norės dar dviejų. Jiems reikės ta- 


vęs, Hart. 


— Labai norėčiau to išvengti. 

— Ar galiu paklausti, kodėl? 

— Sakiau Vestui. Pradėjau Karališkajame oro laivyne, ja- 
me ir užbaigsiu. Būtent taip darė ir mano senis per Pirmąjį 
pasaulinį, bet juk jūs viską žinote. 

— Taip... Hari? Tikriausiai tu nežinai, bet aš vadovauju 
padaliniui, kuris skraidina į Prancūziją agentus, paprastai “Li- 
zanderiais". Tavęs tai nedomintų? 

— Aš — kovinis pilotas. 

— Žinau, tačiau Specialiosios paskirties eskadrilėje ga- 
lima rasti prieglobstį. Ypač nuo... išalkusių "erelių", sakykim? 

Haris nusišypsojo, tačiau vėl papurtė galvą. 

— Ne? Ką gi. Jei kas, tu žinai, kur mane rasti. | 

— Taip. — pasakė Haris, — kad ir kaip ten būtų, rytoj 
skraidinsiu “Gandrą". Tačiau galiu pasakyti jau dabar: “Li- 
zanderiai“ yra geri, tačiau “Gandiai" — geresni. 

Munro šyptelėjo. 

— Aš ir maniau, jog taip pasakysi. 


Erelių skrydis 


ŠEŠTAS SKYRIUS 


Praėjus dviem savaitėms, Sara Dikson išėjo iš Karo tary- 
bos 1r nuskubėjo slidžia gatve. Ne už kalnų Kalėdos, nors to- 
mis dienomis tai ne tiek daug ir reiškė. Artimiausioje metro 
stotelėje ji nusileido žemyn. Metro buvo sausakimša; visi pa- 
vargę ir sušlapę. Sara nepastebėjo, kad ją seka. 

Fernandas Rodrigesas buvo gražus, vidutinio ūgio, tris- 
dešimt penkerių metų tamsiaplaukis. Jis dėvėjo minkštą fet- 
rinę skrybėlę ir lietpaltį. Informacija, kurią jam diplomati- 
niais kanalais perdavė brolis, buvo glausta, taip pat buvo nuo- 
trauka. Jis pasitikslino jos adresą: ji gyvena name netoli Vest- 
burn Grouvo. Jos vardas aiškiai įrašytas šalia kitų namo gy- 
ventojų. 

Tą rytą jis laukė jos gatvėje dar nuo pusės septynių. Ji 
pasirodė aštuntą, ir Rodrigesas ją tuoj pat atpažino iš nuo- 
traukos. Jis nusekė paskui Sarą iki Kvinsvėjaus, iki Beisvote- 
rio metro stotelės, pagaliau iki pačios Karo tarybos. 

Vėliau, po pietų, jis sugrįžo penktą valandą ir stebėjo, 
kaip ji dingsta minioje. Rodrigesas galėjo paprasčiausiai pa- 
skambinti į jos buto duris ir pasikalbėti tiesiogiai, tačiau jis 
buvo atsargus iš prigimties. Vis dėlto jis nebijojo. Vyriškis 
pakankamai ilgai dirbo Berlyno saugumo departamente, kad 
įsitikintų, jog jo diplomatinis neliečiamumas garantuoja gali- 
mybę pasislėpti. Be to, jis niekada nesivėlė į rimtus reikalus. 
Tiesiog pranešinėdavo apie karo padėtį, bombardavimo nuos- 
tolius, pulkų išsidėstymą — ne daugiau. 

Rodrigesas išlipo kartu su ja Beisvotero stotyje, nusekė 
tki Kvinsvėjaus, įsuko į Vestburn Grouvą ir pagaliau pasiekė 
šalutinę gatvelę, apstatytą daugiabučiais namais. Nieko ne- 
įtardama Sara 1išsiėmė raktus ir pajuto, kad ne viena tik tada, 
kai jis atsistojo už jos. 

Ji atsisuko ir, jo nuostabai, nė kiek neišsigando. 

— Ponia Sara Dikson? — paklausė jis. 

— Taip. Ko norite? — nekantrauja. Ar ji ko nors laukia? 


— Turiu jums žinutę. Atsiskaitymo diena atėjo, — tai bu- 

vo kodas, kurį airis Patrikas Merfis buvo davęs jai dar 1938- 
aisiais, ir Saros atsakymas jį pritrenkė. 

— Gerasis Dieve, na ir užtrukote jūs. Geriau įeikite vidun. 

Butas buvo labai mažas — tik vonia, virtuvė, svetainė ir 
miegamasis. Ji nusivilko paltą. 

— Sėskitės, išvirsiu arbatos. Kas jūs? 

Ji nuėjo į virtuvę, jis nusekė paskui ją iki durų. 

— Prieš atsakydamas norėčiau sužinoti vieną dalyką. Kai 
1938-aisiais Patrikas Merfis užverbavo jus, sakėte, kad esate 
antibritė. Ar vis dar taip galvojate? 

— Be abejo. 

— Bet jūsų tėvas buvo anglas. 

— Jis man nieko nereiškė. Jis mirė, kai man buvo dveji, — 
ji kalbėjo dalykiškai, tiksliais judesiais ruošdama arbatą. — 1916 
metais jie nužudė mano senelį, nušovė kaip šunį. Aš atkeršysiu 
už tai. Prisėskime. 

Rodrigesą stebino jos savitvarda ir netgi keistai jaudino. 
Paprasta vidurinės klasės atstovė, tokia švari ir tvarkinga su 
savo tvido sijonėliu ir švarkeliu — tik ant kaklo plonas perlų 
vėrinėlis. Jos plaukai šviesūs, gerai prižiūrimi, veidas niekuo 
neišsiskiriantis, tačiau kartu kažkoks išraiškingas. Rodrigesą 
tai trikdė. 

— Tai koks reikalas? 

— Kai Mertis užverbavo jus, tai ne Abverui. Jūs turėjote 
dirbti SD, tai yra slaptajai SS žvalgybos tarnybai. 

— Žinau, kas tai yra. Jūs jiems dirbat? 

— Tik tam tikra prasme. Klausykit, juk čia netoliese tu- 
rėtų būti koks restoranėlis. Leiskite pavaišinti jus vakariene. 

— Puiki mintis. Gal net savo vardą pasakysite. 

— Fernandas Rodrigesas, — tarė jis padėdamas jai užsi- 
vilkti paltą. 

— Portugalas? Tai tikrai įdomu. | 

Jie susirado nediduką italų restoraną, tokį ankstyvą va- 
karą dar apytuštį. Nors buvo karo metas, ant staliukų degė 
žvakės. Jie pasirinko atokų kampą ir užsisakė butelį raudono- 
jo vyno ir lazanijos. Rodrigesas neįtikėtinai suminkštėjo ir ga- 
lų gale papasakojo jai viską. 

— Dauguma Abvero agentų Britanijoje buvo išaiškinti. 

— Britų Žvalgyba giriasi, kad visi. Aš esu labai menkas 
sraigtelis Karo tarybos mašinoje, tačiau tai žinau, — tarė ji. 

— Gal tai ir tiesa, tačiau SD ryšiai niekada nebuvo pažeisti. 

Tinklą sugalvojo toks genijus, vardu Kleinas, dabar jau miręs. 
Jo pasekėjas, majoras Hartmanas, dirba tiesiogiai Himleriui. 

— Garbinga kompanija. Kaip jūs ten prisiderinote? 

— Aš esu prekybos atašė Portugalijos ambasadoje. Susi- 
siekiu diplomatiniais ryšiais, kurie, žinoma, neliečiami, su sa- 
vo broliu Žoeliu. Jis eina panašias pareigas mūsų ambasadoje 
Berlyne. Viskas labai patogu ir nepavojinga. 

— Ir labai naudinga. 

— Žmogui juk reikia valgyti. 

— Jūsų kostiumas puikus, o laikrodis atrodo man kaip 
auksinis. 

— Gyvenimas turi būti malonus, sinjora, — nusišypsojo jis. 

— Manau, kad jūs sukčius, pone Rodrigesai, bet man pa- 
tinkate, — tarė ji. 

— Fernandai, prašyčiau. Tai sakykit, jūs sutinkate, ar ne? 

— Žinoma, kad sutinku. Esu sekretorė patarnautoja Karo 
tarybos buhalterijoje. Labai nuobodu, ir aš neturiu priėjimo 
prie svarbesnių dokumentų. 

— Kas žino? Viskas keičiasi, — jis išsitraukė Iš pinigi- 
nės kortelę. — Ambasados numeris yra telefonų knygoje, bet 
čia mano adresas ir telefono numeris. Kitapus Kensingtono 
parko. Enismor Mjuzas. 

Tolumoje pasigirdo sirenos. 

— Na štai, 1r vėl, — Sara pašoko. — Dinkime, kol dar 
neprasidėjo. 

Jis apmokėjo sąskaitą ir paėmė jų paltus. 

— Kur? — paklausė jis. — Ko gero, arčiausiai yra Beis- 
voterio metro stotis. 

— O varge, niekada neinu ten, kai prasideda antpuoliai, 
niekur neinu. Aną savaitę, bombai pataikius į Holborno stotį, 
Žuvo per šimtą žmonių. Eime. 

Ji paėmė jį už rankos ir jiedu beveik bėgte pasileido Vest- 
burn Grouvu; tolumoje jau krito bombos. Jie pasiekė namus, 
ji atidarė priekines duris, ir jie nėrė į tamsą. 

— Elektros vėl nėra. Taigi liftas neveikia. Laikykis man 
už rankos ir sek iš paskos. Žinau kelią mintinai. 

Rodrigesas kartą suklupo, Sara nusijuokė ir padėjo atsi- 
stoti. Pagaliau jie pasiekė buto duris ir įėjo vidun. 

Sara nusivilko paltą ir atitraukė tamsias užuolaidas. Į 
kambarį įsiveržė truputis šviesos nuo tolumoje degančių na- 
mų, pasigirdo sprogimų garsas. 

— Nemanau, kad šįvakar pasieksi Enismor Mjuzą, — pa- 
sakė ji. 

— Sakyk, — paklausė Rodrigesas, — ar tavo gyvenime 
yra koks vyras? 

— Ar tai svarbu? 

— Nė kiek. 

— Sakiau, kad tu niekšas. Bet taip jau atsitiko, kad nėra. 

Jis apkabino ją iš nugaros, sunėrė rankas aplink liemenį 
1r pabučiavo į kaklą. 

— Kaip miela, — tarė ji. — Bet lovoje geriau, tau taip 
neatrodo? 

Tai buvo neįprastos draugystės pradžia. Sara buvo keis- 
tos prigimties: viena vertus — labai aistringa, antra vertus — 
nepaprastos savitvardos. Jie matėsi reguliariai. Jis, žinoma, 
turėjo ir kitų moterų — tokia buvo jo prigimtis. Ji tai žinojo 
ir buvo patenkinta. 


Sausį Sasekse krintantis sniegas priminė Hariui Suomi- 
ją. Prancūzijoje, iš kur Galando, Makso ir kiti Liuftvafės bū- 
riai nesiliaudami atakavo Londoną, irgi snigo. 

Tai buvo vienas iš antskrydžių sausio pabaigoje; subom- 
barduotas metro neveikė, ir Sara Dikson kartu su kitais žmo- 
nėmis ėjo namo. Jau buvo tamsu; vienintelę šviesą skleidė vis- 
ką dengiantis sniegas. Ji atsargiai Žingsniavo nuolaužų pilno- 
mis gatvėmis, kai ėmė kaukti sirenos. 

Žmonės supanikavo, puolė bėgti, kai kurie šūkčiodami iš 
baimės. Bombos krito netoliese, buvo girdėti dūžtančių stiklų 
garsas, ir tada viena bomba nukrito gatvės gale. Sara Dikson 
pajuto tik stiprų smūgį, nunešusį ją kažkur tolyn. 


Atsigaudama ji pajuto baisų skausmą. Laikas įvertinti pa- 
dėtį. Ji pabandė atsisėsti, ir staiga suvokė esanti ligoninės lo- 
voje. Pribėgo seselė. 

— Ne, ne, nesikelkit, gulkitės, — ji atsargiai paguldė Sarą 
ir šūktelėjo: — Daktare Sobel! 

Įėjo jauna palatos gydytoja baltu susiglamžiusiu chalatu. 
Ji patikrino Saros pulsą ir paklausė širdį. 

— Kur aš? 

— Kromvelio ligoninėje. Jūs čia jau antra diena. Vokie- 
čių bomba. Jums pasisekė, kad patekote čia. 

Sara pajuto sunkumą po antklode — dešinėje pusėje. 

— O Dieve, aš netekau kojos. 

— Ne, tai tik lūžis, viskas bus gerai, — Molė Sobel atsi- 
suko į seselę. — Paskambinkite tuo numeriu dar kartą. Jis by- 
loje. 

— Kokiu numeriu? — silpnai sušnabždėjo Sara. 

— Kažkokiam ponui Rodrigesui. Mes radome jo numerį 
jūsų piniginėje. Jis iškart atėjo. 

Sįkart Rodrigesas atėjo po valandos, labai susirūpinęs; 
jis netgi sugebėjo atnešti jai kekę vynuogių. 

— Geriausia, ką galėjo pasiūlyti juodoji rinka, — tarė jis 
pabučiuodamas. — Atrodai taip, tarsi kas būtų porą kartų sma- 
giai tau trinktelėjęs, bet galėjo būti ir blogiau. 

— Aš nerimauju dėl kojos. 


— Viskas bus gerai. Atnešiu tau atsigerti, — jis nuėjo į 
gydytojų kabinetą. Molė Sobel kažką rašė, bet ten buvo ir se- 
selė. — Gal galėčiau gauti puodelį arbatos? — paprašė jis. 


— Zinoma, aš tuo pasirūpinsiu. 
Seselė išėjo. 


— Ji nerimauja dėl kojos, — pasakė Rodrigesas. — Ką 
jūs apie tai manote? 
— Reikalai nelabai geri, — Molė užsirūkė. — Vyriausia- 


sis chirurgas įstatė nerūdijančio plieno plokštelę ir pritvirtino 
keletą smeigtukų. Kaulas buvo išdraskytas. Tiesą sakant, kad 
kiek — koją būtų tekę amputuoti. 

— O Viešpatie, — jis buvo sukrėstas, — bet jai viskas 
bus gerai? 

— Taip, ilgainiui, bet atvirai kalbant aš manau, kad jai pri- 
reiks lazdos. Atsiprašau, kad negaliu daugiau niekuo padėti. 

— Tai ne jūsų kaltė, daktare. 

Jis rado Sarą geriančią arbatą. 

— Tai jau atsikėlei, — linksmai tarė Rodrigesas sėsda- 
masis ant lovos krašto. 

— Ką sakė gydytoja? 

— Gydytoja? 

— Nagi, Fernandai, aš skaitau tave it knygą. Nieko gero, 
ar ne? 

— Nedaug trūko, kad būtų ją amputavę. 

— Ir kas man liko? — jis dvejojo, ir Sara linktelėjo be- 
veik patenkinata. — Likau luoša, štai ir viskas. Gerai pada- 
rei, kad neišvaikei tų savo draugužių. 

Jis įsikando cigaretę ir pridegė ją. 

— Rūkyk tr užsičiaupk, — tolumoje vėl sukaukė sire- 
nos. — Dieve visagali, negi jie niekada nesiliauna? 

Sara užsikosėjo, ir Rodrigesas atėmė cigaretę. Ji šyptelė- 
j0 ir sušnabždėjo: 

— Nebūk kvailas, Fernandai. Juk jie — mūsų pusėje. 


Kovą Farlėjaus laukuose netikėtai pasirodė Vestas ir vėl 
ėmė įkalbinėti Harį. 

— Atrodai pavargęs, Hari. Per daug dirbi. Galėčiau pa- 
skirti tave instruktoriumi. 

— Ne, dėkui. Tai greičiausias būdas žūti. 

— Paklausyk, ši “Erelių" eskadrilė jau kyla, ir dabar jau 
tikrai žinoma, kad jie formuos antrąją tr trečiąją. Visi jankiai 
turi būti kartu. Jie nori tavęs, Hari. Tu esi geriausias. 

— Nekvailiokit. Tai turėtų būti Petersonas arba kuris kitas. 

„— Juk žinai, kad apie pusę numuštų lėktuvų tu net ne- 
praneši. Tu garsėji tuo, Hari. 

— Aš jau sakiau. Niekur neisiu, ir tai paskutinis mano 
žodis. Kitose eskadrilėse irgi yra amerikiečių, kurie dar ne- 
prisijungė, ypač Bombonešių komandoje. 

— Pamažu ir juos įtrauks, — Vestas suprato, jog nė per 
nago juodymą nepasistūmėjo į priekį. Jis atsiduso ir papurtė 
galvą. — Ką man su tavimi daryti? 

— Paslėpkite, — pasakė jam Haris. — Ten, kur jie nega- 
lėtų rasti manęs. 

— Gerai, — pratarė Vestas. — Italai visiškai sutriko bom- 
barduodami Egiptą iš Libijos. Hitleris pasiuntė generolą Ro- 
melį, kad jis perimtų padalinio, vadinamo Afrikos korpusu, 
vadovavimą. Egipte turime dvi “Uraganų" eskadriles. Išsių- 
siu tave ten. 

— Didžiai dėkingas. 

— Deja, tai reiškia, kad paaukštinimo negausi. Ketinau 
paskirti tave eskadrilės vadu. 

— Susikiškit tą paaukštinimą, — atšovė Haris. 


Maksas sėdėjo ant palangės Adolfo Galando kabinete ir 
rūkė. 

— Libija? Kokių velnių? 

— Italai susimovė kampanijoje prieš Egiptą. Britai su- 
kruvino jiems nosį — labai sukruvino. Fiureris įkūrė Afrikos 
būrį, kuriam vadovaus Romelis. 

— Romelis — kylanti žvaigždė. 

— Taigi, jei pasiliktum su manimi, turi galimybę pakilti 
į majorus. Jei vyksi į Libiją, kurį laiką liksi kapitonas. Tau 
rinktis. 

— Ką rinktis, Dolfai? Čia sninga. Kaip galėčiau atsisa- 
kyti saulės ir smėlio? 

— Puskvaišis! — tarė Galandas. — Ką gi, pirmyn. 


Bubis Hartmanas tūnojo Princo Albrechto gatvėje, savo 
kabinete, ir tikrino kažkokius dokumentus, kai Trudė kyštelė- 
jo galvą. 

— Jis čia. 

— Įvesk jį. 

Žoelis Rodrigesas nusipurtė nuo skrybėlės sniegą. 

— Pone majore, — jis padėjo ant stalo voką. — Paskuti- 
nis mano brolio pranešimas. 

— Pasakok. 

— Toji moteris grįžo į darbą Karo taryboje. Jos kojos 
prasti popieriai. Ji vaikšto su lazda.. 

— Kas dar? 

— Informacija apie armijos judėjimą Egipte, taip pat apie 
KOL eskadriles. 

— Gerai. Svarbus net ir menkiausias žodis. Dabar eik. 

Rodrigesas išėjo, 1r Trudė pasiteiravo: 

— Perrašyti pranešimą? 

— Taip, būtinai. 

— Kopiją reichsfiureriui? 

— Čia nereikšminga informacija, Trude, per daug nereikš- 
minga reichsfiureriui, — jis nusisuko ir šyptelėjo. — Nesi- 
jaudink. Mūsų diena dar ateis. 

1941—1943 
SEPTINTAS SKYRIUS 


Haris pateko į visiškai kitokį karą: dykuma, kepinantis 
karštis, smėlio audros ir Romelio vadovaujamas Afrikos kor- 
pusas, niokojantis viską, kas pasitaiko po kojomis. Romelio 
patrauklumas buvo toks didelis, kad kai žymus anglų laikraš- 
tis surengė skaitytojų apklausą, norėdamas išrinkti įžymiau- 
sią generolą, jie išrinko Romelį. Karo tarybai tai buvo nė mo: 
tais, ir ji pasiuntė generolą Montgomerį vadovauti dykumos 
pajėgoms, į kurias įėjo ne tik britų, bet ir prancūzų, australų 
ir Pietų Afrikos būriai. Montgomeris ne tik pakeitė padėtį re- 
gione, bet netrukus tapo toks pat žymus kaip Romelis. 

Mūšiai Šiaurės Afrikoje tai apsilpdavo, tai vėl sustiprė- 
davo. Haris su savo “Uraganu" numušė dar šešiolika vokiečių 
ir italų lėktuvų ir 1942-ųjų rugsėjį buvo apdovanotas trečiuo- 
ju medaliu už nuopelnus aviacijai bei prancūzų Karo kryžiu- 
mi už pagalbą Laisvajam prancūzų avanpostui Bir Hacheime. 
Po keleto dienų prasidėjo mūšiai Al Alameine, pakeitę karo 
eigą Šiaurės Afrikoje. 

Maksas skraidydamas 109-uoju kovojo tuose pačiuose mū- 
šiuose. Jo sąskaita pasipildė dar tuzinu. Kariauti nebebuvo taip 
lengva kaip anksčiau, nes dauguma “Karštuolių" ir “Uraganų" 
pilotų buvo Lamanšo karo veteranai ir išmanė savo darbą. 

1941-ųjų birželį Vokietija, vykdydama "Barbarosos" pla- 
ną, užpuolė Rusiją, 1r Liuftvafė jau pačią pirmąją karo dieną 
sutriuškino pusę Rusijos oro pajėgų. Tada viskas atrodė įma- 
noma. Afrika vokiečiams tapo mažesnės svarbos dalyku, ir 
Maksas su draugais ėmė nerimauti jausdami, jog praleidžia 
kur kas svarbesnius mūšius. Tas jausmas dar labiau sustiprė- 
jo, kai japonų įsiveržimas į Perl Harborą privertė Ameriką įsi- 
kišti į konfliktą. Dykumos karas užtruko. Ir tada, 1942-ųjų 
rugsėjį, likus savaitei iki įvykių al Alameine, Maksas pirmą 
kartą iš tikrųjų pažvelgė mirčiai į akis. 


 Atakuodamas kuro sandėlius Gilos oazėje, pietų Sacha- 
roje, Maksas nejautė jokio nerimo: šalia padėjėjas Gercas, dan- 

gus giedras. Sekundėlei atsipalaidavęs, jis nepastebėjo trijų 
“Uraganų", pasirodžiusių nuo saulės. Gercas išsigandęs rik- 
telėjo-ir atidengė ugnį. 

Maksas ėmė trauktis, tačiau nepakankamai greitai, nes 
užsiliepsnojęs “Uraganas" smarkiai apgadino ir 109-ąjį. Jis 
ėmė kristi; likę “Uraganai" sekė 1š paskos, ir jų pilotai net 
sustingo iš nuostabos, kai Maksas staiga šovė į viršų, padarė 
kilpą ir pralėkdamas apšaudė antrąjį “Uraganą". 

Tačiau reikalai buvo prasti. Maksas pajuto, jog lėktuvas 
netenka galios, kad prarandamas aukštis, variklis rūksta, pats 
109-asis purtosi nuo nesiliaujančios kulkų krušos. Jam nebe- 
liko nieko kita, kaip atitraukti viršų ir iššokti iš dešimt tūks- 
tančių pėdų aukščio, pasiėmus būtinų daiktų krepšį, kad išgy- 
ventų. 

Jis nukrito iki penkių tūkstančių pėdų ir tada išskleidė 
parašiutą. Apačioje driekėsi dykuma ir bekraštės kopos. Jis 
nespėjo net pranešti apie savo padėtį. Trijų tūkstančių pėdų 
aukštyje virš jo, mojuodami sparnais, pralėkė du “Uraganai" 
ir pasisukę nuskrido. Karo atsitiktinumas — vieną iš “Uraga- 
nų“ pilotavo jo brolis. 

Makso krepšyje buvo neliečiamoji atsarga, pirmosios pa- 
galbos vaistinėlė, gertuvė su vandeniu, kompasas ir dar kele- 
tas dalykėlių. Be to, jame buvo mauzeris ir įžymusis MP40 — 
automatinis šmaiseris. Pasiekęs žemę, Maksas atsigėrė, nu- 
statė pagal kompasą kryptį ir patraukė per dykumą. 

Prasti popieriai. Siaubingai karšta, tačiau jau vėlyva po- 
pietė, ir netrukus ateis vakaras. Žemę apgaubs prieblanda, pas- 
kui sutems. Žinoma, mėnulio pilnatis švies pakankamai, ta- 
čiau bus šalta, velniškai šalta. 

Pasirodžiusi pagalba buvo nelyginant stebuklas. Maksas 
išgirdo varpelių tilindžiavimą, tada iš už kopos pasirodė kup- 
ranugarių vilkstinė — trys iš jų apkrauti prekėmis, ant trijų jo- 
jo žmonės. Raiti arabai priminė tipiškus dykumos beduinus. Va- 
dovas kilstelėjo ranką, ir vilkstinė sustojo. Jis ėmė joti Makso 
link. Maksas išsitraukė šmaiserį ir atlaužė gaiduką. Apkaba buvo 
pilna. Makso arabų kalba, švelniai tariant, buvo nekokia. 

Beduinas šūktelėjo sava kalba: 

— Er, efendi, kieno pusėje? 

— Ich bin Deutsch, — atsiliepė Maksas. 

— Tai negerai, — beduinas pabandė angliškai. — Ar su- 
pranti angliškai, efendi? 

— Žinoma! | 

— Kas tu? 

— Pilotas. Mane pašovė. Nugabenkite mane į vokiečių 
frontą, ir aš gerai atsilyginsiu, — kitas beduinas kažką šūkte- 


lėjo arabiškai, ir vadas atsakė šūksniu jam. 

— Ką jis sako? — paklausė Maksas. 

— Kad turėtume tave užmušti, efendi. 

— Jums nepatinka vokiečiai? 

Vyras patraukė pečiais. 

— Mes niekieno pusėje. Jūs visi — vokiečiai, anglai, 
prancūzai — ateinate į mūsų žemę ir kariaujate. Mes tik norė- 
tume, kad jūs išsinešdintumėt. 

— Mes taip ir padarysime, kai ateis laikas, bet leisk man 
atsakyti tavo draugui, — Maksas iššovė iš šmaiserio į smėlį. 

— Labai įspūdinga, efendi. 

— Kuo tu vardu? 

— Rašidas. 

— Galiu padaryti dar didesnį įspūdį. — Maksas pasirau- 
sė krepšyje ir, ištraukęs odinį maišelį, metė jį beduinui. — 
Dvidešimt penki angliški auksiniai soverenai. Nė per metus 
tiek neuždirbtum. 

Rašidas pakilnojo maišelį. 

— Tu teisus. 

Maksas ištraukė dar vieną maišelį. 

— Dar dvidešimt penki, jei nugabensi mane iki vokiečių 
fronto linijos arba vokiečių patrulio. 

Rašidas šyptelėjo. 

— Manau, tai įmanoma. Mes esame arčiau, nei manai. 
Pirmiausia mums reikia pertvarkyti krovinius, kad padarytu- 
me tau vietos. Dvi valandos, o tada ruošimės nakčiai. 

— Ką gi, imkimės darbo. 

Vėliau, apie antrą valandą nakties, gulėdamas prie sauso 
kupranugarių mėšlo laužo, Maksas pajuto šnaresį ir pamatė 
šešėlius. Vienas šešėlis puolė jo link, ir Maksas skubiai čiupo 
pistoletą. Kaip vėliau paaiškėjo, tai buvo vienas iš kupranu- 
garių varovų. Kitas šešėlis buvo už nugaros, tačiau dabar su- 
skubo Rašidas. Jis užspaudė užpuoliko burną ir suvarė jam 
peilį. Vyras sudejavęs susmuko. 

— Atleiskite, efendi. Jis buvo iš Hakimo genties. Taip 
man ir reikia, kad daviau jam darbo. Tie šunys neturi jokios 
garbės. 

— Atrodo, kad taip, — sausai atrėžė Maksas. 

Rašidas pažarstė laužą, atsisėdo ir išsitraukė datulių bei 
kupranugarės pieno. Likęs beduinas prisijungė prte jų, nekreip- 
damas jokio dėmesio į lavoną. 

— Garbė, — tarė valgydamas Rašidas. — Jei žmogus jos 
neturi, jis neturi nieko. Jis yra toks, koks yra. Viskas priklau- 
so nuo to, kaip Žmogus save vertina. 

— Tu teisus, — pasakė Maksas, — velniškai teisus. Tai, 
ką galvoja kiti, — nesvarbu. Svarbu tai, ką galvoji tu. Stai, 
imk cigaretę. A, pasilik visą pakelį. 

Rašidas ir jo draugai užsirūkė, o Maksas išsitraukė iš 
krepšio pusę butelio konjako ir gurkštelėjo. 

— Pasiūlyčiau tr jums, bet žinau, kad musulmonai negeria. 

Rašidas siektelėjo butelio. 

— Naktis šalta, efendi, o Alachas gailestingas. 

Kitą rytą jie sutiko žvalgybinius šarvuočius ir patrulius. 
Jaunas leitenantas nesitvėrė savame kailyje. 

— Na, jums ir sekasi, pone kapitone. Ką darysime su to- 
mis arabų padugnėmis, nušausime? 

— Tik pamėgink, ir aš nušausiu tave, — maloniai atsakė 
Maksas. — Ir aš — ne ponas kapitonas. Aš — baronas fon 
Halderis. 

— Juodasis baronas? Dieve mano, — leitenantas apstulbo. 

Maksas išėmė iš krepšio antrąjį maišelį, šmaiserį ir pa- 
pildomą apkabą. 

— Mano dovana tau, — tarė jis Rašidui. 

— Linkiu tau susilaukti daug sūnų, efendi. 

— Nepanašu. Manęs jau neturėtų būti. Mano laikas se- 
niai praėjo. 

— Tada geros tau mirties, mano drauge, — Rašidas užsi- 
lipo ant kupranugario, linktelėjo kitiems beduinams, ir jie 
žvangant varpeliams nulingavo. 


Galeilos bazės ligoninėje Maksas kalbėjosi su pulkinin- 
ku jo kabinete, kai atsrdarė durys ir pro jas ryžtingai įžings- 
niavo Ervinas Romelis. 

— Prašau man atleisti, Hartai, — tarė jis pulkininkui dak- 
tarui. — Pakeliui stabtelėjau čia papietauti, ir man papasako- 
jo apie stebuklingą barono fon Halderio išsigelbėjimą, — jis 
ištiesė Maksui ranką. — Mums neteko susitikti, tačiau jūsų 
motina yra gera mano draugė. Aš jau nusiunčiau į Berlyną ži- 
nią, patvirtinančią, kad jūs gyvas ir sveikas. 

Maksas atsistojo. 

— Man garbė, maršale. 

— Ne, tai jūs darote mums garbę, — nusišypsojo Rome- 
lis. — Bet turiu jus palikti. Galutinis mūšis. Al Alameinas, 
tada Kairas. Džentelmenai, — jis atidavė pagarbą ir išėjo. 

— Koks Žmogus, — tarė pulkininkas Hartas. — Argi mes 
galime pralaimėti? 

Tačiau per al Alameino mūšį daugelis vokiečių tankų bu- 
vo sunaikinta, kiti negailestingai nustumti atgal, ir lapkritį bri- 
tų ir amerikiečių pajėgos išsilaipino Maroke ir Alžyre. Mak- 
sui tai neberūpėjo. Paaukštintas į majorus, jis jau buvo pake- 
liui į rusų frontą. 


Kadangi trūko pilotų, Haris buvo perkeltas į “Halifakso" 
bombonešių grupę, dalyvavo mūšiuose, vykusiuose virš Vi- 
duržemio jūros iki pat Italijos. 1943-iųjų sausį jis turėjo ata- 
kuoti Tarantą, tačiau nepaprastai blogas oras išsklaidė eskad- 
rilę. Nerdamas žemyn pro tankią miglą jis pamatė italų krei- 
serį Orsini, savo iniciatyva pakeitė planą ir iš tūkstančio pė- 
dų aukščio užpuolė jį. Po dviejų taiklių atakų kreiseris skilo 
pusiau ir nuskendo. 

Netekęs dviejų įgulos narių smarkiai apgadintu “Halifak- 


su“, kurio vienas variklis neveikė, jis sugebėjo parskristi į bazę 


Egipto pakrantėje. Haris tučtuojau buvo apdovanotas meda- 
liu už narsą ir pakeltas į eskadrilės vadus. 

Paskui jis ilsėjosi, tarnavo Kairo štabe ir pagaliau vėl 
ėmėsi “Uragano" šturvalo, kad galutinai sutriuškintų Afrikos 
korpusą. Kampanija baigėsi 1943-1ųjų gegužę Tunise, pasi- 
davus šimtui penkiasdešimt tūkstančių vokiečių ir italų. Pa- 
spruko tik Romelis su nedideliu būriu. 


Rusijoje padėtis buvo nė kiek ne geresnė. Iš pradžių vo- 
kiečiai skynė pergalę po pergalės, tačiau prasidėjo toji vel- 
niška Žiema, ir pergales pakeitė pralaimėjimai. Nors vokiečių 
armija įstrigo sniegynuose, rusų pilotai nė iš tolo neprilygo 
Liuftvafės varžovams, vyrams, įgijusiems neprilygstamos pa- 
tirties Ispanijoje, Lenkijoje ir Britanijos mūšyje. Makso nu- 
muštų lėktuvų skaičius sparčiai didėjo — Rytų fronte jis pa- 
siekė šešiasdešimt, i1r Maksas buvo apdovanotas Kalaviju, ypač 
už pasižymėjimą prie Stalingrado. Jis paliko tą nuniokotą lauką 
likus savaitei iki fon Pauliaus pasidavimo rusams. Tai buvo 

didžiausia nesėkmė Vokietijos armijos istorijoje, pasiuntusi 
myriop tris šimtus tūkstančių vyrų. 

Pagal britų ir amerikiečių sistemą pilotai atlikdavo nu- 
statytą operacijų skaičių, o tada ilsėdavosi. Liuftvafėje tokia 
sistema nebuvo taikoma. Turėjai skristi ir skristi. Makso lai- 
mei, Geringas, grįžęs į Berlyną, nutarė, kad baronas jau pa- 
kankamai pasidarbavo, ypač po apdovanojimo Kalaviju, ir ge- 
gužę atšaukė jį atgal. 

Berlyne motina laukė sūnaus "Adlerio" viešbučio kam- 
baryje. Ji atrodė gerai, nė kiek nepasenusi, tačiau jo išvaizda 
ją sukrėtė. 

*— Maksai, atrodai siaubingai. 

— Ir tu taip atrodytum, mute. Rusija buvo tikras pragaras. 
Siaubinga vieta. Kam jos fiureriui reikia, niekada nesuprasiu. 

Pasigirdo beldimas į duris, ir įėjo asmeninė Elzos tarnai- 
tė Roza Štein. 

— Žinutė jums, baroniene. Generolas Galandas kviečia 
jus vakarienės septintą valandą. 

Galandas buvo paaukštintas į generolus majorus 1942- 
ųjų lapkritį. Trisdešimt vienerių metų vyras tapo jauniausiu 
generolu Vokietijos ginkluotose pajėgose ir dabar vadovavo 
visiems koviniams lėktuvams. 

— Tai mes susitinkame su Dolfu? — paklausė Maksas. — 
Gerai. 

— Tau reikia gerai pavalgyti, — pasakė motina. — Todėl 
tiesiog atsipalaiduokime ir pamirškime mūsų mylimą fiurerį 
ir jo prakeiktą nacių partiją. 

— Tu tikrai pasikeitei, — pastebėjo Maksas. — Buvo lai- 
kas, kai manei, kad jie atgaivins Vokietiją. 

— Tas laikas seniai praėjo, Maksai. Žinai tą seną anek- 
dotą apie tai, kas vadovauja pamišėlių namams? Aš žinau. 

— Nepasakok jo garsiai, mute. Eime, susiraskime Doltą. 

Leidžiantis laiptais Maksas tarė: 

— Roza atrodo susirūpinusi. 

— Ji turi priežastį. Jos vyras, Heinis, yra žydas. Jie dar 
neišsiuntė jo į tą prakeiktą stovyklą, nes jis — elektronikos ži- 
novas ir dirba čia, Berlyno fabrike, kaip ir dauguma kitų žydų, 
bet paskutiniu metu... — ji gūžtelėjo, — SS ima nerimauti. 


— Negi tai niekada nesibaigs? — slegiamas nuovargio 


atsiduso Maksas. 
— Tik pergalės atveju. 

— Mute, jei tu tiki tuo, tai patikėsi viskuo. 

— Aš nepasakiau — kieno pergalės, Maksai. 

Jie įėjo į barą, kuris tebetviskėjo, kaip ir prieškarinėmis 
dienomis. Tučtuojau prisistatė padavėjas. 

— Baroniene. 

— Dėkoju, Pauli: Tu prisimeni mano sūnų? 

— Žinoma. Man garbė, barone. Skambino generolas Ga- 
landas. Jis sako, jog pusvalandį vėluos ir nori atsiprašyti. 

— Ačiū. Manau, mes išgersime po šampano kokteilį, — 
pasakė Elza. 


— Tučtuojau. 
Jie susėdo kampe, ir Maksas padavė jai cigaretę. 
— Ar yra kokių nors žinių apie Harį? — paklausė jis. 


— Nelabai. Žinau, kad sausį jis nuskandino tą italų krei- 
serį ir už tai gavo medalį. Man apie tai pasakojo Geringas, 
bet aš juk tau rašiau. 

— Įdomu, kaip jis. Norėčiau jį pamatyti, — tarė Maksas. 

Pribėgo padavėjas. 

— Standartenfiureris Hartmanas siunčia savo sveikini- 
mus. Gal malonėtumėt pasisveikinti su juo? 

Elza pasuko galvą ir pamatė prie baro Hartmaną. 

— Jau pulkininkas. Jam gerai sekasi, — ji linktelėjo gal- 
va, ir Hartmanas pasuko jų link. 

— Barontene, kaip visuomet, malonu jus matyti, — tada, 


nuoširdžiai džiaugdamasis, atsisuko į Maksą. — Atrodai kaip 


šimtametis senis, mano drauge, bet tai suprantama. Nežinau, 
kuria proga sveikinti pirmiau — ta, kad pasprukai iš Staling- 
rado, ar ta, kad gavai Kalaviją. 

Maksas papurtė galvą ir pamojo padavėjui. 

— Taurę šampano pulkininkui. Mes laukiame Dolfo. O tu? 

— Reichsfiureris viršuje su švedų ambasadoriumi. Aš čia 
tiesiog dykinėju, — jis prisidegė cigaretę. — Taip pat norė- 
čiau pasveikinti tave su nepaprastai puikia tavo brolio, 
nuskandinusio kreiserį, pergale. 

— Puikia? Bet nukentėjo mūsų pusė. 

— Be abejo. Tačiau lakūnas gali žavėtis kito lakūno su- 
gebėjimais, ar ne? Kiek žinau, tavo brolis dykumoje skraidė 
“Uraganais". Gal jūs net buvote susitikę, Maksai. 4 

— Gal ir buvome, — Maksas sumišęs vėl užsirūkė. 

—- Deja, kadangi praeitą savaitę Afrikos korpusas pasi- 
davė, mano informacija apie tavąjį eskadrilės vadą a gana 
ribota. 

— Manyčiau, ir gana išsami, — atsakė Maksas. 

— Gera žvalgyba, štai ir viskas, Maksai. 

Tarpduryje pasirodė Himleris, 17 Hartmanas, pabučiavęs 
Elzai ranką, linktelėjo Maksui. 

— Mano šeimininkas šaukia, o aš, kaip geras šuo, pa- 
klūstu. 

Jis nuėjo prie reichsfiurerio, ir Jiedu paėjo nuošaliau. Po 
minutėlės pasirodė Galandas. Maksas pašoko ir apkabino jį. 

— Tau puikiai sekasi, Dolfai, — jis palietė Riterio kry- 
žių, — ir deimantai. 

— Man puikia sekasi? — Galandas atstūmė Maksą per 
rankos atstumą. — Tu atrodai siaubingai. Tau reikia šiek tiek 
laiko padirbėti štabe, gerai pavalgyti ir pabūti su jaunomis 
moterimis. Taip, pulkininke, būtent to tau ir reikia. 

— Pulkininke? — pakartojo Elza. 


— Pradžiai pulkininkas leitenantas, — tarė jai Galan- 
das. — Jam tai buvo pasiūlyta dar Rusijoje, bet jis suplėšė 
įsakymą. 

— Skraidymas — mano gyvenimas, — tarė Maksas. — 


Stalu nepaskraidysi. 

— Gerai jau, truputį padirbėsi štabe, tada leisiu tau sų- 
grįžti į dangų. Į Prancūziją, jei norėsi, Lamanšą, kaip senais 
laikais, tačiau dabar tu oberstleitenantas — patinka tau tai ar 
ne. Aš vadovauju mūsų šalies naikintuvų pajėgoms, ir tai, ką 
sakau, yra vykdoma. 

— Gerai, — įsikišo Elza. — Vadinasi, nutarta. Gal eisi- 
me vakarieniauti? 

Kai jie nuėjo į restoraną, Maksas pasiteiravo: 

— O kaip Haris? Pasak Bubio, jis tebėra eskadrilės va- 
das. Pas mus tai atitiktų majorą. 


„— Kas toliau? — paklausė Elza, eidama prie staliuko. 
— Aviacijos vadas; — atsakė jai Galandas. — Tai Bubis 
buvo čia? 


— Jis už tavęs, kampe su Himleriu, — sumurmėjo Elza. — 
Šiaurės Afrika pasmerkta, o Rusijoje popieriai irgi nekokie. Ar 
mes dar laimime, Dolfai? 

— Mes dar turime kai ką paruošę, — tarė Galandas. — 
Rengiama ginkluotės programa, į kurią įeina raketos, sukel- 
siančios tikrą galvos skausmą Anglijai, — jis pažiūrėjo į Mak- 
są. — Ir netrukus turėsime naują lėktuvą — ME262. Sunkio- 
sios raketos, pabūklai. Turint tokį naikintuvą, bombonešių pa- 

jėgas galima būtų sumažinti dešimtadaliu, tik fiureris nori, 
kad jis būtų ištobulintas į antpuolių bombonešį ir paruoštas 
naujam Anglijos antskrydžiui. 

— Ir vėl fiureris, — atsiduso Elza. 

— Pakaks, mute, — nutildė ją Maksas. — Valgykime. 

Himleris iš savo kampo stebėjo jų staliuką. 

— Koks arogantiškas tas Galandas. Jis neturėjo jo pa- 
aukštinti. 

— Puikus pilotas, — pasakė Bubis. 


— Pilotas yra niekas, — paprieštaravo Himleris. — Jam 
derėtų atidžiau rinktis draugus. 
— Reichsfiureri? 


— Baronienė, mano brangusis pulkininke. Ji bendrauja 
su visiškai netinkamais žmonėmis, tais, kurie nėra nacių par- 
tijos draugai, — jis palinko į priekį ir prabilo tyliau: — Tai, 
sakyčiau, generolų paslaptis. Netgi tu nežinai smulkmenų, 
Hartmanai. Tokių generolų kaip Štaifo, Vagnerio, fon Hasės. 
Netgi Romelio, liaudies didvyrio, nors jam ir nepasisekė Af- 
rikoje. Kai ateis momentas, aš pulsiu. Nešaudysiu — išdavi- 
kams tai būtų per daug gerai. Jie užsitarnavo kilpos, tu taip 
nemanai? 

— Taip, reichsfiureri, — sulemeno Hartmanas. 

— Keista, kad baronienė — jų visų draugė. Deja, — Him- 
leris pasitaisė pensnė. — Dabar valgykime. 


Tą vakarą Londone Sara Dikson, sunkiai remdamasi į laz- 
dą, šlubavo Vestburn Grouvu į mažą itališką restoranėlį, ku- 
riame pirmą kartą valgė su Rodrigesu. Jis sėdėjo prie stalo 
kampe ir skaitė laikraštį. Pamatęs ją, atsistojo ir meiliai pa- 
bučiavo į lūpas. 


— Kaip tu? 

— Būna ir blogiau, — Sara atsisėdo. 

Jis jau buvo užsakęs butelį raudonojo vyno ir dabar įpylė 
jai taurę. 

— Koja? 


— Išbandau naujus nuskausminamuosius. Tuos, kurie va- 
dinasi meilė. Bet nepadeda. Kad ir kaip ten būtų, turiu stulbi- 
namų naujienų. Mane perkelia į... 

— Į kur? 

— Į Specialiųjų operacijų komitetą Beikerio gatvėje. 

— O Jėzau, — išsprūdo jam, — čia tai bent. SOK rūpina- 

si visais slaptaisiais agentais Europoje, jų išmetimu parašiu- 
tais ir taip toliau, ar ne? 

— Atrodytų, taip. Žinoma, pareigos ne kažin kokios. Ma- 
ne pasikvietė bosas ir pasakė, kad administracijoje, Beikerio 
gatvėje, nuo širdies smūgio mirė vyresnysis tarnautojas. Ma- 
nęs laukia ta pati nuobodi kontoros rutina, tačiau atlyginimas 
didesnis, todėl pirmadienį pradėsiu dirbti ten. 

— Galimybės gali būti neribotos. 

— Na, būtų puiku vieną kartą sužinoti šį tą svarbaus, kai 
pastaruosius porą metų terinkau vienas šiukšles, — ji spuste- 
lėjo jam ranką. — Aš tokia laiminga, Fernandai. 

— Ir turėtum būti. 

— Ar grįši vėliau su manimi į butą? 

— Žinoma, — jis pasilenkė per stalą ir nuoširdžiai meiliai 
pabučiavo ją. Tarp jų išsirutuliojęs ryšys buvo labai tikras. 

— (Gerai, — tarė j1, — tada užsisakykime valgyti. Mirštu 
iš bado. 


Trudė Braun įėjo į Hartmano kabinetą, nešina naujausiu 
pranešimu iš Londono, kurį pristatė Žoelis Rodrigesas. 

— Pažiūrėk, — tarė Hartmanas, perskaitęs dokumentą. 

Ji pažiūrėjo. 

— Įdomu. 

— Dar daugiau. Tai gali reikšti tikrą perversmą. SOK 
kelia mums rimtų problemų Prancūzijoje, pasiųsdamas agen- 
tus, kurie nusileidžia parašiutais arba “Lizanderiais", ir kurs- 
to prancūzų Pasipriešinimo frontą. Paduok man bylą. 

— Moku ją mintinai, pulkininke, taip pat žinau, kokios 
mūsų problemos ten. Tai brigados vadas Dugalis Munro — D 
skyriaus, kurį paprastai vadina Bjauriųjų triukų departamen- 
tu, galva. 

— Būtent. Ar Žoelis Rodrigesas jau išėjo? 

— Ne, jis priimamajame. Ar norite su juo pasimatyti? 

— Ne, pati viską sutvarkyk. Pasakyk jam, kad nuo šiol 
jam ir jo broliui padvigubinami atlyginimai. 

— Puiku. 

— Toji Dikson, žinoma, dirba ne dėl pinigų. Tam tikra 
prasme netgi gaila. Tačiau reikia pabrėžti tai, kokia svarbi bet 
kokia informacija apie SOK, ypač apie Munro. 

Trudė išėjo; Hartmanas atsistojo, nuėjo prie lango ir pri- 
sidegė cigaretę. Neribotos galimybės. Kaip įdomu. 

Rugpjūtį buvo okupuota Sicilija, o rugsėjį Jungtinės są- 
Jungininkų pajėgos išsilaipino Italijoje. Kaire Haris Kelso, at- 
šauktas iš savo eskadrilės, prisistatė transportavimo karinin- 
kui Šepardo viešbutyje. 

— Jūs perkeliamas į Angliją, sere, — pranešė šis. — Mal- 
toje prisipildysite degalų, tada skrisite į Gibraltarą. Paprastai 
siunčiami du pilotai, bet girdėjau, kad vienas iš jų serga, ar 


kas ten jam atsitiko. Žodžiu, skristi negali. Ar negalėtumėt jo 


pakeisti? 

— Mielai, — tarė Haris. 

Oro uoste jis susitiko antrąjį pilotą, Džonsoną, kuris, pa- 
matęs Harį, niekaip negalėjo atsitokėti. 

— Dėl Dievo meilės, juk jūs nuskandinote Orsini, sere, 
tai bent darbelis! 

Haris nekreipė į tai dėmesio. 

— Ar numatote kokių sunkumų? 

— Liuftvafės bazė dabar jiems priklausančioje Italijos 
dalyje. Nieko ypatinga, juo labiau, kad mes skrisime naktį. 
Kartu skris du seržantai ir keletas kareivių. 

— Vyksta kas nors svarbaus? 

— A, ten kažkoks brigados vadas ir dar vienas kitas. Jie 
laukia salėje. Ten yra arbatos ir sumuštinių. Siūlyčiau jums 
prisijungti prie jų. Mes išskrendame po poros valandų. 

"Haris, abiejose rankose laikydamas po kuprinę, nuėjo į 
salę. Joje buvo papulkininkis, du majorai, pora vyrų civili- 
niais rūbais. Jie gėrė ir juokavo. Hariui įėjus, visi atsisuko ir 
nužvelgė jo skiriamuosius ženklus, šiaudų geltonumo plau- 
kus, gražiai įdegusį veidą ir visus medalius ant chaki spalvos 
marškinių. Stojo tyla. 

— Kelso, — prisistatė Haris. 

Papulkininkis sušuko: 

— Gerasis Dieve, mano brangusis drauge, juk tai jūs nu- 
skandinote Orsini! — jis atsistojo ir ištiesė ranką; Hariui te- 


„ko pasidėti vieną kuprinę ant grindų. 


— Stai ir tu, — tarė pažįstamas balsas. — Ar įžymusis 
Tarkvinas viename iš krepšių? 

Haris atsisuko ir pamatė Dugalį Munro. 

Jiedu susėdo kampe ir užsisakė viskio su soda. 

— Ar šis mūsų susitikimas ką nors slepia, vade? 

— Negi aš panašus į tokį? — nusišaipė Munro. 

— Tiesą sakant, panašus. 

— Sį kartą tu klysti. Nuo paskutinio mūsų susitikimo tu 
maudeisi šlovėje — kaip ir tavo brolis. 

— Maksas? Kaip jis? 

— Spėjo išnešti sveiką kailį iš Stalingrado. Nukirto Die- 
vas žino kiek rusų lėktuvų. Paskaičiuokim: Riterio kryžius, 
Ąžuolo lapai, Kalavijas. Geringas parūpino jam darbą Berly- 
no štabe. Paaukštintas į pulkininkus leitenantus. 

— Džiaugiuosi dėl Makso. 

— Ką ketini veikti grįžęs į Angliją? 

— Neturiu nė menkiausio supratimo. 

— Ar Žinai, kad Tedis Vestas — jau Aviacijos. pajėgų 
vicemaršalas? 

— Nežinojau, — Haris nuoširdžiai apsidžiaugė. — Jis 
puikus žmogus. Nusipelnė šito. O kaip Džekas Karteris? 

— Laiko frontą Londone. 

— O jūsų dukterėčia, geroji daktarė? 

— Molė? Dirba iki nukritimo. Ji tapo puikia chirurge. Tu 
jai patikai, Hari. 

— Aš jai netinku, vade. Netinku niekam. Stebuklas, kad 
aš 1$ viso čia esu, bet tai juk negali trukti amžinai, — jis atsis- 
tojo. — Einu, dar spėsiu palįsti po dušu prieš išskrisdamas. 


Kai Džonsonas pakilo, švietė pilnas mėnulis. Haris sėdė- 
jo dešinėje sėdynėje. Jie pakilo į dešimties tūkstančių pėdų 
aukštį ir išlygino lėktuvą. 


— Gal norėtumėt perimti valdymą, sere? — paklausė 
Džonsonas. 
— Nebūtina, — atsakė Haris. — Būsiu kabinoje, jei ma- 


nęs prireiktų. 

Jis nuėjo pas Munro. Du patarnaujantys seržantai. nešio- 
JO gėrimus ir sumuštinius. Haris paprašė arbatos ir škotiško 
viskio. 

— Nemėgsti kavos? — pastebėjo Munro. 

— Ne; šis karas ilgas, sere, ir aš spėjau tapti arbatos ger- 
bėju. Be to, jūs, britai, darote blogiausią kavą pasaulyje. 

— Slykštus melas, — linksmai atsakė Munro, paimda- 
mas seržanto siūlomą viskį. — Beje, Hari. Atsimeni:, sakiau 
tau nevadinti manęs seru. 

— Taip, — Haris padvejojo, — sere. 

— Na, tiek to. Aš ką tik mačiausi su Eizenhaueriu. Ir bu- 
vo paminėtas tavo vardas. 

— Tikrai? 

— Senatorius Eibas Kelso — tavo senelis? Prezidentas 
Ruzveltas paskyrė jį ambasadoriumi, ir dabar jam tenka daž- 
nai keliauti. 

— Eibui pasisekė. 

— Zinoma, prezidentas žino ir apie tavo egzistavimą. Ei- 
zenhaueris buvo nustebintas, kad tu dar neperėjai į savųjų būrį. 

— Ir kas man būtų tie savi? 

— Leisk man kai ką paaiškinti, jei dar nežinai kai kurių 
faktų. Karališkajame oro laivyne susiformavo trys “Erelių" 
eskadrilės — iš savanorių amerikiečių. Keturiasdešimt antrų- 
jų rugsėjį jos buvo performuotos ir tapo Ketvirtąja naikintu- 
vų eskadrile, 8-uoju JAV oro pajėgų padaliniu. 

— Žinau tai. 

— Zinoma, buvo tokių kaip tu — netgi 1š bombonešių 
komandos, — kurie neprisijungė prie “Erelių" eskadrilės. Nie- 
kas jų nespaudė. Buvo manoma, kad jie anksčiau ar vėliau 
prisijungs, bet tokie kaip tu, ištarnavę KOL bent dvejus me- 
tus, mieliau linkę likti ten, kur esą. 

— Ypač atsižvelgę į tuos, kurie, prisijungę prie eskadri- 
lės, buvo išsiunčiami į Ameriką dirbti instruktoriais, — tarė 
Haris. — Kas to nori? A 

— Bet tai juk suprantama. Amerikos oro pajėgose gausu 
nepatyrusių pilotų. Jie nieko neišmano. O tu nukirtai dvide- 
šimt aštuonis Suomijoje, mažiausiai dvidešimt penkis Mūšio 
metu, tik Dievas žino kiek Siaurės Afrikoje ir nuskandinai krei- 
serį. 

— Velniop juos, — atrėžė Haris. — Kur jie buvo, kai mes 
kovėmės Britanijos mūšyje? Ruzveltas, Karo departamentas, 
mano senelis — visi sau žaidė žaidimus, tuo tarpu Britanija 


kovojo viena, — Haris papurtė galvą. — Ir aš nemeilikauju, 
vade. Sakau paprastą tiesą. 
— Gerai, — Munro pamojo vienam iš seržantų. — Dar 


porą viskio. Paklausyk manęs, Hari. Mes visi žinome tave ir 
tavo plačiai pagarsėjusį įprotį nesigirti laimėjimais, kartais 
leisti juos prisiimti kitiems. Tu tikriausiai geriausias Jungti- 
nių pajėgų pilotas, nors visuomenė to nežino. 

— Ačiū Dievui. | 

— Jie nori, kad tu būtum su jais, Hari. Eizenhaueris ge- 
rokai susirūpino, kad tu dar neperėjai, o jiedu su Mončiu ne- 
trukus atvyks į Angliją ruoštis įsiveržimui į Europą. Jie linkę 
manyti, kad tu nenori padėti jų pusei. 

— Kaip negerai, — prasižiojo Haris, tačiau kaip tik tada 
lėktuvą smarkiai sumėtė nuo pabūklų ugnies. 

Pasigirdo įspėjantys šūksniai, ir Haris pajuto, kaip lėktuvas 
ima kristi. Jis puolė šliaužti į piloto kabiną. Langas buvo išdauž- 
tas, o Džonsonas kruvinu veidu gulėjo sudribęs ant pulto. Haris 
įsiropštė į dešiniąją vietą ir sugriebė valdymo kolonėlę. 

Tarpduryje pasirodė Munro. 

— Kuris? 

Tamsus šešėlis kiek atitolo. Haris tučtuojau atpažino dvie- 
jų variklių “Junkerį 88S", naktinį naikintuvą, prikaišiotą keistų 
aviacijos prietaisų, — lėktuvą, per naktinius antpuolius sukė- 
lusį tikrą sumaištį tarp Jungtinių pajėgų bombonešių pilotų. 

— “Junkeris", — atsakė Haris. 

— O varge, mes negalime kovoti su juo, — suriko Munro. 

— O gal ir galime. Pamatysime. 

Haris ėmė leisti lėktuvą žemyn stebėdamas, kaip “Junke- 
ris" apsisuka ir atlekia į jį — greitai, labai greitai. Taip greitai, 
kad jam teko stabdyti, norint išvengti susidūrimo. Būtent to Ha- 
ris ir vylėsi. Jis nukrito iki šešių šimtų pėdų aukščio. “Junke- 
ris“ vėl prisivijo ir atidengė ugnį. Hario pilotuojamas lėktuvas 
susiūbavo. Prie Munro prisiartino vienas iš seržantų. 

— Ten gale keturi negyvi, sere. 

Haris nekreipė į jį dėmesio. 

— Na, niekše, tuoj mes tave patvarkysime. 

Jis ėmė skristi lygiai ir tiesiai penkių šimtų pėdų aukšty- 
je. “Junkeris" prisiartino, kad pribaigtų jį; Hario lėktuvas vėl 
sudrebėjo nuo pabūklų ugnies, ir tada jis išbandė vieną iš sa- 
vo mėgstamiausių triukų — vieną iš pirmųjų, kurio jį ir Mak- 
są dar buvo išmokęs Rokis. Jis išleido skydelius, ir lėktuvas 
beveik sustojo priversdamas “Junkerį" pakrypti kairiuoju bor- 
tu... 1r nukristi į jūrą. 

Haris pakilo į trijų tūkstančių pėdų aukštį, išlygino lėk- 
tuvą ir susisiekė su Maltos oro eismo kontrolės punktu. Po 
minutėlės už jo vėl pasirodė Munro. 

— Ten kraujo jūra, penki žuvo. 

Haris linktelėjo į Džonsoną, be gyvybės ženklų susmu- 
kusį kėdėje. 

— Jis irgi negyvas, taigi iš viso Šeši. 

— Jei nebūčiau čia buvęs, būčiau nepatikėjęs. Tu suge- 
bėjai jį nugalėti neturėdamas jokių ginklų. 

— Tai vadinama savo darbo išmanymu, vade. 


97 


Jack Higgins 


98 


— Ne, — paprieštaravo Munro, — ne tik. Turi būti kaž- 
kas daugiau. 

— Po trisdešimt minučių leidžiamės Maltoje, — pasakė 
Haris Kelso atleisdamas vairalazdę. 


Kitą dieną, pasikeitę lėktuvą ir prisipildę degalų, jie išskri- 
do į Gibraltarą. Skrendant kažkur virš Biskajos, Munro tarė: 

— Mums reikia pasikalbėti. 

— Apie ką? 

— Apie amerikiečių oro pajėgas. Kaip sakiau, niekas 
Karališkojo oro laivyno jankių nevertė pereiti į “Erelių" es- 
kadrilę. Iš pradžių, bet kai tapo aišku, jog kai kurie taip ir 
nepereis, Karo departamentas sudarė sandėrį su KOL. Iki 
praeitų metų rugsėjo visi amerikiečiai turėjo būti perkelti. 
Atitinkami laipsniai, amerikiečių uniformos. Ir viena pri- 
vilegija — ant dešiniosios krūtinės pusės galima segėti KOL 
sparnus. 

— Kaip sumanu, — tarstelėjo Haris. 

— Yra viena galimybė būti atleistam, ir ji daugiausia 
taikoma bombonešių pilotams. Bet kuris pilotas, kuriam pa- 
skirta trisdešimt operacijų, tarkim, “Lankasterio" bombone- 
šiu su Karališkojo oro laivyno įgula, galės atlikti jas, tačiau 
turės pereiti, gaus atitinkamą laipsnį ir dėvės amerikietišką 
uniformą. 

Haris pasvarstė. 

— Ar norite pasakyti, kad nebėra nė vieno vyruko, kuris 
būtų išvengęs šio reikalo? 

— Keletas, bet amerikiečiai nesiliauja jų ieškoję. 

— Tegu ieško. 

— Galėtum apsunkinti paieškas. 

— Skraidindamas “Lizanderį"*? 

— Skraidindamas daug ką, Hari. Aš vadovauju Specia- 
lios10s paskirties eskadrilei, nepamiršai? Ten kitokios taisyk- 
lės. Ten skiriama ne trisdešimt operacijų, bet šešiasdešimt. 
Tokiomis sąlygomis jie leistų tau užbaigti visas. 

— Su amerikiečių uniforma? 

— Jei surastų. 

— Pažiūrėkim, ar jiems pavyks, ir pažiūrėkim, ką tuo 
klausimu pasakys Tedis Vestas. 

— Manau, būsi nustebintas, — atsakė jam Munro, tada 
atsilošė ir ėmė snausti. 

Anglijoje Haris gavo dviejų savaičių atostogas ir išvyko 
į nedidelę sodybą, kurią buvo nusipirkęs netoli Farlėjaus lau- 
kų. Jis laikėsi atokiau nuo eskadrilės. Vis vien ten dabar kiti 
pilotai, ir Hario apsilankymai trikdytų stoties vadą. 

Jis vaikščiojo gargžduota pakrante, mėtė į vandenį akme- 
nukus ir galvojo apie oro mūšius virš Lamanšo, prisiminė, kaip 
nusileido parašiutu į jūrą netoli Folkstono. Kai išalkdavo, ei- 
davo valgyti į “Kontrabandininkų" smuklę, netoli sodybos. Nie- 
kada nevilkėdavo uniformos, visada — megztinį ir kelnes. 

Kartais į ją užsukdavo “Sakalų" eskadrilės pilotai, dar 
visai vaikai, garsiai ir arogantiškai besidžiaugiantys savo jau- 
nyste. Džesė Arnold, smuklės savininkė, buvo gera Hario drau- 
gė nuo Mūšio laikų, išgyvenusi viską — nesibaigiančius oro 
mūšius ir mirtis. 

Vieną dieną Haris sėdėjo baro gale ir valgė mėsos ir bul- 
vių apkepą, kai įėjo keletas pilotų. Džesė padavė jiems alaus 
ir sugrįžo prie Hario. 

— Turiu tau kai ką ypatinga, Hari. Amerikietiškas kuku- 
rūzų viskis, — sušnabždėjo ji. 

— Gerasis Dieve, aš jau spėjau pamiršti jo skonį. 

Ji įpylė, ir vienas 1š pilotų, pavarde Grinas, pasipiktinęs 
paklausė: 

— Ką tu ten turi, Džese, ką nors ypatinga? Per didelė 
prabanga švaistyti jį civiliams. 

Džesė supykusi jau žiojosi atrėžti, bet Haris ją sulaikė. 

— Tegu sau, Džese, — jis išgėrė viskį ir išėjo. 

Grinas nusijuokė. 

— Tas šiknius turėtų nepamiršti savo pareigos, kaip ne- 
pamiršta kiti. 

— Pone Grinai, — tarė Džesė, — ar kas nors yra jums 
sakęs, kad esate bjaurybė, nes toks ir esate. Jūs ką tik padarė- 
te didžiausią klaidą savo gyvenime, ir vieną dieną sužinosite 
— kokią, bet tiek to. Jei dar kada nors panašiai pasielgsite, aš 
išmesiu jus iš šio baro. | | 

Grinas apstulbęs įsispoksojo į ją, tačiau Džesė nusisuko 
ir nuėjo į virtuvę. 


Vieną šaltą lietingą vėlyvo rugsėjo dieną Haris sėdėjo pa- 
krantėje ir mėtė į jūrą akmenukus, kai už nugaros išgirdo auto- 

mobilio garsą. Jis atsisuko ir pamatė KOL štabo mašiną. Iš 
jos iššoko seržantas, 1šskleidė skėtį ir atidarė galines dureles. 
Pro jas išlipo Tedis Vestas, vilkįs tviskančia Aviacijos pajėgų 
vicemaršalo uniforma. 

— Hari! — pamojavo jis. — Gera tave matyti. 

Haris nuskubėjo paplūdimiu ir paspaudė jam ranką. 

— Malonu matyti ir jus, sere. 

— Dugalis Munro sakė, kad atrodai šiek tiek pavargęs. 
Man tu atrodai puikiai. | 

— Jūros oras, smuklės valgiai ir daug miego. 

— Gerai. Lįsk vidun, važiuokime pas tave. Reikia apie 
daug ką pasikalbėti. | 

— Apie darbą, sere? — pasiteiravo Haris sėsdamasis ant 
galinės sėdynės, šalia Vesto. 

— Galima pasakyti ir taip. 

Vairuotojas pastatė automobilį pastoginėje, šalia dvivie- 
čio sportinio MG. Vestas pasiėmė nuo priekinės sėdynės port- 
felį 1r nusekė paskui Harį į kaimo namą. Haris įmetė į židinį 
malkų. 

— Ko galėčiau pasiūlyti, sere? 

— Maniau, galėtume pavalgyti vietinėje užeigoje, bet pir- 
miausia — reikalai. 

— Taip, sere. 

— Amerikiečiai vis dar nerimsta, Hari. Aš pabandžiau 
supainioti bylas. Žinoma, oficialiai tu — vis dar suomis, bet 
tai negali trukti amžinai. Tačiau aš turiu pasiūlymą. 

— Ir koks jis, sere? 

— Tempsforde mes turime 138-ąją specialiosios paskir- 
ties eskadrilę. Ji plačiau žinoma kaip "Mėnulio" eskadrilė. La- 
kūnai nuleidžia agentus Prancūzijoje, paima žmones iš ten ir 
taip toliau. 

— Jūs norėtumėt, kad aš prisijungčiau? 

— Ne visai taip. Su Tempsfordu susijusios dauguma spe- 
cialiųjų operacijų. Pavyzdžiui, Tangmerė, kurią prisimeni nuo 
Mūšio laikų. 

— Ir Munro tuo taip pat suinteresuotas. 

— Taip, jis turi slaptą bazę vietovėje, vadinamoje Kold 
Harboru. Ji yra Kornvalyje. Iš ten jis vadovauja daugeliui ope- 
racijų. Skraidoma ne tik “Lizanderiais", bet ir “Gandrais"', net- 
gi “Junkeriais 88S" su Liuftvafės ženklais. Galėtum būti 

naudingas, tačiau aš tavęs neskirsiu. Palaukime, kol tavo tau- 
tiečiai suras tave, tada pažiūrėsime. 

— Ir kokios būtų mano pareigos? 

— Naktiniai skrydžiai į Prancūziją, jei man šito prireik- 
tų. O dažniausiai tektų išbandyti užgrobtus priešų lėktuvus. 
Taip pat papildomi darbeliai. Ar tai tau tiktų? 

— Skamba gana įdomiai. 

— Būtum lyggir mano padėjėjas, bet tai garantuotų tam 
tikrą laipsnį, — jis atidarė atsineštą portfelį ir ištraukė iš jo 
naujutėlaitę uniformą. — Atleisk man, Hari. Aš buvau pas ta- 
vąjį siuvėją. Jis įrašė ją į tavo sąskaitą. Kaip matai, dabar tu — 
Aviacijos pajėgų vadas. Tai prilygsta tavo brolio laipsniui. Jis, 
kaip girdėjau, dabar pulkininkas leitenantas. 

— Čia tai bent. — nustebo Haris Kelso. 

— Siuvėjas prisiuvo visus kaspinus, skirtus medaliams, 
taip pat tuos įdomius amerikietiškus erelius ant pečių. 

— Net nežinau, ką pasakyti. 

— Tiesiog apsirenk, štai taip — geras vaikinas, ir važiuo- 
kime užkąsti. 

Dar buvo anksti, kai jiedu įžengė į smuklę. Džesė Ar- 
nold, dėjusi į židinį malkas, atsigręžė ir nustebusi išsižiojo. 

— Čia tai bent, Hari Kelso. Jau aviacijos vadas, — ji 1m- 
pulsyviai pakštelėjo jam į žandą. 

— Čia aviacijos vicemaršalas, Džese. Mes užsukome pa- 
valgyti to tavojo apkepo. Na, viskio šiais sunkiais laikais tur- 
būt nėra prasmės prašyti. 

— Yra, yra, — nusišypsojo Džesė, — bent jau jums, džen- 
telmenai, tai tikrai. 

Jie atsisėdo baro. gale, ir kai Džesė ėjo jų link su buteliu, 
pro duris vėl įgriuvo Grinas ir dar trejetas pilotų. Grinas pa- 
matė butelį, persilenkė per barą ir pabandė atimti jį iš jos. 

— Nagi, Džese, vėl taupai civiliams? | 

— Jaunuoli! — šūktelėjo Vestas, — pasistenkite elgtis 
mandagiau. Juk jūs turėtumėt būti karininkas ir džentelmenas. 

Grinas atsisuko, ir pyktį pakeitė visiška nuostaba, kai jis 
pamatė tokio rango pareigūną. Vestas atsistojo, ir tuo metu 
įėjo aviacijos leitenantas. 

— A, jei jūs iš "Sakalų" eskadrilės, tai būsite Varlėjus, — 
tarė Vestas. 

Varlėjus sumikčiojo: 

— Taip, sere. 

— Aviacijos vicemaršalas Vestas. Aviacijos vadas Kelso 
čia vadovavo "Sakalams" Mūšio metu. 

Kvapą gniaužiančioje tyloje visi atsisuko į Harį. 

— Gerasis Dieve, sere, — išlemeno Varlėjus, — jūs šios 
eskadrilės legenda — tikra legenda. 

— Tada visi išgerkime už tai, — Haris pamojo Džesei. — 
Kad ir ką piltum, mieloji, tik nepilk kukurūzinio ponui Grinui. 

Paskutinis žaidimas 
1943—1944 


AŠTUNTAS SKYRIUS 


Spalį Haris dirbo Vestui. Jis lankė įvairiausias šalies es- 
kadriles ir tikrino, kaip jos pasirengė įsiveržimui į Europą — 
visi žinojo, kad 1944-aisiais tai neišvengiama. Darbas buvo 
nuobodus, tačiau reikalingas. Kad ir kaip būtų keista, Maksas 
panašų darbą dirbo Galandui, daugiausia Prancūzijoje, nors 
nemažai laiko praleisdavo ir Berlyne. Kaip 1r Haris, Maksas 
irgi nerimavo, tačiau Galandas ragino jį būti kantrų. 

Vienintelis žmogus, nesiklausęs jokių raginimų, buvo El- 
za. Metų pradžioje gestapas surašė visus žydus, vedusius vo- 
kietes. Ne visi jie buvo išvežti, tačiau spalio pabaigoje SS ka- 
reiviai ir gestapo agentai užgriuvo laboratorijas, kabinetus, 
inžinerines gamyklas 1r suėmė visus žydus. Vedusieji vokie- 
tes buvo laikomi žydų bendruomenės administraciniame pa- 
state Rozenštrasėje. 

Tai, kas atsitiko po to, buvo neįtikėtina. Priešais gestapo 
štabą Princo Albrechto gatvėje susirinko protestuojančių mo- 
terų minia, kurios priekyje stovėjo baronienė Elza fon Hal- 
der. Šalia stovėjo jos tarnaitė Roza Štein, kurios vyras Heinis 
1rgi buvo areštuotas. Himleriui, kuris kartu su Bubiu Ši 
nu žiūrėjo pro langą, tai visiškai nepatiko. 

— Šitaip elgiasi padorios vokiečių moterys, o jas remia 
baronienė iš vienos seniausių vokiečių šeimų. Pasibjaurėtina. 
Dar šlykščiau nei pats santuokos su žydais faktas. 

Bubis Hartmanas nė kiek nebuvo nusiteikęs prieš žydus. 
Tiesą sakant, jo tamsioji paslaptis buvo ta, kad proprosenelė 
iš Motinos pusės irgi buvo žydė, vėliau ištekėjusi už vokie- 
čio. Laimei, tai buvo taip seniai, kad niekas nesužinojo. 

— Žinoma, pramonininkai irgi protestavo prieš šių žmo- 
nių suėmimą, — tarė Bubis. — Jie visi aukštos kvalifikacijos 
ir labai prisidėjo prie Reicho plėtros. Juk jūs, reichsfiureri, 
prieš keletą mėnesių pats minėjote fiureriui, kad jie naudingi. 

Himleris niūriai linktelėjo. 

— Tu teisus. Gyvuliai, tačiau mums jie naudingi, — jis 
gūžtelėjo. 

— Gaila, kad propagandos ministras nepaklausė, — ra- 
miai tęsė Bubis. — Čia tiesioginės jo įsakymo pasekmės. 

— Tas kvailys Gebelsas. Visuomet ką nors ne taip pada- 
ro, — tarė Himleris. 

— Fiureriui tai nepatiks. Ar galėčiau perduoti jam kai ką 
nuo jūsų? Lašelį sveikos išminties — kaip visuomėt? Gebel- 
sui tai būtų it antausis. 

— Tu teisus, Hartmanai, mums reikia pasimatyti su fiu- 
reriu. Aš turiu aptarti dar ir kitus klausimus. 

— Žinoma, reichsfiureri. | 

Hartmanas pasisuko eiti, bet Himleris jį sulaikė. 

— Dar vienas dalykas. Baronienės fon Halder dalyvavi- 
mas šioje demonstracijoje — dar viena vinis į jos karstą. Sa- 
kiau tau, ji bendrauja ne su tais žmonėmis. Tai, kad jos sūnus 
yra vienas didžiausių karo didvyrių, neišgelbės jos. 

Bubiui išdžiūvo burna. 

— Suprantu. 

— Kaip žinai, turiu specialų dalinį, kuris susidoroja su 
panašiais išdavikais, visais tais generolais. Tai ne tavo reika- 
las, pulkininke, tačiau noriu kai ką pasakyti. Kad ir kokios 
vertingos būtų tavo paslaugos — nepakeičiamų Žmonių nėra. 
Žinau, kad laikai baronienę fon Halder drauge, tačiau siūly- 
čiau būti atsargesniam. 

— Didžiai dėkingas, reichsfiureri. 

Bubis skubiai pasišalino. Pražingsniavo pro Trudę, su- 
grįžo į savo kabinetą, atsisėdo prie stalo, išsitraukė iš stal- 
čiaus butelį konjako ir kliūstelėjo sau gerą dozę. 

„Įėjo Trudė. 

— Rūpesčiai? 

Jis papasakojo jai. 

— Kaip manote, kas bus? — paklausė ji. 

— Tam puskvaišiui Gebelsui teks atšaukti savo įsakymą. 

— Taip manote? 

— Be abejo. Himleriui patinka padaryti iš jo kvailį, ypač 
fiurerio akyse. 

— O baronienė? 

Hartmanas truktelėjo pečiais. 

— Ji labai stipri; visi fon Halderiai buvo tokie. 

— Bet laikai pasikeitė. 

— Pamėgink pasakyti tai jai. 

— Bet Maksas fon Halderis — jūsų draugas. 

— Tai ką, nori, kad kiščiau galvą į kilpą? — beveik pik- 
tai atšovė jis. — Eik, dirbk savo darbą. 

Trudė papurtė galvą. 

— Jūs geras Žmogus, Bubi, tik dirbate ne tą darbą. 


Tą patį vakarą Baltuosiuose rūmuose, Vašingtone, Eibo 
Kelso limuzinas privažiavo prie vakarų fligelio įėjimo. Slap- 
tosios tarnybos agentai, žinoma, pažino jį, tačiau, gerbdamas 
protokolą Kelso parodė savo leidimą. 

— Prezidentas laukia jūsų, senatoriau, — tarė vienas iš 
jų. — Aš jus palydėsiu. 

Ovalinis kabinetas skendėjo prieblandoje, tik ant rašo- 
mojo stalo degė stalinė lempa. Visur buvo pilna popierių. Ruz- 
veltas sėdėjo už stalo vežimėlyje, įsikandęs ilgą cigaretės kan- 
diklį, oras buvo tvankus nuo dūmų. 

— Štai ir tu, Eibai. 

— Pone prezidente. 

— Ką manai, kaip vyksta karas? 

— Tai geriau, tai blogiau. Blogiausia Italijoje. 

— Taip, triukas su Musoliniu buvo tikrai gudrus, kai tas 
SS vyrukas Skorcenis su parašiutininkais pačiupo Musolinį 
nuo kalno viršūnės, kur jis buvo laikomas įkalintas. Parodyta 
pasauliui, kad Hitleris tebeturi ilgas rankas. 

— Čerčilis pasakė Bendruomenių rūmuose, kad tai buvo 


labiausiai neįtikėtinas komandorų žygis per visą karo istoriją. 


— Vinstonas yra tikras kilniaširdis, bet šiuo atveju jis 
teisus. 

— Kuo galėčiau padėti, pone prezidente? 

— Tai labai slapta, Eibai, bet sąjungininkai sausį ketina 
išsilaipinti Ancijuje, į pietus nuo Romos. 

— Italijoje yra vieni iš geriausių vokiečių daliniai, o Ke- 
selringas — neginčijamai gabiausias generolas. Gali būti sun- 
ku, — tarė Eibas. 

— Aš manau, kad taip ir bus. Eizenhaueris ir Montgomeris 
sausį išvyks į Londoną pasiruošti invazijai į Prancūziją. Noriu, 
kad vyktum kartu, Eibai, kaip mano asmeninis padėjėjas. Sakau 
tau tai dabar, kad turėtum laiko susitvarkyti savo reikalus. 

— Visuomet jūsų paslaugoms, pone prezidente. 

— Gerai; ir nepamiršk, kad aš suteikiu tau neoficialiojo 

ambasadoriaus statusą — todėl, kad tu turi galią. Žinau, kad 
oficialių įgaliojimų neturi, tačiau sąraše esi Nr. 1, — Ruzvel- 
tas pastūmė per stalą voką. — Jame rasi prezidento įgalioji- 
mą, kurį pats pasirašiau. Tai turėtų padaryti įspūdį netgi Ei- 
zenhaueriui. 

Eibas įsidėjo voką į kišenę. 

— Dar kas nors, pone prezidente? 

— Atrodo, tai viskas. Kaip tavo vaikaičiai? Kaip jie lai- 
kosi? 

— Na, vienas jų, kurio neminime, dabar yra Liuftvafės 
papulkininkis. Apsikarstęs medaliais iki ausų. 

— O antrasis? Haris, ar ne? 

— Aviacijos vadas, irgi gausiai apdovanotas. 

Ruzveltas susiraukė. 

— Nori pasakyti, kad jis vis dar KOL? Eibai, karas vyks- 
ta jau kurį laiką. Negi nemanai, kad jam derėtų būti Oro pajė- 
g0se? 

— Hariui tai siūlė jau ne vienas, tačiau jis taip nemano. 

— Tada aš manau, kad tu turėtum pakeisti jo nuomonę, 
Eibai. Pasikalbėk su juo, kai būsi ten. Pasakyk jam, kad tai — 
prezidento noras. 

— Kaip pasakysite, pone prezidente. 

— Puiku. Dabar nustumk mane į svetainę, ir aš sumaišy- 
siu tau vieną iš savo garsiųjų martinių. 


Berlyne Gebelsas davė įsakymą paleisti areštuotus žydus, 
susituokusius su vokietėmis, taigi Roza sulaukė savojo Hei- 
nio. Elza, susitikusi su Maksu Berlyno štabo posėdyje, džiū- 
gavo. 

— Argi nenuostabu? Mes sudorojome tą mažą nacių niek- 
šelį. 

— Kuriam laikui, mute, tik kuriam laikui. Tau derėtų pa- 
sisaugoti. 

— Aš nebijau tų kiaulių. 

Suskambo telefonas; Elza pakėlė ragelį, tada perdavė jį 
Maksui. 

— Čia tau. 

— Maksai:, čia Bubis. Žinojau, kad turi vakarieniauti su 
Galandu. Ar gali skirti man penkias minutes? 

— Žinoma. | 

Maksas padėjo ragelį ir atsisuko į motiną. 

— Bubis. Jis bare; nori pasikalbėti su manimi. 

— Aš prisijungsiu, kai persirengsiu, — tarė Elza ir nuėjo 
į persirengimo kambarį, kur jos laukė Roza. 

Maksas atsisėdo kampe ir gurkštelėjo Bubio pasiūlyto 
šampano kokteilio. 

— Kuo galiu padėti? 


— Maksai, tu — mano draugas. Mes skraidėme kartu 
Prancūzijoje iki Diunkerko mūšio. Tu išgelbėjai man gyvybę. 
— Taigi? 


— Taigi aš patikiu tau savo karjerą ir, ko gero, savo gy- 
vybę. 

Maksas susiraukė. 

— Apie ką tu čia? 

— Apie tavo motiną. Dėl jos dalyvavimo žydų proteste 
kai kas negali nurimti. | 

— Nori pasakyti, reichsfiureris? 

— Čia dar ne viskas. Nežinau visų smulkmenų, tačiau 
tikrinami kai kurie nepatenkinti armijos pareigūnai, žmonės, 
kurie nė ašaros nenubrauktų, jei fiureriui kas nors atsitiktų. 
Man sakė, kad jau buvo du nesėkmingi mėginimai jį susprog- 
dinti. 

— Bet kuo čia dėta mano motina? 

— Ji bendrauja su bloga kompanija. Paklausyk, Maksai, esu 
tikras, kad asmeniškai ji nėra įsivėlusi, tačiau jos draugai — be 
abejonės. O ji gali nuskęsti su visu laivu. 

Jis atrodė susijaudinęs, ir Maksas tarė: 

— Gerai, Bubi. Aš tave supratau ir esu dėkingas. 

— Padaryk man paslaugą. Jei mėginsi ją įspėti, nesakyk, 
kad tai pasakiau aš. Kai baronienė kalba, ji kalba garsiai — jei 
nori man trenkti už tai, tai trenk greičiau, nes man reikia eiti. 

Maksas nusišaipė. 

— Tu visiškai teisus, Bubi, bet aš vis dar dėkingas. 

— Pasimatysime, — atsisveikino Bubis ir išėjo. 

Maksas užsisakė dar šampano ir susimąstė. Neverta su ja 
galynėtis. Reikia būti subtilesniam. 

Netrukus pasirodė Galandas ir prisėdo šalia. 

— Ar tavo motina ateis? 

— Taip, — Maksas pamojo padavėjui, — bet noriu pasi- 
kalbėti su tavimi, kol jos nėra. Tas darbas štabe, patikrinimai 
Prancūzijoje — man nuobodu, Dolfai. 

— Paklausyk tu, lapine, aš puikiai žinau, kad skraidai po 

prancūzų pakrantę. ME109-aisiais, praeitą savaitę “Junkeriais 
88S“. Be įgulos, tik su pilotu. 

— Turiu neprarasti įgūdžių. 

— Aš irgi, — nusišaipė Galandas. — Būk kantrus, Mak- 
sai. Po Kalėdų, tarkim, sausį, grąžinsiu tave į naikintuvų ko- 
mandą — galėsi pasirinkti, kada skraidyti — dieną ar naktį. 

— Tai bent, — Maksas pašoko, pamatęs įeinančią motiną. 

Vėliau Maksas jos kambario balkone, atsidaręs prancū- 
ziškus langus, rūkė ir žiūrėjo į naktį. 

— Šiąnakt jokių antpuolių, — prisiartindama tarė Elza. 

— Mačiau oro Anglijoje prognozę. “Lankasteriai" nega- 
lės pakilti, nes tvyro labai tirštas rūkas. 

— Ačiū Dievui. Gera praleisti naktį ramiai. Pastaruoju 
metu buvo gana sunku. Ar tu greitai vyksi į Prancūziją? 

— Ryte, — jis padvejojo. — Mute, šiomis dienomis daug 
šnekama apie štabo generolų sąmokslą prieš fiurerį. 

— Kaip būtų malonu, jei nors vienas iš jų pasisektų. 

— Nebūk kvaila, mute. Tik būk atsargesnė bendraudama 
su šavo draugais ir prašau — daugiau jokių spektaklių, kaip 
tas protestas dėl žydų. Tu tikrai prisišauks: nemalonumų. 

"— Aš esu Elza fon Halder ir darau taip, kaip man patinka. 

— Nebūk tokia arogantiška, — supyko Maksas. — Negi 
nesupranti, kokie tie niekšai? Jie nė nemirktelėję pakars tave. 

— Nekalbėk nesąmonių, — tarė ji, tačiau akyse žybtelė- 
jo nerimas. 

— Jei jie suims vieną, suims ir visus kitus, — tarė Mak- 
sas. — Taigi visus dirbančius dvare, gerąją senutę Rozą ir Juo- 
dąjį baroną, Liuftvafės didvyrį. Dėl tavo kvailumo mes visi 
tuo pačiu keliu danginsimės į pragarą. 

— Maksai, tu perdedi. 

Jis nužingsniavo prie durų, pasičiupo savo kepuraitę ir 
užsitraukė ją ant akių. 

— Šiąnakt pernakvosiu oro bazėje. Rytoj turiu anksti iš- 
skristi, — jis pasisuko eiti. 

— Maksai! — šūktelėjo Elza. 

Sūnus atidarė duris ir išėjo. 


Sarai Dikson gyvenimas Beikerio gatvėje pasirddė kur 
kas įdomesnis nei darbas Karo taryboje. Nors ji dirbo admi- 
nistracinį darbą, vis dėlto turėjo galimybę kai ką išsiaiškinti. 


Erelių skrydis 


Pavyzdžiui, ji matė Munro, Džeką Karterį, kitus. Vieną dieną 
atėjo Vestas su Hariu Kelso. 

— Antai tas — aviacijos vadas, — tarė ji Madžei Smit 
valgykloje. — Girdėjau jį kalbant; regis, amerikietis, bet uni- 
forma rodo, kad jis — suomis. 

— Ą,tai Kelso. Haris Kelso. Tikras asas. Jis nuskandino 
italų kreiserį, Orsini, ir tu teisi — jis jankis. 

— Tai kodėl jis ne Oro pajėgose? 

— Taigi aš nežinau. Žinau, kad jis yra aviacijos vicemar- 
šalo Vesto padėjėjas ir dirba kurjerio darbą Munro. 

— Kurjerio darbą? 

— Specialieji reisai iš Tangmerės ir Kroidono arba iš Kold 
Harboro Kornvalyje. 

— Kaip įdomu, — sumurmėjo Sara. 

Dar įdomesnių dalykų atsitiko antradienio popietę. Ma- 
džė Smit tarė: į 

— Būk gerutė, nunešk šią bylą Nelei į kopijavimo kam- 
barį. Reikia penkių egzempliorių. 

Eidama koridoriumi Sara skubiai peržvelgė dokumentus. 
Tarp jų buvo laiškas kažkokiam Karo tarybos skyriui, Kold 
Harboro žemėlapis, informacija apie ten bazuojamus lėktu- 
vus ir reisus. “Lizanderiai" — į Prancūziją, reisai iš Londono 
Kroidono bazės į Kold Harborą, pilotų pavardės. Haris Kelso 
irgi paminėtas. 

Sara negalėjo patikėti savo sėkme. Ji nuėjo į kopijavimo 
kambarį, kur Nelė, pagyvenusi žilaplaukė moteris, tvarkė po- 
pierių krūvas. 

— Čia skubu, Nele. Penki egzemplioriai. 

— Varge, na ir rytas. Visai nusilaksčiau. Net neturėjau 
laiko nueiti — pati Žinai kur. 

— Tai eik dabar. Aš pradėsiu kopijuoti. 

— Kokia tu miela. 

Nelė išskubėjo. Sara peržiūrėjo popierius, sudėjo juos į 
vieną krūvą, sulankstė ir susikišo į kišenę. Tada ėmė kopijuo- 
ti penkiais egzemplioriais. Kai Nelė sugrįžo, Sara buvo be- 
baigianti. 

— Kaip tik baigiu. 

— Telaimina tave Viešpats, aš net suspėjau parūkyti, — 
išlindo paskutinis lapas, Nelė viską tvarkingai sudėjo ir pada- 
vė Sarai. — Štai, brangioji, ir perduok linkėjimų Madžei. 

Po keturių dienų Žoelis Rodrigesas perdavė pranešimą 

Trudei, 0 ji tučtuojau nunešė jį Hartmanui. Bubis apstulbęs 
perskaitė jį ir ištiesė Trudei. 

— Mes užkabinome aukso gyslą. Perskaityk. 

Trudė paskubomis peržvelgė pranešimą. 

— O dangau, čia tai bent — ar pastebėjai to specialiųjų 
užduočių piloto pavardę? 

— Haris Kelso. 

— Pasakyti baronui? 

— Žinoma, ne, tačiau pasakysiu Himleriui, kad parody- 
čiau, kokį svarbų darbą dirbame. Pasakyk Rodrigesui, kad nu- 
siųstų žinią broliui Londone. Tegu jis informuoja ponią Dik- 
son, kad mums reikalinga visa įmanoma informacija. 

— Gerai, — pasakė Trudė ir išėjo. 


Maksas skrido “Junkeriu 88S" iš Berlyno į Fermanvilio 
bazę pakrantėje. “Junkeryje" paprastai būdavo trijų Žmonių 
įgula — pilotas, šturmanas ir kulkosvaidininkas, tačiau tieki- 
mo reisais skrisdavo vienas pilotas. Maksas žinojo, jog netu- 
rėtų taip elgtis, tačiau, kaip ir Galandas, negalėjo atsispirti 
pagundai paskraidyti. 

Antrą valandą nakties netoli Le Tukė jis įnėrė į pusmė- 
nulio nušviestą debesį. Matomumas buvo pakankamai geras, 
kai jis susisiekė su naktine naikintuvų baze Fermanvilyje ir 
pranešė savo koordinates. 

— Kas jūs? — Makso ausinėse sutraškėjo dispečerio 
balsas. 

— Pulkininkas fon Halderis, atgabenu jums naują juodą 
paukštį. 

— Įgula yra? 

— Ne. 

— Kaip gaila, barone. Turiu taikinį. 

— Pasakykite man koordinates, ir aš pasižvalgysiu. 

— Sukite nulio šešių septynių laipsnių kampu. Taikinys 
už penkių kilometrų. 

“Junkeris" išlindo iš už debesies, ir Maksas pamatė gro- 
bį — “Lankasterio" bombonešį. Iš vieno variklio rūko dūmai. 

— Aš jį matau, — pranešė Maksas ir išjungė ryšį. 

Bombonešis buvo smarkiai apgadintas, taip smarkiai, 
kad nebebuvo nė galinio pabūklo bokštelio. Maksas nusilei- 
do penkis ar šešis šimtus pėdų į debesį ir išniro bombone- 
šiui iš užpakalio, bet žemiau jo. Priartėjęs jis palindo po apa- 
čia. “Junkeryje 88S" buvo įtaisytos dvi dvidešimt milimetrų 

patrankos, nutaikytos į viršų. Iššovus tokiu kampu, taikinys 
skyla pusiau. 

Maksas pažiūrėjo į viršų svarstydamas, kokių nuostolių 
tuojau pridarys, tada pagalvojo apie išdarkytus kūnus, šaltą 
vėją, Švilpiantį pro skyles fiuzeliaže, mirusiuosius ir mirsian- 
čius. Ir dėl kažkokios nepaaiškinamos priežasties, nustebinu- 
sios net patį, Maksas apsigalvojo: ne, pakaks. Jis pakreipė 
“Junkerį", pažiūrėjo į pilotą, aiškiai matomą mėnulio švieso- 
je, sveikindamasis kilstelėjo ranką ir nuskrido. 

Jis nusileido Fermanvilyje, nuriedėjo į atsarginį aerodro- 
mą ir išlipo. Priėjo patarnautojai. Su jais buvo ir žvalgybos 
karininkas, majoras Sulcas. 

— Kas atsitiko, barone, kas ten buvo? 

— “Lankasteris", jau besispjaudantis dūmais. Tik spėjau 
jį pastebėti, kai jis nunėrė į tamsų debesį. Be šturmano ir šau- 
lio niekaip negalėjau jo sekti. 

— Kitą kartą pasiseks geriau. 

Maksas nužingsniavo į karininkų valgyklą, jausdamasis 
labai prislėgtas, pavargęs ir sutrikęs. Pamušta antis, o jis lei- 
do jai nuskristi. Kodėl? Jis niekada nėra taip pasielgęs, vi- 
suomet stengdavosi pribaigti grobį. 

— Kas tau, seni? — tyliai paklausė jis savęs angliškai. 

Valgykla buvo tuščia, išskyrus būrio vadą pulkininką 
Hauptą. Jie buvo seni pažįstami. Hauptas prie baro gėrė kavą. 

— Štai ir vėl susitikome, Maksai. Kas atsitiko ten viršuje? 

Maksas pasakė jam tą patį ir užsisakė kavos su degtine. 

— Ne ką tegalėjai padaryti be šturmano ir kulkosvaidi- 
ninko, — tarė Hauptas. 

— Taip, tam tomiui pasisekė. Tikiuosi, sugebės sugrįžti 
atgal. 

— Numetęs bombas ant Reicho? 

— Gerai jau, supratau tave. 

— Galandas neapsidžiaugs, vėl išgirdęs apie tavo pasi- 
skraidymą. 

— O tu, žinoma, jam pasakysi. 

— Aš privalau. 

Maksas gūžtelėjo. 

— Jo pečiai platūs. Mačiau jį Berlyne. Jis pažadėjo sausį 
vėl perkelti mane į naikintuvų grupę. 

Hauptas paniuro. 

— Maksai, tu padarei pakankamai — daugiau nei pakan- 
kamai. Velniai rautų, žmogau, stebuklas, kad... 

Jis sumišęs nutilo, 1r Maksas šyptelėjo. 

— Stebuklas, kad iš viso esu čia? Tiesa. Nedaugelis išli- 
ko nuo senų laikų. Kažkas man sakė, kad iš tų, kurie dalyva- 
vo Britanijos mūšyje, liko tik dvidešimt procentų, — jis vėl 
šyptelėjo. — Mudu, o Dolfas — trečias. Zinoma, yra dar ma- 
no brolis, bet mes nekalbame apie jį. 

Maksas dar užsisakė degtinės. 

— Kodėl tu nori tai tęsti, Maksai? — pasiteiravo Haup- 
tas. — Turint galvoje tavo reputaciją, titulą, galėtum gauti nuo- 
latinį darbą štabe. | 

— Skraidymas — mano gyvenimas, — tarė Maksas. — 
Kitaip aš negaliu. Mano tėvas skraidė “Bristoliais" kaip Ka- 
rališkosios aviacijos pilotas. Po karo, sugrįžęs į Bostoną, jis 
nusipirko vieną tokį lėktuvą ir laikė vietiniame oro klube. Kai 
mudviem su Hariu buvo dešimt, jis pririšo mus galinėje kabi- 
noje ir paskraidino. Nuo tos dienos viskas pasikeitė. Kai man 
sukako šešiolika, nuvykau į Valstijas praleisti atostogų su sa- 
vo broliu, ir mes išmokome skraidyti. Mus mokė senas Kara- 
liškosios aviacijos pilotas — ir mums sekėsi nuo pat pradžių, 
pulkininke, velniškai sekėsi, — jis gūžtelėjo. — Nuo tada 
skraidymas tapo svarbiausiu dalyku gyvenime. 

Hauptas linktelėjo. 

— Aš suprantu, bet žinai, kas įdomiausia tavo istorijo- 
je, Maksai? Tai, kad tavo tėvas, 1917-ųjų Vakarų fronto asas, 
po karo vis dar skraidė tuo pačiu naikintuvu. Kodėl jis taip 
darė? 

— Taip, daktare Froidai, — Maksas linktelėjo. — Supran- 
tu, ką nori pasakyti. Karo metai buvo geriausi jo gyvenime, ir 
jis niekaip negalėjo jų pamiršti. 

— Taigi. Tavim dėtas, Maksai, aš atsisakyčiau to, kol dar 
laikas. 

Maksas susimąstė. 

— Gal tu ir teisus. Tačiau rytoj anksti ryte turiu skristi į 
Abevilį. Eisiu pamiegoti, — prie durų jis dvejodamas stabte- 
lėjo. — Sakyk, ar tu kada jautiesi pavargęs? Turiu galvoje, iš 
tikrųjų velniškai nusivaręs? Tarsi tai būtų kažko pabaiga? 

— Taip, mes visi taip jaučiamės. Šis karas buvo ilgas, — 
niūriai atsakė Hauptas. — Nagi, eik miegoti, Maksai. 

Maksas išėjo ir uždarė duris. Hauptas paniuręs atsisėdo 
prie baro ir tarė barmenui: 

— Įpilk man konjako. Man tikrai reikia išgerti. . 

Pirmą kartą, kai Munro paprašytas Haris nuskraidino jį 
1r Džeką Karterį į Kold Harborą, reisas nepasisekė. Buvo Nau- 
jųjų metų pradžia, ir Kornvalį, prislėgtą tamsių debesų, raižė 
pilkas ledinis lietus. Jie nusileido iki tūkstančio pėdų aukš- 
čio; apačioje buvo matyti pakrantė, Kold Harboro įlanka, prie- 
plauka su Karinio jūrų laivyno laivais. 

— Argi tai ne vokiečių karinis laivas? — paklausė Haris 
sukdamas ratą. 

— Tikrai, — linksmai atsakė Munro. — Slaptas projek- 
tas, ir tu dėl to neturėtum rūpintis. Čia tokia “nekišk nosies 
kur tau nereikia“ vieta, Hari. Pats pamatysi. 

— O kaip kaimiečiai? — pasiteiravo Haris pradėdamas 
leistis. | 

— Jie visi iškraustyti, seni, — paaiškino Karteris. — Ba- 
zės personalas vis dar naudojasi “Pakaruoklio" užeiga. Jai va- 
dovauja ponia, vardu Žiuli Legran. Ji taip pat ir dvaro ekono- 
mė. Štai koks puikus vaizdas. Grandsesto dvaras. 

Pilki akmenys, pora bokštų, labai vaizdingas, su aptver- 
tu sodu, nusidriekiančiu iki upės. Ežeras. 

— Gražu, — tarė Haris. 

— Čia nakvoja visi Džo. Taip mes vadiname agentus, ku- 
riuos permetame į Prancūziją. Juos prižiūri Žiuli. Ji pati yra 
dirbusi tokį darbą. 

Haris susikaupęs nusileido, praūžęs virš dvaro su ežeru, 
ir nusirideno apžėlusiu taku, kurio gale buvo įtaisytas kūgiš- 
kasis vėjarodis. 

Čia buvo du angarai ir keletas pastoginių. Betonuotoje 
aikštelėje priešais angarą stovėjo du lėktuvai: vienas — “Jun- 
keris 88S", kitas — žvalgybinis “ Gandras". Abu lėktuvai bu- 
vo su Liuftvafės skiriamaisiais ženklais. Mechanikai irgi dė- 
vėjo Liuftvafės kombinezonus. Haris išjungė variklį, atidarė 
dureles, ir visi išlipo. Lynojo: 

— Atpažįsti “Gandrą"? — paklausė Munro. — Tai tas 
pats, kurį tikrinai mūsų paprašytas. Kad patenkinčiau tavo 
smalsumą, berniuk, pasakysiu, kad mūsų darbe yra labai nau- 
dinga naudotis priešo lėktuvais. 

— O tas laivas? 

— A, tai daikčiukas, skirtas įvairiems darbeliams Pran- 
cūzijos pakrantėje, bet tai — ne tavo reikalas. 

Atvažiavo džipas, kurį vairavo jauna moteris. Ji dėvėjo 
avikailio puskailinius, o šviesūs plaukai buvo surišti į uode- 
gą. Jos veidas buvo ramus ir mielas. 

— Štai ir jūs, vade, — nusišypsojo ji. — Džekai, kaip 
gyvuojate? 

— Žiuli Legran, čia Haris Kelso. Aviacijos vicemaršalo 
Vesto padėjėjas, taigi elkis pagarbiau. Ypatingi jo gabumai gali 
būti mums. naudingi. 

— O, aviacijos vado reputacija jau aplenkė jį patį. 

— Pakaks apie tai. Mes važiuosime džipu, — Munro pa- 
sisuko į Harį. — O tu — tiesiai į Kroidoną. Aš tik norėjau, 
kad pamatytum šią vietą. Mudu su Džeku galime užtrukti čia 
porą dienų. Žiuli, atnešk jam sumuštinį iš valgyklos ar dar ką 
nors, tada išlydėk. 

Valgykla gana paprasta: keletas stalų ir kėdžių, baras, vir- 
tuvė. 

— Kavos? — pasiteiravo Žiuli. 

— Ne, arbatos. 

Valgykla buvo tuščia. Haris atsisėdo ir ėmė laukti. Ne- 
trukus pasirodė Žiuli, nešina padėklu su arbatinuku ir lėkšte 
sūrio sumuštinių. Kol jis užkandžiavo, ji rūkydama stebėjo jį. 

— Didysis Haris Kelso. Neblogai pasidarbavai su tuo italų 
kreiseriu. 

— Pasisekė, — atsakė jis. — Tai buvo vienas iš retų at- 
vejų, kai skridau bombonešiu. Šiaip jau aš — naikintuvų pi- 
lotas. 

— Koks skirtumas? — nustebo į ji. — Tai tas pats, kai kas 
nors sakosi esąs dailininkas, rašytojas ar aktorius... — ji su- 
raukė kaktą ir pasikrapštė pakaušį. — Ką aš čia noriu pasaky- 
ti? Staiga sutrikau. 

— Aš suprantu, — tarė Haris. — Tu nemanai, kad skrai- 
dyti naikintuvais yra menas. 

— Pripažįstu, kad tai galima atlikti nepriekaištingai. Tu 
ir tavo brolis esate gyvi pavyzdžiai, — Žiuli linktelėjo. — 
Taip, Munro man papasakojo apie jus abu. Jis mano, kad aš 
turiu Šį tą žinoti. 

— Na, tai iš tiesų galima atlikti nepriekaištingai. Ką nori 
tuo pasakyti? 

— O kas toliau? Tai juk laikina. Karai prasideda, bet jie 
juk turi pabaigą, ar ne? 

— Prancūzų filosofija lietingą rytą Kornvalyje? Nema- 
nau, kad aš tam pasirengęs, — jis pabaigė paskutinį sumušti- 
nį ir pakilo. — Laikas skristi. 

— Aš palydėsiu. 

Eidamas prie lėktuvo Haris tarė: 

— Ar pažįsti Munro dukterėčią Molę? Ji — gydytoja. 

— Taip, ji atskrenda “Lizanderiu" iš Londono, jei iškyla 
svarbus reikalas. 

— Koks svarbus reikalas? 

— Na, kartais čia atvyksta labai nusilpusių Žmonių. 

— Suprantu, — Haris paspaudė jai ranką. — Buvo malo- 
nu susipažinti. 

— Tikiuosi, dar ne kartą pasimatysime, — atsakė ji. 

Haris įlipo į lėktuvą, uždarė dureles, įjungė variklius ir 
nuriedėjo. Kildamas pro tirštą miglą jis galvojo apie tai, ką 
pasakė Žiuli. Ji teisi: ką jis veiks, kai viskas baigsis? Staiga 
jis apstulbęs suvokė, jog niekada ir nepagalvojo, kad visa tai 
baigsis. 


Eizenhaueris ir Montgomeris atskrido į Londoną sausį. 
Aikas apsistojo Grosvenorio aikštėje ir kartais pėsčiomis nu- 
eidavo į Connaught viešbutį aplankyti generolo de Golį, ku- 
ris jau antrus metus ten puikiai gyveno. 

Tą patį mėnesį Liuftvafė vėl pradėjo bombarduoti Lon- 
doną. Antpuolį pavadino Mažuoju žaibo karu. Nors antpuolis 
nenusisekė, tačiau taip blogai kaip pirmą kartą nebuvo — šį 
kartą bombardavimas vyko sumaniau. “Junkeriai 88S", lėktu- 
vai vedliai, rodė kelią ir taikinius, ir Maksas, galų gale įtiki- 
nęs Galandą grąžinti jį į darbą, skraidė vienu iš jų. 

Vasario pabaigoje Eizenhauerio laikinajame štabe Lon- 
done apsilankė Munro. Jis rado generolą bibliotekoje, besi- 
mėgaujantį kava ir spurgomis. 

— Prašom prisidėti, vade. 

— Prašyčiau tik arbatos, jei nesunku, sere. 

— Prašom, įsipilkite pats; ji ant bufeto. Tas pranešimas 
apie Romelio ketinimus dėl invazijos buvo tikras laimikis. Ži- 
nau, kad buvo nelengva gauti informaciją, ir žinau, kad nu- 
kentėjo kai kurie jūsų Žmonės Kold Harbore. Man labai gaila. 

— Toks jau mūsų darbas, generole. 

— Kad ir kaip ten būtų, Sautvikas man bus reikalingas, 
kai pradėsime ruoštis Antrojo fronto atidarymo dienai. 

Sautvike, į šiaurę nuo Portsmuto, buvo įsikūrusi Karališ- 
kojo jūrų laivyno mokykla ir invazijos į Prancūziją operaci- 
jos “Siuzerenas"' štabai. Aikui 17 Montgomeriui buvo paskir- 
tos gyvenamosios priekabos, nors Montgomeris buvo apsisto- 
jęs netoliese esančiame Brumfilde. 

— Aš galvoju, — tarė Aikas, — važinėdamas iš Londono 
į Sautviką ir atgal sugaišiu daug laiko. Ar Sautvike yra paki- 
limo juosta? 

— Žolės takas. Neilgas, tačiau “Lizanderiui" tinkamas. 
Galėtumėt per pusvalandį atlėkti iš Kroidono. 

— Nuostabu. Tegu tuo pasirūpina jūsų Žmonės. 

— Žinoma, generole. Dar kas nors? 

— Kol kas nieko. Mūsų didžiausia paslaptis — nusileidimui 
skirti paplūdimiai. Jei Romelis sužinos šią informaciją — mes 
žuvę, nes jie pasistengtų sukaupti visas turimas pajėgas būtent 
tose vietose. | 

— Vargu ar jis sužinos apie tai, generole. Mes dar ketu- 
riasdešimtaisiais išsiaiškinome, kurie yra Abvero agentai. Dau- 


gumą jų "išvertėme", ir dabar jie Reichui siunčia klaidingą 


informaciją. 
— Tr toliau taip dirbkite, — Aikas paspaudė Munro ran- 
ką. — O dabar prašyčiau man atleisti. Turiu daug darbo. 


Haris ir vėl skraidino Munro į Kold Harborą. Oras buvo 
dar blogesnis nei aną kartą, juodi debesys dengė žemę, ir leis- 
damasis Haris pastebėjo, kad laivo, kuris buvo aną kartą, ne- 
bėra. Vietoje jo buvo prišvartuotas kitas, priklausantis Kara- 
liškajai nacionalinei gelbėjimo tarnybai. “Junkerio" irgi nesi- 
matė, tik "Gandras" tebestovėjo savo vietoje. | 

— Čia kai kas pasikeitė, — tarė jis atidarydamas dureles. 

— Kaip jau sakiau anksčiau, tai ne tavo reikalas, Hari, — 
atšovė Munro. Tą pačią akimirką privažiavo Žiuli Legran. Man 
vis vien. 

— Netrukus tavęs gali prireikti labai svarbiam darbui. 
Galbūt tau teks vienam nugabenti Aiką į Sautviką. 

— Tikrai? 

— Taip. Nepamiršk, Specialiosios paskirties eskadrilėje 
rangas neturi reikšmės. Pilotas yra tik pilotas. 

— Įspėjimą supratau, vade. 

— Dabar skrisk atgal į Kroidoną. Kai prireiks, duosiu tau 

žinią. Labas rytas, Žiuli. Aš paimsiu džipą. Pasirūpink avia- 
cijos vadu, — paliepė Munro, įsėdo į džipą ir nuvažiavo. 

Valgykloje gerdamas arbatą ir rūkydamas Haris pasitei- 
ravo: 

— Kas čia atsitiko? 

— “Junkeris" ir laivas negrįžo iš operacijos, — atsakė 
ji. — Tik tiek tegaliu pasakyti. 

— Karas — tikras pragaras, ar ne? — Haris atsistojo. — 
Geriau jau skrisiu. 

— Tirštas rūkas. Ar ne geriau būtų palaukti? 

— Aš vaikštau vandeniu, Žiuli. Negi nežinojai? — jis įli- 
po į lėktuvą, užvedė variklius, skubiai pakilo ir dingo iš akių. 

Žiuli kurį laiką stovėjo ir žiūrėjo pavymui, tada nusisuko 
ir nuėjo. 

Po kelių dienų Eibas Kelso vėl sėdėjo Ovaliniame kabi- 
nete pas prezidentą. Išaušo puikus saulėtas rytas, tik atmosfe- 
ra kambaryje buvo visiškai kitokia. 

— Laikas vykti, Eibai, — pasakė jam Ruzveltas. — Duo- 
du savaitę, ne daugiau. Vinstonas sutiko priimti tave. Paklau- 
syk, ką jis turi pasakyti, — klausykis visų — Aiko, Montgo- 
merio, Patono. Man reikalinga tavo nuomonė — sąžininga, 
nešališka — apie tai, ką jie mano apie įsiveržimą į Europą. 

— Padarysiu, ką galėsiu, pone prezidente. 

Ruzveltas įkišo į kandiklį cigaretę. 

— Tas Mažasis žaibo karas virš Londono. Atrodo, jis jau 
baigiasi. 

— Lyg ir baigiasi. Pasak Karo departamento, dabar vie- 
nu metu atskrenda ne daugiau kaip šešiasdešimt ar septynias- 
dešimt lėktuvų, — tarė Eibas. — Daug sugriautų pastatų ir 
aukų, tačiau ne tiek, kiek anksčiau. 

— Gal ir taip, tačiau Zvalgyba praneša, kad gerieji Lon- 
dono gyventojai tampa vis nekantresni. Jie nori veiksmo. Ne- 
pamiršk, kad britai kariauja dar nuo 1939-ųjų. Kitas dalykas 
— toji nacių raketų programa, kurią, kaip žinoma, jie kūrė. 
Gauk man informacijos apie tai. Aš noriu žinoti, ką kalba žmo- 
nės, tačiau man reikalinga tavo nuomonė. 

— Kitais žodžiais tariant, sužinoti tai, ką iš tikrųjų mano 
politikai ir aukštieji karininkai, — nusišypsojo Eibas. 

„ — Būtent, — šyptelėjo ir prezidentas. — Keliauk, Eibai. 
Zinau, kad galiu pasikliauti tavimi. 


Pakeliui į Angliją, kertant Naujosios Anglijos pakrantę, 
Eibas patogiau įsisuko į armijos antklodes, pasitaisė pagal- 
ves, kurias parūpino įgula, ir paėmė seržanto pasiūlytą kavą. 

Jis dar kartą apgalvojo pokalbį su Ruzveltu. Tiesą sakant, 
ne pirmą kartą. Jam tereikia atidžiai klausytis, viskas labai 
paprasta. Vis dėlto perspektyva susitikti akis į akį su svar- 
biausiais sąjungininkų žmonėmis kėlė ne tik džiaugsmą, bet 
ir nerimą. 

Po poros valandų vienas iš pilotų, jaunas leitenantas Mi- 
leris, atnešė jam termosą su kava ir prisėdo šalia. Jis pripylė 
du puodelius ir vieną padavė Eibui. 

— Atleiskite už nepatogumus, senatoriau. Jūs tikriausiai 
nelabai įpratęs skraidyti kariniais lėktuvais. 
| Beveik nepagalvojęs Eibas pasakė: 

— Aš — gal ir ne, bet mano šeimoje — vieni lakūnai. 
Mano sūnus buvo kovinis pilotas, skraidė britų pusėje per Pir- 
mąjį pasaulinį karą, — šiek tiek padvejojęs, nutarė Makso ne- 
minėti. — O mano anūkas dabar skraido kaip Karališkojo oro 
laivyno pilotas. | 

— KOL? Argi jis neturėtų skraidyti su mumis? 

— Taip, turėtų, — tarė Eibas. — Bet jis labai užsispyręs 
jaunuolis. 

Mileris nusijuokė. 

— Tokie jau tie koviniai pilotai — keistos prigimties. Ži- 
note, kaip jie vadina bombonešių pilotus? Sunkvežimių vai- 
ruotojais! 

— Tiesą sakant, jis irgi kurį laiką skraidė bombonešiu — 
Vidurio Rytuose. Nuskandino italų kreiserį. 

Mileriui tai buvo tušti žodžiai; jis linktelėjo ir atsistojo. 

— Jam pasisekė. Ką gi, man reikia dirbti, senatoriau. Pa- 
simatysime vėliau. 

Lėktuvas skrodė naktį; Eibas kurį laiką sėdėjo sūsimąs- 
tęs, paskui užsitraukė ant pečių antklodę ir užmigo. 


Maksas Berlyne nuvyko pas Galandą į Liuftvafės štabą 
ir surado jį valgykloje, valgantį sumuštinius ir geriantį alų. 
Galandas pakėlė galvą ir nuoširdžiai apsidžiaugė. 

— Gera matyti tave, Maksai. 

— Pamaniau, mums reikia pasikalbėti, — Maksas prisė- 
do šalia. — Dabar, kai mūsų misija Londone pasibaigė, norė- 
čiau sugrįžti prie 109-ųjų. “Junkeriai" labai geri, bet jie ne 
mano skonio. 

— Vienu iš jų tu nuskridai į Londoną penkiolika kartų, ir 
nieko jam neatsitiko. 

— Ne tai esmė, tu juk žinai, Dolfai. 

Galandas kurį laiką niūrokai žiūrėjo į Maksą, tada link- 
telėjo. 

— Padarysiu tave savo asmeniniu padėjėju prancūzų pa- 
krantėje. Gausi tą savo “"ME109". Ką tu veiksi su juo už mano 
nugaros — tavo reikalas. Ar tai priimtina? 

— Visiškai. 

— Gerai. Turiu eiti. Tarp kitko, girdėjau, kad gestapas 
aną dieną aplankė generolą Pryną ir Krebsą, taip pat Pryno 
padėjėją pulkininką Lindemaną ir kai kuriuos jaunesnius. 

— Kodėl? 

— Kalbama, kad buvo norėta išsprogdinti fiurerį, tačiau 
nepavyko. Jie visi buvo to paties bridžo klubo "Adlerio" vieš- 
butyje nariai. 

— Ir? — pasiteiravo Maksas. 

— Argi tavo motina ten nežaidžia? 

Maksą tai pribloškė. 

— Aš nesu tikras. 

— Manau, jai bus pasiūlyta pereiti į kitą klubą, — tarė 
Galandas. — Kokie neramūs laikai, — pridūrė jis, tada pasi- 
suko ir išėjo. 

Maksas tučtuojau paskambino Bubiui į kabinetą, bet Tru- 
dė pranešė, kad jo nėra. Maksas pasakė jai, kad norėtų susi- 
tikti su Bubiu ir kad lauks “Adlerio" viešbučio bare. Trudė 
padėjo ragelį, ir Bubis padėjo savąjį. 

— Negi taip blogai? — paklausė ji. 

— Gali būti. 

— Ar jums būtina veltis į tai? 

— Jis — mano draugas, — Bubis išlygino uniformą. — 
Einu pasikalbėti su reichsfiureriu. Duok man tą pranešimą apie 
prancūzų Pasipriešinimo fronto veiklą. Turėsiu pretekstą pra- 
dėti pokalbį. 

Dabar jau susirūpino Trudė. 

— Būkit atsargus. 


Himleris išnagrinėjo pranešimą ir linktelėjo. 

— Labai nuoseklus. Visus tuos teroristus nedelsiant su- 
šaudysime, kai tik sugausime. Be jokių išimčių. 

— Be abejo, reichsfiureri. 

— O dabar turiu eiti pasimatyti su fiureriu. Jis ką tik 
skambino man. 

— Kas nors svarbaus? — atsargiai pasiteiravo Bubis. 

— Dar nežinau, nors vargu ar jis jaučiasi patenkintas, pa- 
tyręs tą, nors ir nesėkmingą, pasikėsinimą į jo gyvybę. Žino- 
ma, mano specialusis padalinys areštavo visus, dalyvavusius 
sąmoksle. Bridžo klubas — ar galėtum pagalvoti? Jie visi bu- 
vo nedelsiant nubausti — Prynas, Krebsas, Lindemanas, ke- 
letas jaunesnių ir pora moterų. 

Bubis išbalo. 

— Sušaudėte, reichsfiureri? 

— Tai būtų per daug garbinga tokioms padugnėms. Ne, 
fiurerio įsakymas buvo aiškus: pasmaugti pianino styga ir nu- 
filmuoti visą procesą. Tokį įrašą galima gerai panaudoti, — 
pridūrė Himleris. — Ir... ne, pulkininke, jūsų draugo moti- 
nos, gerosios baronienės, nebuvo tarp jų. Šiuo metu dar netu- 
rime pakankamai įrodymų. 

— Suprantu, reichsfiureri. 

Bubis pasisuko išeiti, bet Himleris šūktelėjo: 

— Patarčiau apsvarstyti savo draugystę su baronu, Hart- 
manai. Tu man naudingas, tačiau nepakeičiamų nėra. 

“Adlerio" bare Maksas sėdėjo prie savo įprastinio stale- 
lio ir, mėgindamas apraminti nervus, gurkšnojo konjaką. Jis 
bijojo, bet ne dėl savęs, tik dėl motinos. Kokia ji buvo kvaila, 
neįtikėtinai kvaila. Hartmanas priėjo, atsisėdo šalia ir nuvijo 
į šalį padavėją. 

— Ačiū Dievui, tu atėjai, — atsiduso Maksas. 

— Paskutinį kartą, Maksai. Daugiau negaliu rizikuoti. 
Reikalai labai prasti. 

— Pasakok. 

Hartmanas smulkiai papasakojo viską. 

— Dabar tu žinai, — pridūrė jis. 

— Dieve mano, kaip jie gali daryti tokius dalykus? 

— Gali, patikėk manimi. Taigi tavo motina turi būti la- 
bai atsargi, — Bubis atsistojo. — Daugiau mes štai šitaip ne- 
susitiksime, Maksai. Himleris mane įspėjo asmeniškai. 


Elza sėdėjo prie židinio savo kambaryje laikydama ran- 
koje taurę, kai Roza įleido Maksą. 

“ — Mano brangusis berniuk, kaip nuostabu. Kaip tik kok- 
teilio metas. 

— Pamiršk tai. Turiu tau naujienų. Generolai Prynas ir 
Krebsas — tavo draugai? Ir pulkininkas Lindemanas, dar ke- 
letas vyrų plius pora damų? Visi jūs — "Adlerio" bridžo klu- 
bo nariai, ar ne? Ar girdėjai ką nors? 

Elza suirzo. 

— Girdėjau gandus, kad jie turėjo kažkokių nemalonumų. 

— Galima pasakyti ir taip. Tie nemalonumai buvo nepa- 
vykęs mėginimas susprogdinti fiurerį. Tavo draugai, mute, visi 
mano paminėti žmonės — negyvi: jie mirė, užsiveržus aplink 

kaklą pianino stygai, ir tas liūdnas galas yra nufilmuotas. Me- 
džiaga — tarp Himlerio bylų. 

Elza akivaizdžiai susijaudino. 

— Negali būti. 

— Mano gerasis draugas Bubis Hartmanas, rizikuodamas 
savo sprandu, įspėjo mane. Vienintelė priežastis, dėl kurios 
Himleris dar neareštavo tavęs, yra ta, kad jam trūksta įrodymų. 

— Tebūnie jis prakeiktas! — Elzos akyse sužibo piktos 
ašaros. — Jie negali taip pasielgti su manimi. 

Atsidarė miegamojo durys, ir tarpdury pasirodė Roza. 

— Baroniene, ar viskas gerai? 

Rozos akys buvo užtinusios nuo ašarų, ir Maksas paklausė: 

— Kas atsitiko? 

— Jie vėl suėmė Heinį ir išsiuntė į Aušvicą, — atsakė 
Elza. 

— Ką tu sakai? Kaip tai galėjo atsitikti, mute? Tu ką tik 
pasakei, kad jie negali taip pasielgti su tavimi, juk taip sakei? 

— Eik velniop, Maksai. 

Ji ėmė kumščiais trankyti į Makso krūtinę, ir jis sugriebė 
ją už riešų. 

— Kvaila, arogantiška ir beprasmiška. Manai, kad baro- 
nienė fon Halder svarbi? Tik ne Trečiajam reichui. Manai, kad 
Geringas tau padės išsikapanoti iš šios padėties? Tik ne Tre- 
čiajame reiche. Tu tik dėl akių, mute, kaip ir aš. Juodasis ba- 
ronas piloto drabužiais, apsikarstęs visais tais medaliais. 

— Maksai, prašau. 

— Man jau pakaks. Jei ir toliau eisi tuo keliu, nusivesi ir 
visus kitus su savimi, sakau tau, — jis atsisuko į Rozą. — Tai 
jie paėmė Heinį? Nieko nuostabaus. Sprendžiant 1š to, kaip 
elgiasi mano motina, jie netrukus paims ir tave. Galbūt ir ma- 
ne, — jis pasuko durų link. | 

— Maksai, paklausyk, — šūktelėjo Elza. 

Maksas atsiduso. 

— Ir dėl šito aš palikau Bostoną? Netekau brolio tik tam, 
kad palaikyčiau fon Halderių aroganciją? 

Jis atidarė duris ir išėjo. Elza verkdama susmuko ant sofos. 


Himlerio mersedesas išsuko iš Vilhelmo aikštės į Fosštra- 
sę ir privažiavo prie Reicho kanceliarijos. Po ja fiureris turė- 
jo įsirengęs neįtikėtiną bunkerį. Nuo bombų jį saugojo trisde- 
šimt metrų storio betono sluoksnis. 


Erelių skrydis 


Mersedesas lėtai įvažiavo į automobiliams skirtą pasto- 
ginę. Prisiartino SS sargybinis. Jis puikiai žinojo, jog atva- 
žiavo Himleris, tačiau reichsfiureris garsėjo skrupulingumu, 
todėl sargybinis pareikalavo parodyti pažymėjimą. Apžiūrė- 
jęs jį atidavė pagarbą, ir Himleris ėmė leistis į apačią. 

Jis ėjo blankiai apšviestais, rodos, begaliniais koridoriais 
klausydamasis švelnaus elektrinių ventiliatorių dūzgimo, kol 
pagaliau pasiekė duris, saugomas kito SS sargybinio. Reichs- 
fiureris linktelėjo, ir sargybinis atidarė duris. Himleris žengė 
vidun. Ten, apstoję stalą, Gebelsas, fon Ribentropas, Marti- 
nas Bormanas ir admirolas Kanaris nagrinėjo Bendrąjį žemė- 
lapį. Iš privačios studijos sklido piktas fiurerio balsas. 

— Kas čia vyksta? — pasiteiravo Himleris Bormano. 

— Jis nepatenkintas. 

Atsidarė durys, ir pasirodė feldmaršalas fon Rundštetas, 
Romelis ir feldmaršalas fon Kliugė. Fiureris ėjo paskui juos. 

— Eikit, dinkit man iš akių. Sugrįžkite, kai turėsite pro- 
tingų minčių, arba išvis negrįžkite. 

Romelis paniuro, ir jie visi trys pasišalino. Hitleris atsi- 
suko į stovinčiuosius prie stalo. 

— Čia Lamanšo Prancūzijos pakrantėje žemėlapis, — tarė 
jis. — Jie tik ir tekalba apie tai, kurioje vietoje išsilaipins 
priešas — Pa de Kalė ar Normandijoje. Kam tai rūpi? Mes 
sutriuškinsime jį pakrantėje, ar ne taip? 

— Žinoma, mano fiureri, — atsakė Bormanas. 

— Taigi, sakyčiau, kur išsilaipins priešas, nėra taip svar- 
bu. Kodėl tie klounai negali sugalvoti ką nors naudinga? — 
jis pliaukštelėjo sau per šlaunį ir nusijuokė. — Ar žinote, džen- 
telmenai, kas būtų naudinga, tikrai naudinga? 

Jie visi įsitempę spoksojo į jį. Tada Himleris nedrąsiai 
pasiteiravo: 

— Kas, mano fiureri? 

— Jei ant Eizenhauerio galvos nukristų bomba! Jis — 
vadas, jis — smegenys, gera vokiečių žaliava, vertas priešas. 
Netekę jo jie visiškai sutriktų. Montgomeris — tik klounas. 

— Jūs kaip visuomet teisus, — tarė Himleris. — Be abe- 
jo, yra daug būdų, kaip nunerti katei kailį. Kaip gaila, kad 
Abvero slaptoji žvalgyba Anglijoje visiškai sunaikinta, — jis 
dirstelėjo į Kanarį. — Galima rasti paprastesnį sprendimą, pa- 
vyzdžiui, įprastą žmogžudystę, bet kas jos imtųsi? 

Kanaris atrodė pasigailėtinai, ir Hitleris beveik švelniai 
tarė: 

— Ne jūsų kaltė. Kare taip atsitinka, admirole, — jis pa- 
žiūrėjo į Himlerį. — Tačiau jūsų mintis man patinka, reich- 
sfiureri. Man net širdis suplazda, kai pagalvoju apie tai. 

Vėliau savo kabinete Himleris pasakė Bubiui Hartmanui: 

— Tai štai ką pasakė fiureris. Sakyk, ar yra kas nors tarp 
tavųjų anglų agentų, galėsiančių atlikti tokią užduotį? 

— Apgailestauju, reichsfiureri, bet ne. Ar įsivaizduojate, 
kokia apsauga supa Eizenhauerį? Žinoma, visada galima pa- 
sitelkti Airijos respublikonų armiją. Mes galėtume pasiūlyti 
jiems sudaryti nužudymo kontraktą. 

— Nesąmonės, — mestelėjo Himleris. — Jie tikri nemok- 
šos, tie airių liurbiai. Tačiau kol kas neatsisakykite šios min- 
ties, pulkininke. 

Sugrįžęs į savo kabinetą Hartmanas vėl įsipylė konjako 
ir papasakojo viską Trudei. 

— Nužudyti Eizenhauerį? — apstulbo ši. 

— Fantazijos viršūnė, — jis sveikindamas kilstelėjo stik- 
lą. — Už tave ir mane, Trude, vienintelius sveiko proto žmo- 
nes šiame pamišėlių pasaulyje. 


Londone Eibas apsigyveno "Savojos" viešbutyje. Visų pir- 
ma jis norėjo susirasti Harį ir tuo tikslu paskambino Vestui. 

— Kaip suprantu, mano anūkas — jūsų padėjėjas? — pa- 
klausė Eibas. 

— Tam tikra prasme, senatoriau, bet viskas kur kas sudė- 
tingiau. Jis dirba Specialiosios paskirties eskadrilėje, nes turi 
daugiausia patirties skraidyti priešų lėktuvais. Kartais jie pa- 
tenka į mūsų rankas, o jis, kaip vyriausiasis bandymų pilotas, 
įvertina juos. 

— Ar norite man pasakyti, kad negaliu su juo pasimaty- 
ti? — pasiteiravo Eibas. 

— Ne, ne tai. Reikalas tas, kad jo čia nėra. Jis Škotijoje. 
Ten per klaidą pakeliui iš Norvegijos užklydo “Junkeris 88S". 
Haris turi nuskraidinti jį į vadinamąją Specialiąją priešo lėk- 
tuvų bazę ir gali užtrukti keletą dienų. Mat nežinojome, kad 
jūs atvyksite. 

— Tai labai slaptas vizitas. Atskridau lėktuvu. Bėda ta, 
kad po šešių dienų man reikia išvykti. O darbo turiu daug. 
Privalau susitikti su Vinstonu, Aiku ir kitais, bet Haris buvo 

pirmasis sąraše. Paskutinį kartą mačiau jį trisdešimt devintų- 
jų lapkritį, kai jis išskrido į Suomiją. 

— Žinau ir nepaprastai apgailestauju. Aš pasikalbėsiu su 
juo, ir pažiūrėsime, ar galime kaip nors paskubinti reikalus. 

— Dar vienas dalykas. Jis vis dar neperėjo į JAV oro pa- 
jėgas. 

— Jis nenori, senatoriau. 

— Tačiau to nori Jungtinių Valstijų prezidentas. Kai ku- 
rie Žmonės vengimą pereiti vertina kaip antausį. 

Vestas supyko ir giliai įkvėpė. 

— Tai mane labai žeidžia, senatoriau. Jūsų anūkas garsė- 
ja tuo, kad nepraneša apie numuštus lėktuvus. Jis, mano nuo- 
mone, yra geriausias ir sumaniausias Karališkojo oro laivyno 
pilotas, kokį tik kada nors esu matęs. Prašau man atleisti ma- 
no susierzinimą, bet spaudimą daro jūsų Oro pajėgų Žmonės, 
paprastai aukšto rango, kurie nieko nėra nuveikę. Jūsų anūkui 
kiek — dvidešimt šešeri? Penkeri metai skraido kaip kovinis 
pilotas. Jo jau net neturėtų būti, bet jis dar gyvas. 

— Ir ačiū Dievui, — atsakė Eibas. — Na ir piktinkitės sau 
į sveikatą. Man reikia eiti. Netrukus turiu susitikti su Aiku. 

— Tikiuosi, ir mes dar susitiksime, — atsisveikino Vestas. 

— O taip, galite tuo neabejoti. 


“Ju88S", nusileidęs Škotijoje, buvo smarkiai nukentėjęs. 
Virš Šiaurės jūros jį pamušė “Moskitas" ir gerokai apgadino. 
Abu bendrakeleiviai žuvo. Buvo debesuota, ir, nematydamas 
Šiaurės žvaigždės, pilotas negalėjo kursuoti reikiama krypti- 
mi, be to, jo kairioji ranka buvo taip sužalota, kad jis vos ne 
vos galėjo išlaikyti vairalazdę. Pamatęs krantą ir aerodromo 
šviesas, pilotas pradėjo skubiai leistis ir nutūpė KOL bombo- 
nešių stotyje Kinrose. Jis jau buvo be sąmonės, kai jį iškėlė. 

Nebuvo jokių galimybių tą lėktuvą nuskraidinti į Angli- 
jos pietus, nepadarius nors šiokio tokio remonto. Į pagalbą 
atvyko inžinerinio būrio karininkas ir geriausi mechanikai. Ha- 
ris, apžiūrėjęs lėktuvą, pasakė jiems, ką būtina padaryti. 

Tą vakarą, kai paskambino Vestas, Haris sėdėjo valgykloje. 

— Kiek tau prireiks laiko, kad nuskraidintum tą daiktą? 

— Trijų, gal keturių dienų. 

— Ar negalėtum greičiau? Tavo senelis yra čia. 

Tai buvo stulbinanti naujiena. 

— Kiek laiko jis bus Londone? — paklausė Haris. 

— Šešias dienas, įskaitant šią. Paklausyk, Hari, tiesiog 
palik viską. Skrisk čionai. Aš surasiu ką nors kitą. 

— Niekas kitas neturi tokios patirties kaip aš, tu tai Ži- 
nai. 

— Jis užsiminė apie prisijungimą prie jankių, sako, kad 
to nori Ruzveltas. 

— Velniop ir jį, — atšovė Haris. — Grįšiu tada, kai galė- 
siu. Susisieksime. 

Haris stovėjo karininkų baro kampe, gurkšnojo viskį su 
vandeniu ir mąstė. Kiti karininkai, trikdomi legenda tapusios 
asmenybės ir medalių, stengėsi laikytis atokiau. Haris nekrei- 
pė į tai dėmesio. Jis galėjo nuskubėti į Londoną, tai kodėl to 
nepadarė? Atsakymas buvo paprastas. Jis tyčia vengė senelio. 
Jautėsi taip, tarsi tas žmogus būtų iš kito gyvenimo, gyvenimo, 
kuriame buvo Maksas ir mutė, bet tas gyvenimas buvo praeity, 
tolimas it sapnas. Tačiau pasimatyti teks, niekur nedingsi. 

Jis šūktelėjo Džervisui, aviacijos leitenantui, atsakingam 
už variklio remontą. 

— Eikš, išgerk su manim. Mums reikia pasikalbėti. 

— Dėkoju, sere, — Džervisas nudžiugo, pakviestas to- 
kios garsenybės. 

— Sakei, kad remontui prireiks trijų keturių dienų. Rei- 
kalas tas, kad dėl šio lėktuvo kilo šioks toks sujudimas. Ką 
tik kalbėjausi telefonu su Aviacijos pajėgų vicemaršalu Ves- 
tu, ir jis nori greičiau. Ar sugebėtum per dvi dienas? 

— Na, man prireiktų antros komandos ir tektų dirbti nak- 
timis, sere. 

— Esu tikras, Aviacijos pajėgų vicemaršalas bus dėkin- 
gas už tai. Beje, kai perduosime lėktuvą į Priešo lėktuvų ba- 
zę, ir kai jie pamatys, kokį darbą atlikai, tikriausiai nebeišleis 
tavęs. Tu esi pirmos klasės aviacijos inžinierius, ir aš esu tik- 
ras, kad Vestas tai įvertins, kai pamatys mano raportą. 

To pakako. Džerviso niekas nebūtų labiau pamaloninęs. 

— Sere, iš jūsų lūpų tokie žodžiai! — jis atstūmė gėri- 
mą. — Jei jūs nieko prieš, eisiu ir imsiuosi darbo. Dvi dienos, 


sere. Manykite, kad viskas padaryta. 


— Tau patiks Priešo lėktuvų bazėje, — pasakė Haris. — 
Manyk, kad jau esi ten. 


Eibas susitiko su Čerčiliu, Entoniu Idenu, Eizenhaueriu 
1r kantriai juos išklausė. Netgi generolų Patono ar Omaro Bred- 

lio prieštaravimų buvo verta pasiklausyti. Pietaudamas su 
Montgomeriu Brumfilde Eibas išgyveno keletą nemalonių aki- 
mirkų, kai feldmaršalas atvirai pasakė esąs įsitikinęs, jog jis, 
o ne Aikas turėtų būti aukščiausioje vadovybėje. 

Eibą netgi nuvežė į Norfolką apžiūrėti amerikiečių bazę, 
iš kurios naikintuvais B17 buvo atliekami dienos antpuoliai 
prieš Vokietiją. Nuostoliai buvo didžiuliai ir beveik nebepa- 
taisomi. Eibas pats turėjo galimybę tuo įsitikinti, kai po pietų 
vienas lėktuvas grįžo toks apgadintas, kad sudužo takelio ga- 
le ir užsiliepsnojo. Tai buvo vienas iš baisiausių įvykių Eibo 
gyvenime, ir, kai jam pasakė, kad penki lėktuvai išvis nesu- 
grįžo, jis beveik neatkreipė dėmesio. 

Prieš išvykdamas senatorius nuėjo į karininkų valgyklą 
išgerti ir jos šeimininkui, brigados generolui Ridui, pasakė: 

— Tie vaikinai tokie jauni. Aš papasakosiu prezidentui, 
ką mačiau, galite būti tuo tikras, tačiau dėl kai kurių dalykų 
man yra gėda. 

Prie baro priėjo jaunas, bet jau nuovargio iškankintu vei- 
du majoras. Kairiojoje krūtinės pusėje buvo įprastiniai spar- 
nai ir kaspinai, tačiau dešiniojoje jis segėjo KOL sparnus. 

— Čia majoras Vudas, — pristatė jį Ridas. — Ką tik grį- 
žo iš antpuolio. 

— KOL sparnai, — tarstelėjo Eibas. 

— Otaip. Mažasis Vudas skraidė “Velingtonais" ir “Lan- 
kasteriais“ su KOL bombonešių komanda. Majore, senatorius 
Eibas Kelso. 

Vudas paspaudė ranką ir suraukė kaktą. 

— Kelso? Gal jūs kartais pažįstate Harį Kelso? 

— Jis mano vaikaitis. 

Jaunuolis ėmė energingai kratyti senatoriaus ranką. 

— Jis pats geriausias. Britanijos mūšis, Afrika, tas italų 
kreiseris. Tikiuosi, jis dar tebeskraido? 

— Jau Aviacijos pajėgų vadas. Kažkokiame specialiame 
padalinyje. | 

— Nuostabu. Noriu pasakyti, kad jei toks vaikinas dar 
gyvas ir skraido, tai mes turime viltį, — Vudas nusišypsojo ir 
pasišalino. 

— Aš nė neįtariau, senatoriau, — tarė Ridas. — Stebiuo- 
si, kad jis dar neperėjo pas mus. 

— Tai ilga istorija, generole, — Eibas šyptelėjo. — Ma- 
nau, laikas grįžti į Londoną. 

Kitą rytą Haris, lydimas dviejų “Karštuolių" — dėl visa 
ko, jei kas bandytų pašauti, — išskrido į Surėjų. Džervisas 
sėdėjo šturmano vietoje, o Tarkvinas tūnojo krepšyje ant grin- 
dų. Haris atsegė užtrauktuką, ir meškinas iškišo galvą. 

— Jis atrodo susimąstęs, — pasakė Džervisas. 

— Ir tu taip atrodytum, jei būtum matęs tiek, kiek matė 
meškis. Jis skraido nuo 1916-ųjų. 

— O Dieve. | 

Reisas pasibaigė nepatyrus ypatingų nuotykių. Paskuti- 
nę minutę “Karštuoliai" apsisuko ir nuskrido, o Haris nusilei- 
do, pasikalbėjo su valdymo tarnybos žmonėmis, nuriedėjo prie 
angarų ir išjungė variklį. Jiedu su Džervisu išlipo. Angaruose 
buvo visa Liuftvafės kolekcija: “Arado", du ME109, pora 
“Gandrų". 

— Čia tau bus į ką suleisti dantis, — pasakė jis Džervisui. 

Pririedėjo KOL štabo mašina, ir iš jos išlipo Vestas. 

— Pamaniau, pavėžėsiu tave. 

— Kaip miela iš jūsų pusės, sere. Norėčiau pristatyti avia- 
cijos leitenantą Džervisą. Aš minėjau jį savo raporte. 

— Puikus darbas, Džervisai, — Vestas paspaudė jam ran- 
ką. — Aš perkeliu jus į Specialiosios paskirties dalinį. Jūs 
būsite eskadrilės vadas. Stenkitės, ir galbūt paliksime jums 
tas pareigas visam laikui. 

— Dėkoju, sere, — sumirkčiojo Džervisas. Haris pamo- 
jo jam ir nuėjo paskui Vestą į mašiną. 

— Tavo senelis “Savojoje"'. Pamaniau, pamėtėsiu tave. 

— Jūs labai malonus, sere. Ar judu matėtės? 

— O taip. Malonus žmogus, — Vestas pasiūlė Hariui ci- 


garetę. — Darosi vis sunkiau saugoti tave, Hari, o aviacijos 
ministras nenori jokių problemų. 
— Man tai visiškai nerūpi, — atšovė Haris. 


— Nemaloni padėtis. Na, kad ir kaip ten būtų, pamėtėsiu 
tave. O, beje, rytoj turiu tau kurjerinį reisą. Vienu šūviu nu- 
šausi du zuikius. 

— Koks tai reisas? 

Papasakojęs Vestas išleido Harį prie "Savojos" viešbu- 
čio. Jis su daiktais įėjo į priimamąjį. Konsjeržas paėmė iš jo 
krepšius ir padavė pasiuntinukui. 

— Bijau, kad neturime vietų, vade. 

— Mano senelis apsistojęs čia, senatorius Kelso. 

Konsjeržas plačiai išsišiepė. 

— Žinoma, sere. Dviejų miegamųjų numeris pirmame 
aukšte. Jokių problemų. 

Eibas stovėjo prie lango ir mėgaudamasis cigaru žiūrėjo 
į Temzę. Pasigirdo beldimas. 

— Nešikas, sere. 

— Įeikite, durys neužrakintos, — sududeno Eibas. 

Durys atsidarė, ir nešikas įnešė kuprines. 

— Kas čia dabar? — nustebo Eibas, bet tada tarpduryje 
pasirodė Haris. | 

— Sveikas, Eibai, — it senais laikais ištarė jis, ir tie išsi- 
skyrimo metai tarsi ištirpo. 

Eibas, negalėdamas sutramdyti jausmų, apsikabino jį ir 
pravirko. 

Po kelių minučių jie jau sėdėjo prie lango ir ramino ner- 
vus brendžiu. 

— Velniai rautų, Hari, tai neįtikėtina. Dieve mano, visi 
tie medaliai. 

— Pameni, ką sakydavo tėvas? Dailūs blizgučiai. Ar turi 
kokių nors naujienų apie Maksą ir mutę? 

— Ne, ryšys per Svediją nutrūko. 

— Aš galėčiau pamėginti ką nors sužinoti. 

— Kaip? 

— Aš dirbu brigados vadui Munro. Jis vadovauja Spe- 
cialiųjų operacijų komitetui ir glaudžiai susijęs su žvalgyba. 

— Girdėjau apie jį. Jis bendradarbiauja su Aiku. 

— Kurgi ne, — pasakė Haris. — Invazija. Munro nuola- 
tos mėto agentus į Prancūziją. Aš skraidau tais reisais. Pažiū- 
rėsiu, ką man pavyks sužinoti. 

Eibas linktelėjo. 

— Turime problemą. Prezidentas nori, kad tu būtum Oro 
pajėgose, Aikas taip pat. 

— Dėl Dievo meilės! — pratrūko Haris. — Man jau gana 
šitų kalbų! Ką jie man padarys — paduos į karo teismą? 

— Hari, tu elgiesi kvailai. 

— Kodėl? Gal jie mano, kad ir Maksą reikėtų perkelti iš 
Liuftvafės? — jis atsistojo ir giliai įkvėpė. — Pakaks. Noriu 
išsimaudyti. Ką šįvakar veiki? 

— Užsakiau staliuką “River Rume". 

— Nuostabu, — Haris.atidarė krepšį ir ištraukė Tarkviną. 

— Štai, žiūrėk, Eibai. Argi Tarkvinas nesugrąžina tavęs į 
praeitį? Jis buvo šalia manęs kiekvieną kartą, kai skrisdavau, 
— Haris pasiėmė kitą krepšį. — Pasinaudosiu laisvuoju kam- 
bariu, — atidaręs duris, pridūrė: — Girdėjau, kad rytoj skrisi 
su Aiku į Sautviką? 

— Iš kur tu tai Žinai? 

— Nes aš pilotuosiu lėktuvą. 


Kaip tomis dienomis Londone buvo įprasta, “River Ru- 
me“ jau buvo žmonių. Kai Eibas su Hariu atvyko, tučtuojau 
prisistatė padavėjas. 

— Turiu jums puikų staliuką prie lango, senatoriau. Ke- 
turiems, sakėte? 

— Taip, nuostabu, — padėkojo Eibas. 

Jiems susėdus senasis Kelso užsakė šampano kokteilių. 

— Kas tie kiti? — pasiteiravo Haris. 

— A, nutariau pakalbinti tavąjį Munro, kol tu maudeisi. 
Pasakiau, kad tu vakarieniauji su manimi ir paprašiau jį prisi- 
dėti. Jis pasisiūlė atsivesti dukterėčią, daktarę Sobel. Kaip su- 
prantu, tu pažįsti ją? 

— Taip, mes buvome susitikę, tačiau jau senokai. Jos mo- 
tina buvo Munro sesuo, anglė, o tėvas yra Oro pajėgų pulki- 
ninkas, bent jau buvo. 

— Jau nebe. Dabar jis — generolas majoras, beje, buvo 
atvykęs čionai mėnesiui laiko. Jis dažnai susitinka su Aiku. 

— Ką gi, tuo geriau jam, — Haris paniuro. — Įdomu, ką 
sumąstė Munro? 

— O ar jis turėjo ką nors sumąstyti? 

— O taip. Tai jo kasdieninė duona. 

Tą minutę pasirodė Munro su Mole. Jis vilkėjo uni1for- 
mą, 0 Mergina — vakarinį kostiumėlį — švarką ir trumpą si- 
jonėlį. Nežymiai pasidažiusi, plaukus perrišusi ruda aksomi- 
ne juosta. 

Eibas ir Haris atsistojo, ir Munro pristatė: 

— Mano dukterėčia Molė, senatoriau. 

Ei1bas nužvelgė ją aiškiai susižavėjęs. 

— Aš pažįstu jūsų tėvą, o jūs, kaip suprantu, mano vai- 
kaitį. 

Molė nusišypsojo ir ištiesė Hariui ranką. 

— Kaip gyvuojate? 

— Klesčiu. O tu? 

— Kaip ir visuomet. 

— Kai matėmės paskutinį kartą, atrodei pavargusi, — ta- 
rė jis. 

— O dabar? 

— Pakankamai gerai, kad... — jis padvejojo, — kad pa- 
kviesčiau šokti. Tegu vyresnioji karta pasišneka. 

Orkestras užgrojo lėtą fokstrotą, ir ji atsidūrė jo glėbyje. 

— Štai ir vėl susitikome, — tarė Haris. 

— Ir tu, kaip paprastai, maudaisi šlovėje. 

— O kaip tu? Atsimenu, dirbai Kromvelio ligoninėje. Vis 
dar ten? 

— Kartkartėmis. Dabar aš — vyresnioji chirurgė. 

— Tai puiku. Tu tikriausiai gera gydytoja. 

— Pats žinai, karas padaro mus tokius. Operuoju centri- 

— Ar vis dar dirbi su Munro? Ziuli Legran sakė, kad at- 
skrisdavai ir į Kold Harborą. 

— Kartais, — ji susiraukė. — Bet tu turi galvoje dar 
kažką... 

— Atsimeni tą kartą, kai mudu vaikščiojome po miestą. 
Vėliau bute aš nugirdau tavo pokalbį su Dugaliu. Jis prašė 
tavęs išklausinėti mane. 

— Prakeikimas, — tarė ji. — Bloga iš manęs šnipė. 

— Nieko tokio. Man patiko mūsų pasivaikščiojimas. Ar 
ir šįvakar turėtum tą patį padaryti? 

— Jei jau nori Žinoti, mano dėdė pasakė man, kad vaka- 
rieniaus su tavimi ir tavo seneliu, ir paklausė, ar galėčiau at- 
eiti. 

— Tikrai? Įdomu kodėl? 

— Nebūk paršas, Hari Kelso. Tu velniškai gerai Žinai, 
kodėl. 

Tą minutę ji vos nepravirko, ir Haris tučtuojau pasigailėjo. 

— Atleisk, aš tikrai kiaulė. 

Orkestras užgrojo “Ūkanotą dieną Londone“, ir Molė pri- 
gludo artėliau. 

— Kaip laikosi Džekas Karteris? — pasiteiravo Haris. 

— Puikiai. Dabar jis — majoras Karteris. 

— Ar tavo gyvenime yra koks vyras? 

— Taip, bet jo vaidmuo mano gyvenime nėra svarbus. 

Haris prisispaudė ją dar arčiau. Prie staliuko Munro tarė 
Eibui: 

— Vargšė mergina įsimylėjo tą niekšelį, vos pamačiusi 
jį; aš tai žinau. 

— O aš savo ruožtu galiu pasakyti, kad mane tai džiugi- 
na, — pasakė Eibas. 

Molė su Hariu sugrįžo prie stalelio; padavėjas įpylė jiems 


šampano, tada vyriausiasis padavėjas pasiūlė pagrindinį pa- 


tiekalą: juodalūpę menkę su bulvėmis ir svogūnų pyragu. Jie 
visi užsisąkė. 

— Štai jums ir karas — tikras maistas, — Munro kilste- 
lėjo savo taurę. — Už mus, ir tebūnie prakeiktas Hitleris. 

— Kad jau užsiminėte apie fiurerį, — tarė Haris, — gal 
turite kokių nors Žinių apie Maksą? 

— Tokių, kurias norėtum išgirsti, — ne. Mažojo žaibo 
karo metu jis rodė kelią “Junkeriams"' iš Šartro ir Reno. Mano 
nuomone, jis dalyvavo penkiolikoje ar šešiolikoje antskrydžių. 


— Jam turėjo būti nelengva, — ramiai ištarė Haris. — 
Pietų Anglija šiomis dienomis labai skriaudžia Liuftvafę. 
Stojo tyla. 


— Nelengva? — prabilo Molė. — Hari, juk jis bombar- 
davo Londoną. Ar žinai, kad bombai: pataikius į metro stotį 
Žuvo per šimtą Žmonių? 

— Tame kreiseryje buvo aštuoni šimtai dvidešimt Žmo- 
nių, — tyliai pasakė Haris. — Ar žinote, kiek jų išsigelbėjo 
po to, kai nuskandinau jį? 

— Ne, — sušnabždėjo ji, ir jos veide atsirado kažkas pa- 


"našaus į baimę. 


— Septyniasdešimt du. Taigi aš nužudžiau septynis šimtus 
keturiasdešimt aštuonis žmones, — jis truktelėjo pečiais. — Ka- 
ras — tikras pragaras. Metro stotis, kreiseris... Zmonės miršta, 
Mole. Mes juos nužudome. Štai ką mes darome. 

Kurį laiką tvyrojo nesmagi tyla. Staiga Munro pakeitė 
temą. 

— Jūs rytoj skrendate su Aiku į Sautviką? — paklausė 
jis Eibo. 

— Taip, tiesa, ir Haris mus skraidins. 

— Ar esi kada sutikęs Aiką, Hari? — paklausė Munro. 

— Juk žinote, kad ne, jūs senas lapine. 

— Saugokis. Jis mėgins tave įkalbėti, — tuo metu priėjo 
vyriausiasis padavėjas. 

— Labai atsiprašau, bet jums skambina iš Gajaus ligoni- 
nės, daktare Sobel. Prašo nedelsiant atvykti. 

— O varge, ir vėl tas pats. Dėde, ar galiu pasinaudoti 
štabo mašina? 

— Žinoma. 

— Palydėsiu tave iki durų, — tarė Haris. 

Jie nuėjo prie išėjimo, ir šveicorius tarė: 

— Vado Munro vairuotojas nuėjo į kitoje gatvės pusėje 
esančią kavinukę arbatos su sumuštiniu. Eisiu ir pakviesiu jį. 

Jis nuskubėjo, o Haris ir Molė sustojo ant šaligatvio prie 
fotoateljė. Fotografas stoviniavo tarpduryje ir kalbino praeivius. 

— Argi jau ne per tamsu? — paklausė Molė. 

Fotografas išgirdo ir papurtė galvą. 

— Aš naudoju blykstę. Padarau per dvidešimt keturias 
valandas. Vienas svaras. 

— Per dvidešimt keturias valandas aš galiu numirti, — 
pasakė Haris. 

— Siaubinga taip kalbėti, — tarė Molė. 

Haris išėmė penkių svarų banknotą ir išlankstė. 

— Dvi nuotraukas. Vieną damai, kitą pristatyti “Savo- 
jos" administracijai per dvi valandas. Adresuoti Kelso. Jei ap- 
gausite, paprašysiu brolio, kad subombarduotų tavo ateljė. 

— Na, jūs ir tipas, bose, tai jau tikrai, bet sutarta, — Haris 
1r Molė sugrįžo į "Savoją", ir fotografas nufotografavo juos. — 
Aš jūsų neapgausiu, bose. 

Privažiavo štabo mašina, 1r Haris atidarė Molei dureles. 

— Gera buvo vėl pasimatyti. 

— Ak tu, kvaily, — ji pasistiebė ir pabučiavo jį į lūpas. — 
Atrodo, keliausi į pragarą savaip, — Molė įsėdo į automobilį. 


Kai Haris sugrįžo prie staliuko, Munro ir Eibas buvo įsi- 
gilinę į pokalbį. 

— Ką čia rezgate? — pasiteiravo jis sėsdamasis. — Kaip 
laimėti karą? 

— Karas jau laimėtas, Hari, — tarė Eibas. — Tai tik lai- 
ko klausimas. 

— O kaip dėl slaptųjų fiurerio ginklų? Raketų ir viso ki- 
to? Mes girdėjome gandus. Jis netgi konstruoja didžiulį reak- 
tyvinį lėktuvą. 

— Mūsų nuomone, tai jau nėra svarbu, — tarė Munro. — 
Mes laimėsime, nėra jokių abejonių. Įvyks dar keletas kruvi- 
nų mūšių Rusijoje ir Europoje, tačiau pergalė bus mūsų. 

— Tai vokiečių šūkis. 

— Taip, žinau. Dar šampano? 

— Geriau nereikia, rytoj ryte turiu skristi. 

— Vadas Munro pranešė ne itin paguodžiančią naujieną 
iš Berlyno. Buvo nesėkmingai pasikėsinta į Hitlerį. Gestapas 
areštavo ir vėliau nubaudė mirties bausme keletą karininkų ir 
dvi moteris. Jie visi buvo to paties bridžo klubo nariai, — 
tarė Eibas. 

— Nair kas? 

— Reikalas tas, kad Elza — irgi to klubo narė. 

Haris išbalo ir suakmenėjo, tada pamojo padavėjui. 

— Vis dėlto aš išgersiu dar šampano, — jis prisidegė * Ci- 
garetę ir pažiūrėjo į Munro. — Papasakokit man. 

Kai Munro baigė, stojo tyla. Pagaliau Haris ištarė: 

— Ar turite patikimų kontaktų Berlyne? 

— Tikrai turiu. Mes netgi Ginkluotose pajėgose turime 
savo žmonių, kurie daro viską, ką gali. 

— Ir jūs esate tikras, kad mano motina nesuimta? 

— Visiškai. Hari, ji užima labai svarbią vietą visuome- 
nėje. Ją dažnai mato Geringo draugijoje, — Munro papurtė 
galvą. — Tačiau gestapui nepatinka jos draugystė su netinka- 
mais žmonėmis. Kiek esu girdėjęs, ji nėra nacių draugė, ta- 
čiau ji pasikliauna privilegijuota padėtimi. 

— Bet amžinai tai nepadės? 

— Sakyčiau, jai reikėtų pasisaugoti. 

— Tikėkimės, kad patirtas siaubas privers ją susimąsty- 
ti, — tarė Eibas. 

— Taip, tik bėda ta, kad ji niekada gyvenime neranda lai- 
ko pamąstyti, — Haris niršo. 

— Kaip ir tu, — pasakė Munro. 

Haris nenoromis susijuokė. 

— Gerai, vade, gerai. Tačiau tikiuosi, kad ji pasimokė. 

— Mes visi tikimės, — pridūrė Eibas. 

Tą akimirką priėjo padavėjas, nešinas dideliu voku. 

— Fotografas iš gretimos ateljė perdavė tai jums, aviaci- 
jos vade. 

— Ačiū, — Haris atplėšė voką ir išsitraukė keturias nuo- 
traukas. — Jis pagerbė mane. Prašiau dviejų. 

Nuotraukos buvo puikios — jiedu "Savojos" fone. 

— Perduokite vieną Molei, kitą pasilikite sau. Eibai, tu 
gali imti trečiąją, — Haris išsiėmė piniginę, pamatavo nuo- 

trauką ir vėl pasišaukė padavėją. — Esu tikras, kad turite žir- 
kles. Apkirpkite nuotrauką taip, kad tilptų į mano piniginę. 

— Su malonumu, sere. 

Haris išgėrė šampaną. 

— O dabar — į lovą. Mes turėsime anksti keltis, Eibai. 

— Aš einu su tavimi. 

Priėjo padavėjas su nuotrauka ir pinigine. 

— Labai ačiū, — Haris įsikišo nuotrauką. — Galite pa- 
sakyti Molei, kad nešiojuosi ją prie širdies, vade. Pasimatysi- 
me, — tarstelėjo jis ir pakilo. 


Nedidukėje Vestburn Grouvo kavinėje Sara ir Fernandas 
sėdėjo prie įprastinio staliuko. 

„ — Nėra ką pranešti, — tarė ji. — Turiu tvarkaraštį, pagal 

kurį specialiųjų operacijų pilotai skraidina Eizenhauerį iš 
Kroidono į Sautviką. Pastarosiomis dienomis jis skraido gana 
dažnai. Iš Londono ir atgal. 

— O rytoj jį skraidina tas Kelso, — tarė Fernandas. — 
Berlynas prašė pranešti apie jį viską, tiesa? 

— Tiesa. Matai, jis priklauso Kurjerinei tarnybai, bet tai 
ne viskas. Įprasti specialieji pavedimai. Kaip jau minėjau anks- 
čiau, visi jo reisai susiję su Tempsfordu ir Tangmere, taip pat, 
žinoma, Kold Harboru. 


— Gerai, — jis sulankstė popierių ir įsikišo į kišenę. — 


O dabar pavalgykime. 


Kroidono oro uostą dengė tiršta migla ir smarkiai pliau- 
piantis lietus. Eibas laukė gana nykiame Niseno barake ger- 
damas prastą kavą. Du mechanikai tikrino “Lizanderį", kam- 
puotą bjaurų monoplaną. Haris, dėvįs lietpaltį ir avįs botus, 
nerangiai laikydamas rankoje skėtį kalbėjosi su jais. Priva- 
žiavo štabo mašina. Vairuotojas išlipo ir atidarė dureles Ei- 
zenhaueriui, o dar visai jaunas majoras apibėgo iš kitos pu- 
sės. Haris priėjo ir pridengė Eizenhauerį skėčiu. 


— O, dėkoju, sūnau, — tarė Aikas, ir jie visi įėjo į Nise- 


no baraką. 

— Labas rytas, Eibai, — pasisveikino Aikas. — Ar tai 
kava? 

— Blogiausia pasaulyje, bet karšta. 

— Man tiks, — jis paėmė iš seržanto puodelį. — Čia ma- 
no padėjėjas, majoras Hilas. 

Hilas segėjo piloto sparnus, medalį už nuopelnus aviaci- 
jai ir medalį sužeistajam mūšyje. 

— Malonu susipažinti, senatoriau. 

— Ar mes kur nors skrisime? — paklausė Aikas žvelgda- 
mas į rūką ir lietų. — Kaip jūs manote, majore? 

— Nesu tikras. Geriau pasiklauskime piloto. 

Tą minutę Haris išėjo iš Žemėlapių kambario, ir Hilas 
paklausė: 

— Ar mes skrisime? Matomumas labai prastas. 

Haris pažiūrėjo pro langą. 

— Jokių problemų. Rūkas netrukdo pakilti, majore. Tu- 
rėtumėt tai žinoti. 

Hilas įsižeidė. 

— Paklausykit, mes kalbame apie vyriausiąjį db Aš 
nenoriu, kad kažkoks vairuotojas stengtųsi tokiu būdu užsi- 
tarnauti vardą. | 

— Ką gi, majore, mums teks pasistengti, ir prašyčiau nu- 
leisti toną. Mano rangas aukštesnis. 

Haris nusivilko lietpaltį ir nusikabino nuo kabyklos pilo- 
to švarką. Aikas susiraukė, o Hilas tylėdamas nužvelgė meda- 
lius, antpečius ir sumikčiojo: 

— Atleiskite, aviacijos vade, aš nežinojau. 

— Dabar žinote. 

Haris užsivilko švarką, ir Aikas neiškentė: 

— Jūs — amerikietis? 

— Haris Kelso, sere. 

Aikas ištiesė ranką. 

— Pagaliau mes susitikome, aviacijos vade, ir man didelė 
garbė, — jis pasisuko į Hilą. — Senatoriaus Kelso vaikaitis. 

Majoro veide vėl pasirodė siaubo išraiška, kaip ir visiems 
žmonėms, susidūrusiems su Kelso. 

— Jūs dalyvavote Britanijos mūšyje. Jūs paskandinote 
Orsini. 

— Toks mano darbas, majore, — Haris dirstelėjo į Aiką. — 
Lyja smarkiai, bet Sautvike giedra. Šiek tiek kratys, tačiau turė- 
čiau pristatyti jus per keturiasdešimt minučių. 

— Aš sutinku, — tarė generolas Eizenhaueris. 

Kelionė buvo nelengva. Visą kelią jie kentė baisų triukš- 
mą; liūtis plakė kabiną, oro duobės siūbavo lėktuvą, tačiau pa- 
galiau kairėje jie išvydo lietaus merkiamą Portsmutą, ir Haris 
nuleido lėktuvą sėkmingai ir laiku. Jų jau laukė štabo mašina. 

Pakeliui prie jos Aikas tarė Hariui: 

— Atgal 1šskrendame ketvirtą. Jums tinka, vade? 

— Puiku. Įgula jau darbuojasi, mes pasipildysime dega- 
lų, nors tai ir nebūtina, bet vis dėlto svarbu, generole. Aš bū- 
siu Čia. 

— Ne, nebūsite. Eime su mumis į vidų, — ir Aikas įsėdo 
į mašiną. 

Sautviko fortas buvo pastatytas devynioliktame šimtme- 
tyje. Po juo vingiavo tunelių labirintas, kuris dabar buvo nau- 
dojamas kaip Jungtinių požeminių operacijų štabas “Siuzere- 
no“ operacijai parengti. Čia buvo aptariami visi planai, o to 
labirinto centre buvo Karinio jūrų laivyno planavimo kabine- 
tas. Tai buvo viena geriausiai saugomų karo paslapčių. 

Sautviko rūmai buvo pasirinkti operacijos “Siuzerenas" 
štabu todėl, kad šalia buvo fortas. Laivyno veikla šiuo metu 
buvo sustabdyta, todėl čia įsikūrė Jungtinių ekspedicinių pa- 
jėgų vyriausiasis štabas. Vietovė buvo apstatyta palapinėmis 
ir vagonais, kuriuose buvo apgyvendinta daugybė personalo. 
Montgomeris, kurio tądien nebuvo, irgi turėjo jam skirtą va- 
goną. Eizenhauerio vagonas buvo itin erdvus, didelis, su po- 
sėdžių kambariu, svetaine, miegamuoju ir vonia. 

— Mums reikia pasikalbėti, — tarė jis Eibui ir pasisuko į 
Hilą. — Eikite su vadu pasivaikščioti. Aprodyk jam viską. Mes 
parūpinsime jums ko nors užkąsti. Tarkim, pirmą valandą. 


Hilas parodė Hariui viską, taigi ir ypač įdomią vietą, kurią 
Hilas vadino Žemėlapių kambariu. Darbininkai dirbo prie įren- 
ginio, kuris, matyt, turėjo virsti didžiuliu sienos žemėlapiu. 

— Prancūzijos pakrantė ir bendras invazijos planas, — 
Hilas papurtė galvą. — Vargšai. 

— Kodėl taip sakote? 

— Tie darbininkai dar nežino, bet kai baigs darbą; jų ne- 
išleis iš čia iki pergalės dienos. 

Haris nusikvatojo. 

— Jie ims svarstyti, kieno pusėje esą. 

Vėliau jiedu nuėjo į valgyklą, atsisėdo kampe ir užsirū- 
kė. Haris užsisakė arbatos. 

— Matot, koks pasidariau britas? Negaliu pakęsti kavos. 

— Jūs jau seniai čia? 

— Nuo Suomijos karo, trisdešimt devintųjų lapkričio. 

— Jėzau, penkeri metai. | 

— O jūs? 

— B17 pilotas. Atlikau vienuolika misijų, tada pasiga- 
vau skeveldrą. Mano kairioji ranka teturi pusę jėgos. Niekada 
nebeskraidysiu. Man pasisekė, kad gavau šį darbą. 

— Ką veiksite, kai viskas baigsis? 

— Prieš karą dirbau reklamos srityje Holivude. Tikriau- 
siai grįšiu atgal į tą fantastišką darbą. Galbūt jie sugalvos 
sukurti kokį filmą apie pilotus, kaip ir po Pirmojo pasauli- 
nio. O jūs? 

— Niekada nesvarsčiau. Dar daug ką reikia nuveikti. 

— Suprantu. 

Po kuro laiko pasirodė pasiuntinys ir paprašė juos prisi- 
jungti prie Eizenhauerio ir Eibo valgomajame. 

Skanaudamas keptą jautieną ir Jorkšyro pudingą Eizen- 
haueris tarė: 

— Vade, turiu būti jums atviras. Atėjo laikas jums prisi- 
jungti prie mūsų Oro pajėgų — Žinoma, gausite atitinkamą 
pulkininko leitenanto laipsnį. 

Haris pažabojo savo nekantrumą — juk vis dėlto tai Ei- 
zenhaueris. 

— Aš labai laimingas ten, kur esu, generole. Norėčiau 
baigti ten, kur pradėjau. 

— Manau, senelis pasakė jums, kad toks yra prezidento 
noras — ne tik mano, bet ir jūsų vyriausiojo vado. Dabar ra- 
miai baikime valgyti. Jautiena tikrai puiki. 

Vakare Munro paskambino Hariui į "Savojos" viešbutį. 

— Kaip sekėsi kelionė su Aiku? 

— Jei kalbėsime išraiškinga anglų kalba, jis įspraudė ma- 
ne į kampą. Davė man savaitę apsigalvoti ir pereiti savo noru. 
Paskui nebeturėsiu iš ko rinktis. Gal žinote, kur Tedis Vestas? 

— Pabandysiu jį surasti, bet galiu pasiūlyti kai ką, kas 
dviem diėnoms atitrauktų tavo mintis nuo šio reikalo. 

— Siūlykit bet ką. Koks reikalas? 

— Man reikia paimti kai ką svarbaus 1š Prancūzijos. 
Skristi reikėtų iš Kold Harboro. “Lizanderiu" skris kuris nors 
kitas pilotas, tačiau norėčiau, kad tu “Uraganu" jį prideng- 
tum. Klientas tikrai ne eilinis. Svarbus Žmogus iš de Golio 
organizacijos. Ar padėsi? 

— O Dieve, žinoma. 

— Jei Vestas sutiks, tokia misija reikštų, kad tu pradedi 
oficialų darbą Specialiosios paskirties eskadrilėje, ir manau, 

žinai, jog tokiu atveju turėtum atlikti mažiausiai šešiasdešimt 
operacijų. 

— Žinau. 

— Gal aš ką tik išgelbėjau tavo sprandą, — Munro padė- 
jo ragelį. 

— Viskas gerai? — paklausė Eibas. 

— Rytoj turiu grįžti į darbą. Speciali užduotis. Atleisk, 
bet toks jau mano darbas. 

— Bus sunku? 

— Teks skristi ten, bet, velniai rautų — aš tai darau jau 
metų metus. Tu vis vien poryt išvyksti. 

— Taip, — linktelėjo Eibas. — Negaliu tau apsakyti, kaip 
man buvo svarbu pasimatyti su tavimi, — jis labai susijaudi- 
no. — Geriau eisiu miegoti. 

Haris išjungė šviesą, prisidegė cigaretę ir įsižiūrėjo į iš 
vienos pusės apšviestą Temzę, tada pasisuko ir pamatė Tark- 
viną, spoksantį iš tamsos. 

— Ką gi, ir vėl į kelią, drauguži, — tarė jis. 

DEŠIMTAS SKYRIUS 


Kitą rytą dešimtą valandą Haris prisistatė į Kroidoną, kur 
jo jau laukė “Uraganas", atskraidintas iš Duksfordo. Jį pilo- 
tavo čekų pilotas, vardu Hesas, kalbantis sunkiai suprantama 
anglų kalba. 

— Aviacijos vade Kelso, malonu susipažinti, — Hesas 
segėjo kažkokius čekiškus ženklus ir medalį už nuopelnus 
aviacijai. 

— Žinau jūsų žmones, — pasakė Haris. — Ar esate tik- 
ras, kad nebandote įkišti man antrarūšę prekę? 

Hesas nusišaipė. 

— Negi mes taip pasielgtume? Žinot, aš irgi koviausi Bri- 
tanijos mūšyje. 

— Tada viskas tvarkoje. 

— Nežinau, kur skrendate, drauge, bet linkiu jums sėk- 
mės. Aš išlipu. Manęs laukia mašina; aš grįžtu į Duksfordą. 

Jis nuėjo per lietų, o aviacijos seržantas, tikrinęs lėktu- 
vą, atsigręžė į Harį. 

— Mano nuomone, viskas gerai, vade. Papildysime de- 
galų baką, dar kartą patikrinsime, ar viskas gerai, ir tada ga- 
lėsime skristi, kur jums reikia. 

Haris persirengė piloto drabužiais, išgėrė arbatos ir su- 
valgė sumuštinį su kumpiu žiūrėdamas į “Lizanderį", stovintį 
už “Uragano". Pilotas kažką darė jame. Dangus buvo apsi- 
niaukęs, ir atrodė, kad artinasi audra. Haris nuėjo į Operacijų 
kabinetą ir pasitikslino oro prognozę Kornvalyje. Šiuo metu 
ten buvo giedra, tačiau prognozė nieko gero nežadėjo. Grįž- 
damas atgal jis pastebėjo štabo automobilį, privažiuojantį prie 
įėjimo. Iš jo išlipo Munro, Džekas Karteris ir, Hario nuosta- 
bai, Molė Sobel. 

Jie įėjo, ir “Lizanderio" pilotas nusekė paskui juos. 

— A, štai ir tu, — linksmai pasisveikino Munro. 

— Mole, tu irgi skrendi kartu? — paklausė Haris. 

— O kaip tau atrodo? 

— Dėl visa ko, — įsiterpė Munro. — Misija pavojinga, 
gali būti sužeistųjų. Geriau turėti Molę po ranka. 

Haris atsisuko į Džeką Karterį. 

— Jau majoras? Sveikinu. 

— Ir jus. 

Jiedu paspaudė vienas kitam rankas. Priėjo pilotas. 

— Aviacijos leitenantas Grantas, — pristatė jį Munro. — 
Praeitą naktį jis atskrido iš Tangmerės. Jis ne kartą skraidino 
mano agentus į Prancūziją. Gerai išmano savo darbą. 

— Pirmą kartą matomės, sere, malonu, — paskui jis žvilg- 
telėjo į Munro. — Pasitikslinsiu, kokia oro prognozė. 

— Jau išsiaiškinau, — tarė jam Haris. — Nuskrisime nor- 
maliai, tačiau artinasi audra. Naktis bus nekokia. 

Grantas nusivaipė 1r nuėjo į Operacijų kabinetą. Budin- 
tis seržantas atnešė arbatos; Haris atsidarė krepšį ir susirado 
pakelį cigarečių. Švediškas krepšys gulėjo šalia. 

— Ar įžymusis Tarkvinas jame? — paklausė Molė. 

— O, tu girdėjai apie jį? 

— Žinoma. Galiu pasižiūrėti? 

— Prašom. 

Jis užsirūkė, o Molė ištraukė iš krepšio Tarkviną. Munro 
19 Džekas nutilo, bet neilgam. 

— Čia tai bent, — ištarė Džekas. 

— Jis nuostabus, — Molė priglaudė prie savęs Tarkviną. 

— Jis nepraleido nė vieno mūšio virš Flandrijos, kai skrai- 
dė su mano tėčiu šiam tarnaujant Karališkojoje aviacijoje. Štai 
kodėl jam prisegti tie sparnai. KOL sparnus prisegiau aš. Jis 
nusipelnė jų. 

— Nė vieno mūšio? — pakartojo Munro. 

— Nė vieno. 

Molė įdėjo Tarkviną į krepšį ir užsegė. Sugrįžo Grantas. 

— Aviacijos vadas Kelso buvo teisus, vade. Šįvakar bus 
labai nesmagu. 

— Ką gi, tada judėkime, — Munro pasisuko į Harį. — 
Pasimatysime Kold Harbore. 


Skrydis pavyko normaliai, bet kai Haris nusileido Kold 
Harbore ir nuriedėjo prie angarų, nuo jūros jau slinko lietus. 
Jį sutiko aptarnaujantis personalas. Vyrukai vis dar dėvėjo 
Liuftvafės uniformas, tačiau šį kartą buvo užsidėję KOL ke- 
puraites. Haris atstūmė viršų ir metė krepšį kapralui. Išlipda- 

mas iš lėktuvo jis pastebėjo, jog “Gandras" tebestovi viena- 
me iš angarų. 

Kelso pasirąžė, prisidegė cigaretę. Privažiavo Žiuli Legran. 

— Sveikas. Šok vidun, ir paskubėk, — šūktelėjo ji, ir ta- 
da pradėjo lyti. — Nekoks oras misijai atlikti, ar ne? 

— Prognozės bjaurios. 

— Bet vėliau turėtų pasitaisyti. 

— Gal naktį ir pagerės. Bet kaip tu? 

— Puikiai. Girdėjau, kad tave persekioja jankiai. 

— Ir man jie taip sako, — Haris buvo visiškai ramus. 

— Esi užsispyręs, ar ne? 

— Ne, tik baisiai žiaurus, — Žiuli įsuko į gatvelę, ve- 
dančią į kaimą, ir Haris pridūrė: — Kur mes važiuojame? 

— Vėliau nuvešiu į dvarą. “Lizanderio" nebus dar kokią 
valandą. Ką tik sužinojau. Aš reikalinga užeigoje. Turiu pa- 
ruošti pietus gelbėjimo įgulai, o ir tau ne pro šalį užkąsti. 

— Puiku. Kaip tu susitvarkai su tokia daugybe žmonių? 
Maniau, kad kaimiečių čia nebėra? 

— Buvo, bet dabar viskas pasikeitė. Tai vis dar labai slap- 
ta, bet įgula gyvena kaimo sodybose, o jų šeimos pasklidu- 
sios netoliese. Fermose, kaimuose ir kitur. Vyrai pasikeisda- 
mi lanko jas savaitgaliais. 

— Argi tai ne rizikinga, turiu omenyje, ar nėra nesaugu? 

— Tu, rodos, tikrai nepažįsti gelbėtojų. Jie tikriausiai la- 
biausiai disciplinuoti žmonės, kokius tik galima rasti. Papras- 
tai tai neapmokami savanoriai: Šiuo atveju jiems mokama, nes 
jie negali dirbti įprasto darbo. 

Žiuli sustabdė džipą prie “Pakaruoklio". Haris išlipo ir 
pažiūrėjo į ženklą. 

— Gražu, Taro ženklas. Ir kur jį gavai? 

— Pati nupiešiau. 

— Taro — tavo hobis? 

— Taro — ne hobis, aviacijos vade. 

— Gal galėtum man paaiškinti, — paprašė Haris ir įmetė 
į džipą savo švarką. 

— Tai neįmanoma. Aš per daug žinau apie tave, — atšo- 
vė ji ir nužingsniavo į užeigą. 

Atvirame židinyje skaisčiai degė ugnis. Viduje buvo aš- 
tuoni vyrai: keturi žaidė kortomis, vienas prie židinio skaitė 
laikraštį, kiti prie baro gėrė alų. 

— Žiuli, mes mirštam iš bado, — šūktelėjo kažkuris. 

— Nesijaudinkit, aš jau buvau čia anksčiau. Apkepai kros- 
nelėje, bulvės ir kopūstai paruošti. Patenkinti? 

Tas, kuris skaitė laikraštį, šūktelėjo: 

— Palik ją ramybėje, antraip gausi diržo, — visi nusi- 
juokė. 

Kažkuris vyras tarė: 

— Gerai, gerai, Zekai, taip ir padaryk. 


Tada visi smalsiai sužiuro į Harį. Ziuli nusivedė jį prie. 


židinio. 

— Zekas Eklandas, užeigos šeimininkas. 

Eklandas buvo kokių trisdešimt penkerių, labai dailus 
vyras, nepaprastai energingas, įdegusiu jūreivio veidu, pa- 
našus į žvejį. Žvejys jis ir buvo, šio verslo išmokytas dar 
vaikystėje. 

— Aviacijos vadas Haris Kelso, — pristatė Žiuli. 

— Ą, “Uragano" pilotas, — Zekas ištiesė ranką; ji buvo 


tvirta it granitas. — Jėzau, berneli, medaliai tuoj netilps ant 
krūtinės. 

— Prisipirkau jų Kemdeno turguje, Londone, — pasakė 
jam Haris. 


— Kurgi ne, tikrai? — vyrai nusijuokė, ir Haris, atsar- 
giai padėjęs ant stalo krepšį, atsisėdo. 

Žekas tučtuojau susidomėjo. 

— Jame kas nors ypatinga? 

— Lokys, — atsakė Haris ir prisidegė cigaretę. 

Visi liovėsi kalbėję, tada kažkas nusijuokė. 

— Lokys? 

— Suprantu. Talismanas? — pasiteiravo Zekas. 

— Ne tik, šis tas daugiau. Jis skraidė su mano tėvu per 
Pirmąjį pasaulinį, o dabar į kiekvieną misiją skraido su ma- 
nimi. 

Vėl kažkas nusijuokė. Žiuli nuėjo prie baro ir pripildė 
dvi pintas. 

— Aš pats plaukiojau Laivyne, — tarė Zekas. — Torpe- 
dinėse valtyse nėra vietos talismanams. 

Žiuli atnešė alų. 

— Vadas nuskandino Orsini. 

Visi nuščiuvo, ir atrodė, kad visi tik ir žiūri į Harį. 

— Tikrai? — paklausė Zekas. 

— Taip. 

— Jame nuskendo daug jūreivių. 

— Septyni šimtai keturiasdešimt aštuoni, — Haris gurkš- 
telėjo alaus. — Skanu. Ar aš padariau ką nors ne taip? 

— Mes visi Čia jūreiviai, ir dauguma yra tarnavę Laivy- 
ne. Jūreiviai yra jūreiviai, vade, nesvarbu, iš kokios šalies jie 
būtų, — taip jau yra. Visų mūsų bendras priešas — jūra. 

— Karas, prakeiktas karas, — tarė Žiuli. 

— Taigi. Ne jūs tai padarėte, vade, tai padarė karas. Ar 
meškinas buvo su jumis? 

— O taip. 

— Tai pažiūrėkime į jį. 

Haris ištraukė Tarkviną, atsistojo ir padėjo jį ant baro. 
Niekas nesijuokė. Įsivyravo tyla. Po kurio laiko vienas iš jū- 
reivių, kresnas ir tvirtas vyras, prakalbo už visus: 

— Čia tai bent daikčiukas. Prisiekiu, nieko panašaus ne- 
su matęs. 

Jie susispietė aplinkui; Žiuli persilenkė per barą. 

— Koks mielas. Ar galime jį trumpai pasilaikyti? 

— Žinoma, — atsakė Haris. — Jei tik jis grįš į krepšį iki 
vakarinio reiso. 

— Niekur neskrisi šįvakar, berneli, — tarė jam Zekas. — 
Oras dar labiau pablogės. 

— Munro tai nepatiks, — tarė Haris, ir tą minutę į užeigą 
įžengė Munro, Molė, Džekas Karteris ir Grantas. 

— Gardžiai kvepia, Žiuli, mano meile, — pasisveikino 
Munro. — Kaip tik laiku — apkepas laukia, ar ne? 


Vėliau tą vakarą, lietui plakant, jie susirinko į dvaro bib- 
lioteką ir užgulė žemėlapį. Prieš juos buvo didelis Kornvalio 
pakrantės, besidriekiančios palei Lamanšą, skiriantį nuo Pran- 
cūzijos, planas. 

Munro prašneko: 

— Taikinys štai čia, dvi mylios nuo šio kaimo, Gruvilio. 
Kaip žinote, Grantai, reikia paimti vieną žmogų — pulkinin- 
ką Zoberą, nepaprastai svarbų generolui de Goliui. Gestapas 
jau ištisas savaites mina jam ant kulnų. Mes turime jį ištrauk- 
ti iš ten. 

— Taip, bet, kaip suprantu, pagal pirminį planą turėjome 
skristi ryškioje mėnesienoje, kad vadas Kelso galėtų prideng- 
ti mane, o dabar oro prognozė nenumato jokio pagerėjimo. 

Zekas Eklandas degdamasis pypkę atsisuko nuo židinio. 

— Ir kaip paprastai — klysta. Manyčiau, kad vėjai ir 

pliaupiantis lietus išblaškys rūką apie pusę keturių — ketvirtą 
ryto. Nuskrisite per keturiasdešimt penkias minutes, o grįž- 
tant jus jau lydės giedro apyaušrio mėnulis. Jei tik jūsų kelei- 
vis palauks, jūs jį paimsite. 

— Kalba patirtis, — tarė Munro. — Mes turime radijo 
ryšį. Galiu pakeisti paėmimo laiką be jokių problemų, — jis 
atsisuko į Harį. — Tau tinka? 


— Puikiausiai, — atsakė šis. — Tik norėčiau pabrėžti, 
kad grįžtant jau auš, taigi mes būsime aiškiai matomi. 
— Tam ir esi tu, — atšovė Munro. — Dabar, kai viskas 


nutarta, pavakarieniaukime. 

Zekas buvo visiškai teisus: vėjas ir lietus išblaškė rūką, lio- 
vėsi lietus, ir giedrame danguje pasirodė pusmėnulis. Grantas 
pakilo pirmasis, ir jo “Lizanderis" netrukus pasuko jūros link. 

Paprastai tuose lėktuvuose būdavo 20 mm kalibro pabūk- 
lai, įtaisyti iš abiejų važiuoklės pusių, ir aptakai ant ratų su 
Brauningo kulkosvaidžiais 303, bet taip buvo tomis dienomis, 
kai jų paskirtis buvo žvalgomoji. Pritaikomi specialiosioms 
operacijoms lėktuvai buvo nuginkluoti ir paprastai skrisdavo 
taip Žemai, kad kurso laikydavosi pagal žemės ženklus, o ra- 
darų siunčiami signalai būdavo per aukštai. 

Haris davė Grantui penkiolika minučių, tada pakilo iki 
dviejų tūkstančių pėdų, išlygino lėktuvą ir nuskrido paskui 
“Lizanderį" trijų šimtų mylių per valandą greičiu. Po kelių 
minučių jis pasivijo jį, skrendantį gerokai žemiau, nusileido 
iki jo lygio, apskrido ir vėl pakilo į dviejų tūkstančių pėdų 
aukštį. 

Jie pasiekė prancūzų pakrantę, įskrido į šalį ir netrukus pa- 
matė ženklą — dviračių žibintus, išdėliotus L raidės forma — 
įprastiniu Pasipriešinimo fronto būdu. Haris ėmė sukti ratus, 
Grantas nusileido. Jau aušo. 


Už dvidešimt mylių, Fermanvilio oro uoste, Maksas ir 
dar du naktinės pamainos pilotai žaidė kortomis, kai suskam- 
bo aliarmo signalas. 

Dispečeris ramiai pranešė: 

— Matome judėjimą, matome judėjimą. Du taikiniai. Tuč- 
tuojau kilkite, ir aš pranešiu koordinates. 

Maksas ir jo draugai, jau apsirengę pilotų rūbais, puolė 
prie durų ir nubėgo į aikštelę, kur stovėjo trys ME109. Mak- 
sas pagriebė iš seržanto parašiutą, prisitvirtino jį, paskui už- 

simaukšlino šalmą. Po minutėlės jis, kaip skrydžio vadovas, 
pakilo pirmasis, o kiti skubiai pasekė juo. 

Auštant užslinko pilki debesys, ir į kabiną ėmė barbenti 
lietus. Trijų tūkstančių pėdų aukštyje Haris skrido pro 1šsi- 
draikiusius debesis sukdamas plačius ratus ir stebėjo Žemai 
apačioje skrendantį Grantą. Staiga už dviejų mylių nuo jo pa- 
sirodė ME109 ir puolė “Lizanderį". 

Haris smigo žemyn. Taip nerdamas “Uraganas" galėdavo 
pasiekti keturių šimtų mylių per valandą greitį. Dešiniojo borto 
pusėje jis pastebėjo kažką judant ir suprato, jog tai dar vienas 
109-asis, bet negalėjo sau leisti žaisti. Svarbiausia — “Lizande- 
ris". Jis priartėjo pirmajam ME iš užpakalio; sutarškėjo visos 
keturios patrankos, ir 109-asis neteko beveik visos uodegos. Tuo 
pat metu dešiniojo borto pusėje išniro antrasis ME ir atidengė 
ugnį į “Uraganą". Lėktuvą supurtė. Dalis kabinos ir priekinis 
stiklas atsiskyrė, ir skeveldra įplėšė kairįjį Hario skruostą. Pilo- 
tas pasviro ir versdamas lėktuvą instinktyviai iššovė į prazvim- 
biantį ME. Liuftvafės lėktuvas tiesiog sprogo ore. 


Kornvalio pakrantė buvo už penkiolikos mylių, ir “Li- 
zanderis" laikydamasis aštuonių šimtų pėdų aukščio skrido na- 
mo. Grantas matė viską. Be to, jis pastebėjo dar du dalykus: 
tai, kad iš “Uragano" rūksta dūmai, ir kad iš debesų prie jo 
artinasi trečiasis ME. 

— Stebuklas, — sušuko pulkininkas Žoberas. — Nieko 
panašaus nesu matęs. 

— Dabar jam reikia daugiau nei stebuklo, — atsakė Gran- 
tas ir pakvietė per radiją Kold Harborą. — Numatome atvykti 
po penkiolikos minučių, bet “Uraganas" smarkiai apgadintas. 
Siūlau pasiųsti gelbėjimo valtį. 


Maksas, sukiodamasis atokiau, matė viską ir pripažino 
sau, kad “Uragano" pilotas skraido nepaprastai gerai. Jis ste- 
bėjo, kaip krito vienas, paskui kitas 109-asis, tada pasisuko, 
apsivertė ir ėmė nerti pasirengęs pribaigti “Uraganą", juo la- 
biau, kad šiam iš paskos jau driekėsi dūmų šleifas. Jis pri- 
skrido iš užpakalio, kad vienu šūviu nukirstų “Uraganą", bet 
ir vėl prisiminė “Lankasterį". 

Kai “Uraganas" sulėtino greitį, Maksas irgi pristabdė ir 
išjungė radijo ryšį. Jis turėjo papildomą kanalą, skirtą klau- 
syti KOL dažniais, ir dabar pasinaudojo juo. 

— Ei, tomi, tu puikiai koveisi, bet dabar laikas dingti, 
antraip tapsi kepsniu. 

Haris, kabantis ore, nenorėjo pažinti šio balso, tačiau pa- 
žino. Apie šį balsą trimitavo kiekviena jo esybės dalelė. 

— Sveikas, Maksai. Seniai matėmės. 

— Dieve švenčiausias. Hari, tai tu, — ištarė Maksas, ir 
tą minutę “Uraganas" pradėjo kristi. 

— Kaip manai, ar ištempsi iki kranto? — paklausė Maksas. 

— Neatrodo, bet pamėginsiu, — Hariui skaudėjo veidą. — 
Sunku išlaikyti šią mielą kalę. Kaip mutė? 

— Dėl Dievo meilės, Hari. 

— Pasakyk jai, kad pasirūpintų savimi. Girdėjau, Himle- 
ris tik ir laukia progos. | 

— Atsargiai, Hari, saugokis, tavo fiuzeliažas lūžinėja!. 

Pasigirdo Zeko Eklando balsas. | 

— Čia gelbėtojų laivas “Gyvoji Džeinė" iš Kold Harbo- 
ro. Mes jau pakeliui, Kelso. Nurodyk savo koordinates. 

Tą minutę iš radijo išsiveržė dūmai, ir jis nutilo. 


Jūra bangavo, pūtė stiprus gaivinantis vėjas. Gelbėtojų 
laivas plaukė visu greičiu šokinėdamas per bangas. Tai buvo 
keturiasdešimt vienos pėdos ilgio Votsono tipo laivas, sve- 
riantis penkiolika tonų, su dviem 35 arklio jėgų varikliais. Įgu- 
14 sudarė aštuoni žmonės, nors prireikus laive galėjo sutilpti 
penkiasdešimt. Be to, jis stovus, t. y. apsivertęs vėl atsistoda- 
vo. Įgula buvo savo vietose, o Zekas stovėjo prie vairo gali- 
nėje kabinoje. Už jo stovėjo Molė, apsirengusi drabužiais iš 
klijuotės, užsivilkusi geltoną gelbėjimosi liemenę. Šalia gu- 
lėjo medicininis krepšys. 

— Ar yra vilčių, Zekai? — šūktelėjė ji. 

“Gyvoji Džeinė" smarkiai pasviro ant kairiojo borto pa- 
lįsdama po žalio vandens kalnu, ir Molė suklupo. Zekas ją 
prilaikė ranka. 

— Aš turiu ką čia veikti ir be tavęs. Eik į savo kajutę, 
mergyt, ir melskis. 

Ji padarė kaip liepta, palikusi Zeką grumtis su jūra. 


— Liepsnos, Hari, aš matau liepsnas, — Maksas neatsi- 
liko nuo jo nė per žingsnį. — Šok, seni, nes sudegsi. 

Paprastai tai labiausiai baugindavo pilotus. Dabar Haris 
kybojo tūkstančio penkių šimtų pėdų aukštyje. | 

— Ko gero, tu teisus. Buvo gera pasikalbėti su tavim, 
Maksai. Kitą kartą taip ilgai nelaukime. 

Ir vėl Folkstonas. Haris prisitvirtino parašiutą, atidengė 
kabinos viršų ir atsisegė diržą. Slykščiai dvokė degėsiais; 
liepsnos jau laižė batus. Haris pavertė “Uraganą" ir iškrito. 

Kanalo dažniais vėl pasigirdo Zeko Eklando balsas. 

— Ar girdi? Ar gali pasakyti savo koordinates, vade? 

Maksas jį nutraukė. 

— Klausyk manęs. Čia draugiškai nusiteikęs Liuftvafės 
pilotas. Jis ką tik iššoko. Užsirašyk koordinates, — jis padik- 
tavo ir nėrė stačia galva į apačią sekdamas parašiutininką. 

Vėl lijo, nuo Atlanto pūtė vėjas, ir kylančios bangos su 
putomis atrodė kraupiai. “Dieve mano, jis žuvęs, — galvojo 
Maksas. — Jie niekada nesuras jo“. Staiga jam šovė į galvą 
mintis, kaip būtų galima išgelbėti Harį. Jis paėmė dažų mai- 
šelį, pasidėjo sau ant kelių ir atrišo, tada atitraukė kabinos 
viršų ir nėrė žemyn. 


Haris nukrito į bangas, paniro, pripūtė gelbėjimosi lie- 
menę, išniro ir ėmė kapanotis iš parašiuto. Jį supo bangos, 
tokios aukštos, kad per jas nieko nesimatė. Pagaliau Hariui 
pavyko užplaukti ant keteros, ir pro tamsius audros debesis 
jis pamatė blyškią aušrą. 

ME109 buvo į kairę nuo jo, už keleto šimtų metrų ir vos 
kelių šimtų pėdų aukštyje. “Įdomu, ką sumanė brolis", — pa- 
galvojo Haris, ir tada Maksas maksimaliai sumažino greitį ir 
netikėtai nusileido į šimto pėdų aukštį. Nė sekundės nedels- 
damas jis persilenkė per kabinos kraštą ir išmetė maišelį su 
dažais. Jis nukrito vos per penkiolika pėdų nuo Hario ir pa- 
skleidė geltoną dėmę. 

Haris ėmė iš visų jėgų irtis jos link, o Maksas, padidinęs 
greitį, ėmė sparčiai kilti. Pakilęs į tūkstančio pėdų aukštį pa- 
matė gelbėtojų laivą, per mylią į šiaurę. 

Kai kurie įgulos nariai išsigandę, pamatę juodą lėktuvą 
su Liuftvafės kryžiais ir svastika ant uodegos, ėmė šūkaloti. 

„Maksas įjungė ryšį. 

— “Gyvoji Džeine", klausykite manęs. Jis — per mylią į 
pietus nuo jūsų. Išmečiau maišelį su dažais, taigi ieškokite 
geltonos dėmės. Aš suksiu virš jo ratus, kol surasite jį, ir pa- 
sistenkite surasti kuo greičiau, nes ištaškysiu jus vandenyje. 

— Gerai, niekše, nežinau, kokį žaidimą žaidi, bet mes 
plaukiame ten, — atsiliepė Zekas, ir Maksas išjungė ryšį. Ze- 

kas buvo taip įsigilinęs į paieškas, kad ne 1š karto suvokė, ar 
tikrai tas Liuftvafės pilotas kalbėjo angliškai. 


Dieve, kaip šalta. Haris leidosi į tarpubangius ir šokinė- 
jo 1t kamštis ant bangų; parašiuto krepšys su Tarkvinu buvo 
greta. 

— Negerai, drauguži, visai negerai, — tarė jis prisitrauk- 
damas krepšį arčiau savęs. 

Staiga pasigirdo riaumojančio variklio garsas, ir Haris pa- 


kėlė galvą. 

Maksas nusileido, pamojavo sparnais, apsuko ratą ir vėl 
priskrido. 

— Prakeiktas kvaily, — sušnabždėjo Haris, — skrisk, 


dink iš čia, kol dar turi pakankamai syvų. 

Geltona dėmė, ištaršyta bangų, išsiplėtė, ir Haris plūdu- 
riavo beveik jos vidury. Kai banga Harį išmetė aukštai į vir- 
šų, kairėje jis pamatė gelbėjimo laivą. Paskui jis nusileido, o 
kai vėl pakilo, “Gyvoji Džeinė“ jau buvo šalia. 

Dieve, koks nuovargis. Haris pabandė priplaukti, bet ne- 
beturėjo tiek jėgų. Du įgulos nariai, prisirišę gelbėjimo vir- 


vėmis, įšoko į vandenį ir jomis pagavo Harį. Kažkas išmetė 


kopėtėles, kažkieno rankos įtraukė jį per bortą vidun. Netru- 
kus Haris jau klūpojo galinėje kabinoje vemdamas sūrų van- 
denį. | | 

Molė tupėjo šalia. 

— Tavo veidas nekaip atrodo. Reikia nunešti tave į apačią. 

Iš radijo sugergždė balsas. 

— E, ar radote jį? 


— Taip, tavo dėka, — atsakė Zekas. — Kad ir kas tu 
būtum. 

Haris kilstelėjo drebančią ranką. 

— Duok man mikrofoną, — jis pagriebė jį. — Maksai, 


tai aš. | 

— Myliu tave, Hari. 

— Ir aš tave myliu. Prisimink, ką sakiau. Pasakyk mutei, 
kad būtų atsargesnė. 

ME109 apsisuko, pakilo į pilką dangų ir nurūko. 

Vienas iš vyrukų pastatė Harį ant kojų, ir Molė apkabino 
jį per pečius. 

— Kas čia, velniai rautų, buvo? — piktai paklausė Ze- 

kas. — Ką jis čia vaidino? Jis kalbėjo kaip amerikietis, — jis 
susiraukė. — Prakeikimas, jo balsas buvo toks pat kaip jūsų. 

— Taip ir turėjo būti, — pasakė Haris. — Tai buvo mano 
brolis Maksas, mano brolis dvynys. 


Haris gulėjo dvaro palatoje. Molė suleido jam mortfijaus 
ir ramiai apžiūrėjo jo skruostą. 

— Ar labai išdraskytas? 

— Gali būti ir blogiau. 

— Ligoninė? 

— Pasitikėk nors kiek manimi. Aš tikrai gera chirurgė. 
Na, vis dėlto tai įprastas dalykas. Dabar sėdėk ramiai, kol su- 
siūsiu. Turėtų pakakti dešimties dygsnių. Turėsi labai įdomų 
randą, Hari. Merginoms tai patiks. 

— Eik sau, — burbtelėjo jis. 

— Nė neketinu. Dabar užsičiaupk ir nejudėk. 

Po kurio laiko prasivėrė durys, ir pro plyšį dirstelėjo 
Munro. 

— Galiu įeiti? 

— Žiūrėk ir mokykis, — tarė Haris. — Grantas ir pulki- 
ninkas, žinoma, sugrįžo laimingai? 

— Sugrįžo ir, pasipildę degalų, išskrido į Londoną. Dže- 
kas išskrido su jais. Pulkininką buvo apėmusi ekstazė. Sakė, 
kad tu — didvyrių didvyris ir kad ketina paprašyti de Golio 
padaryti tave Garbės legiono kavalieriumi. 

— O ne, — sudejavo Haris. 

— Pasiruošk. Aš ką tik kalbėjausi su Tedžiu Vestu ir smul- 
kiai papasakojau apie šią operaciją. Jis pasakė, jog rekomenduo- 
ja tave nedelsiant apdovanoti Kryžiumi už kovos nuopelnus. 

— Dar blogiau. 

— Jis didžiuojasi tavimi, Hari. Tu tam tikra prasmę esi jo 
protežė. Be to, Tedis tavo draugas, — Munro nuėjo prie durų. — 
Ir aš taip pat. Mes tave palaikome. Pasimatysime vėliau. 

— Matai? — tarė Molė, darydama paskutinį dygsnį, —-o 
tu visuomet elgiesi taip, tarsi būtum vienišas. Tai netiesa. Šian- 
dien tu turėjai Maksą, Zeką, Munro ir Aviacijos pajėgų vice- 
maršalą Vestą. 

— Ir tave. 

-— Tai jau savaime aišku. Ir aplinkui besisukiojančią varg- 
šelę, kurios akyse — ne tos rūšies žvaigždės. 

Nespėjus jam atsakyti, atsidarė durys ir įėjo Žiuli Legran. 

— Kaip gyvuoja stebuklingasis berniukas? 

— Truputis morfijaus, dešimt dygsnių, ir jis — kaip nau- 
jai gimęs. Tuoj galės nusileisti pavalgyti. 

— Turiu vieną problemą, — Haris atsikėlė. — Aš neatsi- 
vežiau kitos uniformos. O ta, kurią vilkėjau, tikriausiai jau 
niekam tikusi. 

— Pažiūrėkime, ką turime sandėlyje, — tarė Žiuli. — Mes 
ten laikome įvairiausių dalykų. 

Haris ir Molė nusekė iš paskos. Jie nuėjo koridoriumi, ir 


pačiam gale Žiuli atidarė duris. Patalpa priminė Aladino olą 


— rankiniai ir automatiniai ginklai, išdėlioti ant milžiniško 
stalo, įvairiausi apdarai, angliškos ir vokiškos uniformos bei 
civiliai drabužiai, skirti ir vyrams, ir moterims. 

— Šie visi prancūziški, — pasakė Žiuli. — Mes perren- 
giame agentus prieš išsiųsdami juos į Prancūziją. Pažiūrėki- 
me, ką turime pilotams. Liuftvafės oberstleitenantas. Nelabai 
tinka. Na štai, KOL uniforma, ir atrodo, kaip tik tavo dydžio. 
Deja, tik aviacijos leitenanto. 

— Paprasčiausiai duok jam patogų megztinį ir kokias kel- 
nes, — įsikišo Molė. — Po padorių vėlyvų pusryčių ir poros 
taurių vyno įkišiu jį atgal į lovą. 

Žiuli gūžtelėjo. 

— Rinkis, Hari. Čia yra visko, ko gali norėti. Apatinių, 
marškinių, batų ir kojinių. 

— Pasimatysime bibliotekoje, — Molė išėjo kartu su Žiuli. 

Jos nusileido į virtuvę, kur Žiuli ėmė ruošti pusryčius. 

— Ar galiu padėti? — paklausė Molė. 

— Ne, nereikia, — Žiuli apžiūrėjo viščiuką orkaitėje. — 
Jis ne tau, brangioji, — tarė ji neatsisukdama. 

— Jis nė vienai, — atšovė Molė. 

— Tai kam ta našta? Jis gyvenimui nebepriklauso. 

— Vyksta karas, Žiuli. Imi tai, ką gali. 

— Tai tavo pasirinkimas, brangioji. 

— Ne visai taip. Matai, aš neturiu pasirinkimo. 

Improvizuotų pusryčių metu Munro elgėsi neįprastai bi- 
čiuliškai, kaip koks globėjiškas dėdė. 

— O kaip tavo tėvas? — pasiteiravo jis Molės, tada pasi- 
suko į Harį. — Majoras Sobelis dirba Aiko štabe; atsakingas 
už Laivyno ir Oro pajėgų koordinavimą. | 

— Kaip puiku, — atsakė Haris. — Ar seniai jis ten? 

— Mėnuo laiko, — atsakė Molė. 

— Argi jis nedirbo Karo departamente? 

— Tiesa. 

— Ką gi, jis, matyt, labai nusimano apie Laivyno ir Oro 
pajėgų koordinavimą. 

Molė supyko. 

— Mano tėvui — penkiasdešimt metų; jis jau “atsikan- 
do" kovinių skraidymų. Taip jau yra, kad jis darė tą patį, ką ir 
tavo tėvas, tik jis skraidino naikintuvus prancūzams 1916-ai- 
siais. Lafajeto eskadrilė. Man atrodo, kad jam tada buvo dvi- 
dešimt vieneri. 

— Taigi aš ne taip supratau. 

— Tu daug ką ne taip supranti, Hari, — Molė pakilo ir 
išėjo. 

— Šį kartą tikrai susimovei, — mestelėjo Žiuli nurink- 
dama lėkštes. 

— A, velniop viską. Bjauriai jaučiuosi, — atsakė Haris. — 
Einu į lovą, — ir taip pat išėjo. 

Vėliau, užsitraukęs užuolaidas, jis gulėjo lovoje atsirė- 
męs į pagalves ir rūkė. Tarkštelėjo durys, ir po minutėlės ša- 
lia jo į lovą įslydo Molė. 

— Grantas parskraidins “Lizanderį" vėlai po pietų. 

— Gerai, — jis apsikabino ją. 

— O kas toliau, Hari? 

— Tik Dievas žino, — atsakė jis glausdamas ją artyn be- 
garsėje tamsoje. 

VIENUOLIKTAS SKYRIUS 


Po dviejų dienų, vėl apsistojęs pas Munro Londone, Ha- 
ris važiavo į Gajaus ligoninę susitikti su Mole. Jis pranešė 
savo vardą administratorei ir atsisėdo ant suolelio. Aplinkui 
zujo žmonės, dauguma vietų buvo užimta, tačiau po kelių mi- 
nučių prie jo priėjo seselė. 

— Prašom čia, aviacijos vade. 

Jis nusekė paskui ją koridoriumi į Chirurginį skyrių. Mo- 
lė, vilkinti baltu chalatu, sėdėjo ant suolelio. 

— Štai ir tu. Pažiūrėkim. Pasakyk profesoriui Džozefui, 
kad aš pasiruošusi, — paliepė ji seselei. 

— Ar man skaudės? — paklausė Haris. 

— Žinoma, todėl geriausia tai atlikti nieko nelaukiant, — 
ir ji vieninteliu staigiu judesiu nuplėšė nuo veido tvarstį. — 
Nelabai suskaudo, ar ne? 

— Kurgi ne. 

Atsidarė durys, ir įėjo žilabarzdis malonios išvaizdos vy- 
ras, dėvįs baltą chirurgo chalatą. 

— Taigi, Mole, ką mes čia turime? 

— Aviacijos vadas Kelso buvo lengvai sužeistas oro mū- 
šyje, — atsakė ji. — Nukrito į jūrą, todėl žaizdą buvo galima 
pakankamai gerai išvalyti. 

— Nagi, pažiūrėkim, — jis apžiūrėjo Hario veidą ir link- 
telėjo. — Labai dailiai, Mole. Galėtum 1mtis siuvinėjimo. Vis 
dėlto jums, aviacijos vade, neabejotinai liks randas. 

— Aš išgyvensiu, jei Molė išgyvens. 

— Ak šitaip? Puiku, — Džozefas apkabino Molę per pe- 
čius. — Bet dar kuriam laikui palikite ją mums, gerai? Vyksta 
karas, nepamiršote? 

Jis išėjo, o Molė tarė: 

— Daugiau nebintuosiu. Ypač po to, kai gavai to sūraus 
vandens. Žaizda jau gyja, todėl palikime ją atvirą, — ji pasi- 
čiupo skardinę. — Truputis antiseptinio purškalo, ir tau vis- 
kas bus gerai. 

Kai ji baigė, Haris paklausė: 

— O kas dabar? Ar turi laiko papietauti? 

— Tiesą sakant, aš laisva, bet man paskambino dėdė. Jis 
pageidauja, kad tu grįžtum namo. Aviacijos vicemaršalas nori 
pasikalbėti su tavimi. 

— Gerai. Gal mudu galėsime papietauti vėliau. 

— Pažiūrėsime. Aš tuoj sugrįšiu, — tarė Molė ir išėjo. 


Į Munro namus juos įleido Džekas Kartetis. Jis pabučia- 
vo Molę į skruostą ir paspaudė Hariui ranką. 

— Nuostabu matyti tave sveiką ir gyvą. 

— Ir aš manau, kad tai nuostabu, — tarė Haris. 

Iš svetainės atsklido juokas, ir Karteris nusivedė Harį su 
Mole ten. Joje sėdėjo Munro, Vestas ir kažkoks amerikiečių 
generolas majoras, kurio uniformą ženklino piloto sparnai. Di- 
džiausia staigmena buvo generolas Eizenhaueris, sėdintis prie 
lango. | 

— Kas čia, konspiracinis susirinkimas? — paklausė Ha- 
ris Molės. 

— Nieko panašaus, — atsakė Munro. — Molė nė nenu- 
tuokė, kad čia gali būti vyriausiasis vadas. 

— Atleisk, Hari, — sumurmėjo ji ir, priėjusi prie genero- 
lo majoro, pabučiavo jį. — Sveikas, tėti. 

Eizenhaueris atsistojo ir ištiesė ranką. 

— Aviacijos vade, jūs — nepaprastas žmogus. Nemanau, 
kad pažinotumėt Molės tėvą, Tomą Sobelį. 

Sobelis buvo vidutinio ūgio, juodais ūsais ir plaukais, tarp 
kurių nebuvo matyti nė vieno žilo plaukelio. Veidas, kaip ir 
daugelio aukšto rango karininkų, rodė, kad jis nepripažįsta 
jokių kliūčių. Rankos paspaudimas irgi buvo tvirtas. 

— Man garbė susipažinti su tavimi, sūnau. 

— Puiku, dabar, kai atidavėme duoklę mandagumui, 1m- 
kimės reikalų, — tarė Eizenhaueris. — Daviau tau savaitę. 

— Juk sakiau jums, kaip jaučiuosi, generole. 

— Paklausykit, — įsiterpė Sobelis. — Per pirmąjį pasau- 
linį karą buvau Lafajeto eskadrilės pilotas, ir, kai įsikišo mū- 
sų Žmonės, aš nenorėjau jos palikti, tačiau teko, nes manęs 
reikėjo mūsiškiams. Taip turi pasielgti 1r tu. Puikiai pasitar- 
navai KOL, bet dabar laikas užsivilkti savo šalies uniformą. 

Stojo tyla. 

— Galėčiau duoti tiesioginį įsakymą, — prabilo Eizen- 
haueris. 0 

Vestas ėmė taisyti padėtį: 

— Mes susitarėme, kad amerikiečių pilotai pereis į Oro 
pajėgas, apsivilks amerikietiškas uniformas ir gaus atitinka- 
mą laipsnį, tačiau tie, kurie atlieka KOL misijas, liks Laivyne 
iki tol, kol jos bus baigtos. Mano nuomone, aviacijos vadas 
dar turi nebaigtų darbų. 

Eizenhaueris aštriai žvilgtelėjo į jį. 

— Gerai, sakyk blogiausia. 

— Aviacijos vadas Kelso ką tik pradėjo labai svarbią mi- 
siją Specialiosios paskirties eskadrilėje. 

— Ir kiek tų misijų bus? — piktai pasiteiravo Sobelis. 

— Tiesą sakant, viena, bet kadangi vieną misiją sudaro 
šešiasdešimt reisų, tai jam liko penkiasdešimt devyni, — jis 
atsisuko į Aiką. — Zinoma, į tą skaičių įeina jūsų, sere, skrai- 
dinimas. 

Eizenhaueris ilgai stebeilijosi į Vestą, tada prapliupo juok- 
tis. Net Sobelis šyptelėjo. 

— Gudri lapė, — tarė Aikas, — Ir jūs, brigados vade. 
Gerai, jūs laimėjote, bet noriu, kad Kelso dar šiandien apsi- 
vilktų amerikiečių uniformą, — jis pasisuko į Harį. — Tai įsa- 
kymas, pulkininke. 

Munro nusišypsojo. 

— Tiesą sakant, tuo jau pasirūpinta, generole. Aviacijos 
vicemaršalas Vestas ir aš vakar pasikalbėjome su aviacijos va- 
do siuvėju. Jis sutiko paskubinti darbus. 

Eizenhaueris nusišaipė. 

— Judu tikrai padarote viską, ko imatės, ar ne? 

— Na, mes norime, kad jis gerai atrodytų. Kaip genero- 
las žino, trečią valandą jis turi būti Cannaught viešbutyje ir 
priimti Garbės legiono apdovanojimą iš generolo de Golio. 

— O Dieve, — sudejavo Haris. 

— O rytoj vienuoliktą valandą Bakingemo rūmuose — 
atsiimti antrąjį apdovanojimą už kovos nuopelnus. 

Eizenhaueris vėl šyptelėjo ir tarė Hariui: 

— Na ką, tavimi lyg ir pasirūpinta. 

— Jei turi laiko, nueik pas siuvėją kartu su Hariu ir pa- 
žiūrėk, ar viskas gerai, — paprašė Munro Molės. — Mes no- 
rime, kad jis gerai atrodytų de Golio akyse. Jis tam skiria daug 
dėmesio. 

— Eikit visi po velnių, — atrėžė Haris ir išėjo. Molė i1š- 
skubėjo iš paskos. 


(“2 - 


155 


Jack Higgins 


156 


Senasis siuvėjas ponas Kroslis ir jo padėjėjas Džordžas 
padėjo prieš juos uniformas. 

— Deja, visa tai pasiūta iš mūsų atsargų, aviacijos vade, 
— Kroslis nusijuokė. — Labai atsiprašau, pulkininke leite- 
nante. . 

— Viskas gerai, — nuramino jį Haris. 

— Kad ir kaip ten būtų, štai dvi uniformos su tunika, ta- 
čiau žinodamas, kad jūs labiau vertinate kovinius drabužius, 
parūpinau dvi panašias uniformas, tokias, kokias labai mėgs- 
ta amerikiečių pilotai. Ir dar mes pritaikėme kaspinus jūsų me- 
daliams, tiesiog prismeigėme juos smeigtukais. 

Haris apžiūrėjo. 

— Jūs šiek tiek pasiskubinote: matau, kad jau prismeigė- 
te kaspiną Garbės legiono ordinui ir antrajam medaliui. 

— Koks skirtumas, sere, tik sutaupysime laiko. 

— Eik pasimatuoti, — paragino Molė. — Pažiūrėsim, kaip 
tu atrodai, — ir Haris nuėjo su Džordžu. 

Jis grįžo apsimovęs gelsvomis kelnėmis ir apsivilkęs ru- 
dą kovinio tipo uniformą su tunika, anot Kroslio, mėgstamą 
daugelio JAV oro pajėgų pilotų. Sidabriniai piloto sparnai buvo 
pritvirtinti virš medalių, o dešinėje krūtinės pusėje puikavosi 
KOL sparnai. 

— Labai gražu, — tarė Kroslis. — Kepurę su snapeliu ar 
beretę, pulkininke? 

— Tikriausiai paimsiu abi. 

Haris užsidėjo beretę ant šiaudų spalvos plaukų ir niūriai 
pasižiūrėjo į savo atvaizdą veidrodyje. 

— Tai — ne aš. 

— Nesąmonė, tu atrodai gražiai, — tarė Molė. — Nepa- 
prastai Žavus. 

— Tik dar vienas dalykas, pulkininke. Čia turi būti kaž- 
kokie kaspinai, susiję su amerikiečių kampanija, kuriuos da- 
bar, kai esate su savo tautiečiais, turite nešioti. Aš sužinosiu, 
kokie. 

Molė žvilgtelėjo į laikroduką. | 

— Mes jau turime eiti. Generolas de Golis laukia. Nu- 
siųskite viską į Hastono gatvę, pone Krosli. 

— Būtinai, daktare. Džordžai, duris. 

Jie išėjo į blyškią šviesą, ir Molė įsikibo Hariui į parankę. 

— Kaip pasakytų anglai, tu atrodai pritrenkiamai, taigi 
pralinksmėk, — ir Molė sustabdė taksi. 


Generolas de Golis paliko 103-iąjį Kono viešbučio kam- 
barį 1943-iaisiais, tačiau aukšto rango pareigūnai galėjo vi- 
suomet juo naudotis. 

— Aš palauksiu, — tarė Molė, kai jie priėjo prie admi- 
nistracijos stalo. 

— Kurgi ne. Vyriausiasis vadas liepė tau prižiūrėti mane, 
taigi daryk kaip liepta, — Haris linktelėjo patarnautojui. — Pul- 
kininkas Kelso ir daktarė Sobel pas generolą de Golį. Mūsų 
laukia. 

— Taip, žinau, pulkininke, — patarnautojas pakėlė ragelį. 

Haris ir Molė laukė. 

— Man čia patinka, — tarė mergina. — Anksčiau šį vieš- 
butį vadino “Koburgu" — kažkas bendra su karalienės Vikto- 
rijos princu Albertu, bet vėliau, Didžiojo karo pabaigoje, ka- 
ralius Jurgis panaikino visus karališkosios šeimos vokiškus 
vardus, taigi viešbučio pavadinimas pasikeitė. 

— Kiekvieną dieną sužinai ką nors nauja. 

Prie jų priėjo jaunas prancūzų kapitonas. 

— Pulkininke Kelso? — jis neryžtingai pažvelgė į Molę. — 
Jaunoji dama kartu su jumis? 

— Taip, generolo Eizenhauerio įsakymu. Tai daktarė 
Sobel. | 

— Ą, suprantu, — kapitonas kuo žavingiausiai nusišyp- 
sojo Molei. — Prašom sekti paskui mane, — jiems lipant laip- 
tais jis pridūrė: — Pulkininkas Žoberas laukia senajame ge- 
nerolo kambaryje. Jis nori padėkoti jums asmeniškai. 

Jie priėjo prie 103-iojo numerio; kapitonas atidarė duris 
ir įėjo pirmas. Generolas de Golis sėdėjo prie kavos staliuko 
netoli lango, o ant stalo gulėjo Maroko odos dėžutė. Pulki- 
ninkas Žoberas, dabar jau vilkįs uniformą, stovėjo netoliese. 
Pamatęs juos, jis skubiai priėjo ir apsikabino Harį. 

— Kaip matau, jau pulkininkas leitenantas. Jūs nepapras- 
tas Žmogus. Jūsų didvyriškumą prisiminsiu visą gyvenimą, nes 
jūs išgelbėjote man gyvybę. 

— Norėčiau pristatyti daktarę Sobel. Ji čia vyriausiojo 
vado pašymu. 

— Pulkininkas neseniai buvo sužeistas, todėl pamanėme, 
kad būtų geriau, jei jį kas nors lydėtų, — pridūrė Molė. 

— Daktarės tėvas, generolas majoras Sobelis, dirba Ei- 
zenhauerio štabe, — tarė Haris Zoberui. 
— Nuostabu, — Zoberas atsisuko į de Golį, kuris degėsi 


„cigaretę ir, rodės, buvo visiškai abejingas viskam, kas čia vyks- 


ta. — Jums leidus, generole? 

Generolas de Golis linktelėjo, ir, atidaręs dėžutę, Žobe- 
ras išėmė Garbės legiono kavalieriaus ženklus. Jis prisegė juos 
Hariui prie krūtinės, pabučiavo į abu skruostus, atsitraukė ir 
atidavė pagarbą. 

Tada pagaliau prabilo de Golis: 

— Respublika dėkoja jums, pulkininke, bet dabar prašy- 
čiau mums atleisti. Mes turime daug darbo. 

Haris atsainiai kilstelėjo ranką, pasisuko į Molę ir link- 
telėjo. Kapitonas atidarė duris, jiedu išėjo, nuėjo iki laiptų ir 
prapliupo kvatotis. 

— “Respublika dėkoja jums", — pašiepė Molė. — Tam 
Žmogui niekas nepatinka. Jis netgi nejaučia dėkingumo. Vins- 
tonui ir Eizenhaueriui jis kelia daug problemų. 

Haris bandė nusisegti medalį. 

— Tas prakeiktas daiktas užstrigo. 

— Leisk man. Jis labai dailus. Duok man dėžutę. 

Lipdama laiptais Žemyn ji įdėjo medalį į dėžutę, uždarė 
ją ir ištiesė Hariui. | | 

— Ne, pasilaikyk jį sau, — atsisakė jis, — kaip suvenyrą. 

— Nekvailiok. 

— Aš primygtinai prašau. Juk aš gausiu dar vieną. Vie- 
nuoliktą valandą Bakingemo rūmuose. Eisi su manim? Sve- 
čiai įleidžiami. 

— Hari, aš mielai, — Molė akivaizdžiai susijaudino ir 
paėmė jam už rankos. — Bet dabar turiu palikti tave, — tuo 
metu sustojo taksi, kad išleistų keleivį, ir ji pamojo vairuo- 
tojui. — Šįvakar aš budžiu Gajaus ligoninėje ir paprastai 
grįžtu vėlai. 

— Nesijaudink, mes susitiksime Rūmuose. Vienuoliktą 
valandą. Nepamiršk. | 

— Kaip galėčiau? — ji pakštelėjo jam į žandą, įsėdo į 
taksi ir nuvažiavo. 

Per daug tikėtasi. Ji padarė tris operacijas, dirbo iki vi- 


durnakčio ir, visiškai išsekusi, nuvirto ant lovos, skirtos ap- 
tarnaujančiam personalui. Aštuntą atsikėlė, nusiprausė po du- 

šu, papusryčiavo valgykloje ir jau ketino išeiti, kai komutato- 
riuje išgirdo savo pavardę. 

— Daktare Sobel, skubus atvejis Sužeistųjų skyriuje. 

Jaunas seržantas, kurį girtą partrenkė autobusas. Lūžęs 
šonkaulis perdūrė kairįjį plautį. 

— Trečioji operacinė. Paruoškite jį; aš netrukus ateisiu. 

Kareivį išgabeno, o Molė griebė artimiausio telefono apa- 
rato ragelį. Atsiliepė jos dėdė: 

— Munro. 

— Čia aš, ir labai skubu. Pilna sužeistųjų. Pasakyk Ha- 
riui, kad aš apgailestauju. 

— Pasakysiu, nesijaudink. 

Tą minutę į svetainę įėjo Haris, pasiruošęs ceremonijai. 


— Vaje, koks gražus, — tarė Munro. — Tačiau turiu blo- 
gų Žinių iš medicininio fronto. Ji negalės. 
— Tikrai? — Haris gūžtelėjo. — Taip man ir reikia, kad 


įsižiūrėjau į daktarę. Bet aš jau eisiu. Noriu pasivaikščioti. 

Jis susirado karinį Burberio apsiaustą, kurį Kroslis buvo 
pridėjęs prie uniformos, užsivilko jį ir išėjo. Nelijo, nors bu- 
vo panašu, kad netrukus prapliups. Haris užsirūkė ir aklai pa- 
traukė gatvėmis, jausdamasis vienišas. Jis prisiminė Maksą, 
oro mūšį virš jūros prie Kornvalio. Jo balsą. Atrodo, Zekas 
Eklandas pasakė, kad jo balsas buvo. toks pat. Bet taip ir turi 
būti. Dabar jau Maksas tikriausiai viską papasakojęs motinai. 
Jis turėjo tai padaryti. Haris pagalvojo apie Elzą. Jai patiktų 
šį rytą Rūmuose, nėra jokios abejonės. 

Jis pamojo taksi. 

— Bakingemo rūmai, — pasakė jis vairuotojui. 

Haris prisidegė cigaretę, ir vairuotojas pasiteiravo: 

— Gausite medalį ar ką nors tokio, šete? 

— Ne, nieko panašaus. 

— O turėtumėt, turėtumėt — turiu galvoje tai, kad jūs 
jankis. 

— Jūs visiškai teisus, — pasakė Haris ir atsilošė į sėdynę. 

Kai Haris išėjo pro Rūmų vartus, jau smarkiai lijo. Poli- 
cininkas atidavė jam pagarbą. Haris atsakė tuo pačiu ir dvejo- 
damas apsidairė po minią zujančių žmonių. Tada, kaip ir pra- 
eitą kartą, privažiavo štabo mašina, ir pro langą išlindo Mun- 
ro galva. 

— Nagi, pagrobkime tave. 

Haris įsirangė į automobilį ir uždarė dureles. 

— Gal man paramnezija? 

— Norėjau atvažiuoti anksčiau ir eiti su tavimi, bet bu- 
vau priverstas užtrukti Karo rūmuose. Nagi, parodyk jį. 

Haris ištraukė dėžutę ir atidarė ją. 

— Toks pat, kaip ir pirmasis. 

— Niekada nebūna tokių pačių, Hari. Ką sakė karalius? 

— Jis pasakė, kad tai jau tampa įpročiu, o tada karalienė 
Elžbieta pridūrė: “Matau, pakeitėte puses". 

— Ką gi, labai miela, — Munro patapšnojo seržantui vai- 
ruotojui per petį. — Surask padorią užeigą, Džekai, 1r mudu 
su aviacijos vadu, prakeikimas, pulkininku atšvęsime tai. Gai- 
la, kad negali prisijungti prie mūsų — tau reikia vairuoti. 

Haris ištraukė iš piniginės penkis svarus, persilenkė per 
sėdynę ir įkišo juos į seržanto kišenę. 

— Atsigriebsi vakare, Džekai. 

— Dieve padėk man, pulkininke, už tiek aš gersiu visą 
savaitę. 

— Ar Eizenhaueris žino, kaip mane išgelbėjo Maksas? 
Man įdomu, kiek iš viso Žmonių apie tai žino? — paklausė 
Haris. 

— Tik manieji, brangusis berniuk. Ir noriu, kad taip ir 
liktų. Apie tai neminima net oficialiame raporte. Tu nusilei- 
dai parašiutu į jūrą, ir gelbėtojai išgelbėjo tavo sprandą. Isto- 
rijos pabaiga. 

Džekas sustojo šalia “Grenadieriaus" užeigos, netoli Sent 
Džeimso aikštės. Užeiga buvo pakankamai jauki ir nelabai 
triukšminga. Munro pasuko prie baro. Šeimininkas atsiraitęs 
rankoves demonstravo gausiai tatuiruotas rankas. 

— Ką galėčiau pasiūlyti, vade? 

Munro nesikuklindamas išrėžė: 

— Štai šis pulkininkas ką tik perėjo iš KOL pas savus, o 
vos prieš keturiasdešimt minučių Jo didenybė prisegė jam ant- 
rąjį medalį už kovos nuopelnus. Žinau, šampano prašyti būtų 
beprasmiška, bet... 

— Jums — visuomet. Taip jau atsitiko, kad turiu butelį 
šaldytuve; buvau pažadėjęs jį Kensingtono aikštės grenadie- 
rių majorui. Jam teks palaukti. Aš pats tarnavau Laivyne, se- 
re, vyresnysis artileristas. Jūs, džentelmenai, prisėskite. 

Jie atsisėdo prie staliuko netoli lango, ir Munro pasiūlė 
Hariui cigaretę. 

— Na štai. Vis dėlto tau teko užsivilkti tą jankių uniformą. 


Erelių skrydis 


— Taigi. 

Atėjo šeimininkas, nešinas kibirėliu su ledais, buteliu ir 
dviem taurėmis. 

— “Moėt", džentelmenai, tikiuosi, tiks. 

— Ne, netiks, — atšovė Haris. — Nebent atsinešite tre- 
čią taurę ir prisijungsite prie mūsų. 

— Na, aš nežinau, pulkininke. 

— Būtume dėkingi, jei prisijungtumėt, — pasakė Mun- 
ro. — Taigi būkite gerutis ir leiskite man atkimšti butelį, kol 
jūs atsinešite sau taurę. 

Jis meistriškai atkimšo šampaną ir, kai šeimininkas su- 
grįžo, įpylė visiems po taurę. Munro sveikindamas kilstelėjo 
savąją. | 

— Už pulkininką Harį Kelso, už jus, vyresnysis artileris- 
te, ir gal galėčiau paminėti save? Už drąsius vyrus, kuriems 
pareiga svarbiau už viską. 

Seimininkas net iškaito iš pasitenkinimo. 

— Dėkoju jums, brigados vade. Dabar paliksiu jus vie- 


nus, — jis padvejojo. — Jei norėtumėt užkąsti, mano žmona 
kepa labai skanų mėsos ir bulvių apkepą. Daugelis ateina jo 
paragauti. 


— Nuostabu, — tarė Munro. Jis pažiūrėjo į Harį. — Val- 
gysi, Hari? 

— Žinoma. 

Šeimininkas dingo virtuvėje. Į užeigą įėjo keturi karei- 
viai, tačiau pamatę Munro su Hariu, skubiai pasišalino. 

Munro papildė šampano taures. 

— Po to, kai vakar išėjai, Aikas pasakė, kad tu jau pa- 
kankamai prisikariavai, ir kad nebesiųstume tavęs į kovinius 
skrydžius. Gali sau skraidyti kurjeriniais reisais-virš pietinių 
grafysčių, skraidinti jį “Lizanderiu", tačiau negali. būti nė kal- 
bos apie tokias išdaigas, kaip aną dieną. | 

— Ką norite tuo pasakyti, kad jau — viskas? Daugiau 
jokių specialiųjų užduočių? 

— Paklausykime jo. Gerasis Dieve, žmogau, negi negali 
pasėdėti ramiai? Pailsėk kurį laiką. 

Priėjo šeimininkas, nešinas padėklu su apkepu ir įrankiais. 

— Prašom, džentelmenai. 

Munro atsignybo gabalėlį ir paragavo. 

— Aš pritrenktas. Grįžtu į vaikystę. 

Haris irgi tuoj pat paragavo ir pritariamai linktelėjo. 

— Žinot, per ketverius su puse metų, praleistų čia, ska- 
niausiai pavalgydavau štai tokiose užeigose. Taigi man lieka 
tik kurjeriniai reisai? 

— Aš taip nesakiau, Hari. Tu geras, labai geras pilotas. 
Gali skraidyti bet kokiais, netgi dauguma Liuftvafės lėktuvų. 
Tu — labai ypatingas. 

— Tai jūs manęs neišmesite? 

Munro ištuštino butelį. 

— Brangusis berniuk, vyksta karas. 


Haris pilotuodamas savo “Uraganą" taip staigiai susitvar- 
kė su dviem ME109, kad Fermanvilio skrydžių kontrolės punk- 
tas nespėjo suvokti, kas vyksta. Be to, niekas nekontroliavo 
papildomo radijo ryšio kanalo, taigi Makso pokalbis su Ha- 
riu, o vėliau ir su Zeku Eklandu liko neįrašytas. Sugrįžęs Mak- 
sas papasakojo paprasčiausią istoriją. Neva jie puolę ieškoti 
“Uragano"", ir jo draugai suradę jį pirmieji. Paskui Maksas pa- 
stebėjęs, kaip jie krinta kartu su “Uraganu". Apie “Lizanderį" 
jis nė neužsiminė. Makso pasakojimu buvo besąlygiškai pati- 
kėta. Juk pagaliau kas drįstų suabejoti Juoduoju baronu? 

Grįžęs į Berlyną jis sužinojo, kad Elza išvykusi į dvarą, 
ir nuvažiavo ten. Kaip visada, ji nepaprastai apsidžiaugė ma- 
tydama sūnų ir negalėjo liautis tarškėjusi. 

— Ne, mute, patylėk. Turiu tau kai ką pasakyti. 

Kai jis baigė pasakoti, netekusi žado Elza tylėjo. 

— Dieve mano, Haris. Tai stebuklas. 

— Taip, jis liko sveikas ir gyvas, ir tai svarbiausia, bet jo 
žodžiai apie Himlerį... ką tu manai? 

— Iš kur jis gali žinoti? 

— Galiu tik spėti. Skrydžio metu jis dengė tokį lėktuvą, 
“Lizanderį", kuriuo paprastai išmetami ir paimami sąjungi- 
ninkų agentai Prancūzijoje. Taigi galima būtų manyti, kad jis 
priklauso Specialiosios paskirties eskadrilei, 0 ji, savaime su- 
prantama, susijusi su Žvalgyba. Tai geriausia, ką galiu sugal- 
voti. 

Pirmą kartą Elza 1š tikrųjų sunerimo. 

— Ką man daryti? 

— Būk atsargi, mute, labai atsargi. Matykis su Geringu, 
būk maloni kitiems, ir jei kokia nors proga tave užkalbintų 
fiureris, parodyk jam, kad esi apakinta jo didybės. Tai viskas, 
ką galiu patarti. 


Erelių skrydis 


Jos akyse pasirodė ašaros. 

— Atsiprašau, Maksai, labai atsiprašau. 

— Viskas gerai, mute, mes visi klystame. Viskas labai pa- 
prasta. Mes sukūrėme pabaisą, ir dabar ji grasina praryti mus. 


Po trijų dienų Bubis Hartmanas atskrido paties pilotuo- 
jamu “Gandru" į Vėvelsburgą. Jau buvo tamsu. Jis nusileido į 
Liuftvafės jėgainę, esančią dešimt mylių už miesto, kur jo lau- 
kė mersedeso vairuotojas. 

Hartmanas neturėjo nė menkiausio supratimo, kodėl Him- 
leris nori jį matyti. Reichsfiureris jau beveik savaitę tūnojo 
Vėvelsburge. Jis buvo įsikūręs pilyje, pertvarkytoje į SD cen- 
trą: ten buvo apvalus stalas ir dvylika kėdžių patikimiausiems 
padėjėjams — viskas pagal legendą apie karalių Artūrą ir Ap- 
skritojo stalo riterius, legendą, kuri buvo tiesiog apsėdusi Him- 
lerį. Ten taip pat buvo Rasių tyrimo centras. 

Kai mersedesas privažiavo prie pilies, buvo matyti bokš- 
tai ir dantyta siena; pro neuždengtus langus visur plieskė švie- 
sos. Tiltą žymėjo degantys deglai. Visa aplinka priminė isto- 
rinį filmą. Bubis negalėjo to pakęsti. 

Budintis seržantas, pasitikęs jį hole, paėmė paltą ir Val- 
terio pistoletą. 

— Reichsfiureris svetainėje, pietiniame fligelyje, pulki- 
ninke. Jus palydėti? 

Bubis papurtė galvą ir ėmė lipti laiptais. Aplinkui plevė- 
savo nacių vėliavos, o ant lubų buvo netgi svastikos. Jis per- 
ėjo tamsiu koridoriumi, priėjo svetainės duris, kurį laiką pa- 
dvejojo, tada pasibeldė ir įėjo. 

Prieš save Hartmanas pamatė židinį, dar daugiau vėliavų 
ir Himlerį, sėdintį už stalo. Šis pakėlė akis. 

— Pagaliau prisistatei? 

— Berlyne rūkas ir lietus, reichsfiureri. Kuo galiu būti 
naudingas? 

— Peržiūrėjau paštą, kurį atsiuntei vakar. Labiausiai ma- 
ne sudomino tos Dikson iš Londono pranešimas. Kalbu apie 
brigados vadą Munro ir jo bazę Kold Harbore. 

— Taip, reichsfiureri. 

— Ta informacija apie barono fon Halderio brolį, nuko- 
vusį du mūsų lėktuvus, kai jis vykdė kažkokią slaptą misiją 
Munro pavedimu, tada jo šuolis į jūrą, kur jį stebuklingai iš- 
traukė gelbėtojų laivas, yra puikiausia melodrama. 

— Sutinku, — tarė Bubis, nes nesugalvojo, ką dar galėtų 
pasakyti. į 

— O dabar Kelso tampa JAV oro pajėgų pulkininku lei- 
tenantu ir dažnai skraidina Eizenhauerį. Gana keista, ar ne? 

— Na taip, — išlemeno Bubis. 

— Bet aš aptikau dar keistesnį dalyką, kurį jūs, pulkinin- 
ke, pražiopsojote. Trečiasis lėktuvas, tas, kuris išliko? Ar jums 
nebūtų įdomu sužinoti, kas jį pilotavo? 

Bubiui pasidarė šalta, labai šalta. Jis sunkiai nurijo seilę 
baimindamasis, kad jo nerimas pagrįstas. 

— Reichsfiureri? 

— Tai buvo baronas fon Halderis — nuostabus atsitikti- 
numas, bet juk gyvenimas pilnas atsitiktinumų. 

Bubis pasistengė susitvardyti. 

— Ką norėtumėt, kad padaryčiau, reichsfiureri? 

— Nieko ypatinga, pulkininke, nieko ypatinga, tik ati- 
džiau stebėkite gerąją baronienę. Jos diena ateis. Tačiau no- 
riu aptarti dar kai ką. Pamenat, fiureris užsiminė apie galimą 
pasikėsinimo į Eizenhauerį planą. Ir aš klausiau jūsų, ar turi- 
te Anglijoje žmogų, kuris galėtų tai padaryti. 

— O aš pasiūliau airius. 

— Beprasmiška, — tarė Himleris. — Visiškai beprasmiš- 
ka. Ar nebūtų galima kokiu nors būdu įkišti ten mūsų Žmogų? 
Apmokytą specialistą? 

— Nemanau, reichsfiureri, tik ne per šį karo etapą. Turiu 
Anglijoje keletą Žmonių, kaip antai Fernandą Rodrigesą ar 
Sarą Dikson, tir jie dirba gerai, tačiau nepriklauso bendram 
tinklui. Numesti agentą parašiutu būtų labai pavojinga. 

— O jei jis patektų ten kitu keliu? Iš Portugalijos, kaip 
neutralios šalies, į Angliją plaukia laivai ir skraido keleiviniai 
lėktuvai. Galbūt mums pavyktų infiltruoti agentą tokiu būdu. 
Aš turiu labai vertingų ryšių Lisabonoje. Nunesas da Silva, už- 
sienio reikalų ministras, jau ištisus metus priklauso nuo mano 
kišenės. Jis padėjo man per tą nepavykusį bandymą pagrobti 
Vindzoro hercogą 1940-ais1ais. Jis jau susišlavė iš mūsų nema- 
žai pinigų. Eitų į bet kokį kompromisą. Be to, jis turi pražūtin- 
gą polinkį į berniukus. Nuotraukos nepaprastai šlykščios. 

— Nepavyks, reichsfiureri, — tarė Bubis. 

— Tikrai? Ką gi, sugalvok ką nors, pulkininke. Aš neno- 
riu liūdinti fiurerio. Dabar gali grįžti į Berlyną. Aš atvyksiu 
savaitgalį. 

Bubio antrą kartą raginti nereikėjo. 


Erelių skrydis 


Hario gyvenimas tarsi nusistovėjo. Jis skraidė kurjeriniais 
reisais, dažnai skraidino iš Kroidono į Sautviką Eizenhauerį. 
Taip pat dažnai skrisdavo su Munro ir Džeku į Kold Harborą; 
kartais kartu vykdavo ir Molė. Atmosfera kaito; visi ruošėsi 
Lemiamajai dienai — invazijai į Europą. Munro siuntė vis dau- 
giau agentų. 

Jei būdavo geras oras ir jei atvykdavo Molė, jiedu su Ha- 
riu vaikštinėdavo paplūdimiu, valgydavo “Pakaruoklyje" ir 
kvailiodavo su Zeku Eklandu bei kitais įgulos vyrukais. 

— Tarsi karas nebeegzistuotų, — tarė Molė Hariui vieną 
dieną, kai jiedu sėdėjo ant akmens paplūdimy. 

— Ne, vis dar egzistuoja, — paprieštaravo Haris. — Ne- 
apgaudinėk savęs, — jis įsižiūrėjo į jūrą, kur horizonte su- 
dundėjo griausmas. — Na, štai ir patrankos. 

— Tu velnias, — pyktelėjo ji, nustūmė Harį nuo akmens 
ir nubėgo. Haris atsistojo ir nuėjo iš paskos. 

Zinoma, ilgai taip tęstis negalėjo, ir vieną dieną, nulei- 
dęs Kroidone į Londoną grįžtančius agentus, Haris rado žinu- 
tę, kurioje buvo prašoma prisistatyti į SOK štabą Beikerio gat- 
vėje. Štabo mašina jau laukė jo. 

Štabe Harį pasitiko jaunas kapitonas. Haris užlipo laip- 
tais ir pamatė Džeką Karterį, einantį jo pasitikti. 

— Jis — Žemėlapių kabinete, Hari. 

— Didelis sujudimas, ar dar kas nors? 

— Kas nors. Tegu jis pats tau pasako. 

Munro tyrinėjo didžiulį Lamanšo žemėlapį ir kažką ma- 
tavo liniuote. 

— Kas čia vyksta? — paklausė Haris. 

— Morlė, dvidešimt mylių nuo Prancūzijos pakrantės 
Kold Harboro link. Grantas ištyrė kursą. Sakė, keturiasdešimt 
penkios minutės “Lizanderiu", galbūt valanda. Sutinki? 

Haris metė žvilgsnį į žemėlapį. 

— Neprieštarauju, nors viskas pareis nuo oro. 

— Šiąnakt turiu numesti ten labai svarbų agentą. Tik nu- 
skristi ir sugrįžti, paimti nieko nereikės. Tai nepaprastai svar- 
bu. Jis prancūzas, vardu Zako, visos apskrities Pasipriešini- 
mo fronto vadas. Jam būtina ten patekti. 

— Tai kokia problema? | 

— Ten skraidė Grantas; jis viską žinojo. O dabar tas kvai- 
ša nuvirto nuo motociklo ir susilaužė kairiąją ranką. 

— Taigi norite, kad skrisčiau aš. 

— Hari, kai reikalas toks skubus, reikia panašaus į tave. 

— Be meilikavimų. Kada turiu išskristi? 

— Tarkim, po dviejų valandų. Mudu su Džeku skrisime 
kartu. Žako irgi. 

— Dar turiu laiko nuvažiuoti į butą, nusiprausti ir persi- 
rengti. 

— Tegu tave nuveža štabo mašina. 

— Ką gi, tada iki pasimatymo, — Haris išėjo. 

Jis nusiprausė po dušu, susirado švarius apatinius rūbus 
ir marškinius ir, vos tik baigė persirengti, įėjo Molė. 

— Nuostabu, tu grįžai. 

— Ir vėl išskrendu. Ar žinojai, kad Grantas susilaužė 
ranką? 

— Ne. 

— Jis turėjo nuskraidinti vieną Žmogų į kitą pusę. Munro 
paprašė, kad skrisčiau aš. 

— Hari? — ji sunerimusi sugriebė jam už rankos. 

— Tik nuskristi, išmesti ir sugrįžti — paimti nieko ne- 
reikia. Grįšiu nespėjus tau nė apsidairyti. Ei, pasitikėk mani- 
mi, — jis pabučiavo ją į lūpas. — Turiu eiti. Netrukus pasi- 
matysime. , 

Jis pasiėmė Tarkviną, savo kuprinę ir išėjo. Molė liko sto- 
vėti įsistebeilijusi į duris, jausdama neaiškią baimę. 


Bubis Hartmanas sėdėjo prie stalo ir gurkšnojo brendį, o 
Trudė stovėjo atsirėmusi į lovą. 

— Nesąmonė, Trude, visiškas pamišimas kalbėti apie Žu- 
diko atgabenimą į Angliją per Lisaboną ar kaip kitaip. 

— Na, geriau nerodykit tikrųjų savo jausmų, — pasakė 
Trudė. — Elkitės taip, tarsi pritartumėt, sakykit, kad galvoja- 
te apie kiekvieną galimybę. Tiesiog palaikykite jį, kol jis ne- 
sugalvos ko nors nauja. 

— Gerai jau, būsiu geras berniukas, — jis įsipylė dar 
brendžio. — Bet žudikas Anglijoje? Ko jie tikisi iš manęs? 

— Nesijaudinkit, po kurio laiko jie pamirš šią mintį. Pa- 
darysiu kavos. Kai tiek išgėrėte brendžio, jums jos tikrai pri- 
reiks, — ir ji nuėjo į savo kabinetą. 

Tačiau jie abu klydo, nes čia pat, už kampo, jau kaupėsi 
seka įvykių, kurių pasėkmės galėjo būti lemiamos visiems. 


Erelių skrydis 


DVYLIKTAS SKYRIUS 


Žako buvo visiškai ne toks, kokį Haris įsivaizdavo. Tai 
buvo nedidukas, apsirengęs tvido kostiumu, lietpalčiu ir už- 
sidėjęs minkštą fetrinę skrybėlę žmogelis. Jis dėvėjo akinu- 
kus apskritais stiklais ir labiau priminė mokytoją nei ką nors 
kitą. Kroidone jie kalbėjosi prancūziškai. 

— Brigados vadas Munro paaiškino man, koks išskirti- 
nis jūsų statusas, pulkininke. Toji jūsų istorija su broliu yra 
tarsi iš kokio romano, jei galiu taip pasakyti. 

“ — Atrodo, Oskaras Vaildas yra pasakęs, kad gyvenimas 
nuostabiausiais momentais primena blogą romaną, — atsakė 
Haris. 

— Įdomu, tačiau tokie žodžiai kaip geras ar blogas be- 
veik nieko nereiškia manajame gyvenime, — Žako prisidegė 
cigaretę. — Ką sako Kold Harboro orų prognozė? 

— Žada puikų orą. Ar esate ten buvęs? 

— O taip. Mudu su brigados vadu bendraujame jau se- 
niai, o Žiuli Legran ir jos vyras buvo mano bendražygiai pir- 
mosiomis pasipriešinimo dienomis Paryžiuje. 

Tuo momentu privažiavo štabo mašina ir iš jos išlipo 
Munro 1r Džekas Karteris. 

— Jūs jau čia, — tarė Munro. — Atsiprašome, kad pavė- 
lavome. Jei tu nieko prieš, Hari, tai skriskime nedelsiant. 

— Žinoma, vade. Aš pasiruošęs. 

Munro su Žako nuėjo pirmi, o Haris ir Karteris nusekė iš 
paskos. 

— Turiu žinutę nuo Molės, — tarė majoras. — Ji norėjo 
išlydėti tave, bet, kaip paprastai, sukliudė darbas ligoninėje. 
Žinai, kaip būna. 

— Ji per daug jaudinasi, — pasakė Haris. — Rytoj vaka- 
re nusivesiu ją į “River Rumą". Geras maistas, orkestras gro- 
ja gerą muziką — ko daugiau trūksta? 

— Molei turbūt trūksta, — atsakė Karteris. 

— Taip, moterys — visada man paslaptis. Ką gi, judėkime. 

Dėl oro prognozės Haris neklydo. Visą kelią juos lydėjo 

reti debesys ir mėnulis — puikios sąlygos žemai skristi. Bib- 
liotekoje jie vėl apgulė žemėlapį, ir Haris apibrėžė apie Mor- 
lė raudoną apskritimą. 

— Penkios mylios už kaimo, viržynuose. Jūs, be abejo, 
žinote tą vietą. k 

— Kaip savo penkis pirštus, — atsakė Zako. 

— Gerai. Įprastiniai žemės ženklai. Nuskrendame, jūs iš- 
šokate, ir aš iškart pakylu. 

— Nesijaudinkite, pulkininke. Esu daręs tai jau šešis kar- 
tus, — pasakė jam Zako. 

— Tada viskas, — Haris žvilgtelėjo į laikrodį ir atsisuko 
į Munro. — Dvidešimt minučių, vade? 

— Čia tau spręsti, — atšovė Munro, pasiėmė kepurę ir 
pasuko durų link. 


“Lizanderio" pilotus buvo galima skirstyti į tuos, kurie 
mėgsta skristi kelių tūkstančių pėdų aukštyje, ir į tuos, kurie 
mieliau skrenda beveik jūros lygyje, kad nepatektų į priešų 
radarų zoną, nors pastarieji dažnai tapdavo laivų taikiniu. Ta- 
čiau šiuo atveju, kai reikėjo nugabenti tokį svarbų asmenį kaip 
Žako, pasirinkimo nebuvo. Nors kelionė buvo trumpa, tačiau 
labai pavojinga. 

Skrydis 1š Kornvalio į Prancūziją tokiu puikiu oru be- 
veik nekėlė jokių problemų. Haris, skrendantis keturių pen- 
kių šimtų pėdų aukštyje, buvo Žemiau nei priešų radarai galė- 
jo užfiksuoti. Viskas vyko sklandžiai; Tarkvinas, kaip papras- 
tai, tūnojo savo krepšyje, bet staiga atsitiko kai kas netikėta. 

Šalia kairiojo borto išdygo dvi Olandijos karališkojo lai- 
vyno torpedos, priklausančios Falmuto laivyno bazei. Jos tuč- 
tuojau atvėrė ugnį, ir kulkosvaidžio kulkos vos nenumušė “Li- 
zanderio“ uodegos, o keletas jų iškapojo kairįjį sparną. 

Haris skubiai pakilo į debesį, pasiekė tūkstančio pėdų 
aukštį ir paspruko nuo jų. 

Jis atsisuko į Zako ir šūktelėjo: 

— Kaip jūs? 

— Viskas gerai. 

— Atsiprašau dėl šito. Tie niekšai nežino, kieno jie pusė- 
je. Truputį kliuvo, bet niekis. Maždaug po penkiolikos minu- 
čių būsime vietoje. 


Fermanvilio skrydžių kontrolės punktas užfiksavo Hario 
lėktuvą, kai jis pakilo į didesnį aukštį, ir dispečeris paskelbė 

nakties aliarmą. Makso tą naktį nebuvo; jis mėgavosi trijų die- 
nų atostogomis Sen Malo, kai trys ME109 pakilo į naktinį dan- 
gų ieškoti jo brolio. 


Nusileidimo zona Morlė viržynuose buvo aiškiai pažy- 
mėta, ir Haris sėkmingai nusileido, nuriedėjo iki galo ir apsu- 
ko lėktuvą pavėjui. Zako patapšnojo jam per petį ir iššoko 
pasitikti jo link bėgančių Žmonių. Haris užvedė variklį, nu- 
riaumojo viržynais ir ėmė kilti, bet aštuonių šimtų pėdų aukš- 
tyje jo jau tykojo nelaimė. 

Du ME109 vienas paskui kitą nusileido žemiau ir ėmė 
šaudyti viržyną, kur vis dar buvo matyti šviesų žymės. Naktis 
prisipildė šūvių triukšmo. Haris ėmė kilti, tačiau jį prisivijo 
trečiasis ME, ir “Lizanderio" sparnus išdraskė pabūklų ugnis. 
Lėktuvo nosis nusviro žemyn, ir jis ėmė kristi. Tolimajame 
viržynų gale augo medžiai. Haris patraukė vairalazdę bandy- 
damas pakilti, tačiau ratai užkabino medžių viršūnes, ir lėk- 
tuvas pranyko už jų. Netrukus naktį nušvietė liepsnos. 

Zako ir penki jį pasitikę vyrai puolė bėgti gaisro link. Jie 
pribėgo mišką ir ėmė brautis pro medžius, tačiau staiga lieps- 
nų šviesoje pamatė du šarvuočius. Vienas iš Žako vyrų, vieti- 
nis ūkininkas Ziulis, sugriebė Zako už rankos. 

— SS. Tankai atvažiavo tik vakar. Jie turėjo ilsėtis. Da- 
bar nieko nebegalime padaryti. Gal jie ir niekšai, tačiau savo 
darbą išmano. B 

— Gerai, — tarė Zako. — Bet pažiūrėkime, kas atsitiks. 

Jie nušliaužė į miško pakraštį ir ėmė stebėti. 


Haris šiaip ne taip atidarė duris, pasigriebė Tarkviną ir 
nušliaužė. Jo švarkas jau degė. Pabandęs atsistoti jis suklupo 
— kairysis kulkšniukas nebeišlaikė svorio. Haris šliaužė to- 
liau tempdamasis paskui save krepšį, bet skausmas buvo toks 
stiprus, kad jis atleido sugniaužtą ranką. Tada priartėjo vie- 
nas šarvuotis, iš jo iššoko keletas kareivių ir nuplėšė degantį 
švarką. Ė | 

Visa tai Zako stebėjo iš miško. Esesininkai nusinešė Ha- 
rį į tanką, įkišo vidun ir netrukus nuvažiavo. Iš lėktuvo jau 
nieko nebebuvo likę, ir ugnis pamažu liovėsi. Žako vyrai iš- 
lindo iš miško ir priėjo apžiūrėti vietą. 

Žako prisidegė cigaretę ir tarė Žiuliui: 

— Kaip gaila. Jis iš tikrųjų buvo pats geriausias, Garbės 
legiono kavalierius ir visa kita. 

Vienas iš vyrų sugrįžo su krepšiu. 

— Radau jį netoli lėktuvo. 

— Kas čia? 

— Net nežinau. Meškinas piloto drabužiais. 

— Tikrai? — nusistebėjo Zako. — Bet gal ir taip — po 
šios nakties aš patikėčiau bet kuo. Paimk jį ir eime į malūną. 
Man reikia susisiekti su Kornvaliu. 


Senojo malūno palėpė buvo gana patogi. Aplinkui mėtėsi 
grūdų maišai, o slaptos durys, įtaisytos medinėje sienoje, ve- 
dė į galinį kambarį, kur jau antrus metus rinkdavosi Morlė 
pasipriešinimo taryba. Prie viryklės stovėjo jauna moteris ir 
maišė kavą. 

— Mari, palik kavą ramybėje ir sujunk mane su Kold Har- 
boru, — tarė Zako. 

— Negalėsiu su jais susisiekti dar pusvalandį, — atsakė 
ji. — Mes turime nustatytą grafiką. Tuo tarpu jums nepakenktų 
išgerti kavos su konjaku. 

— Tu kaip visuomet teisi, — jis paėmė puoduką. — Kur 
jie galėtų nuvežti pulkininką Kelso? 

— Į Morlė pilį, čia pat už kaimo. Grafas ir jo šeima pa- 
savo štabą. 

— Negi nėra jokių galimybių? 

— Nebent norite nusižudyti. 

Jis linktelėjo ir atsisėdo. Nešinas krepšiu įėjo Žiulis. Jis 
padėjo jį ant stalo, atsegė ir ištraukė Tarkviną. 

— Čia viduje yra etiketė. Ant jos parašyta: Tarkvino 
krepšys. 

— Tai tikriausiai koks nors talismanas, — pasakė Žako. 

— Sakyčiau, labai kvailas talismanas, — nusistebėjo Žiu- 
lis. — Meška su sparnais. 

— O ne, — Mari paėmė Tarkviną. — Akivaizdu, kad jis 
ypatingas, — ji atsisuko į Žako. — Ar galiu jį pasiimti? Mano 
penkiametei dukrai jis tikrai patiks. 

— Kodėl ne? — Žako žvilgtelėjo į laikrodį. — Bet dabar 
sujunk mane su Kold Harboru. 


Munro išėjo iš Ryšių kambario, įsėdo į džipą ir nuvažiavo 
į "Pakaruoklį"'. Kai jis įėjo į užeigą, ten buvo visa įgula: Dže- 
kas su Zeku Eklandu prie židinio gėrė alų, Ziuli buvo už baro. 

Munro tylėdamas sustojo. Jam nereikėjo kalbėti — vei- 
das pasakė viską. Vos tik jie pamatė jį, iškart liovėsi kalbėję. 
Tik Ziuli paklausė garsiai: 

— Kas atsitiko, vade? 

Vėliau, sėdėdamas prie židinio su Džeku ir Zeku, Munro 
tarė: ' 

— Bent jau Zako nuvyko saugiai. Taip, žinau, skamba 
beširdiškai, bet toks jau šis žaidimas. Žako svarbiausia. Su- 
tinki, Džekai? 

— Tikriausiai, vade, bet, atvirai kalbant, man dabar svar- 
biau, kas praneš apie tai Molei? 

Munro giliai įkvėpė. 

— Na, Džekai, tu jai toks artimas... 

— O jūs, vade, esate jos dėdė. 

— Gerai, supratau. Palikite tai man, — Munro atsistojo 
ir išėjo. 


Molė gėrė kavą Gajaus ligoninės gydytojų poilsio kam- 
baryje. Jaunas chirurgas kapitonas Holis, gydantis armijos li- 
gonius, sėdėjo kampe ir skaitė laikraštį. Į duris kažkas pasi- 
beldė. Jis atsistojo ir atidarė. Už jų stovėjo generolas majoras 
Tomas Sobelis. 

— Ar mano dukra čia? 

Holis, kuris jau kartą buvo sutikęs generolą majorą, iš- 
kart pasitempė. 

— Taip, ji čia, generole. 

Molė šypsodamasi atsisuko. 

— Tėti, ką čia veiki? — ir staiga jos šypsena išblėso. 

— Gal galėtumėt minutėlei palikti mus vienus, kapitone? 

— Zinoma, sere. 

Holis išėjo. Kai durys užsidarė, Molė tarė: 

— Sakyk blogiausia. Nemėgink dailinti. 

Po kelių minučių, traukdama cigaretę, ji išsikankinusi pra- 
tarė: | 

— Tai jis dar gali būti gyvas? 

— Tas pasipriešinimo vadas Zako sako, kad taip. Kai ese- 
sininkai jį pačiupo, degė jo švarkas, bet jie įsimetė jį į tanką 
ir nusivežė. Pati katastrofa buvo labai baisi. 

— Tačiau jis išgyveno, — ji pasilenkė ir užgesino cigaretę. 

— Mole, jis tikriausiai patyrė rimtų sužalojimų, jei ne 
blogiau. 

— Galbūt, bet jis gyvas. 

— Kaip tu gali būti tokia tikra? 

— Nes aš žinočiau, tėti, — Molė keistai šaltai nusišypso- 
jo. — Jei Haris Kelso būtų negyvas, aš tai Žinočiau. Štai taip. 

Atsidarė durys, ir Holis kyštelėjo galvą. 

— Labai atsiprašau, bet tas vyrukas, kuriam amputavote 
koją... Jis vėl neteko sąmonės. 

— Tučtuojau ateinu, — ji atsistojo ir pakštelėjo tėvui į 
žandą. — Turiu dirbti, tėti, ir ačiū Dievui už tai. Dėdė Duga- 
lis žino, kur aš esu. Jis man naujienas praneš. Turiu eiti. 

Tomas Sobelis kurį laiką dar pastovėjo, tada sunkia šir- 
dimi nusekė paskui ją. 


Morlė pilyje Kelso — gyvas — gulėjo siauroje lovoje 
kambaryje, kurį SS šarvuočių dalinys buvo pavertęs operaci- 
ne. Jis tysojo atsirėmęs į pagalves ir rūkė. Neįtikėtina — jo- 
kių nudegimų, tik mėlynės, subraižytas veidas ir sužeistas kai- 
rysis kulkšniukas, tiesa, velniškai skaudantis. Prie durų SS 
sargybinis, vilkįs juodą tankistų uniformą, rankoje laikė šmai- 


serį. Esesininko veidas buvo abejingas; jis netgi nežiūrėjo į 


Harį, o spoksojo priešais save. 

Atidaręs duris įėjo jaunas SS hauptšturmfiureris Šrėde- 
ris, dalinio gydytojas. Jis atsinešė rentgeno nuotrauką. 

— Kaip ir maniau, pulkininke, kulkšniukas bjauriai lū- 
žęs, tačiau lūžis švarus. Jau kalbėjausi su vadovaujančiu ka- 
rininku, majoru Muleriu. Jis važiuoja čionai. 

— Dėkoju, kapitone, — tarė Haris. — Jūs labai stengiatės. 

— Mes didžiuojamės mūsų medicinos įranga, pulkinin- 
ke. Kilnojamasis rentgeno aparatas, chirurgijos prietaisai. Mū- 
sų Žmonės turi gauti visa, kas geriausia. Juk mes — SS. 

— Jūs puikiai kalbate angliškai. 

— Prieš karą metus laiko dirbau Sautamptono bendrojo- 
je ligoninėje. 

Tą minutę vėl atsivėrė durys, ir įėjo šturmbanfiureris. Jo 
juoda uniforma buvo nusagstyta apdovanojimais. Šrėderis 
kaukštelėjo kulnais. 

— Majore Muleri. 

— Kokia čia istorija? — vokiškai paklausė Muleris. 

— Sis karininkas yra JAV oro pajėgų pulkininkas leite- 
nantas Kelso. Jis pasakė man savo vardą, laipsnį 17 numerį. 
Jam lūžęs kulkšniukas. 

— Taip, bet kaip jis čia pakliuvo? 

— Skraidino “Lizanderiu" — anglų lėktuvu — slaptą 
agentą. Fermanvilio bazės ME 109 pašovė jį. 

— Besileidžiantį ar kylantį? 

— Mūsų patruliai pamatė jį leidžiantis, o ME pašovė, kai 
jis jau kilo. 

— Vadinasi, jis jau buvo kažką išlaipinęs. Ar jie ėmėsi 
kokių nors priemonių? 

— Manau, kad jiems rūpėjo katastrofa, majore. 

— Jūs manote? — Muleris papurtė galvą. — Dieve pa- 
dėk man. Bet kuriuo atveju, turėsite man vertėjauti. 

Tikriausiai Hariui būtų buvę protingiau patylėti, bet jam 
taip skaudėjo kulkšniuką, kad neiškentęs jis prabilo vokiškai. 

— Nebūtina, majore, geriau pasirūpinkite, kad man kuo 
greičiau suleistų morfijaus injekciją, kad kaip nors aprimtų 
kulkšniuko skausmas. 

Abu SS karininkai apstulbo. 

— Sveikinu jus taip puikiai kalbantį mūsų kalba, pulki- 
ninke, — ištarė Muleris. 

— Dėkoju, bet kaip mano kulkšniukas? Aš padariau vis- 
ką pagal Ženevos konvenciją: pasakiau vardą, laipsnį ir seri- 
jO0s numerį. 

Muleris susiraukė, tada nuėjo pažiūrėti į Hario tuniką, 
kabančią ant kėdės. Jis apžiūrėjo medalius, KOL sparnus. 

— Vaje, pulkininke, jūsų labai įdomi karinė patirtis, — 
jis išsitraukė sidabrinį portsigarą, pasiūlė Hariui cigaretę ir 
pridegė. — Kapitonas Srėderis nedelsiant pasirūpins jumis. 
Mes juk visi kareiviai. O aš pasikalbėsiu su Jumis vėliau. 

Jis linktelėjo Šrėderiui, ir jiedu išėjo už durų. 

— Lūžis rimtas, bet galiu jį sutvarkyti, — tarė Šrėderis. — 
Nedidelė operacija, prancūziškas gipsas, ir viskas bus tvarkoje. 

— Darykite viską, ką reikės, — tarė Muleris. 

— Dar vienas dalykas, sere, — sulaikė jį Šrėderis. — Mes 
dar nepranešėme nei Liuftvafės štabui Sen Malo, nei Ferman- 
vilio bazei, kad jis liko gyvas. 

— Ir nepranešime, — majoras džiūgavo. — Pulkininko 
medaliai ypatingi, ir, beje, ar pastebėjai KOL sparnus ant de- 
šinios10S pusės? Tai reiškia, kad jis buvo Karališkojo oro lai- 
vyno savanoris ir tik vėliau perėjo pas amerikiečius. Šis žmo- 
gus — didelė žuvis, Šrėderi, labai didelė. 

— Bet, majore, — sumikčiojo Šrėderis. — Taisyklės rei- 
kalauja, kad mes praneštume Liuftvafei. 

— Velniop Liuftvafę, — atšovė Muleris. — Aš tučtuojau 
išsiųsiu žinią SD štabui Berlyne. Aš pakilsiu į viršūnės, — jis 
patapšnojo Šrėderiui per nugarą. — O iš tavęs tikiuosi, kad 
padarysi, ką geriausiai sugebi, — Muleris nuskubėjo. 


Kaip ir dauguma žmonių, būnančių Princo Albrechto gat- 
vėje, Bubis Hartmanas net nesivargino eiti namo, nes KOL 
“Lankasteriai" reguliariai bombardavo miestą. Kabineto kam- 
pe jis pasistatė sudedamąją lovą ir taip leisdavo naktis. Iki 
trijų ryto, kai prasidėdavo KOL antskrydžiai, jis gerai išsi- 
miegodavo. Pasibaigus pragariškam pusvalandžiui, jis atsikel- 
davo, nueidavo į tualetą, apsišlakstydavo šaltu vandeniu vei- 
dą, tada susirasdavo stale brendžio butelį ir gerokai gurkšte- 
lėdavo. Tą rytą jis, kaip paprastai, ėmė nagrinėti dokumen- 
tus, bet netrukus galvą kyštelėjo Trudė, laikanti ploną popie- 
rėlį. Ji irgi miegodavo savo kabinete. 

— Kaip tu? — pasiteiravo Bubis. 

— Gerai, bet nežinau, kaip ši Žinia paveiks jus. Tai pra- 
nešimas iš majoro, vadovaujančio šarvuočių daliniui Morlė, 
Bretanėje. Jį gavome prieš dvidešimt minučių. 

— Kuo jis toks ypatingas? 

— Praeitą savaitę sakėte, kad viskas, kas liečia pulkinin- 
ką leitenantą Harį Kelso, yra labai svarbu, — ji ištiesė ploną 
juostelę. — Perskaitykite. 

Po kurio laiko, kai jis rūkydamas mąstė apie tai, ką suži- 
nojo, ji paklausė: 

— Ar įspėsite baroną? 

Bubis papurtė galvą. . 

— Negaliu sau to leisti, Trude. Sis pranešimas skirtas tie- 
siai reichsfiureriui. Ar jis nakvojo čia? 

— Tikriausiai. 

Bubis pasigriebė parkerį ir lapą popieriaus. 

— Pakviesk man pasiuntinį. 

Ji pasisuko eiti. 

— Kelso dabar karo belaisvis, ar ne? Tai juk faktas? 

— Nebūk kvaila, Trude, jis nėra eilinis karo belaisvis, ir 
tu tai žinai. Dabar pakviesk pasiuntinį. 

Kai ji išėjo, Bubis parašė trumpą laiškelį Himleriui, įdė- 
JO jį į voką kartu su pranešimu ir užantspaudavo. 

Buvo jau devinta valanda ryto, kai Hartmaną pasikvietė 
reichsfiureris. Himleris stovėjo ir žiūrėjo pro langą. Jis pra- 
kalbo neatsigręžęs. 

— Dar viena siaubinga bombų naktis, pulkininke, o tas 
riebus kvailys Geringas prisiekinėjo, kad jei nors viena bom- 
ba nukris ant Berlyno, galėsime vadinti jį Mejeriu. 

— Tikrai taip, reichsfiureri. 

— Štai taip Liuftvafė padeda mums laimėti karą. Ji net 


negali apginti Berlyno, — jis atsisuko. — Taigi likome tik. 


mes, kurie padėsime fiureriui įvykdyti jo šlovingąją misiją, 
— Himleris nuėjo prie stalo ir paėmė juostelę. — Ir tai, pul- 
kininke, suteikia mums galimybę. 

Bubis visiškai sutriko. 

— Reichsfiureri? 

Himleris atsisėdo. 

— Dievas kartais pažiūri pro debesis, pulkininke, ir šįryt 
jis kaip tik tai padarė. Aš už jus suradau jums reikalingą žudiką. 

Bubis visai neteko amo. 

— Bijau, kad aš nelabai suprantu, reichsfiureri. 

— Viskas gana paprasta. Mūsų rankose — sužeistas JAV 
oro pajėgų pulkininkas leitenantas Kelso. Pasak jūsų praneši- 
mų, jis vykdo specialiąsias užduotis ir dažnai skraidina Ei- 
zenhauerį. 

— Tas tiesa. 

— Taigi mes leisime jam pasprukti ir sugrįžti į Angliją, 
kur, pasitaikius pirmai galimybei, jis pašalins Eizenhauerį. 

Kurį laiką Bubiui atrodė, kad jis kraustosi iš proto. 

— Bet, reichsfiureri, kodėl jis turėtų? Be to, jam lūžęs 
kulkšniukas. 

— Tačiau jo brolis sveikas, — Himleris šyptelėjo, išvy- 
dęs apstulbusio Bubio veidą. — Jų neįmanoma atskirti, bent 
jau man taip sakė. Mums paprasčiausiai reikia sukeisti uni- 
formas. Mes suorganizuosime jam galimybę saugiai pabėgti 
iš Morlė pilies, tada pavogti “Gandrą" ar kokį kitą lėktuvą iš 
jėgainės už miesto. Ten yra vienas, aš patikrinau. Taigi, jis 
sugrįš į Kold Harborą pas brigados vadą Munro. Net jei jam 
nereikės skraidinti Eizenhauerio, gerasis generolas neabejo- 
tinai norės jį pamatyti. 

Bubis Hartmanas bandė susivokti. 

— Bet reichsfiureri, kad baronas fon Halderis pakeistų 
savo brolį, jis turi viską apie jį žinoti. Vadinasi, reikės kaip 
nors įkalbėti pulkininką Kelso padėti įgyvendinti planą. Be 
to, baronas irgi turės sutikti. 

— O, jis sutiks, jie abu sutiks, ypač po to, kai areštuosi- 

me jų Motiną — tą jūs padarysite dar šį rytą. Labai diskretiš- 
kai, žinoma. Aš jau kalbėjausi su majoru Muleriu iš Morlė 
pilies ir pranešiau jam, kad nuo šiol jis yra pavaldus tiesio- 
giai man. Pilis bus tinkamai izoliuota ir pritaikyta mūsų tiks- 
lams. 

— Bet reichsfiureri, vis dėlto kaip galima įtikinti baroną 
ir jo brolį bendradarbiauti? 

Tada Himleris smulkiai papasakojo visą planą. Kai jis bai- 
gė, Bubį ėmė pykinti. 

— Jūs atrodote nusiminęs, — pastebėjo Himleris. — Ma- 
niau, kad jūs mielai pasinaudosite galimybe pasitarnauti Rei- 
chui, pulkininke, nes jis jums dar ir kaip pasitarnavo, tiesą 
sakant, suteikė jums, kaip žydų palikuoniui, labai gerų gali- 
mybių, — Bubis pastiro iš siaubo, ir Himleris meiliai šyptelė- 
jo. — Negi manai, kad aš nežinojau? Ir toji žymė bjauroja 
visą jūsų šeimą. Atrodo, kad tavo tėvas vis dar gyvas, taip pat 
ir jo sesuo? Tavo žmona, kaip atsimenu, žuvo autokatastrofo- 
je, kai jai buvo dvidešimt dveji, taigi vaikų neturite, tačiau 
turite intymių ryšių su savo sekretore, ponia Trude Braun. 

Bubis giliai įkvėpė. 

— Ko reichsfiureris nori iš manęs? 

— Puiku. Visuomet žavėjausi jūsų pragmatizmu. Ką tik 
telefonu kalbėjausi su Nunesu da Silva, tuo Portugalijos už- 
sienio reikalų ministru. Žoelis Rodrigesas, jų žmogus čionykš- 
tėje ambasadoje, bus šiandien perkeltas į Lisaboną. Aplanky- 
kite jį šį rytą, parašykite pranešimą apie numatomą operaciją 
jo broliui ir tai Dikson Londone ir liepkite jiems laukti baro- 
no po keleto dienų. 

— Bet aš nesuprantu, kaip Žoelis Rodrigesas pateks į Lon- 
doną? 

— Tai paprasta. Nunesas da Silva paskirs jį kurjeriu. Šian- 
dien jis išskris į Lisaboną, o rytoj nuskris į Londoną su įpras- 
tiniu ambasados pašto krepšeliu. Štai ką daro kurjeriai, pulki- 
ninke. Taip mes turėsime Londone baroną, tą Dikson ir bro- 
lius Rodrigesus. Nežinau jokių priežasčių, kodėl tai galėtų ne- 
pasisekti, o jūs? 
ti. Jis kostelėjo. 

— Sutinku, reichsfiureri. 

— Nuostabu, pulkininke. Dabar, kai padariau visą darbą 
už jus, padarykit ir man malonę — imkitės veiklos. 

Pirmiausia Hartmanas paliepė Trudei susisiekti su Rod- 
rigesu ir įsakyti jam tučtuojau prisistatyti. Tada liepė jai atei- 
ti į jo kabinetą ir pasiruošti stenografuoti. Jis pats įsipylė dar 
brendžio. 

— Ar tau tikrai šito reikia? — paklausė Trudė. 

— Tik tai 1r palaiko mane. Suprasi, kai baigsiu diktuoti. 

Ir jis padiktavo laišką su instrukcijomis Fernandui Rod- 
rigesui ir Sarai Dikson nurodydamas visas Himlerio numaty- 
tas detales. 

Kai jis baigė, Trudė tarė: 

— Jis pamišęs. Tikrai pamišęs. Kodėl Kelso ir baronas 
turėtų sutikti tai daryti? 

Bubis jai paaiškino. Kurį laiką ji išbalusi sėdėjo, tada pa- 
šoko ir nubėgo į jo tualetą. Po kelių minučių ji, vis dar balta, 
sugrįžo. 

— Koks kiaulė. Ir tu visa tai padarysi? 

— Neturiu pasirinkimo. Mano šeimos nariai turi žydiško 
kraujo, Trude. Nemaniau, kad kas nors apie tai žino, bet jis 
žinojo. Mano tėvui gresia pavojus, taip pat ir senajai tetai. 
Netgi tau, kaip mano sekretorei. 

— O Dieve. 

— Taigi aš neturiu didelio pasirinkimo, ar ne? 

Ji sėdėjo ir stebeilijosi į jį. Staiga suskambo durų skam- 
butis. Trudė tylėdama pakilo, išėjo ir sugrįžo su Žoeliu Rod- 
rigesu. 

— Išspausdink laišką, — tarė Bubis. — Ir kuo skubiau. 

Trudė išėjo. Žoelis nerimastingai gniaužė rankose skry- 
bėlę. 

— Turiu gana keistų žinių, pulkininke, — tarė jis. 

— Žinau, — pasakė Bubis. — Tave kviečia į Lisaboną, ir 
aš turėčiau kuo skubiau įsodinti tave į lėktuvą. Tikriausiai apie 
tai tau pranešė Nunesas da Silva? 

— Iš kur jūs tai Žinote, pulkininke? 

— Aš viską žinau. Ar jis pasakė, ko nori iš tavęs? 

— Ne. 

— Tai pasakysiu aš. Tave perkelia į Kurjerinę tarnybą; 
nuo šiol gabensi į Londoną diplomatinį paštą. Lisabonoje pa- 
būsi tik keletą valandų. - 

Žoelis akivaizdžiai sunerimo. 

— Bet pulkininke, mes taip nesitarėme. 

— Manyk, kad susitarėme dabar. Žinoma, gali tai aptarti 
su reichsfiureriu arba da Silva, kai sugrįši į Lisaboną, bet aš 
nepatarčiau. Tu — mažas žmogutis, Rodrigesai, įsivėlęs į di- 
delius reikalus. Beje, kai pagalvoji — aš taip pat. Mes negali- 
me rinktis, jie pasirenka už mus, — grįžo su laišku Trudė. 
Bubis perskaitė jį ir įdėjo į voką nepasirašęs. Tada padavė voką 
Rodrigesui. — Tavo broliui. Po dviejų valandų būk oro uoste. 

— Taip, pulkininke. 

Žoelis išėjo; Bubis prisidegė cigaretę. 

— Sužinok, kur yra Maksas, tada užsakyk man lėktuvą — 
tarkim, po trijų valandų. Tiks ir “Gandras". Skrisiu pats. 

— Keleivių bus? 

— Be abejo, baronienė, — jis atsistojo, ir Trudė pasisu- 
ko išeiti. — Trude? — pašaukė jis. 

Ji atsisuko. 

— Taip? 

— Jei pasitaikytų proga dingti, pasinaudok ja. Tuo atve- 
ju, jei reikalai pakryptų į bloga. Supranti? 

— Puikiai, bet geriau palauksiu ir pažiūrėsiu, — keistai 
ramiu balsu atsakė ji ir išėjo. 


Susitvarkyti su Elza fon Halder buvo nepaprastai lengva. 
Bubis pasakė jai tiesą, kiek manė esant reikalinga, ir viskas 
vyko labai paprastai. Kai jis pasibeldė į baronienės numerio 
duris “Adlerio" viešbutyje, jas atidarė Roza Štein. Elza sėdė- 
jo prie židinio ir skaitė žurnalą. Ji ištiesė ranką, ir Bubis pa- 
bučiavo ją. 

— Koks netikėtumas, pulkininke. 

— Atnešu jums labai svarbių Žinių, baroniene. Gal ge- 
riau nuo jų ir pradėsiu. Jūsų sūnus, pulkininkas Kelso, vakar 
naktį buvo pašautas, kai vykdė misiją Bretanėje. Dabar jis — 
jūsų rankose. 

Ji ramiai pasiteiravo: 

— Ar jis sveikas? 

— Susilaužė kulkšniuką. Jis Morlė pilyje. Man įsakyta 
nuskristi ten ir apklausti jį. 

— Ar Maksas žino apie tai? 

— Ne, bet jam bus pranešta. Aš veikiu įgaliotas SD, o tai 
reiškia — reichsfiurerio, bet jis davė man leidimą pasiimti 
jus kartu, jei panorėtumėt. 

— Ar galiu pasiimti savo tarnaitę? 

— Žinoma. 

Ji atsistojo. 

— Kiek duosite man laiko, pulkininke? 

— Mano mašina paims jus po valandos, — jis užsidėjo 
kepurę ir atidavė pagarbą. — Prašau man atleisti. Turiu darbo. 


Kol Roza paskubomis krovė daiktus, Elza papasakojo jai 
apie savo pokalbį su Bubiu Hartmanu. 


— Bus keista, baroniene, — tarė Roza, — pamatyti abu 
jūsų sūnus kartu. 

— Jau seniai taip buvo, labai seniai, — Elza susidėjo sa- 
vo brangenybes į dėžutę ir padavė Rozai. — Įdėk tai į mano 


didžiąją rankinę. O, ir šitą. 

Ji ištraukė 1š stalčiaus Valterio pistoletą, išėmė apkabą, 
prityrusia ranka patikrino ginklą ir užtaisė. 

Roza įdėjo jį į rankinę. 

— Ar manote, kad jo gali prireikti, baroniene? 

— Kas žino? — Elza fon Halder romiai šyptelėjo. — Bet 
turiu būti pasirengusi viskam. 

TRYLIKTAS SKYRIUS 


Fermanvilio bazės karininkų valgykloje Maksas mėga- 
vosi gėrimu, kai įėjo Bubis Hartmanas. Maksas atsiprašė kitų 
karininkų ir priėjo pasisveikinti su juo. 

— Bubi, kokie vėjai čia tave atpūtė? — paklausė jis ir 
staiga paniuro. — Kokios nors problemos? Mano motina? 

— Eime į kampą, — pasakė Bubis. — Mums reikia pasi- 
kalbėti akis į akį. 

Kiti karininkai sužiuro į juos, bet, pamatę piktą Bubio 
žvilgsnį, nusisuko. 

— Kas yra? — paklausė Maksas. 

Prieš atsakydamas Bubis nuvarė į šoną padavėją. 

— Ar žinai Morlė pilį, apie keturiasdešimt mylių nuo čia? 

— Žinoma. Ten yra Liuftvafės jėgainė. Mes dažnai nau- 
dojamės ten esančia nusileidimo juosta. 

— Aš irgi ten nusileidau šią popietę. Atskridau iš Berly- 
no su tavo motina ir jos tarnaite. 

Maksas susirūpino. 

— Ar ji suimta? 

— Ne ta prasme, kaip manai. Perskaityk tai, Maksai, — 
jis ištraukė iš kišenės voką, išėmė laišką ir padavė Maksui. Laiš- 
kas buvo parašytas ant kokybiško popieriaus, o viršuje — juo- 
da reljefiška antraštė. 


SS REICHSFIURERIS BERLYNAS, 1944-ųjų BALANDIS 


Laiško įteikėjas veikia mano įsakymu nepaprastai svar- 
biu Reichui reikalu. Visi tarnautojai — civiliai ir kariniai — 
privalo padėti jam visais įmanomais būdais. 

Heinrichas Himleris 


Po tekstu buvo ir fiurerio parašas. 

Maksas grąžino Bubiui laišką. 

— Tavo įgaliojimai nepriekaištingi. Susiklosčius tokioms 
aplinkybėms, būtų ne pro šalį išgerti, — jis pamojo padavė- 

jui. — Konjako, didelius stiklus, — tada atsisuko į Bubį. — 
Dolfas Galandas atskris rytoj į Abevilį. Jis norėjo, kad ir aš 
atskrisčiau ten. 

— Žinau, jis jau informuotas, nes tu pašalintas iš Nai- 
kintuvų komandos. 

— Vadinasi, reikalai išties blogi, — priėjo padavėjas su 
konjaku. Maksas paėmė savąjį ir vienu mauku išgėrė. — Tai- 


gi Bubi, klok, ką turi. Girdėjau, kad SS šarvuočiai užėmė Mor- 


lė pilį? 

— Taip, ir dabar jie tiesiogiai pavaldūs man. Vietovę juo- 
sia plieno žiedas. 

— Nes mano motina ten? Eik jau, Bubi. 

— Ne, todėl, kad tavo brolis ten, — Bubis irgi užsivertė 
stiklą konjako. — Jei susirinktum savo daiktus, galėtume tuoj 
pat važiuoti. 

— Haris — Morlė pilyje? — Maksas pabalo it popierius. 
— Pasakok. 


— Pakeliui, Maksai. Prašau paskubėti, ir nepamiršk, kad. 


tai — visiškai slapta. 

Maksas nesivargino kviesti pasiuntinio ir susidėjo daik- 
tus pats. Jam bebaigiant, pro duris įėjo stoties adjutantas ma- 
joras Bergeris. 

— Hartmanas man mojuoja įsakymu, pasirašytu paties 
Himlerio, kuris kelia man šiurpą. Tave perkelia į SS komandą 
Morlė pilyje. 

— Pasirodo, taip. | 


— Bet kas gi ten vyksta? Man įsakyta pristatyti į Morlė. 


jėgainę ME109. — Tai Hartmano įsakymas. 

Maksas užsegė krepšį. 

— Ir ką tu ketini pasiųsti? 

— Maniau, gal jaunąjį Freiburgą. 

— Neblogas pasirinkimas. Jis nesugriuvęs vyrukas, — 
Maksas pasigriebė krepšius. — Turiu eiti. 

— Maksai, — tarė Bergeris, — mudu seni draugai. Ar tu 
patekai į bėdą? 

— Ne daugiau nei mes visi nuo tada, kai fiureris perėmė 
valdžią trisdešimt trečiaisiais, — šyptelėjo Maksas. — Sau- 
gok savo sprandą, — pridūrė jis 1r išėjo. 

Kieme laukė juodos spalvos citroenas. Bubis pats sėdėjo 
už vairo. Maksas atsisėdo šalia ir užsirūkė. 

— Tai kas atsitiko Hariui? — paklausė jis. 

— Jis atskraidino agentą iš Kold Harboro Kornvalyje. Ma- 
nau, prisimeni šį pavadinimą? 

— O turėčiau? 

— Maksai, prieš keletą savaičių tavo brolis buvo pašau- 
tas, kai “Uraganu" dengė “Lizanderį", gabenantį labai svarbų 
prancūzų karininką. Haris nukirto du ME109-uosius, 0 pats 
nukrito į jūrą. Būtent Himleris pasakė man, kad trečiuoju ME 
skridai tu.: Kas atsitiko, Maksai? 

— Gerai, Bubi, — nusijuokė Maksas. — Tu papasakok 
man, aš papasakosiu tau. 

— Sutarta. 

Kai Maksas baigė, Bubis tarė: 

— Nuostabu, ir aš tavęs nesmerkiu. Manau, kad būčiau 
pasielgęs taip pat. 

— Na, tai kokie Hario reikalai? 

— Atrodo, kad jis atskraidino vieną iš tų pasipriešinimo 
vadų; viskas buvo paruošta, vieta pažymėta ir taip toliau. Pa- 
keliui jį apšaudė sąjungininkų torpedos, ir Haris pakilo per 
aukštai. Jį užfiksavo radarai. Ar gali tuo patikėti? 

— Galiu patikėti bet kuo. | 

— Na, kad ir kaip ten buvo, jūsų berniukai jį apšaudė, ir 
lėktuvas nukrito. Jis spėjo iššokti prieš jam sprogstant. Labai 
keista, bet jį išgelbėjo netoliese patruliavę šarvuočiai. Tan- 
kistai spėjo nuplėšti nuo jo degančią striukę, bet Hariui lūžo 
kulkšniukas. 

— Bet šiaip — jis sveikas? 

— Taip. 

— Ar jis žino, kad aš atvažiuoju? Ar mano motina žino? 

— Dar ne. 

— Kiek žinau, prašei ME109-ojo. Jie paskyrė jaunąjį Frei- 
burgą. Kuriam tikslui? 

— Tik dėl atsargos — tuo atveju, jei pastebėtume kokį 
lėktuvą. Siomis dienomis tai visiškai įprasta. 

Maksas pridegė dvi cigaretes ir vieną padavė Bubiui: 

— Sakyk man tiesą. Reichsfiureris tikrai nesirūpintų nuo- 
stabiais šeimos susitikimais. Ko jis nori? 

— Vėliau, Maksai, vėliau. Dabar tik tiek galiu pasakyti, — 
1r Bubis sukaupė visą dėmesį į kelią. 


Morlė pilyje Elzą ir Rozą apgyvendino svečių kambary- 
je. Muleris elgėsi itin mandagiai. Kaip ir visiems kitiems, Him- 
lerio laiškas padarė jam didžiulį įspūdį. 


Erelių skrydis 


— Pulkininkas Hartmanas nuvažiavo į Fermanvilį paim- 


ti baroną fon Halderį, — pasakė Muleris. — Jis leido, kai bū- 


site pasiruošusi, pasimatyti su sūnumi. 

— A, tai jūs žinote apie tai, — tarė Elza. 

— Be abejo. Kaip SS karininkas, esu davęs šventą pa- 
klusnumo priesaiką. O šiuo atveju esu pavaldus tiesiogiai pa- 
čiam reichsfiureriui. 

— Daugiau galite nesakyti, — meiliai pasakė Elza. — 
Suprantama, tokiomis aplinkybėmis norėčiau kuo skubiau pa- 
simatyti su sūnumi. 

— Žinoma, baronine. 


Haris, ištiesęs sugipsuotą koją ant pagalvės, tysojo lovo- 
je ir vartė žurnalą, kuriame buvo smulkiai aprašyti tariami Vo- 
kietijos laimėjimai. Trakštelėjo rankena, ir į kambarį įėjo Mu- 
leris. 

— Pulkininke Kelso, atvyko jūsų motina. 

Elza įžengė vidun, ir Muleris pasišalino. Haris pakėlė gal- 
vą ir nusišypsojo. 

— Dieve, mute, tu visai nepasikeitei. Neįtikėtina, — jis 
numetė žurnalą, ištiesė rankas, ir Elza puolė jam į glėbį. 

— Tai tu nė nenutuoki, kas čia vyksta? — paklausė jis, 
kai motina po kurio laiko prisėdo šalia lovos. 

Ji papurtė galvą. 

— Pasakiau viską, ką Žinojau. Bubis Hartmanas, Himleris. 
Žinoma, Maksas man perdavė tavo įspėjimą, kai tu tada nukritai 
į jūrą, ir jis išgelbėjo tave. Iš kur tu gavai tą informaciją? 

— Aš skraidau specialiaisiais reisais Britanijos žvalgy- 
bos užsakymu. Žmonės, su kuriais dirbu, turi ryšių Berlyne. 

— Ak šitaip. Taigi tu dar nevedęs? 

— Mute, man dar tik dvidešimt šešeri. 

— Tavo tėvui buvo dvidešimt dveji, kai vedė mane. 

— Na, aš buvau gerokai užsiėmęs. 

Ji užsirūkė. 

— Vadinasi, nei aš, nei tu nežinome, kas čia vyksta. 

— Atrodo. | 

Ji linktelėjo. 

— Ar turi kokią merginą? Tikrą merginą? 

— Galbūt. Jos motina buvo anglė, žuvo Žaibo karo metu. 
Tėvas — amerikiečių generolas. 

— Skamba neblogai. 

— Ji keliais mėnesiais vyresnė už mane, puiki chirurgė. 

— Geriau nė nereikia. Aš džiaugiuosi. 

— Nesidžiauk, mute. Ji nusipelniusi geresnio. 

Nespėjus jai atsakyti, atsidaręs duris, įėjo Bubis. 

— Dar vienas svečias, pulkininke, — jis pasitraukė nuo 
durų, ir į kambarį įžengė Maksas. 


Vakartenė buvo pateikta didingame pilies valgomajame. 
Du pasiuntiniai atnešė Harį su kėde. Dar dalyvavo Muleris, 
Šrėderis ir du jauni leitenantai. Maistas buvo puikus: vėžlio 
sriuba, nuostabiai skaniai iškepta aviena, skanios salotos, ge- 
ras šampanas ir raudonasis vynas. 

— Turiu pasakyti, kad SS puikiai išmano savo darbą, ma- 
jore Muleri, — tarė Elza. 

— Jums, baroniene, — visa kas geriausia, — galantiškai 
atsakė jis ir kilstelėjo savo taurę. — Už visus narsius vyrus, 
už pulkininką Kelso ir baroną fon Halderį, ginklo brolius. 

Visi, išskyrus Elzą ir Harį, atsistojo ir išgėrė. 

— O dabar, majore, prašyčiau mums atleisti, — atsiprašė 
Bubis. 

— Žinoma, pulkininke. 

Kai Muleris ir kiti karininkai pakilo ir pasuko durų link, 
Šrėderis atsisuko ir tarė: 

— Aš susisiekiau su vietiniu gydytoju, pulkininke Kel- 
so. Jis rytoj atveš jums ramentus. 

— Jūs labai rūpestingas, — atsakė Haris. 

Kai karininkai pasišalino, Bubis atsistojo, paėmė vy- 
no butelį ir, eidamas aplinkui stalą, papildė likusiųjų salė- 
je taures. | 

— Na, Bubi, koks čia žaidimas? — neišlaikė Maksas. 

Bubis atsistojo prie židinio. 

— Visi mano, kad svarbiausia yra sužinoti, kur ketina iš- 
silaipinti sąjungininkai. Fiureris su tuo nesutinka. Jis mano, 
kad mes turėtume pasistengti ir padaryti ką nors tikrai vertin- 
ga, — jis patylėjo. — Pavyzdžiui, nužudyti generolą Eizen- 
hauerį. 

Visi apstulbo. 

— Betgi tai pamišimas, — prabilo Maksas. 

— Taip, bet, deja, Himleris jam pritaria. Turiu agentų 
Londone, ir jie puikiai dirba savo darbą. Per juos, pulkininke 
Kelso, aš sužinojau apie brigados vadą Munro, majorą Karte- 

rį, Kold Harborą ir SOK Beikerio gatvėje. Žinau, kad turite 
draugę, daktarę Sobel, kurios tėvas yra amerikiečių generolas 
iš Eizenhauerio štabo. Žinau, kad jūs dažnai skraidinate Ei- 
zenhauerį. Sakiau reichsfiureriui, kad neturėtume tenkinti fiu- 
rerio įgeidžio, kad Londone neturiu žmogaus, galinčio įgy- 
vendinti šį planą, kad per šį karo etapą nė vienas iš mūsų žmo- 
nių, kad ir koks gabus jis būtų, negalėtų prisiartinti prie Ei- 
zenhauerio, net jei mums pavyktų prijaukinti jį Anglijoje. 

— Taigi? — paragino jį Kelso. 

— Tačiau viskas pasikeitė, kai jūs patekote į mūsų ran- 
kas. Tai privertė reichsfiurerį sukurpti, jo nuomone, nepakar- 
tojamą planą, kuris išspręstų mūsų uždavinį. Mano nuomone, 
tai beprotybė. 

Jis vėl nutilo, bet Maksas nė neketino laukti. 

— Tesk, Bubi. 

— Planas maždaug toks. Pulkininkas Kelso pasprunka, 
pavagia “Gandrą"', stovintį nusileidimo juostoje, sugrįžta į 
Kold Harborą, kur jį pasitinka kaip didvyrį. Eizenhaueris, ži- 
noma, norės jį matyti. Jei ne, Kelso vis tiek neabejotinai kada 
nors turės skraidinti generolą, kaip darydavo anksčiau. Pasi- 
taikius tinkamai progai, Kelso nužudys jį. 

Stojo Mirtina tyla, tada Haris nusikvatojo. 

— Ir kaip aš tai turėčiau padaryti? Man tik rytoj atveš 
ramentus. 


— Jūs nesuprantate, — prabilo Bubis. — Tą padarysite 
ne jūs, o Maksas. 
— O Dieve, — sudejavo Elza. 


Maksas gurkštelėjo raudonojo ir pastatė taurę. 

— O kodėl aš turėčiau tai daryti? Aš juk naikintuvų pilo- 
tas, Bubi, nieko daugiau. Kad ir kas aš būčiau, bet tikrai nesu 
žudikas. 

Bubis, akivaizdžiai jaudindamasis, priėjo prie stalo ir įsi- 
pylė dar vyno. 

— Aš tik pasiuntinukas. Mano gerklę irgi gniaužia Him- 
lerio ranka. Tai ne aš sugalvojau. 

— Gerai, — tarė Maksas. — Tiesiog pasakyk blogiausia. 

— Nelaimei, baronienė mėgavosi visiškai netinkamų 
draugų kompanija. Aštuoniolika iš jų areštuoti, dvylika — nu- 
bausti mirtimi. Tarp jų keletas generolų ir dvi moterys. -Prie- 
žastis — netinkama draugija. Pasakysiu taip. Jei judu neben- 
dradarbiausite, jūsų motinai bus tik blogiau. 

Elza šliūkštelėjo jam vyną į veidą. 

— Niekše. 

Maksas pašoko ir sugriebė ją už rankų. 

— Nebūk kvaila. Jis turi ne didesnį pasirinkimą nei mes. 

— Ką čia, po galais, kalbate? — prašneko Haris. — Jei 
tu sutiktum, Maksai, be mano pagalbos neišsiverstum. Mano 
gyvenimas, mano mergina Molė, Munro, mano draugai Kold 
Harbore, Eizenhaueris, Sautvikas, — jis papurtė galvą. — Bet 
aš to nedarysiu. 

Bubis nusišluostė veidą. 

— Duok mums laiko, — pareikalavo Maksas. 

— Iki rytojaus ryto, — atsakė Bubis. — Tai viskas, ką 
galiu. Išsimiegokite, — ir jis neatsigręždamas išėjo. 

Sugrįžęs į savo kambarį, Bubis paskambino Himleriui ir 
rado jį darbo kabinete. 

— Pamaniau, jog reikėtų papasakoti jums, reichsfiureri, — 
baigęs pasiteiravo: — Ką man daryti? 

— Jau sakiau, pulkininke. Leisk jiems pamąstyti. Nema- 
nau, kad jiems teks pamiegoti. Paruoškite gerus pusryčius, el- 
kitės maloniai. O tada, tarkim, dešimtą valandą, atidenkite kor- 
tas. Abejoju, ar po to jie dar spyriosis. 

— Puiku, reichsfiureri. 

— Turiu eiti, pulkininke. Aš reikalingas Paryžiuje. Keti- 
nu išskristi naktį. Jei manęs reikės, būsiu tenykščiame gesta- 
po štabe. 

— Kaip pasakysite, reichsfiureri. 

Bubis padėjo ragelį įsivaizduodamas asmeninį Himlerio 
JU52, kylantį į naktį. O, kad jį pastebėtų koks KOL “Moski- 
tas" ir ištaškytų danguje, bet, žinoma, tai būtų per daug gerai, 
kad galėtum tikėtis. 


Elza nuėjo į savo kambarį, o SS pasiuntiniai nunešė Harį 
atgal į palatą ir padėjo jam atsigulti. Po kurio laiko įėjo Maksas. 

— Prie tavo durų stovi du sargybiniai. Jie labai rūpinasi 
tavimi, — tarė jis angliškai. 

— Man patinka tavo uniforma, — atsakė Haris. — Labai 
daili. 

Maksas pasuko prie kėdės, ant kurios kabėjo Hario tuni- 
ka. Jis apžiūrėjo medalių kaspinus. 

— Ir tau neblogai sekasi, — jis prisitraukė kėdę arčiau ir 
išsitraukė portsigarą. — Na štai, brolau, mes ir vėl katu, — 

jis padavė Hariui cigaretę ir pridegė. — Trūksta tik Tarkvino. 
Kaip laikosi senasis draugužis? 

— Neklausk, — tarė Haris. — Jis lydėjo mane į kiekvie- 
ną misiją tūnodamas krepšyje kabinos gale. Išgyveno visą Mū- 
šį. Jo metu teko iššokti virš Vaito salos, ir Tarkvinas šoko kar- 
tu. Dukart šokome į jūrą. 

— O kas atsitiko šį rytą? 

— Mane gerokai apšaudė, krisdamas užkabinau medžių 
viršūnes, — Haris gūžtelėjo, — “Lizanderis" lūžo, paskui už- 
sidegė. Jaučiausi apdujęs. Prisimenu, pasigriebiau parašiutą 
ir nėriau lauk, bet mano švarkas jau degė. Turiu pasakyti, kad 
tie SS vyrukai suspėjo pačiu laiku. Vos tik jie nutempė mane į 
šoną, “Lizanderis"" sprogo. 

— Ir Tarkvinas kartu su juo? 

— Tikriausiai. Jis buvo mano geroji sėkmė, Maksai, o 
dabar jo nebėra. 

— Nekalbėk nesąmonių. Tavo sėkmė priklausė nuo ta- 
vęs — nuostabaus piloto, — Maksas nusišypsojo. — Beveik 
tokio pat puikaus, kaip ir aš, — jis truktelėjo pečiais. — Vis 
tiek paprašysiu Bubio ir jo vyrų apieškoti tą vietą. 

— Kalbant apie Bubį, koks jo vaidmuo? 

— Ą, senais laikais, kai jis dar buvo Liuftvafėje, mes kartu 
skraidėme Prancūzijoje, — ir Maksas papasakojo jam. Baigęs 
pridūrė: — Tai, ką jis sako, tiesa. Jis irgi Himlerio valdžioje, 
kaip ir mes visi. 

Maksas atsistojo ir priėjo prie lango. 

— Tai ką darysime? — paklausė Haris. 

— Nežinau. Pažiūrėsim, ką ryte pasakys Bubis. 

— Nori pasakyti, kad tikrai imtumeisi tokio reikalo? Nu- 
žudytum Eizenhauerį? 

Maksas atsisuko. 

— Jis man nieko nereiškia, Hari. Jis kitoje pusėje. Esu 
nužudęs jau daug žmonių, tu taip pat. Tai vadinasi karas. 

— Taip, bet vis dėlto yra skirtumas. O jeigu jie panorėtų, 
kad aš nužudyčiau Himlerį, tą nacių niekšą? 

— Žmonėms Amerikoje ir Anglijoje aš irgi esu niekšas 
nacis. 

— Ką čia kalbi? Didesnė dalis vokiečių net nėra nacių 
partijos nariai. Juos į karą įtraukė Hitleris. Jie neturėjo jokio 
pasirinkimo. 

— Mes visi turėjome pasirinkimą. Tik per vėlai tai su- 

pratome, — Maksas nuėjo prie durų ir atsisuko. — Toji mer- 
gina, daktarė? Tu ją myli? 

— Ji myli mane. Aš net dorai nežinau, kas yra meilė. Kaž- 
Kaip neturėjau tam laiko. Dažniausiai pasitenkindavau trum- 
palaikiais santykiais. Juk žinai, kaip būna. 

— Deja, žinau. Gyvenimas — tikras pragaras, ar ne? — 
Maksas atidarė duris. — Pasimatysime ryte. 


Lisabonos oro uoste Žoelis Rodrigesas laukė, kaip jam ir 
buvo įsakyta, prie pagrindinio įėjimo. Pylė kaip iš kibiro, ir 
jis, ką tik atskridęs iš Berlyno ME110-uoju, dviejų variklių 
naikintuvu, tuo metu dažnai naudotu kurjeriniams reisams at- 
likti, buvo siaubingai prislėgtas. Jam net neleido pasimatyti 
su šeima. Jis jautėsi nelaimingas, labai nelaimingas. 

Privažiavo juodas limuzinas. Vairuotojas išlipo ir atidarė 
dureles juodu lietpalčiu vilkinčiam vyriškiui, vardu Romanas. 
Jo lūpos buvo plonos, o juodos akys smeigte smeigė. 

— Štai ir tu, Rodrigesai. Ministras nori pasikalbėti su ta- 
vim. 

Žoelis nuskubėjo paskui jį. Nusileido galinių durelių lan- 
gas, ir pro jį pažvelgė Nunesas da Silva. Žili plaukai sublizgo 
lempų šviesoje, o akių susitraukusiame veide beveik nesimatė. 

— Tai jūs — Rodrigesas? 

— Taip, ministre. 

— Žinote, ką turite daryti? 

— Taip, ministre. 

— Aš nieko nežinau, kokių instrukcijų jums davė reich- 
sfiureris Himleris, ir nenoriu žinoti. Skriskite į Londoną kaip 
ambasados kurjeris ir susisiekite su savo broliu. Jūs abu, Rod- 
rigesai, esate gobšūs žmogeliukai. Už tai, kad atsidūrėte to- 
kioje padėtyje, kaltinkite tik save. 

— Bet kiek laiko aš turiu ten būti, ministre? 

— Kol nepasakysiu, kad galite grįžti, — da Silva pažiū- 
rėjo į Romaną. — Kada reisas? 

— Pirmą valandą nakties, ministre, “TAP Dakota“. Jie 
mieliau skrenda naktimis. Vokiečiai labai atidūs, bet ir jie da- 
ro klaidų. 

— Matote, Rodrigesai?7 — tarė da Silva. — Galite už- 
baigti gyvenimą Biskajos įlankoje, ir tai būtų visiškai teisin- 
ga. Palydėk jį, Romanai, tada ateik į mano numerį, — minist- 
ras uždarė langą, ir limuzinas pajudėjo. 

Rodrigesas nuėjo prie įėjimo ir pasiėmė savo lagaminą. 

— Senas niekšelis, ar ne? — prašneko Romanas. — Bet 
jo žodžiuose yra tiesos. Jie neseniai pašovė lėktuvą, kuriuo skri- 
do ne kas kitas, o Leslis Hovardas. Žinai, toji filmų žvaigždė. 

— Labai tau ačiū. 

— Jei tau pasiseks, pusryčiausi Londone. Nuostabus mies- 
tas, ir jie jau laimi karą, — jis šyptelėjo. — Zinoma, vos tik 
tai pasakęs, aš iškart paneigiu savo žodžius. 


Kelionė buvo įtempta. Virš Biskajos siautė audra, lėktu- 
vas buvo perpildytas, nebuvo nė vienos laisvos vietos, dauge- 
Iį žmonių pykino, taigi apie sklindantį kvapą nėra nė ką kal- 
bėti. Žoelis kažkaip išsilaikė, tikriausiai dėl to, kad į kišenę 
buvo apdairiai įsikišęs butelį brendžio. 

Kroidono oro uoste, laukdamas eilėje prie muitinės ir sau- 
gumo kontrolės punktų, jis staiga pastebėjo savo brolį, mo- 
juojantį jam iš kitos užtvaro pusės. Zoelis pamojavo jam ir 
priėjo prie pareigūno. 

— Pasą, sere, — paprašė Saugumo tarnybos pareigūnas. 

Zoelis padavė pasą. 

— Aš turiu diplomatinį neliečiamumą. Vykstu į Portuga- 
lijos ambasadą. 

— Suprantu, sere, — atsakė pareigūnas apžiūrėdamas pasą. 

Ne taip jau retai gyvenimą sužlugdo tarsi visai nereikš- 
mingi dalykai. Būtent taip ir atsitiko Žoeliui: jis neatkreipė 
dėmesio į rimtą dalyką, kurį kiti — Himleris, Silva, Romanas 
— turėjo numatyti. Jo pase tebuvo tik atvykimo į Berlyną ir 
išvykimo iš jo antspaudai. 

Oro uoste visada budėdavo kas nors iš Specialiosios Skot- 
land Jardo tarnybos. Visai atsitiktinai tą rytą detektyvas vy- 
riausiasis inspektorius Sonas Railis, aukštas, laibas Londono 
airis, kurio skruostą vagojo randas, darė savaitinį patikrinimą 
ir stovėjo beveik čia pat. 

Saugumo tarnybos pareigūnas linktelėjo, ir Railis priėjo. 
Jam nereikėjo nė paimti paso į rankas; jis tik Žžvilgtelėjo, pa- 
matė viską, pakėlė akis ir šyptelėjo. 

— Sveiki atvykę į Londoną, sere. 

Zoelis praėjo ir apsikabino brolį. 

— Mūsų laukia mašina, — tarė Fernandas ir paėmė bro- 
lio lagaminėlį. 

Kai broliai pasisuko išeiti, Railis pamojo jaunuoliui nus- 
kurusiu lietpalčiu. 

— Turi galimybę tapti seržantu, Leisi. Sek tuos du tipus 
nors iki pasaulio krašto. 

— Mielai, vyriausiasis inspektoriau, — pasakė Leisis ir 
nusekė paskui brolius. 


Britanijos slaptosios žvalgybos tarnyba visuomet skyrė- 
si nuo kitų šalių tarnybų vienu svarbiu aspektu. Jų agentai 
neturėjo teisės suimti. Štai kodėl jie visada glaudžiai bendra- 
darbiavo su Specialiąja Skotland Jardo tarnyba. Taip jau atsi- 
tiko, kad Railis reguliariai informuodavo SOK ir, žinoma, 
Munro. Buvo pusė devynių ryto, kai jis paskambino į Beike- 
rio gatvę, ir atsiliepė Džekas Karteris. 

Railis papasakojo apie Žoelį Rodrigesą. 

— Esmė ta, — tarė jis, — kad jų laukė Portugalijos am- 
basados mašina, ir mano padėjėjas Leisis girdėjo, kaip vai- 
ruotojas tą kitą vyrą pavadino irgi Rodrigesu. 

— Tikrai? — susidomėjo Džekas Karteris. — Tai įdomu. 
Dar kas nors? 

— Taip, jie sustojo šalia namo netoli Kensingtono parko, 
atsikratė lagaminų, tada nuvažiavo į ambasadą. Leisis grįžo 
ir išsiaiškino, kad tame name gyvena Fernandas Rodrigesas. 
Aš jau irgi išsiaiškinau, kas jis toks — tai vyriausiasis preky- 
bos atašė. 

Džekas sudejavo. 

— Jie visi taip vadinasi, Šonai, bet man rodos, kad šis — 
rimta žuvis. Aš pasikalbėsiu su brigados vadu ir paskambin- 
siu tau. 

Munro buvo savo kabinete. Jis tikrino kažkokias bylas ir 
žiūrinėjo pranešimų juosteles. Karteriui įėjus, Munro pakėlė 
galvą. 

— A, tai tu. Gavome dar vieną pranešimą iš Žako. Jis 
nelabai kuo gali padėti. Tas SS dalinys Morlė pilyje ir visa 
vietovė apsupta tankiu žiedu. Vakar jie matė “Gandrą", sto- 
vintį nusileidimo juostoje, bet tai ir viskas. 

— Bet jis dar gali būti ten, ar ne, sere? 

— Jis gali būti, Džekai, bet ar jis sveikas, sužeistas ar 
miręs? Kas, velniai rautų, gali žinoti? Kad ir kaip ten būtų, ką 
tu norėjai pasakyti? 

Karteris papasakojo apie brolius Rodrigesus. Munro iš- 
klausė ir linktelėjo. 

— Railis geras policininkas, ir jis teisus. Berlyno ant- 
spaudai, štai kas svarbiausia. | 

— Tai ką darysime, sere? 

— Pasakyk Railiui, kad sektų juos dieną ir naktį. Noriu 
smulkiai žinoti, su kuo jie susitinka, man reikia nuotraukų, 
visko. 

— Tučtuojau imsiuos darbo, vade. 


Pusryčiai Morlė pilyje buvo privatūs. Haris šiaip ne taip 
nulipo laiptais pats, pasiramstydamas Šrėderio parūpintais ra- 
mentais, ir atsisėdo stalo gale. Elza atsisėdo iš kairės, o Mak- 
sas — iš dešinės. Bubis įsitaisė kitame stalo gale. Jie valgė 
tylėdami, aptarnaujami SS pasiuntinuko baltu švarku. Kiau- 
šinienė su kumpiu, skrebučiai, gera kava. 

— Jūs, SS ponai, gerai gyvenate, — ištarė Elza. 

— Mes norime jus pamaloninti, — prisiversdamas pa- 
juokavo Bubis. Pasigirdus lėktuvo garsui jis atsistojo ir pri- 
ėjo prie lango. — A, ME109-asis iš Fermanvilio. 

— Freiburgas, — pasakė Maksas. 

Bubis atsisuko į juos ir dirstelėjo į laikrodį. 

— Dabar pusė dešimtos, grįšiu dešimtą. Tada tikiuosi iš- 
girsti jūsų atsakymą, — ir jis išėjo. 

— Tegu jis eina velniop, — tarė Elza ir linktelėjo patar- 
nautojui, kuris įpylė jai dar kavos. 

— Tai ne taip paprasta, — pasakė Maksas. Jie kalbėjosi 
angliškai. 

— Nepamiršk, kas esi, Maksai. Tu — baronas fon Halde- 
ris, Juodasis baronas, tikriausiai geriausias Vokietijos asas. 
Ką jie tau padarys? 

Jis papurtė galvą. 

— Tu vis dar nesupranti, mute, ar ne? Mes nieko nereiš- 
kiame tokiems žmonėms kaip Himleris, — jis žvilgtelėjo į bro- 
lį. — Pasakyk jai, Hari. | 

— Jis teisus, — patvirtino Haris. — Mes papuolėme į 
nepavydėtiną padėtį. 

— Nori pasakyti, kad pritartum tam beprotiškam planui? 

— Na, jis negali jo įvykdyti be mano pagalbos. 

— Jūs abu varote mane į neviltį, — ji atsistojo. 

— Mute, mes turime pagalvoti apie tave. 

Ji išdidžiai kilstelėjo galvą. 

— Aš esu Elza fon Halder, o reichsmaršalas Geringas — 
mano draugas. Jie manęs nelies. 

Ji it laivas išplaukė iš valgomojo ir garsiai užtrenkė pas- 
kui save duris. 

Pietinėje svetainėje Bubis rinkosi vietą 16 mm projekci- 
niam aparatui pastatyti. Jis pasirinko šį kambarį, nes galinė jo 
siena buvo lygi ir balta. Paleidęs jam padėjus; pasiuntinuką, 
Hartmanas ištraukė iš dėžutės juostos ritinėlį ir rūpestingai įkišo 
jį į projektorių. Pro duris jam už nugaros įėjo Muleris. 

— Ar galiu kuo nors padėti? 

— Taip, atvesk juos čia, o pats palauk už durų. Kai rei- 
kės, aš tave pasikviesiu. 

Muleris gūžtelėjo pečiais ir išėjo. 

— Na, Bubi, sakyk, kas yra? — po kelių minučių ryžtin- 
gai pasiteiravo Maksas. Jis stovėjo prie lango, o Elza su Ha- 
riu sėdėjo ant sofos. 

— Dar per anksti žiūrėti filmus, — tarė Elza. 

— Prieš pradėdamas norėčiau, jei leisite, dar kartą pri- 
minti jums, kad aš tik vykdau įsakymus, — prabilo Bubis. — 
Aš neturiu jokio pasirinkimo. 

— Nagi, liaukis, — nutraukė jį Haris. — Rėžk blogiausia. 

Tą minutę aiškiai pasigirdo besileidžiančio lėktuvo gar- 
sas. Maksas pažvelgė pro langą. 

— JU52. Ką, velniai rautų, jis čia veikia? 

Neįmanoma, pagalvojo Bubis, tačiau giliai širdyje Žžino- 
JO, jog taip ir yra. 

-— Palaukite čia, — tarė jis ir išėjo. 

Muleris ėjo koridoriumi savo kabineto link. 

— Ką tu apie tai manai? — paklausė jo Bubis. 

— Tuojau paskambinsiu į punktą prie nusileidimo juos- 
tos ir sužinosime. 

Jie, laukdami seržanto atsakymo, stovėjo Mulerio kabi- 
nete ir nekantriai traukė cigaretę po cigaretės. Pagaliau ser- 
žantas ištarė: 

— Supratau, — padėjo ragelį ir atsisuko į juos su siaubo 
išraiška veide. 

— Ką tik nusileido reichsfiureris Himleris. Jis pakeliui 
į čia. 

Bubiui teko gerokai pasistengti, kad susivaldytų, tada jis 
tarė Muleriui: 

— Išrikiuok garbės sargybą, tada atvesk jį į pietinę sve- 
tainę. Manau, kad dėl to jis čia ir atskrido. 

— Kaip įsakysite, pulkininke, — ir Muleris išskubėjo. 
Jo akys spindėjo 1š susijaudinimo. 


Erelių skrydis 


— Ar neturite čia kur nors trupučio konjako? — paklau- 
sė Bubis seržanto. 

Seržantas nusišypsojo. 

— Ne paties geriausio, pulkininke, — jis atidarė stalčių 
ir ištraukė pusę butelio. 

Bubis gerokai truktelėjo tiesiai iš butelio. 

— Suprantu, ką norėjote pasakyti, — jis grąžino butelį 
seržantui. — Nors vis tiek smeigia ten, kur reikia, — pridūrė, 
tada nusisuko ir išėjo. 

Sugrįžęs į svetainę, rado juos laukiančius. 

— Ar mes turėsime sėdėti čia visą rytą? — pasipiktino 
Elza. 

— Atsiprašau. Reikalai pasisuko nenumatyta linkme. Ne- 
trukus čia ateis Himleris. Tai buvo jo planas. 

Matyt, būtent tą minutę Elza suvokė, kokia iš tikrųjų rimta 
padėtis. Ji prisidengė ranka burną, o Maksas paklausė: 

— Viskas taip blogai, Bubi? 

— Bijau, kad taip. 

Po dešimties minučių atsidarė durys. Pirmasis įėjo Mu- 
leris ir atidavė pagarbą, paskui jį įžengė Himleris blizginda- 
mas akutėmis pro apvalius akinius. 

— A, jūs čia, Hartmanai. Ar klausimas išspręstas? 

— Bijau, kad dar ne, reichsfiureri. 

— To ir baiminausi, todėl nutariau šiek tiek pakeisti lėk- 
tuvo kursą, nors tikrai negaliu šitaip švaistyti laiko. Man rei- 
kia kuo skubiau patekti į Paryžių, todėl i1mkimės darbo, — jis 


atsisuko į Maksą, Harį 19 Elzą. — Pulkininkas Hartmanas sa- 


kė man, kad paaiškino jūsų buvimo čia tikslą. Atrodo, kad su 
jumis sunkiai sekasi susitarti. 

Elza, iš paskutiniųjų stengdamasi išlaikyti išdidumą ir su- 
valdyti ašaras, tarė: 

— Jūs negalite šitaip elgtis su manimi. Aš esu baronienė 
fon Halder ir... 

— Jūs esate Reicho išdavikė, — ramiai nutraukė ją Him- 
leris. — Daugelis iš jūsų netikusių draugužių jau sumokėjo sa- 
vo kainą už išdavystę. Jei būtų mano valia, jūs jau būtumėt kartu 
su jais. Tačiau jums sudaryta galimybė pasitarnauti tikslui. 

Maksas pašoko. 

— Eik velniop! 

Himleris atsisuko į Mulerį. 

— Pulkininke, prašyčiau paimti iš šio karininko pistoletą. 

Maksas išsitraukė savo ginklą, priėjo tr atidavė jį Mule- 
riui. Tada neiškentęs prašneko Haris: 

— Paklausykit, užbaikime šį farsą. Ko jūs norite? 

— Sąmokslininkų prieš fiurerį laukia neatidėliotina baus- 
mė. Mirtis, pakariant pianino styga. Ji nufilmuojama, kad, saky- 
čiau, galėtume padrąsinti kitus? — jis linktelėjo Muleriui. — 
Užuolaidas. 

„"Muleris padarė kaip lieptas, ir Bubis įjungė projektorių. 

Filmas buvo nepaprastai siaubingas: SS sargybiniai įvilk- 
davo vieną po kitos sudarkytas aukas ir nuplėšdavo nuo jų 
uniformų skiriamuosius ženklus. Tada apsukdavo jų kaklus 
pianino stygomis ir pakeldavo į viršų mėsai kabinti skirtais 
kabliais. Kai kurie mirdami išsituštindavo. Į priešmirtines kon- 
vulsijas buvo neįmanoma žiūrėti. Ypač nepakeliamai sunkios 
buvo tų dviejų moterų mirtys, kurių vienai buvo mažiausiai 
septyniasdešimt metų. 

Kai filmas pasibaigė, stojo kurtinanti tyla. Staiga Elza 
sukūkčiojo, atsistojo ir, prišokusi prie židinio, ėmė vemti. Mu- 
leris atitraukė užuolaidas. Himleris prašneko pirmasis. 

— Aš nekenčiu jokios prievartos, tačiau kai susiduriama 
su išdavyste, Trečiasis reichas privalo apsisaugoti. Visi išdavi- 
kai — tiek vyrai, tiek moterys — turi būti nubausti, — jis pasi- 
suko į Maksą ir Harį. — Kai dėl jūsų, tai turite galimybę di- 
džiai pasitarnauti. Savo ruožtu aš pasigailėsiu jūsų motinos gy- 
vybės. Jei ir toliau spirsitės... — jis patraukė pečiais. — Matė- 
te, kaip būna. Yra tik viena bausmė. Fiurerio įsakymas, — Elza 
susmuko ant sofos ir užsidengė nosine veidą, o Himleris krei- 
pėsi į Maksą: — Barone, tikiuosi, kad būsite protingas. 

— Taip, kad tave kur! — atšovė Maksas. 

Himleris pažiūrėjo į Harį. 

— O jūs, pulkininke? 

Haris tylėjo, jo veidas buvo baltas. 

Himleris palinko ir tyliai tarė: 

— Vargu ar man reikia sakyti, kad jei jūsų motina turi 
sumokėti aukščiausią kainą, tai baronas fon Halderis — irgi. 
Ar esate pasiruošęs paaukoti juos abu, pulkininke? 

— Tu, suknistas niekše, — iškošė Haris, tačiau Himleris 
suprato, jog laimėjo. 

— Puiku, — Himleris atsisuko į Bubį. — Ką gi, vykstu 
toliau. Palieku šį reikalą jums, pulkininke, ir pavydžiu neiš- 
vengiamos sėkmės. 

Jis linktelėjo Muleriui, 1r šis nusekė iš paskos. Elza ty- 
liai kūkčiojo; Maksas užsirūkė, o Haris spoksojo į sieną. 

— Negi tu tikrai manai, kad aš galiu tai padaryti, Bubi? — 
paklausė Maksas. | 

— Padedamas brolio. Tu turi dvidešimt keturias valan- 
das pasiruošti, o tada — į kelią. 

— Tu kiaule, — ištarė Elza. — Kaip tu gali dalyvauti 
šiame reikale? 

— Juk sakiau, Himleris laiko sugniaužęs man gerklę, — 
atsakė Bubis. — Aš turiu žydiško kraujo. Nemaniau, kad jis 
nutuokė, bet tas velnias žino viską. Šis kraujas nudažo visą 
mano šeimą: nors mano žmona mirusi, bet yra senas tėvas ir 
jo sesuo, ir tai tik pradžia. 

— Man labai gaila, — nuoširdžiai užjausdamas tarė 
Maksas. 

— Ir man. Tačiau dabar mes įklimpome, — jis giliai įkvė- 
pė. — Taigi pirmiausia reikalai. Dabar, kai sutarėme, jog 1m- 
siesi šio darbo, turime kaip nors pakeisti tavo veidą. 

— Mano veidą? 

— Taip, tavo brolis turi aiškiai matomą randą ant kairio- 
jo skruosto. Privalome tuo pasirūpinti. 

Maksas ir Haris klausiamai susižvalgė. 

— Bet kaip? 

— Šrėderis kai ką pasiūlė. Tegu pats jums pasako. 

— Ką gi, tada pradedam, — tarė Maksas, ir Bubis išėjo iš 
kambario pirmasis. Kai kiti paėjėjo tolėliau, Maksas uždėjo ran- 
ką ant Hario rankos. — Mes ką nors sugalvosime, brolau. 

Haris niūriai linktelėjo, ir jiedu išėjo iš kambario. 

KETURIOLIKTAS SKYRIUS 


Vidurdienį Bubis nusivedė juos koridoriumi į kambarį, 
kurį Šrėderis buvo pavertęs operacine. Haris klibikščiavo pa- 
siramstydamas ramentais, Maksas ėjo šalia. Šrėderis ant uni- 
formos buvo apsivilkęs baltą chalatą. Operacinėje buvo įvai- 
riausių Medicininių įrengimų. Ten jų laukė padėjėjas, vilkin- 
tis irgi baltu chalatu. 

— Tai — ne visai tai, prie ko esu įpratęs, bet kaip nors 
susidorosiu, — tarė Šrėderis. Jis linktelėjo Hariui. — Gal ga- 
lėtumėt atsisėsti štai čia, — Haris atsisėdo, ir Šrėderis pasi- 
suko į Maksą. — Jūs, pulkininke, sėskitės į šį krėslą, bet pir- 
miausia užsimeskite šią baltą skraistę. 

Padėjėjas padėjo Maksui užsimesti tą rūbą, ir jis atsisėdo 
į didelį odinį krėslą. 

— Kas dabar? 

Šrėderis ruošė švirkštą. 

— Padarysiu vietinį nuskausminimą. Porai valandų jūsų 
veidas taps bejausmis. Suveikia beveik iškart. 

Maksas susiraukė, kai adata palietė skruostą. Netrukus 
jis burbtelėjo: 

— O dabar? 

Šrėderis apžiūrėjo Hario skruostą. 

— Švarus darbas, o žaizda dar visai nesena, ar aš teisus? 

— Taip. 

Tada gydytojas atsisuko į Maksą. 

— Tarkim, jūs per nelaimingą atsitikimą apsidaužėte vei- 
dą, ir ant kairiojo skruosto liko daug įdrėskimų. Kadangi jūsų 
brolio randas dar visai Šviežias, galima tarti, kad jis plyšo. 

— Jei taip sakote, — staiga Maksas pajuto, jog nebejau- 
čia skruosto. 

— Vadinasi, teko jį vėl susiūti, — Šrėderis linktelėjo. — 
Ką aš ir padarysiu. 

— Bet jis neturi rando, — tarė Haris. 

— Tiesa, bet netrukus turės, — Šrėderis linktelėjo padėjė- 
jui. — Palaikyk jo galvą, o jūs, pulkininke, įsikabinkite į kėdę. 

Maksas padarė kaip lieptas. Šrėderis pažiūrėjo į instru- 
mentų stalą, išsirinko plokščią plieninį strypą ir, nė neįspė- 
jęs, kirto Maksui per kairįjį skruostą. Makso galva net lošte- 
lėjo nuo smūgio, nors ir prilaikoma padėjėjo, bet skausmo jis 
nepajuto. Šrėderis sudavė dar porą kartų, tik jau nebe taip stip- 
riai, ir įmetė strypą į kibirą. 

— Gerai, mėlynė turėtų būti nebloga. 

Paskui vėl pažiūrėjo į Harį ir išsitraukė iš kišenės nedi- 
delę liniuotę. 

— Jums leidus, pulkininke? — ir rūpestingai išmatavo 
randą, tada pasilenkė prie Makso ir pridėjo liniuotę jam prie 

Vyrukas pasidėjo šalia emaliuotą dubenį, vatos gumulė- 
lių ir ėmė laukti. Šrėderis paėmė nuo stalo skalpelį. 

— Jūs nieko nepajusite, pulkininke, patikėkit. 

— Tiesiog darykit, ką reikia, — burbtelėjo Maksas. 

Šrėderis labai atsargiai ėmė braukti skalpeliu per Makso 
skruostą. Čiurkštelėjo kraujas, ir padėjėjas tučtuojau sugėrė 
jį vata. Šrėderis įmetė skalpelį į kibirą ir, pasičiupęs nuo sta- 
lo metalinį purkštuvą, dukart purkštelėjo į žaizdą. 

— Naujas išradimas. Iš karto koaguliuoja kraują. O da- 
bar imsimės siuvinėjimo meno. 

— Turiu pasakyti, kad jūs išmanote savo darbą, — tarė 
Maksas. 

Haris pasibaisėjęs šiaip ne taip sugraibė cigaretę ir vir- 
pančiomis rankomis prisidegė. 

— Dėl Dievo meilės, — sumurmėjo jis. 

Šrėderis rūpestingai ir skubiai susiuvo žaizdą, baigęs už- 
dėjo pleistrą, nuvalė veidą ir atsitraukė pasižiūrėti. 

— Įdomus darbas. Aš ganėtinai patenkintas savimi. 

— Jūs tikrai žinote, ką darote, — pritarė Maksas. 

Kai Maksas atsistojo ir nusiėmė skraistę, Šrėderis paėmė 
nuo stalo mažą dėžutę ir padavė jam. 

— Greitai nuskausminamieji liausis veikę, ir jums ims 
skaudėti. Čia yra keletas morfijaus ampulių. Tiesiog nulauž- 
kite galiuką nagais ir bakstelėkite sau. 

— Jūs man per daug geras, — Maksas įsikišo dėžutę į 
didžiąją kelnių kišenę. — Kas toliau? 

— Ką gi, jei gerai jaučiatės, valgomajame paruošti pie- 
tūs — švelnus maistas jums, pulkininke. Kai papietausite, su 
jumis norės pasikalbėti pulkininkas Hartmanas. 

Haris pasirėmė į ramentus ir tarė: 

— Po viso to man reikia išgerti. 

— Tau reikia išgerti? — nusijuokė Maksas ir apsikabino 
brolį. — Tu visuomet buvai savanaudis niekšelis. 


Valgomajame sėdėjo tik Maksas, Haris, Elza ir Bubis. El- 
za, pamačiusi Makso veidą, pašiurpo. 

— Ką jie tau padarė? 

— Tai būtina, mute. Haris turi randą, taigi aš irgi priva- 
lau turėti randą. 

Elza nenurimo. 

— Bet tavo gražusis veidas! Ir dar kai kas man šovė į 
galvą. Net jei šis planas išdegs, net jei Maksas padarys tai... 
kaip jis paspruks? 

Haris, kraudamasis į lėkštę bulvių, pritarė; 

— Nuostabus klausimas, Hartmanai. Ką jis darys po to? 

— Na, jis galės sėsti į lėktuvą. Parskris su vienu iš “Li- 
zanderių". 

— O jei tai bus neįmanoma? 

— Mes turime agentų Portugalijos ambasadoje Londone. 
Portugalų laivai vis dar atplaukia į Liverpulį ir į Londono 
baseiną, o jie juk neutralūs. Mes sugebėsime išgabenti Maksą 
į Lisaboną. 

— Į Lisaboną? — paniekinamai prunkštelėjo Haris. — 
Kai visa šalis po Eizenhauerio mirties bus aklinai uždaryta? 

Stojo tyla, tada Maksas tarė: 

— Na, negali visko turėti. 

Elza dėbtelėjo į jį. 

— Nori pasakyti, kad ruošiesi dalyvauti tame beprotiš- 
kame žygyje? 

— Nematau kitos išeities, mute, ypač po to, kai pama- 
čiau filmą... Aš galvoju apie tave. 

— Ne, — sušuko ji. — Neverskite visko man. Aš to ne- 
pakęsiu, — ir ji pakilusi išbėgo. 


Miegamajame, nervingai rūkydama cigaretę po cigaretės, 
Elza papasakojo viską Rozai Stein. 

— Visi jie niekšai. Iš manęs tikimasi, kad užjausiu Bubį 
Hartmaną, bet kodėl turėčiau? Jis siunčia Maksą į mirtį. Visa 
tai tiesiog neįtikėtina. 

— Bet kai viską kontroliuoja reichsfiureris Himleris, ką 
dar galima būtų padaryti? — atsargiai paklausė Roza. 

— Aš vyksiu į Berlyną. Aš kreipsiuos į fiurerį. 

— Barontene, turiu jums tai pasakyti. Pirma, mes čia ka- 
linės, todėl apie Berlyną negali būti nė kalbos. Antra, fiureris 
klausys Himlerio, o ne jūsų, — ji papurtė galvą. — Pagaliau 
jūs supratote, baroniene, koks iš tiesų yra Trečiasis reichas. 

Elza įsistebeilijo į ją. 

— Turi būti koks nors būdas išgelbėti mano sūnus nuo 
šios beprotybės. 

Roza liūdnai žvelgė į ją, į moterį, kuriai tarnavo ir kurią 
mylėjo, kad ir kokia ji buvo arogantiška, aikštinga ir sava- 
naudė. 

— Ne, baroniene, nieko negalima padaryti. 

Pasigirdo beldimas į duris, ir į kambarį įėjo Bubis su ma- 
joru Muleriu. Elza šaltai dėbtelėjo į juos. 

— Noriu pamatyti savo sūnus. 

— Siuo metu tai neįmanoma, baroniene, — tarė jai Bu- 
bis. — Operacija jau prasidėjo, ir jie turi daug darbo. Negali- 
me leisti jokio trukdymo. 

— Aš reikalauju. Negaliu leisti jiems tęsti tai. 

Bubis to ir tikėjosi. Jis numanė, kad dėl baronienės elge- 
sio gali kilti kliūčių įgyvendinant projektą, tad tvardydama- 
sis giliai įkvėpė. 

— Apgailestauju turėdamas tai pasakyti, tačiau pagal tie- 
sioginį Himlerio įsakymą jūs negalite matytis su savo sūnu- 
mis, kol nebus baigtas šis reikalas. Jei malonėtumėt susidėti 
daiktus, mes perkeltume jus į medžiotojų trobelę kitame pi- 
lies valdų gale. 

— Aš atsisakau išeiti, — Elza iššaukiamai kilstelėjo galvą. 

— Tokiu atveju man įsakyta grąžinti jus į Berlyną — prie- 
varta, jei prireiks. Jeigu norite pasilikti Čia, turėsite persikelti 
į medžiotojų trobelę ir daugiau mums netrukdyti. 

Elza, staiga tarsi pasenusi, atsisėdo. 

— Gerai, tu laimėjai, aš eisiu. Bet ar galėčiau pasimatyti 
su sūnumis? Nors kartą? 

— Po to, kai Maksas išvyks, galėsite pasimatyti su Hariu. 
Tai viskas, ką galiu padaryti, — Bubis pasisuko į Mulerį. — 
Pasirūpinkite baroniene, majore. 

— Be abejo, pulkininke. 

Išėjęs į koridorių, Bubis drebančiomis rankomis priside- 
gė cigaretę. Jis bjaurėjosi savimi. 

— Gerasis Dieve, — sušnabždėjo jis. — Kada visa tai 
baigsis? 

Bubis nuėjo į nedidukę biblioteką, kur Haris ir Maksas 
kalbėjosi. 

— Taigi, — pradėjo Bubis. — Pirmiausia nuotraukos. Pa- 
žiūrėkime, ką tu turi, Hari. 

Haris nenoromis išsitraukė piniginę. 

— Čia aš su Mole Sobel prie įėjimo į “Savoją". 

— Ką jūs ten veikėte? 

— Šokome “River Rume". 

— Kaip vadinosi orkestras? 

— Kerolas Gibonsas ir “Savojos orfėjai". 

— Puiku. Ji graži. 

Haris pasižiūrėjo į Bubį, tačiau nieko nepasakė. Po kurio 
laiko jis vėl prakalbo: 

— Mudu su Mole Kold Harbore. Čia vėl Kold Harboras: 
Zekas Eklandas, gelbėtojų įgulos vadas, tas, su kuriuo kalbė- 
jaisi, Maksai. Žiuli Legran, užeigos šeimininkė. Brigados va- 
das Munro ir majoras Džekas Karteris, jo padėjėjas. 

Bubis užsirašinėjo. 

— Turiu bylą iš Berlyno, — tarė jis. — Munro nuotrau- 
kas ir informaciją apie jį. Pažiūrėkim, ko mums reikės. Jo ry- 
šiai su daktare Sobel, Kold Harboru, Eizenhaueriu, jo štabas 
Sautvike, duomenys apie Kurjerinės tarnybos darbą, — jis at- 
siduso. — Mūsų laukia ilga diena, ponai. Geriau pradėkime. 

Broliai paniurę ėmėsi darbo. 


Medžiotojų trobelė buvo gana patogi. Svetainėje, kurios 
lubas puošė balkiai, buvo židinys, kaip ir miegamajame, ap- 
statytame senoviniais ąžuoliniais baldais. Puikiai įrengta vo- 
nia. Roza išpakavo daiktus, o Elza, negalėdama nurimti, vaikš- 
tinėjo iš kambario į kambarį. 

Svetainėje buvo netgi baras. Elza įsipylė brendžio, tačiau 
gėrimas, užuot nuraminęs, tik nuliūdino. Ji įsipylė dar ir atsi- 
sėdo. Pagaliau brendis suveikė. Visą gyvenimą ji naudojosi 
padėtimi visuomenėje, galia ir, ačiū Eibui Kelso, pinigais. Elza 
užlipo į miegamąjį. Roza kraustė mažesnįjį lagaminą ir dėlio- 
jo ant staliuko jos brangenybes, kol ištraukė valterį. 

— Kur man jį padėti, baroniene? 

Elza ištiesė ranką. 

— Aš juo pasirūpinsiu. 

Ji nulipo į apačią ir pasidėjo pistoletą šalia savęs ant so- 
fos. Viskas baigta. Maksas jau, galima sakyti, žuvęs, paskui 

jie pribaigs Harį, 1r viskas tik per ją; ji — vienintelė priežas- 
tis, dėl kurios berniukai sutinka tai daryti. Jei jos nebūtų, pa- 
dėtis pasikeistų. Aptemusiais nuo brendžio smegenimis Elza 
staiga suvokė, ką turėtų padaryti. Ji pagriebė valterį, atlaužė 
šliaužiklį, tada vėl pasidėjo ginklą šalia. 

— Roza, ateik čia, — pašaukė ji. 

Roza pasirodė po minutėlės. 

— Klausau, baroniene. 

— Paskambink į pilį. Paprašyk, kad pulkininkas Hartma- 
nas ateitų čia. 

Bubiui apie skambutį pranešė budintis seržantas. Pulki- 
ninkas su Muleriu ir Šrėderiu tuo metu sėdėjo karininkų val- 
gykloje. 

— Aš nebegaliu to pakelti, — tarė Bubis. — Viskas ir 
taip ant mano pečių. 

— Mes eisime su jumis, — tarė Muleris ir šyptelėjo Šrė- 
deriui. — Bus iš ko pasimokyti. 

Trobelę saugojo du žmonės, dar du vaikštinėjo netoliese. 
Elza, žvilgčiodama pro langą, pamatė privažiuojantį automo- 
bilį, sugrįžo prie sofos ir atsisėdo. Valteris buvo paslėptas tarp 
pagalvėlių. Elza prisidegė cigaretę. Laukdama ji buvo atsida- 
riusi butelį šampano, ir dabar šūktelėjo Rozai. 

— Taurę šampano? 

— Žinoma, baroniene. 

— Po to, kai įleisi juos, eik į virtuvę ir nesipainiok po 
kojomis. 

— Kaip pasakysite, baroniene. 

Suskambo skambutis. Roza nuėjo atidaryti durų. Įėjo Bu- 
bis, lydimas Mulerio ir Šrėderio. 

— Kas atsitiko, baronine? Turite kokių problemų? 

— Tik tai, kad egzistuojate jūs, nacių kiaulės, — atsakė 
ji. — Ir tai, kad egzistuoju aš pati. Juk jei nebūtų manęs, ne- 
galėtumėt grasinti mano sūnums. Jos ranka surado po pagal- 
vėle pistoletą ir suspaudė jį. Bubis, pastebėjęs, ką ji daro, ir 
supratęs jos ketinimus, riktelėjo: 

— Ne! 

Pulkininkas metėsi į šoną, ir Muleriui, stovėjusiam šalia, 
teko pirmosios dvi kulkos. Bubis pasislėpė už sofos. Šrėderis 
griebėsi savojo ginklo ir instinktyviai tris kartus iššovė į El- 
zą, baronienę fon Halder. Ji nugriuvo ant sofos. 

Bubis atsistojo ir pasilenkė prie Mulerio. 

— Negyvas, — tarė jis atsitiesdamas. 

Šrėderis, apžiūrėjęs Elzą, pridūrė: 

— Ji irgi, — jis pasižiūrėjo į savo mauzerį. — Aš dar 
nieko nebuvau nužudęs, — jis atrodė it apdujęs. 

— Tai ne tavo kaltė. Ji norėjo mirti. 

Kažkas ėmė trankyti į duris, ir Bubis priėjęs atidarė jas. 
Tarpduryje stovėjo išsigandę seržantas ir du sargybiniai. 

— Pulkininkas Muleris ir baronienė negyvi, — pasakė 
Bubis ir pasisuko į Šrėderį. — Nuo šiol jūs atsakingas už tai. 
Laikykite viską paslaptyje. Nei baronas, nei Kelso neturi apie 
tai sužinoti. 

Šrėderis suglumo. 

— Bet kodėl gi ne, pulkininke? 

— Užduotį, kurią reikia atlikti, baronas prisiėmė neno- 
romis, tik todėl, kad išgelbėtų savo motiną nuo aukščiausios 
bausmės. Kaip jis sureaguotų, jei sužinotų, kad ji — negyva? 

— Taip, suprantu, — linktelėjo Šrėderis. — Aš čia viską 
sutvarkysiu, — jis pasuko prie telefono aparato ir staiga su- 
stojo. — O kaip tarnaitė, pulkininke? 

Bubis nusikeikė ir puolė prie laiptų, tačiau Rozos Štein 
nebuvo nė žymės. Jis nuėjo į virtuvę, skubiai puolė atgal ir 
tarė seržantui: 

— Čia buvo dar viena moteris, tarnaitė. Liepk sargybi- 
niams surasti ją. 

— Tučtuojau, pulkininke, — seržantas pamojo savo vy- 
rams, ir jie išėjo. 

Bubis giliai įkvėpė galvodamas apie reichsfiurerį Pary- 
žiuje. Tai gali palaukti. Jis prisidegė cigaretę ir sugrįžo į pilį. 


Tyliai prasivėrusi virtuvės duris, Roza stebėjo visą krau- 
pią sceną ir girdėjo viską. Mirtinai išsigandusi ji tegalvojo 
viena — sprukti. Pasigriebusi savo seną lietpaltį, ji užsimetė 
jį ant pečių ir atidarė lauko duris. 

Jai pasisekė, nes sargybiniai, išgirdę šūvius, pirmiausia 
puolė prie priekinių namo durų. Ji luktelėjo, kol dingo iš akių 
paskutinis, ir nubėgo per veją vartų link. Kitoje jų pusėje bu- 
vo miškas. Moteris išslinko pro vartus ir pasuko miško pu- 
sėn. Tada giliai įkvėpė ir ėmė bėgti, kiek kojos nešė. 


Maksas ir Haris tebebuvo bibliotekoje, kai įėjo Bubis. 
Jis išspaudė šypseną. 

— Vis dar dirbate? 

— Ir dar dirbsime, — pasakė jam Maksas. — Kas čia 
dėjosi? Kai pažiūrėjau pro langą, mačiau bėgiojančius sargy- 
binius. 

— Taip, jiems pasirodė, kad miške kažkas yra. Tikriau- 
siai brakonieriai. Na kaip, pasiruošei? 

— Tu tikriausiai juokauji, — atsakė Maksas. — To būtų 
per daug, Bubi. Pavyzdžiui, ar man bučiuoti Molę? Moterys 
yra moterys. Gal pats aš jai atrodysiu toks pat, tačiau mano 
lūpų skonis jai gali pasirodyti kitoks. 

— Kai pamatys, kaip atrodo tavo veidas, ji bijos ir prisi- 
liesti prie tavęs, — tarė Haris. 

Bubis užsirūkė. 

— Dirbkit. Tu gali tai padaryti, Maksai. 

— O kiaulės gali skraidyti, — atšovė Maksas. — Nepa- 
miršk, Bubi, jog darau tai ne todėl, kad manau esant teisinga; 
Haris irgi. Tiesiog mes negalime nė pagalvoti, kad mūsų mo- 
tina kabotų ant to kabliuko. 

— Zinau, žinau, bet jei pasiseks, viskas greitai baigsis. 
Tu nuskrisi į Kold Harborą, ir Munro iškart nugabens tave į 
Londoną. Eizenhaueris panorės tave pamatyti — tikrai pano- 
rės. Dėl Dievo meilės, juk tu būsi didvyris. Nesvarbu, kur tai 
padarysi — Londone ar Sautvike. Gal net spėsi apsisukti per 
porą dienų, Maksai. Aš jau liepiau tiems portugalams pasirū- 
pinti laivu. 

— Geriau pasakyk man, kas jie tokie. 

Bubis papasakojo apie brolius Rodrigesus ir Sarą Dik- 
son, tada užrašė ant popierėlio jos adresą. 

— Šie žmonės žino apie mūsų planą? 

— Smulkiai, be to, jie žino, kas tu toks. Eizenhaueris 
jiems nieko nereiškia. Broliai dirba dėl pinigų, o ponia Dik- 
son priklauso airių sąjūdžiui. 

— Papasakok man apie ją. 

Bubis atvertė aplanką ir išėmė lapą popieriaus. 

— Viskas čia. 

Maksas linktelėjo. 

— Zinoma, yra dar vienas būdas, kaip sutvarkyti šį rei- 
kalą. Jis tikriausiai šovė į galvą ir Hariui. Kaip žinai, dvy- 
niams būdinga tam tikra telepatija. Kaip manai, brolau? 

— A, tu turi galvoje tą šlovingą minutę, kai tu, nuspren- 
des mirti už fiurerį ir Reichą, išsitrauki Eizenhauerio -aki- 
vaizdoje pistoletą, nušauni jį ir pats žūni nuo kulkų krušos? 

— Būtent, — Maksas žvilgtelėjo į; Bubį. — Taip paprasta 
ir taip patogu. Beje, kada turiu išvykti, Bubi? 

— Manau, kokią ketvirtą valandą ryto. Pavogsi mano 
“Gandrą"; iki Kold Harboro — ne daugiau kaip valanda ke- 
lio. Oras nebus palankus, tačiau penktą jau pradeda aušti. 

— Man tinka. Jei daryti, tai daryti. 

— Būtų gražu apšaudyti fiuzeliažą, — sarkastiškai pri- 
dūrė Haris... 


— Tiesą sakant, puiki mintis, — Bubis atsistojo. — Ju- 
mis dėtas, viską pakartočiau dar kartą. Vakarienė devintą, jei 
panorėsite. 


— Ir atsisveikinsime su mute, — tarė Maksas Hariui. 

Tą minutę Bubiui teko pradėti meluoti. 

——- Bijau, kad tai neįmanoma. Jūsų motina pasirodė esanti 
visiškai nesukalbama, švelniai tariant. Himleris aiškiai nuro- 
dė, kad, prasidėjus operacijai, ją laikyčiau atskirai. Ją įkurdi- 
nome medžiotojų trobelėje kitame pilies valdų gale. Jūs nega- 
lėsite pasimatyti su ja, Maksai, ir tai — paskutinis mano žodis. 

— Nagi, Bubi, — nenusileido Maksas. 

— Kai tu išskrisi, leisiu tavo broliui aplankyti ją, — Bu- 
bis vos nepaspringo melu. — Tai viskas, ką galiu padaryti. 

Stojo tyla, tada Maksas gūžtelėjo pečiais. 

— Ak, velniop viską. Darykim. Palik mus, Bubi. 

Hartmanas išėjo. 

— Laikas bėga, Maksai, — tarė Haris. — Ar ką nors su- 
galvojai? 

Maksas niūriai papurtė galvą. 

— Turėsime žaisti ir žiūrėti, kuo tai baigsis. 

— Jėzau, — Haris minutėlę patylėjo, tada tarė: — Jei tik- 
rai tektų to imtis... jei nebūtų kitos išeities... kaip manai, tu 
tikrai galėtum tai padaryti? | 

— Tu matei tą filmą, — atsakė Maksas. — Tos dvi mote- 
rys, besispardančios ore, išsprogusiomis akimis... ir žinai, kas 
buvo baisiausia? 

Haris linktelėjo. 

— Kai jos išsituštino. 

— Hari, aš 1mčiausi paties velnio, kad tik apsaugočiau 
motiną nuo tokių dalykų. 


Maždaug tuo pat metu Londone Fernandas ir Žoelis Rod- 
rigesai atvyko į Saros Dikson butą. Leisis ir konsteblis Peris 

1š Skotland Jardo, patyręs fotografas, nepaleido jų iš akių ir 
nufotografavo juos įeinančius ir išeinančius. Leisis su Periu 
nusekė paskui juos Vestburn Grouvu iki italų restoranėlio, ku- 
riame paprastai susitikdavo Sara ir Fernandas. 

— Cia kažkas ne taip, — tarė Leisis. — Aš esu matęs tą 
moterį. 

— Tuose butuose gyvena daug žmonių, — pasakė Peris. 

— Nuostabu. Tu tikrai puikus detektyvas. Asmeniškai aš 
linkęs griebti už gerklės. Išimk juostą ir įsidėk naują. Reikia 
nedelsiant ją išryškinti. Netrukus grįšiu. 

Leisis įėjo į restoraną, kuriame jau buvo pakankamai daug 
lankytojų, atsistojo baro gale ir užsisakė taurę vyno. Tada 
timptelėjo už rankovės praeinantį pro šalį padavėją ir parodė 
jam savo pažymėjimą. 

— Perskaityk. 

Padavėjas išpūtė akis. 

— Ar yra kokių problemų, detektyve konstebli? 

— Koks tavo vardas? 

— Frankas. 

— Gerai, Frankai. Jei pasakysi man tai, ką noriu sužino- 
ti, neuždarysiu jūsų restoranėlio. Capisce? — Frankas karštai 
sulinksėjo. — Tie du vyrai ir moteris prie lango? Kas jie? 

— Toji dama — ponia Sara Dikson. Aukštesnis vyriškis 
yra ponas Rodrigesas 1š Portugalijos ambasados. Jiedu lanko- 
si čia jau seniai. Ji gyvena netoliese. 

— O tas kitas vyras? 

— Niekada anksčiau nesu jo matęs. 

Leisis patapšnojo padavėjui per petį. 

— Šaunuolis. Niekam nė žodžio, elkis normaliai. Ar su- 
pranti, ką sakau? 

— Kuo puikiausiai, pareigūne. 

Leisis pasisuko ir išėjo. Peris, sulaukęs jo kitoje kelio 
pusėje, padavė juostą. 

— Viskas gerai? 

— Puikiai. Lik čia, sek juos, o vėliau paskambink man. 
Nunešiu šią juostą į Skotland Jardą, kad išryškintų, — jis pa- 
sisuko eiti, tada stabtelėjo ir atsisuko. — Jėzau Kristau, aš 
prisiminiau, kur ją mačiau. 


Munro sėdėjo prie židinio savo bute mėgaudamasis karš- 
tu punšu ir sklaidydamas bylą, parsineštą iš darbo, kai suskam- 
bo telefonas. Jis pakėlė ragelį. 

— Munro. 

— Cia Karteris, sere. 
„ — Jau dešimta valanda, Džekai. Ketinau anksti atsigulti. 
Seštą valandą noriu būti darbe. 

— Turime problemą, vade. 

Sią frazę jie vartodavo tik ekstremaliais atvejais. 

— Didelę? — pasiteiravo Munro. 

— Labai didelę, sere. Vyriausiasis inspektorius Railis ir vie- 
nas iš jo vyrų sėdi šalia manęs. Manau, mes turėtume susitikti. 

— Atvažiuokit kuo skubiau, Džekai. 


Gerdami kavą Sara, Fernandas ir Žoelis patyliukais apta- 
rė padėtį. Fernandas kreipėsi į Sarą: 

— Ar tai kelia kokių nors problemų? 

— Tai, kad ketinama nužudyti Eizenhauerį? — ji papurtė 
galvą. — Jis man nieko nereiškia. Atvirai kalbant, kai ketu- 
riasdešimtaisiais buvo panašu, kad Vokietija tuoj tuoj įsiverš 
į Angliją, aš maniau, kad išsipildys kiekvieno airio svajonė. 

— Sara, aš myliu tave, — tarė Fernandas, — bet jei Hit- 
leris būtų okupavęs Britaniją, jis būtų pasiuntęs tankus ir į 
Dubliną, patikėk manim. 

— Galbūt, tačiau tai nekeičia situacijos. Dabar, kai tas vo- 
kietis sutiko apsimesti savo broliu, mes turime daryti viską, 
kad padėtume jam. Tu išsiaiškink, kokie portugalų laivai 1š- 
plaukia iš Londono baseino. Jam reikės padėti pasprukti iš čia. 

— Jam niekur nereikės sprukti, — pasakė Fernandas, — 
jei Jis nužudys Eizenhauerį, žus ir pats. Be to, mes nežinome, 
kada jis atvyks. 

— Greitai, — tarė ji. — Tačiau jau eikime. Man ryte anks- 
ti į darbą. Ar tu pasiliksi, Fernandai? 

Jis pasilenkė per stalą ir pabučiavo ją. 

— Pirmasis Žoelio vakaras. Geriau padėsiu jam įsikurti. 

Fernandas apmokėjo sąskaitą; jie išėjo 1š restorano, per- 
ėjo Vestburn Grouvu ir palydėjo Sarą iki jos buto. 

— Labanakt, brangusis, — atsisveikino Sara. — Netru- 
kus pasimatysime. 

Peris, stovįs tarpduryje, nufotografavo viską specialiu fo- 
toaparatu be blykstės. Sara užlipo į savo kambarį, o broliai 
nuėjo Vestburn Grouvu. 

— Tau patinka ta moteris? — paklausė Žoelis. 

— Patinka? Aš ją myliu, — atsakė jam Fernandas. — Jei 
situacija būtų kitokia, vesčiau ją jau rytoj. 

— Vestum ją? Ji dešimčia metų vyresnė už tave. 

Jiedu nusileido laiptais į Beisvoterio metro, ir Fernandas 
tarė: 

— Man visuomet patiko merginos ir seksas; su Sara gera 
mylėtis, tačiau yra kai kas daugiau nei vien tik seksas. Ji ver- 
ta visų tų kekšių, su kuriomis kada nors esu gulėjęs. 

— Bet tu negalėsi turėti vaikų. 

Jie sustojo ant platformos, ir Fernandas tarė: 

— Tau patinka vyrai, Žoeli, ir tai tavo reikalas, bet toji 
meilė, kurią jaučiu šiai moteriai, yra mano reikalas. 

Atvažiavo traukinys, jie įlipo; Peris nusekė juos. 


Šonas Railis pristatė Leisį Munro. Džekas Karteris įpylė 
visiems viskio su soda ir atnešė ant padėkliuko. 

— Jums tikrai reikės išgerti, vade. 

— (O varge, — Munro paėmė stiklą su viskiu. — Ką gi, 
rėžkit blogiausia. 

Railis papasakojo apie Žoelio Rodrigeso atvykimą į Kroi- 
doną, Berlyno antspaudus jo pase, paskui apie tai, ką nuvei- 
kęs Leisis, ir užbaigė pasakojimą naujausiais įvykiais. Railis 
spragtelėjo pirštais, ir Leisis padavė jam dėžutę su nespalvo- 
tomis nuotraukomis. 

— Štai broliai Rodrigesai, vade, o štai toji dama. 

Džekas Karteris tęsė pasakojimą: 

— Fernandas gyveno čia beveik visą karą; dabar jis — 
vyresnysis prekybos atašė. Jo brolis dirba prekybos atašė Ber- 
lyne. Šiomis dienomis jį paslaptingai perkėlė į kurjerines pa- 
reigas iš Lisabonos į Londoną. 

— O moteris? 

Džekas Karteris padvejojo, tada tarė: 

— Detektyvas konsteblis Leisis atpažino ją, sere. Jo pa- 
reigos verčia jį dažnai lankytis SOK štabe Beikerio gatvėje. 

— Ką, velniai rautų, nori tuo pasakyti? — griežtai pa- 
klausė Munro. 

— Ji dirba štabe Beikerio gatvėje, sere, — atsakė Leisis. 
— Kaip ką tik pasakė majoras Karteris, aš ją atpažinau. 

— O Jėzau, — Munro atsistojo, nuėjo prie baro ir įsipylė 
dar viskio. — Sakykit blogiausia. 

Karteris linktelėjo Šonui Railiui, ir šis prabilo: 

— Tai tik skuboti apmąstymai, vade. Rytoj žinosime tiks- 
liau. Toji dama — ponia Sara Dikson — yra Džordžo Dikso- 

no, mirusio nuo vėžio, našlė. Ji gimė Londone. Tėvas — an- 
glas, motina — airė. Moters mergautinė pavardė — Braun. 
Jos senelis, Patrikas Braunas, buvo Airijos respublikonų ar- 
mijos aktyvistas. Britų valdžia nubaudė jį mirti. Sara kurį lai- 
ką dirbo Karo taryboje, vėliau buvo perkelta į SOK štabą. Dir- 
ba sekretore kanceliarijoje, prieina prie nereikšmingos infor- 
macijos. 

— Nereikšmingos? — Munro, rodės, tuoj gaus širdies 
smūgį. — Kaip mes, velniai rautų, galime būti tuo tikri, kai ji 
dirba tokioje vietoje? Ir kaip ji iš viso pateko į Specialiųjų 
operacijų komiteto štabą? Negi niekas nepatikrino jos? 

Karteris atsiduso. 

— Deja, mes dar tikriname tai. Gali būti, kad paprasčiau- 
siai... apsižioplinta. 

— O Jėzau. 

Karteris vėl prašneko: 

— Tačiau aš nesuprantu vieno dalyko: mes jau seniai sunai- 
kinome Abvero agentų tinklą Britanijoje, dauguma agentų dirba 
mums. Iki šiol nebuvo pastebėtas nė vienas aktyvus agentas. 

Munro paniuręs gurkšnojo viskio. 

— Jei manęs neapgauna atmintis, Džekai, prieš daugelį me- 
tų buvome gavę pranešimą — tiesą sakant, tu tada dar nedirbai 
mums. Jame buvo rašoma, kad kažkoks majoras Kleinas iš SD 
štabo Berlyne sulaužė visas taisykles ir įkūrė anglų tinklą. 

— Aš girdėjau apie tai, sere, bet tai buvo tik gandai. Skai- 
čiau bylą. Joje nieko svarbaus. 

—- O kas, jei vis dėlto buvo kas nors svarbaus? Kas, jei 
agentai giliai užsimaskavę? Kas, jeigu tai tiesa, Džekai? 

— Ar suimsime juos, vade? — paklausė Railis. 

— Ne, broliai Rodrigesai pasinaudotų diplomatinės ne- 
liečiamybės privilegija. Mes galime tik deportuoti juos. 

— O moterį? — pasiteiravo Railis. 

Munro papurtė galvą. 

— Kurį laiką reikia atidžiai stebėti, inspektoriau. Visi jos 
kontaktai turi būti nustatyti. Parinkite tam darbui geriausius 
savo Žmones, — jis atsisuko į Karterį. — Atidžiai patikrink 
Beikerio gatvę, Džekai. Tikrink visus. Tai nuslėps mūsų tik- 
ruosius motyvus. | 

— Žinoma, sere. 

Munro atsistojo. 

-— Darykite, ką galite, ponai. Tai gali būti rimta. 

Bubis, įėjęs į valgomąjį, patyrė šoką. Minutėlei jam pasi- 
vaideno, kad žmogus, stovįs prie židinio, vilkintis amerikietiš- 
ką uniformą, yra Haris, tik paskui suvokė, kad Haris sėdi šalia 
jo ir dėvi Liuftvafės uniformą su Riterio kryžiumi, ąžuolo la- 
pais ir kalaviju. Ramentai gulėjo šalia jo, ant grindų. 

— Dieve mano, — sumurmėjo jis. — Tai neįtikėtina. 

— Geriau jau patikėk, — atšovė Maksas. — Ar Muleris 
ateis vakarieniauti? ( 

— Ne, jį iškvietė į Sen Malo, o Šrėderis irgi užsiėmęs. 
Sargybinis susilaužė koją, — jis atsisuko į patarnautoją prie 
durų. — Mes pasiruošę valgyti. 

— Taip, jei pasitikti mirtį, tai tik pilnu pilvu, — Maksas 
atsisėdo prie stalo. Kai Haris prisėdo šalia, brolis pasiteira- 
vo: — Ar aš nieko nepamiršau? 

— Nusiramink. Zinoma, bus Žmonių, kurių tu nepažinsi. 
Pavyzdžiui, generolo Sobelio. Atsipalaiduok ir leisk jiems pa- 
tiems tave užkalbinti. 

— Pasistengsiu, — Maksas žvilgtelėjo pro langą. — Tik 
paklausyk, kaip lyja. Tokią naktį man gaila vargšų jūreivių 
jūroje. 

— Geriau gailėkis vargšų pilotų, — Haris kilstelėjo vy- 
no taurę. — Negaliu sugalvoti tinkamo tosto. 

— O jeigu “Dieve, padėk mums visiems“? — pasiūlė 
Maksas. 


Iki kaulų permirkusi ir visiškai netekusi vilties, Roza bro- 
vėsi per mišką. Buvo taip tamsu, kad ji kartkartėmis atsitrenk- 
davo į medžius. Staiga blykstelėjo žaibas, sekundei apšvietęs 
aplinką, ir ji pamatė taką, taip pat kažkokią pastoginę. Roza 
nusvirduliavo jos link, susirado didžiules duris ir atidarė jas. 
Viduje buvo gana šilta, ir kai Žaibas vėl nušvietė dangų, ji 
išvydo didelę rąstų krūvą ir keletą tuščių gyvulių gardų. Į sto- 
gą šniokštė lietus, ir vandens lašai tiško pro atvirus langelius 
į vidų. Roza nusivilko šlapią lietpaltį, pakabino jį ant gardo ir 
nugriuvo į šieno kupetą. Jis skaniai kvepėjo. Roza užsimerkė 
ir iškart užmigo. 


Maksas atsisveikino su Hariu trečią valandą ryto, ir Bu- 
bis per pliaupiantį lietų nuvežė jį savo mašina prie angaro. 

“Gandras" stovėjo lietuje. Maksas užsimetė ant pečių karinį 
apsiaustą ir užsirūkė. Prie jų priėjo SS majoras seržantas, vil- 
kįs juodą tankisto uniformą. 

— Tu žinai, ką daryti, — tarė Bubis. 

Majoras seržantas pasisuko į vieną iš savo vyrų ir ištiesė 
ranką. Sis padavė šmaiserį. Majoras seržantas išėjo į lietų ir 
paleido seriją į “Gandro" fiuzeliažą, trumpesnę — į uodegą ir 
dar vieną — į dešinįjį sparną. Tada sugrįžo atgal. 

— Puiku, — Bubis atsisuko į Maksą. — Ką gi, atrodo, 
tai viskas. 

— Tiesos momentas, — Maksas ištiesė ranką. — Duok 
man savo valterį, Bubi, ir atsarginę apkabą, — Bubis susirau- 
kė, ir Maksas kantriai paaiškino. — Aš tariamai paėmiau iš 
vieno sargybinio, kurį palikau gulėti be sąmonės, o tada nu- 
šoviau dar vieną. 

— A, suprantu, — linktelėjo Bubis. — Žinoma. 

Jis ištraukė 1š dėklo ginklą ir atsarginę apkabą ir padavė 
juos Maksui. Šis dukart iššovė į orą. 

— To turėtų pakakti, — jis įsikišo ginklą ir apkabą į liet- 
palčio kišenę. 

— Ką gi, pirmyn, — Bubis ištiesė ranką. — Atleisk man. 

— Ne tavo kaltė, Bubi. Tai aš kilsiu. 

Jis nuėjo prie lėktuvo. Majoras seržantas laikė atidaręs 
jam dureles. Maksas įmetė į vidų apsiaustą, atsisuko, linkte- 
lėjo Bubiui ir įlipo vidun. Durys užsidarė. Pilotas užvedė va- 
riklį. Po minutėlės propeleris pradėjo suktis vis greičiau ir 
greičiau. Į priekinį langą plakėsi lietus, tačiau, kaip visada, 
Maksą apėmė nenusakomas pojūtis, kurį jis vadino lėktuvo 
pajautimu. Štai kam jis gimęs. Skraidyti. 

“Gandras" pajudėjo ir pasuko pavėjui. Tako švieselės vos 
matėsi, tačiau to pakako. Lėktuvas suriaumojo, Maksas pa- 
traukė į save vairalazdę ir pakilo į tamsą. 

PENKIOLIKTAS SKYRIUS 


Priešpriešinis vėjas apsunkino skrydį, tačiau daugiau jo- 
kių nesklandumų nepasitaikė. Pirmąsias keturiasdešimt minu- 
čių Maksas nebuvo įjungęs radijo, tik vėliau įsijungė. 

— Kold Harbore, Kold Harbore, ar girdite mane? 

Atsakymas atskriejo tą pačią sekundę. 

— Čia Kold Harboras, girdime jus garsiai ir aiškiai. Kas 
jūs? 

— Pulkininkas Haris Kelso, sprunkantis iš Bretanės Liuf- 
tvafės “Gandru"'. Numatomas atvykimo laikas — po dvide- 
šimt minučių. 

— Palaikykit ryšį. 

Tą rytą budėjęs KOL kapralas patyrė tikrą šoką: jis grie- 
bė telefoną ir paskambino į Ziuli Legran miegamąjį. Ji mie- 
guista atsiliepė. 

— Kas čia? 

— Ryšininkas. Ore turiu pulkininką Kelso. Jis, regis, pa- 
spruko iš Prancūzijos “Gandru". 

— O Jėzau, — Žiuli išlakstė visi miegai. — Tuoj atva- 
žiuoju. 

Ji iššoko iš lovos, traukte nusitraukė naktinius ir pasi- 
griebė sportinį kostiumą. 


Dangų nudažė aušra, nors tūkstančio pėdų aukštyje tesi- 
matė pilka debesų antklodė. Maksas nusileido iki penkių šim- 
tų, ir už savęs pamatė pilką audringą jūrą. Jis sėdėjo ramiai 
laikydamas ant vairo rankas, keistai mėgaudamasis momentu, 
nes skraidymas buvo vienintelis dalykas, iš tikrųjų jam rūpįs. 

Lėktuvas buvo aiškiai matomas blyškioje pilkšvoje auš- 
roje — puikus taikinys bet kuriam klajojančiam “Karštuoliui" 
ar “Uraganui". Maksas neturėtų jokios galimybės išsigelbėti. 
Susprogtų danguje per porą sekundžių. Jis nusijuokė. Kad ir 
koks būtų šios apgailėtinos istorijos galas, tai nepadėtų nei 
motinai, nei Hariui, netgi vargšeliui Bubiui — jie visi vis dar 
Himlerio rankose. 

— Hari? — radijuje pasigirdo Žiuli balsas. 

— Krantas artėja. Taip, tai aš, Žiuli. 

— Tai stebuklas. 

— Būsiu po dešimties minučių, — tarė jis. — Truputį ap- 
daužytas, tačiau nepalūžęs, kaip pasakytų mūsų draugai britai. 

— Lauksiu prie nusileidimo tako. Tuojau paskambinsiu 
Munro į Londoną. 

— Taip, pažadink tą seną niekšelį. Išjungiu ryšį. 


Šalia lovos sučirškęs telefonas pažadino Munro ir iškart 
sugadino nuotaiką. 

— Kas, po galais, čia skambina tokį ankstyvą rytą? 

— Čia Žiuli. Atsitiko kai kas nuostabaus. Ką tik per ra- 
diją prašneko Haris Kelso. Jis paspruko iš Prancūzijos. Leisis 
už dešimties minučių. 

Munro akimirksniu iškėlė kojas iš lovos. 

— O Jėzau, ar tu tikra? 

— Aš pati kalbėjau su juo, vade. 

— Kaip jis? 

— Jis sakė esąs apšaudytas, bet nepalūžęs. 

— Būdinga Hariui. Tuoj pat paskambinsiu į Kroidoną ir 
liepsiu paruošti “Lizanderį"'. Grįšiu kuo skubiau. 

Kurį laiką jis susimąstęs pasėdėjo, tada nusileido į rūsį, 
pažadino Džeką Karterį ir papasakojo naujieną jam. 

— Negaliu tuo patikėti, — ištarė Karteris. 

— Judėkim, Džekai. Paskambink į Kurjerinę tarnybą 
Kroidone ir užsakyk lėktuvą. 

— Tučtuojau, vade, — Karteris atsisėdo ir siektelėjo sa- 
vo dirbtinę koją. — Ar Molė žino? 

— Žinoma, ne. Pasakysiu jai dabar, tačiau gyvenime yra 
ir svarbesnių dalykų nei jaunuolių meilė, Džekai. 

Jis užlipo į viršų, pasibeldė į Molės miegamojo duris ir 
ėjo. Ji jau buvo pabudusi, nes po to nelaimingo atsitikimo 
blogai miegojo. 

Mergina atsisėdo lovoje. 

— Dėde Dugali? Kas atsitiko? 

— Yra stulbinančių naujienų, brangioji, — ir jis prisėdo 
ant jos lovos krašto. 


Maksas pasiekė krantą, ir apačioje pamatė Kold Harbo- 
rą. Būtent tokį, kaip apibūdino Haris: laivą prieplaukoje, už- 

eigą, sodybas, dvarą ir ežerą. Jis praskrido virš pušų viršūnių 
ir nusileido ant žolėto takelio, tada nuriedėjo prie angarų. Įgu- 
la, slėpdamasi nuo lietaus, laukė angaro viduje. Kai Maksas 
išjungė variklį ir atidarė duris, jie pribėgo, ir jis pastebėjo — 
kaip ironiška, — jog jie dėvi juodus Liuftvafės kombinezo- 
nus ir KOL kepuraites. 

— Velniška sėkmė, pulkininke, — tarė aviacijos seržantas, 
o visi kiti, susispietę aplinkui, plekšnojo jam per nugarą. — Jūsų 
veidas neatrodo gerai, sere. 

— A, išgyvensiu. Susitrenkiau, kai nukrito “Lizande- 
ris", — Maksas dėjosi apžiūrįs “Gandro" fiuzeliažą. — Jums 
teks truputį pasidarbuoti. Kilau lydimas kulkų, taip sakant, 
bet jis skrido gana gerai. Puikiai išsisukai, — jis patapšnojo 
lėktuvą, tada išsitraukė iš kabinos vokišką apsiaustą ir užsi- 
metė ant pečių. 

— O, štai ir panelė Legran. Ji sakė, kad tuoj atvažiuos, ir 
ji jau čia. 

Žiuli privažiavo savo džipu, sustojo, iššoko ir apsikabi- 
no jį. 

— Net neįsivaizduoji, kaip gera tave matyt, Hari Kelso, 
bet, Dieve mano, tavo veidas! 

— Todėl ir nebučiuosiu tavęs. Skauda, — jis išspaudė 
šypseną. — Bet valgyti galiu, ir žinai ką? Aš mirštu iš bado. 

— Nusivešiu tave į “Pakaruoklį"'. Bus angliški pusryčiai. 
Zekas, kaip visuomet, atsikėlė anksti ir jau įkūrė ugnį, — lie- 
tus ėmė pilti dar smarkiau. — Nagi, šok. 

Jis atisėdo greta. Pirštinių skyrelyje gulėjo pakelis “Se- 
nior Service" ir žiebtuvėlis. 

— Neprieštarausi, jei pasivaišinsiu? 

Kai jis atidarė pakelį, Žiuli tarė: 

— Visada maniau, kad tu nekenti šios rūšies. Mačiau ta- 
ve rūkantį tik "Players". 

Jis skubiai susigriebė. 

— Žiuli, mieloji, po to, ką teko patirti, rūkau viską. 

Ji nusišypsojo. 

— Taip, galiu įsivaizduoti, — ir įsuko į Hai gatvę. 

Maksas, sėkmingai įveikęs pirmą kliūtį, atsilošė sėdynėje. 
Adrenalinas kraujyje vertė jį matyti viską aiškiai ir blaiviai. 


Zekas Eklandas klūpojo prie židinio rūpestingai kišda- 
mas į jį malkas. Durims atsidarius jis atsisuko. Įėjo Ziuli, lydi- 

ma Makso. Zekas dar niekada gyvenime nesijautė toks pri- 
blokštas. Jis atsistojo. 

. — Laimink Dieve mano sielą. Pulkininke, mes jau gal- 
vojome, kad jūs ten gulite negyvas. 

— Panašiai, bet ne visiškai. 

— Jūsų veidas siaubingas. 

— Galėjo būti ir blogiau. 

— Girdėjau, kaip leidosi kažkoks lėktuvas. 

— Tai aš. Pavyko pavogti “Gandrą" ir pasprukti. 

— O, tai turėjo būti nelengva, — Zekas ėmė kimšti savo 
pypkę. 

— Teko nušauti sargybinį, — Maksas išsitraukė iš kiše- 
nės valterį. — Toks jau šis Žaidimas. 

Zekas paniuro. 

— Prakeiktas karas. Niekaip nesibaigia. Bet jau neilgai. 
Greitai ateis Lemiamoji diena, kaip jie ją vadina. Manau, kad 
užsitarnavote burnelę, nesvarbu, kad dar anksti. 

— Aš paruošiu pusryčius, — tarė Ziuli. — Pasiklausysiu 
iš virtuvės. Paskambinau Munro; jis netrukus bus čia. 

Zekas įpylė viskio ir truputį praskiedė vandeniu. 

— Ar jis klausė, kaip viskas buvo? 

— Ne, bet aš ir nebūčiau galėjusi jam papasakoti. Nieko 
pati nežinau, — atsišaukė Ziuli. 

Zekas palinko virš baro. 

— Na, kas ten atsitiko? 

Maksas kiek galėdamas glausčiau išdėstė pagrindinius 
faktus: kaip sėkmingai išmetė Zako, kaip pakirto ME109-ieji 
ir kaip SS patruliai išgelbėjo jo sprandą. 

— Nematau Tarkvino, — sumurmėjo Zekas. 

— Tarkvino nebėra, Zekai. Vos tik iššokau, “Lizanderis" 
sprogo. 

— Man labai gaila. k 

Virtuvės tarpduryje pasirodė Ziuli. 

— Tai siaubinga. 

— Tai gyvenimas, — tęsė Maksas. — Jie nugabeno mane 
į Morlė pilį. Krisdamas susižeidžiau veidą; mano randas ply- 
šo, bet jie turėjo gerą gydytoją. Jis vėl susiuvo mane. Jie su 
manimi elgėsi gana padoriai. Man pasisekė, kad SS šarvuočių 
dalinys buvo įsikūręs pilyje. 

— O paskui? — paklausė Žiuli. 

- — Jie gavo žinią, kad mane reikia persiųsti į Berlyną. 
Netoli pilies yra jėgainė ir nusileidimo takas, taigi jie atsiun- 

tė ten lėktuvą, — Maksas ėmė įsijausti į savo pasakojimą. — 
Supratau, kad jei mane išsiųs — aš Žuvęs. Pasprukau tiesiog 
per atsitiktinumą ir gana lengvai. Mudu su komendantu val- 
gėme vėlyvą vakarienę, ir aš pasakiau jam, kad blogai jau- 
čiuosi. Daktaras davė man dėžutę su morfijaus ampulėmis. Zi- 
noma, prie mano durų stovėjo sargybinis. Aš apsimečiau, kad 
einu miegoti, kurį laiką pagulėjau mąstydamas ir nusprendžiau 
sprukti apie trečią valandą ryto. Pilies vonia labai senamadiš- 
ka, su prancūziškais langais, išeinančiais į terasą, 0 nuo jos 
— laipteliai žemyn. 

— Ir jokio sargybinio? — paklausė Zekas. 

— Tik apylinkės patruliai, daugiau nieko. Aš paprasčiau- 
siai nusileidau laiptais, pasukau už kampo ir pamačiau vai- 
ruotoją, rūkantį šalia automobilio. Pasiėmiau nuo gėlių lys- 
vės pusplytę ir trenkiau jam iš nugaros pusės. Taip gavau val- 
terį. Dar pasigriebiau jo apsiaustą, kepurę ir nuvažiavau. 

Žiuli atnešė lėkštę su kiaušiniene, kumpiu ir skrebučiais. 

— Eikš ir valgyk, — ji atsisėdo šalia. — Kas atsitiko to- 
liau? 

— Taigi nuvažiavau prie pakilimo tako. Tai nebuvo su- 
dėtinga. Kaimelis nedidelis, toks kaip Kold Harboras, tačiau 
pakilimo takas gana ilgas. Galima nutupdyti bet kokį lėktuvą, 
— Maksas jau kimšo pilna burna. — Viename angare pama- 
čiau ME109-ąjį, tačiau lauke stovėjo "Gandras". Smarkiai li- 
JO, sargybinių nesimatė. Tikriausiai jie slėpėsi angare. Aš pri- 
važiavau prie “Gandro", išlipau prie jo ir atsidariau dureles. 
Kuro skalė rodė, kad bakas pilnas. Tada pasirodė sargybinis 
ir ėmė bėgti manęs link. Taigi aš nušoviau jį, paskui įšokau į 
lėktuvą, užvedžiau jį ir pakilau taip greitai kaip niekada gy- 
venime. Atbėgo dar pora sargybinių ir apšaudė mane šmaise- 
riais, bet nieko bloga nepadarė, ir štai aš čia, — jis baigė val- 
gyti ir atsilošė. — Dabar tetrūksta tik didelio puodelio kavos. 

— Kavos? — nustebusi paklausė Ziuli nuimdama lėkš- 
tes. — Maniau, tu geri tik arbatą? 

Antra klaida. 

Maksas nusišiepė. 0 

— Nuo praeito penktadienio gėriau tik kavą, Ziuli. SS nėra 
net girdėję apie arbatą, bet tu teisi. Vėl pradėsiu gerti arbatą! 


Dvare Maksas stengėsi vaidinti kuo rūpestingiau ir galų 
gale leidosi nuvedamas Ziuli į ankstesnįjį Hario kambarį. Jis 
pasiekė to pasakęs, jog nelabai gerai jaučiasi: 


215 


Jack Higgins 


216 


— Man velniškai skauda veidą. Manau, man reikia susi- 
leisti injekciją. 

Laiptų viršuje ji paėmė jį už rankos ir nuvedė tiesiai į 
miegamąjį. Maksas numetė apsiaustą ant lovos ir išsitraukė 
Šrėderio duotą kovinį paketą. 

— Duokš man, — Žiuli nulaužė ampulės galiuką. Mak- 
sas nusivilko tuniką, ir Žiuli bakstelėjo jam į ranką. — Tavo 
kelnės varganai atrodo, — tarė ji. — Jos įplyšusios. Pažiūrė- 
siu, ką rasiu atsargų kambaryje. 

Atsargų kambaryje. Taip, Haris jį minėjo. 

— Eisiu kartu, — tarė Maksas. 

Jis nustebo pamatęs visas tas uniformas, ginklus, tačiau 
pasistengė neišsiduoti. Žiuli peržiūrėjo lentynas ir surado cha- 
ki spalvos kelnes. 

— Britų armijos karininko, — ji padavė jas jam. — Bus 
gerai, kol nuvyksi į Londoną. Ten tikriausiai turi dar vieną 
uniformą. 

Hastono gatvė Londone. Trečias numeris. Butas pirma- 
me aukšte; Karteris gyvena rūsyje. Munro miegamasis laiptų 
viršuje, Molės — šalia jo, o Hario — trečios durys langų pu- 
sėje, svetainė — priešais laiptinę. SOK štabas — dešimt mi- 
nučių kelio, Beikerio gatvėje. 

— O, ten turiu jų visą tuziną. Dabar eisiu ir persirengsiu. 

— Pasimatysime bibliotekoje. 

Jis nusileido plačiais laiptais po dešimties minučių. Bib- 
lioteka kairėje, valgomasis dešinėje, virtuvė — už tų žalsvų 
durų. Jis rado Žiuli prie židinio, kraunančią malkas. Ji ati- 
džiai pažvelgė į jį. 

— Šitaip jau geriau. Kaip jautiesi? 

— Kur kas geriau. Morfijus greitai suveikia. 

— Tik nepiktnaudžiauk juo, mes nenorime, kad tu dienas 
baigtum kaip koks Viktorijos laikų poetas, visiškai priklauso- 
mas nuo jo poveikio. 

— Mano gyvenime tik vienas narkotikas — skraidymas. 

— Taip, mes visi tai žinome. Dabar turiu eiti į užeigą ir 
pašauti apkepus įgulai pietų. Tu tikriausiai norėtum pailsėti? 

— Aš niekada nesiilsiu, Žiuli. Eisiu kartu su tavimi. Pa- 
sivaikščiojus praskaidrės galva. 

— Mes važiuosime mašina, o paplūdimiu pasivaikščiosi- 
me vėliau. Pasiimk lietpaltį. 

— Taip, tuojau. 

Miegamajame Maksas užsimetė ant pečių lietpaltį ir de- 
šinėje kišenėje pajuto sunkumą. Jis išsitraukė pistoletą ir kurį 
laiką svarstė, palikti jį ar ne, tačiau ginklo svoris savotiškai 
ramino, tad vėl įsikišo jį į kišenę ir nulipo į apačią. Iš biblio- 
tekos išėjo Žiuli, vilkinti seną lietpaltį ir užsidėjusi beretę. 

— Sįryt tu kaip tikra prancūzė. 

— Tokia ir esu. Ką tik skambino Munro. Jis jau išskren- 
da “Lizanderiu". Džekas su juo. Molė irgi norėjo atskristi, ta- 
čiau Šį rytą turi padaryti nemažai operacijų. 

Maksas pajuto keistą palengvėjimo jausmą. 

— Mes netrukus pasimatysime, — tarė jis. 

Žiuli paėmė jį už rankos. 

— Taip neturėtų būti, Hari Kelso. Tave tikriausiai jau 
smaugia tas pavadėlis. Vyrai... — ji gūžtelėjo pečiais. — Ne- 
žinau. Jokios romantikos. Na, eime. 

Zekas ir jo vyrai dirbo prie laivo. Maksas sustojo ant įlan- 
kos krašto ir žvelgė žemyn, bet jie pašaukė jį. 

— Gera jus vėl matyti, pulkininke, — šūktelėjo vienas, o 
kitas, stambus vyrukas susivėlusiais plaukais ir barzda, pri- 
dūrė: — Apgailestaujame dėl Tarkvino. 

Tai neįprasta. Užeigoje jis nuėjo už baro ir pasiėmė porą 
pakelių cigarečių “Players". Prisidegęs vieną atsirėmė į stak- 
tą ir ėmė stebėti Žiuli. Ji, sudėjusi į orkaitę apkepus, uždarė 
dureles. 

— Viskas, — moteris atsisuko. — Ką gi, eime pasivaikš- 
čioti. 

Vandens lygis buvo pakilęs, tačiau uolų papėdėje dar bu- 
vo pakankamai plati smėlio juosta, o kopas dengė šiurkšti žolė. 

— Kaip dabar jautiesi? — paklausė ji. 

— Daug geriau. Kodėl klausi? 

— Na, tiesiog tu toks tykus, nekalbus. 

Maksas išspaudė šypseną. 

— Nesu tikras, kad yra toks žodis, tačiau galima sakyti, 
kad tai, ką patyriau, verčia slopinti save. 

— Kokia aš kvaila, — ji įsikibo jam į parankę, ir jiedu 
nuėjo toliau. 

Jis jautė dėkingumą — už ryšį su šia moterimi ir už tai, 
kad ji ir Zekas Eklandas su savo vyrais pripažino jį. Tai teikė 
pasitikėjimo savimi, leido ramiai atsikvėpti. O Eizenhaueris 
ir jo buvimo čia tikslas? Maksas iš paskutiniųjų stengėsi atsi- 
kratyti šios minties. 

Jiedu susėdo ant kažkokių pūvančių rąstų. 

— Ar tu vestum Molę, Hari? 

— Nori pasakyti, jei ji vestų mane? — Maksas nusijuokė. 

— O, ji tave vestų, nėra ką ir kalbėti. 

— Nemanau, kad žmonėms derėtų tuoktis, kai vyksta ka- 
ras, ypač su tokiais kaip aš. Pavyzdžiui, ta “Lizanderio" ava- 
rija. Man velniškai pasisekė, kad išgyvenau. Man nederėjo taip 
ilgai gyvuoti. Skraidymas — pavojingas sportas, Žiuli. 

— Tau tai jau nebegresia. 

— Ką tu turi galvoje? 

— Nustebčiau, jei jie tau leistų dar kada nors skristi. Tu 
įžemintas, Hari. Bet tai — mano nuomonė. Kaip sakoma be- 
laisviams — jums karas jau baigėsi. 

Maksas susimąstė. 

— Gal tu ir teisi, pamatysime, — pasakė jis, ir tą minutę 
virš jūros pasirodė “Lizanderis". 

Žiuli pašoko. 

— Tai Munro. Geriau jau grįžkime. 


Munro ir Džekas Karteris sėdėjo bibliotekoje prie Židi- 
nio ir įdėmiai klausėsi Makso istorijos. Žiuli atnešė arbatos ir 
sumuštinių. 

Kai Maksas baigė, Munro tarė: 

— Nepakartojama. 

— Žako pranešė mums, kad pilį netikėtai užėmė SS šar- 
vuočių dalinys, — prabilo Karteris. 


— Man pasisekė, kad jie ten buvo, — tarė Maksas. — 
Kitaip būčiau sudegęs. Ar Zako pavyko gauti dar kokios nors 
informacijos? 


— Ne, — atsakė Munro. — Jis tik pranešė, kad SS už- 
ėmė pilį, kaimą, ir kad visa apylinkė apsupta glaudžiu žiedu. 

— Jo antrajame pranešime buvo minimas JU52, jei pa- 
menate, sere, — priminė Karteris. — Bet niekas negalėjo pri- 
siartinti arčiau ir sužinoti, kas vyksta. 

— A, tikriausiai aš tai žinau, — tarė Maksas. — Majoras 
Muleris, komendantas, sakė man, kad turi atgabenti atsargi- 
nius variklius dviem iš jo tankų. 

— Vargšas Muleris, — tarė Munro. — Nukentės jo repu- 
tacija. Ką gi, baik sumuštinius, nes mūsų laukia Kroidonas. 
Aš pranešiau Tedžiui Vestui. 

Aviacijos vicemaršalas, kurio jis nė akyse nematęs. 

— Kaip jis? — pasiteiravo Maksas. 

— Džiūgauja. Jis skrenda iš Sautviko pas Eizenhauerį. 
Paprašiau jį pranešti geras naujienas vyriausiajam vadui. Esu 
tikras, Aikas pats norės susitikti su tavimi. 

— Aš irgi tikiuosi pasimatyti su juo. 

Munro atsistojo. 

— Gera tave vėl matyti, Hari, nors ir atrodai taip, tarsi 
per tavo veidą būtų pervažiavęs sunkvežimis. Molė siunčia 
linkėjimų. Pamaniau, kad mes galėtume šįvakar pavakarieniau- 
ti “River Rume" — ji vakare bus laisva. Pakviesime ir jos 
tėvą. Suruošime vakarėlį ir atšvęsime tavo prisikėlimą iš mi- 
rusiųjų. 

— Puiku, — tarstelėjo Maksas. 

— Ką gi, tada judėkime. 


Roza Štein, mirtinai išvargusi, miegojo mažų mažiausiai 
dvylika valandų. Kai pagaliau prabudo, lietus tebesitrankė į 
stogą. Ji atsikėlė, priėjo prie durų ir apsidairė. Mišką dengė 
migla, tačiau takai buvo aiškiai matyti. Bėda ta, kad moteris 
neturėjo nė menkiausio supratimo, kur esanti ir kur turėtų ei- 
ti. Ji pagalvojo, kad kurį laiką galėtų pabūti ir šioje pastogi- 
nėje — čia bent jau šilta ir sausa. Ji atkišo rankas, pasisėmė 
lietaus, atsigėrė ir nusiprausė veidą. 

Roza niekaip negalėjo pamiršti tų siaubingų įvykių me- 
džiotojų trobelėje. Tai buvo tikras košmaras. Ji pradėjo nesu- 
valdomai verkti, tada priėjo prie šieno kupetos ir atsigulė. Po 
kurio laiko ji vėl užmigo. 


Jie nusileido Kroidone ankstyvą popietę, ir Maksą dar kar- 
tą išgelbėjo atsitiktinumas, nes kai jis padėjo Džekui Karte- 
riui išlipti iš lėktuvo, majoras pasakė: 

— Stai ir aviacijos vicemaršalas, sere. 

Maksas atsisuko tuo metu, kai Munro jau sveikinosi su 
Vestu. 

— Štai jis, Tedi. Bijau, kad jo veidas atrodo kaip Krom- 
velio palikti griuvėsiai, bet negali gi turėti viską. 

Vestas apsikabino Maksą. 

— Ak tu, padūkėli. Daugiau niekada šitaip negąsdink 
manęs. 

— Pasistengsiu, sere, — atsakė Maksas. 

— Prakeikimas, mes tuojau pritrūksime medalių. 

— Šįvakar Molė, jos tėvas, mudu ir Džekas vakarieniauja- 

me “River Rume". Kodėl ir jums neprisijungus? — pasiūlė 
Munro. 

— Pasistengsiu. Puiki mintis, tačiau dabar tenka jus pa- 
likti. Turiu pasimatyti su Aiku. Galėtumėt mane pavėžėti. 

— Su malonumu, — atsakė Munro ir pirmasis pasuko ma- 
šinos link. 


Munro bute Maksas be vargo rado Hario miegamąjį. Jis 
nusviedė apsiaustą ant lovos ir apžiūrėjo drabužių spintą. Jo- 
je tvarkingai kabėjo uniformos, marškiniai, lentynose buvo 
sudėtos kojinės ir batų poros. 

Pasibeldęs kyštelėjo galvą Karteris. 

— Brigados vadas išėjo į Beikerio gatvę, bet jis paprašė 
manęs užvežti tave į Gajaus ligoninę. Jis nori, kad Molė ap- 
žiūrėtų tave. Atvirai kalbant, tavo veidas jam kelia šiurpą. Ir 
jis teisus, Hari. Tau gali būti įlūžusi kaukolė ar dar kas nors. 

— Kada važiuosime? 

— Dabar. Pusę penkių Molė turi operaciją. Ji pati ateis į 
“River Rumą". 

— Puiku, aš dar suspėsiu grįžti ir persirengti šŠvaria uni- 
forma. 

— Turėsi marias laiko, drauguži. 

— Tada važiuokime. 

Gajaus ligoninės Sužeistųjų skyriuje kaip visuomet buvo 
pilna Žmonių. Džekas nuėjo prie administratorės stalo. 

— Pulkininkas Kelso pas gydytoją Sobel. Jo laukia. 

— Taip, majore, — administratorė pakėlė ragelį. — Pul- 
kininkas Kelso jau čia, — ji padėjo ragelį. — Pranešiau Rent- 
geno skyriui. Kas nors tuojau ateis. 

Taip ir buvo. Po minutėlės pasirodė jaunuolis, vilkįs bal- 
tu chalatu. Viena jo akis buvo aiškiai stiklinė, o akiduobė bjau- 
riai sužalota. 

— Pulkininkas Kelso? Pas mus tokia betvarkė. Prašom 
čia, — jis meiliai išsišiepė Karteriui. — Galite eiti kartu, jei 
norite, mielasis, — tada pastebėjo majoro koją. — O varge, 
tai mes čia trys invalidai, ar ne? Beje, aš Volkeris. 

— Kur sužeidė tave? — paklausė Maksas. 

— “Lankasteryje", virš Berlyno. Buvau artileristas. Jau 
per antrą skrydį sviedinio skeveldra pataikė į akį. Sakau jums, 
mielieji, aš tikriausiai buvau išsikraustęs iš proto. 

— Kaip ir mes visi, — pritarė Maksas. 

Volkeris dėbtelėjo į jo medalius. 

— Bet jūs — labiau už kitus, — nepykite, kad taip sa- 
kau. Prašom čia, — jis atidarė jiems duris. 

Maksas atsigulė ant stalo, o Džekas Karteris atsisėdo kam- 
pe. Volkeris linksmai švilpaudamas padarė reikiamas nuotrau- 
kas ir dingo už kitų durų. Už dešimties minučių jis grįžo su 
nuotraukomis. 

— Jokių lūžių, pulkininke. Viskas normalu, išskyrus jū- 
sų veidą, kuris atrodo kaip skerdienos gabalas. Dabar nuvesiu 
jus pas daktarę Sobel, — koridoriuje Volkeris pridūrė: — Man 
patinka jūsų uniforma ir tie KOL sparnai. Jūs buvote vienas 
iš jankių Karališkajame oro laivyne, tiesa? 

— Tiesa, — atsakė Maksas. 

— Mačiau filmą su Taironu Paueriu. Visiška nesąmonė, 
tačiau jis vaidino puikiai. 

Maksas stengėsi suvaldyti juoką; Džekas irgi vos laikė- 
si. Volkeris atidarė duris. 

— Prašom. 

Molė, vilkinti baltu chalatu, pasikabinusi ant kaklo ste- 
toskopą, sėdėjo už stalo. Pamačiusi juos ji pašoko. 

— Dieve mano, Hari. 

— A, tai štai kur šuo pakastas, — tarė Volkeris ir padėjo 
ant stalo nuotraukas. — Jam viskas gerai, daktare, jokių lū- 
žių. Aš nenuėmiau tvarsčio, nes nebuvo būtina, — jis pasisu- 
ko į vyrus. — Sėkmės, ponai, bet paklausykit mano patarimo 
ir neskraidykite virš Berlyno. 

Jis išėjo, o Džekas tarė: 

— Aš palauksiu priimamajame. 

— Nebūtina, — pabandė sulaikyti jį Maksas. 

— Ne, geriau jau išeisiu, drauguži. 

Karteris iššlubavo, ir Maksas tarė: 

— Man atrodo, jis myli tave. 

— O aš myliu tave, Hari Kelso, — ji priėjo ir apsikabino jį. 

— Atsargiau, mieloji. Bijau, kad man teks susilaikyti nuo 
didelių aistrų, nes, kol nesusileidžiu morfijaus, jaučiu stipro- 
ką skausmą. 

— Kokios koncentracijos? 

— Nežinau. SS chirurgas davė man vieną iš jų kovinių 
paketų. Palikau jį Munro bute. 

— Daugiau nesileisk, kol aš nepatikrinsiu, — staiga Mo- 
lė trinktelėjo kumščiais jam į krūtinę. — Daugiau niekada ši- 
taip nedaryk. Niekada. Aš išgyvenau tikrą pragarą. 

Jis prisiglaudė merginą arčiau ir paglostė jai plaukus. 

— Atleisk, — ir švelniai pabučiavo į viršugalvį. 

Molė atšlijo. 

— Čia kas dabar? — ji suraukė antakius. — Didysis Ha- 
ris Kelso ir švelnumas bei romantika? 

— Žinai, kaip sakoma filmuose? — ramiai atsakė Mak- 
sas. — Buvau pragare. Galbūt ten aš pasikeičiau. 

— Patikėsiu tuo tik tada, kai tuo įsitikinsiu. 

Mergina paėmė nuo stalo nuotraukas, uždėjo jas ant ek- 
rano ir įjungė šviesą. Po kurio laiko linktelėjo. 

— Lūžių nėra, — ji atsisuko. — Papasakok man, kas at- 
sitiko. 

Ir jis papasakojo jai tą pačią istoriją apie plyšusį randą. 
Molė pasodino jį ir atsuko lempą jam į veidą. 

— Kaip ir praeitą kartą — yra tik vienas būdas, greitas 
būdas. | 

Ji nuplėšė tvarstį, ir Maksas sukando dantis. 

— Mein Gott! — iškošė jis ir tučtuojau suvokė apsižiop- 
linęs. — Kai mudu su Maksu buvome vaikai, visuomet taip 
sakydavome, nes mutė galvojo, jog tai šventvagiška. 

Molei toks paaiškinimas puikiausiai tiko, ir ji toliau tyri- 
nėjo žaizdą. R 

— Švarus darbas, — tą patį Hariui sakė ir Srėderis Morlė 
pilyje. 

— Džiaugiuosi tai girdėdamas, — tarė Maksas. 

— Kaip ir praeitą kartą, patarčiau nenešioti tvarsčio. Aš 
apipurkšiu žaizdą, — ji taip ir padarė, o perteklių nusausino 
vatos gumulėliu. — Geras berniukas. 

— Tik dėl tavęs. 

— Dabar geriau jau eik. Manęs laukia gana sudėtinga ope- 
racija. Pasimatysime vėliau, “River Rume". Geras metas, vy- 
nas ir šokiai, — Molė stipriai apkabino jį. — Maniau, jau nie- 
kada nebeteks to daryti. Tik -bėda ta, kad neturėsiu laiko su- 
grįžti namo ir persirengti padoria suknele. 

— Ateik pati, — atsakė Maksas. — Ir to visiškai pakaks. 


Šeštą valandą, sugrįžęs į savo kambarį, Maksas surizika- 
vo ir paskambino Sarai Dikson. Jo nuomone, ji jau turėjo būti 
grįžusi iš darbo, tačiau niekas neatsiliepė. Jis persirengė šva- 
ria uniforma ir apsižiūrėjo veidrodyje. 

— Labai daili, Hari, — sumurmėjo jis. — Beveik tokia 
pat daili kaip mūsiškė. | 


Erelių skrydis 


Tada nusileido į svetainę. Džekas Karteris buvo ten ir py- 
lėsi sau viskio. 

— Gal ir tu išgertum, Hari? 

Įžengė Munro, pasipuošęs visa uniforma. 

— Aš irgi išgersiu. Dieve mano, Hari, tokiu veidu išgąs- 
dintum visą pulką, — ir vienu mauku išgėrė viskį. — Eime, 
šįvakar vakarieniausime anksčiau. Rytoj turėsiu daug darbo. 

Restorane jie susėdo už apskrito stalo prie lango, ir Munro 
užsakė šampano sau, Hariui, Karteriui ir Vestui. Molės ir jos 
tėvo dar nebuvo. 

— Už tave, Hari, — kilstelėjo taurę Munro. — Tikriau- 
siai išnaudojai kokius devynis savo gyvenimus. 

— Pamatysime, — burbtelėjo Maksas. 

— Ne, nepamatysime, — kreipėsi į jį Vestas. — Tiesio- 
giniu Aiko įsakymu tu nuleidžiamas ant žemės. Tavo skraidy- 
mai baigti. 

Ir Maksui tai nepatiko, kaip būtų nepatikę ir Hariui. 

— Ar jis Ketina susitikti su manimi? 

— Taip, tik dar nežinau kada. Tomas Sobelis tikriausiai 
žinos. Aikas dabar savo bute Londone, bet rytoj rytą išskris į 
Sautviką. 

— Jūs skraidinsite jį? 

— Na, senas šuo dar pakankamai geras, o be to, tai pade- 
da palaikyti įgūdžius. 

Kaip tik tada tarp staliukų ėjo Molė tr jos tėvas. Šį kartą 
Maksui nekilo jokių problemų, nes kas gi kitas ten galėjo bū- 
ti, jei ne generolas Sobelis. Plačiai šypsodamasis jis paspau- 
dė Maksui ranką. 

— Negaliu apsakyti, koks tu mums svarbus. Aikas be ga- 
lo džiaugiasi, — generolas padėjo atsisėsti Molei. — Jis nori 
pasimatyti su tavimi, Hari, bet šįvakar negalėjo ateiti. Iki au- 
sų apsivertęs darbais. Bet jis norėtų, kad septintą valandą ry- 
to atvažiuotum į Kroidoną. Jis man sakė, kad Tedis nuveš vi- 
sus. Aš skrendu kartu su juo, bet jis norėtų, kad ir tu prisi- 
jungtum prie mūsų. 

— Puiku, — Maksas siektelėjo taurę. Jo ranka nesuvir- 
pėjo, tačiau galvoje siautė tikra audra. 

„ O Dieve, taip greitai? 


Pagaliau kai ėmė temti ir liovėsi lyti, Roza Štein išėjo iš 
pastoginės ir patraukė taku. Didžiai jos nuostabai po kokių 

penkiolikos minučių ji priėjo fermą. Iš gyvenamojo namo ka- 
mino rūko dūmai, iš tvarto galvas kyščiojo karvės. Išėjo jau- 
na moteris, abiejose rankose nešina pieno kibirais. Tai buvo 
Mari, Žako radijo operatorė. Ji sustojo ir įsmeigė akis į Rozą. 

— Kas jūs? Ko norite? — šūktelėjo ji prancūziškai. 

Roza klupdama pribėgo prie jos ir ėmė raudoti: 

— Padėkit man, prašau man padėti, — šaukė ji vokiškai. 

Mari nemokėjo vokiškai ir žinojo vos vieną kitą anglišką 
žodį. Tai buvo vienintelė jungtis, nes Roza nekalbėjo prancū- 
ziškai, tačiau truputį mokėjo angliškai. 

Mari tarė angliškai: 

— Jūs vokietė? — Roza linktelėjo. — Iš kur jūs? Jūs žydė? 

Roza papurtė galvą. 

— Morlė pilis, — Mari pastatė kibirus ant žemės. — SS. 
Mano šeimininkė negyva. 

Jos kūną purtė rauda, ir Mari vėl pakėlė kibirus. Ji pamo- 
jo į fermą, ir Roza ėmė sekti jai iš paskos. 

ŠEŠIOLIKTAS SKYRIUS 


Maksas ir Molė šoko sausakimšoje aikštelėje, bet jis ne- 
buvo toks patyręs kaip brolis. Tam tikra prasme jam padėjo 
tai, kad aplinkui buvo daug žmonių — ši aplinkybė iš dalies 
pateisino jo nerangumą. 

Po to, kai jie eilinį kartą susidūrė su kita pora, jis tarė: 

— Atsiprašau. Man nelabai sekasi. 

— Nieko tokio. Tu išgyvenai pragarą, Hari, — Molė pri- 
siglaudė arčiau. — Dėdė Dugalis sakė, kad Žiuli minėjusi, jog 
praradai Tarkviną. 

— Deja. Jis tikriausiai sudegė kartu su lėktuvu. Man pa- 
sisekė, kad esu čia. Jei ne SS... — jis gūžtelėjo. — Mane iš- 
gelbėjo pats velnias, Mole. 

Tuo metu ant aikštelės krašto išdygo padavėjas ir linkte- 
lėjo Molei. 

— Negaliu tuo patikėti, — tarė mergina. — Kiekvieną 
kartą, kai tik ateinu čionai su tavimi, atsitinka tas pats, — ji 
atsitraukė ir nuėjo pasikalbėti su padavėju. — Vėl senasis ge- 
rasis Gajus. Jie negali be manęs. 

— Aš palauksiu tavęs, — tarė jis, kai jie ėjo prie staliuko. 

— Tavim dėta aš nerizikuočiau. Jei užtruksiu iki vidur- 
nakčio, pasiliksiu ligoninėje, — jie priėjo prie staliuko, ir Molė 
kreipėsi į kitus vyrus: — Nagi, atspėkit, kas atsitiko? 

Molė išvažiavo Munro štabo mašina, o Vestas pasisiūlė 
pavėžėti kitus. Kai jie išėjo 1š "Savojos", Maksas tarė: 

— Norėčiau pasivaikščioti, vade. Nežinau, kaip čia ge- 
riau pasakius, bet jaučiuosi kažkoks neramus. 

. — Tai suprantama, brangusis berniuk, — pasakė Munro. — 
Pasivaikščiok, atsipalaiduok. Visada gali pasigauti taksi. Lon- 
dono taksistai šiomis dienomis mielai vežioja amerikiečius. 
Matai, jie permoka. Generolas Sobelis nesupyks ant manęs už 
tokius žodžius. 

Sobelis paspaudė Maksui ranką. 

— Pasimatysime ryte Kroidone. 

— Būtinai. 

Jie visi sugriuvo į Vesto tarnybinį automobilį ir nuvažia- 
vo. Maksas pamojo pirmam pasirodžiusiam taksi. 

— Ar žinote, kur yra Vestburn Grouvas, Beisvoteris? 

— Žinoma, šefe. 

— Gerai, tada vežk mane ten, — tarė Maksas ir įsėdo. 


Fermoje Mari pakvietė Žiulį, Žako grupės narį. Kol ji aiš- 
kino, Žiulis sėdėjo ir klausėsi žiūrėdamas į vokietę, sėdinčią 
stalo gale su Mari dukra ant kelių. Meškinas, kurį Žako leido 
paimti Mari dukrai, sėdėjo ant stalo. 

— Supratau, kad pilyje atsitiko kažkas bloga, bet nega- 
liu daugiau nieko išklausti. 

— Žako gerai kalba vokiškai, — tarė Žiulis. 

— Žinau, bet jis išvyko į Renė susitikti su kitais nariais. 

— Taip, bet jis turi grįžti naktiniu traukiniu. Jis prašė, 
kad pasitikčiau jį antrą valandą nakties Boljė stotyje. 

Mari linktelėjo. 

— Gerai, pasitik jį, bet pasakyk, kad jis atvažiuotų tie- 
siai čia. Man atrodo, čia kvepia negerumais. 


Taksi išleido Maksą Vestburn Grouve. Maksas sumokėjo 
taksistui ir be jokio vargo susirado šalutinę gatvelę, vedančią 
į daugiabučių namų rajoną. Jis minutėlę pastovėjo ties įėji- 
mu, pasitikslino pavardes ir nuspaudė skambutį. Po kurio lai- 
ko atsišaukė Sara Dikson. 


— Taip? 
— Ponia Sara Dikson? Atpildo diena atėjo. 
— Užeikite. Antras aukštas, — ramiai pasakė ji. 


Jis pastūmė duris ir įėjo. Iš priešais esančio įėjimo jį nu- 
fotografavo Peris. Maksas buvo vienas iš keturiasdešimt aš-. 
tuonių, nufotografuotų tą naktį. Periui buvo nuobodu, šalta ir 
liūdna. 

— Prakeiktas jankis, — tyliai sumurmėjo jis. — Tikriau- 
siai eina pas kokią nors kekšę. Jam pasisekė. 


Sara Dikson įleido Maksą į butą ir nusivedė į nedidelę 
svetainę. Atplėšusi pakelį cigarečių, pasiūlė ir jam. 

— Jūs patekote čia greičiau, nei mes tikėjomės. 

— Tai Zoeliui Rodrigesui viskas pavyko? 

— O taip. Aš tiksliai Žinau, kas jūs toks, barone. 

— Pasakykite Fernandui Rodrigesui, kad kuo skubiau 

perduotų žinią apie mano atvykimą. Ryte aš susitiksi su Ei- 
zenhaueriu. 

— Ir iškart jį nužudysite? 

— Priklausys nuo aplinkybių. Ką jūs apie tai manote? 

— Atvirai kalbant, man tas pats. Aš jau ilgą laiką jūsų 
pusėje. Taip jau yra. Kur jūs apsistojęs? 

— Hastono gatvėje, Munro bute. Jūs negalite susisiekti 
su manimi, taigi ryšį palaikysiu aš. 

— Puiku. Galiu tik palinkėti sėkmės, — ji atidarė jam 
duris. — Labanakt. 

Jis išėjo pro priekines duris. 

— Koks greitas, — burbtelėjo Peris ir nufotografavo jį 
dar kartą. 

Maksas įsuko į Vestburn Grouvą, nuėjo iki Kvinsvėjaus 
ir susistabdė taksi. 


Buvo jau beveik trečia valanda ryto. Maksas neramiai 
miegojo Hastono gatvėje, Molė — ligoninėje, o Bretanėje Žiu- 
lis atvežė Žako į Mari fermą. Jis pasibeldė, ir Mari atidarė 
duris. Žako ir Mari nuėjo į virtuvę, o Žiulis pasiliko pakurs- 
tyti židinį. 


— Išvirsiu kavos, — tarė Mari ir nuėjo prie viryklės. 
— Kur ji? — skubiai paklausė Zako. 
— Miega. 


— Pakelk. Žiulis išvirs kavos. 

Žako atsisėdo stalo gale ir prisidegė cigaretę. Iš kito ga- 
lo į jį spoksojo Tarkvinas, ir Žako niūriai dėbtelėjo į jį. 

— Tau tai gerai. 

Kažkada jis buvo universiteto filosofijos profesorius, nors 
niekas dabar to neatspėtų. Griežtas veidas, neskustas smak- 
ras, tamsios akys, slepiančios daugelio nužudymų naštą, akys, 
kurios taip pat slėpė, kad jis — filosofas. Žmogus, kuris be- 
veik nebetikėjo žmonėmis. Žiulis padarė jam puodelį baltos 
kavos, ir netrukus Mari atvedė Rozą. 

Zako prašneko gera vokiečių kalba. 

— Sėsk ir įdėmiai paklausyk. Niekas tavęs neskriaus, jei 
sakysi tiesą. 

Roza, vilkinti Mari duotais naktiniais ir chalatu, atsisėdo 
prie stalo. 

— Pasakyk, kas esi ir kas atsitiko, — paliepė Žako. 

Moteriškei baigus pasakoti, jis kurį laiką sėdėjo paniu- 
ręs ir tylėjo. Pirmoji prabilo Mari: 

— Ką ji pasakė? 

Žako trumpai papasakojo Mari ir Žiuliui. 

— Tai neįtikėtina. Vienas brolis apsimeta kitu ir nužudo 
Eizenhauerį? Negaliu tuo patikėti, — nusistebėjo Žiulis. 

— Man kai kas šovė į galvą, — tarė Žako. — Mes juk 
pasiuntėme Šrėderiui tą tavo draugę, Heleną, kad ji ką nors iš 
j0 išgautų. 


— Tiesa. 

— Ar ji vis dar susitikinėja su juo? 

— Kiek žinau, taip. 

— Judu su Žiuliu dabar nueikite pas ją, ir jei vokietis 
ten, atveskite jį pas mane. Jis gali patvirtinti šios moters pa- 
sakojimą. 

Po dvidešimt minučių kapitoną Šrėderį, giliai įmigusį sal- 
džiosios Helenos glėbyje, pažadino automatinio kolto vamz- 
dis, įremtas į gerklę. 

— Kelkis ir renkis, kitaip ištaškysiu tau smegenis, — He- 
lena išsigandusi pašoko, bet Ziulis nusišaipė. — Ne tau, bran- 
gioji, tu gerai pasitarnavai Prancūzijai. Miegok toliau. 

Srėderis mirties akivaizdoje pasidarė labai paslaugus. Jis 
papasakojo viską, ką žinojo. | 

— Jūs privalote suprasti, kad ji norėjo mirti. Aš tik gy- 
niausi, kai ji pabandė nužudyti pulkininką Hartmaną, bet iš 
tikrųjų nužudė pulkininką Mulerį. 

— Gerai, dar kartą viską papasakok — apie brolius, viską. 

Kai Šrėderis baigė, Mari prancūziškai pasiteiravo: 

— Ar jis nors kiek padėjo? 

— O taip, — atsakė Žako. — Jis visko nežino, tačiau ži- 
no pakankamai, kad patvirtintų tai, ką sako ši moteris. Paruo- 
šiu pranešimą. Turėsi jį iškart perduoti į SOK štabą Beikerio 
gatvėje, brigados vadui Munro. 

Ji papurtė galvą. 

— Neįmanoma. Kitas ryšys tik septintą valandą. 

— Gerai, tada padarysi tai septintą. O dabar ko nors už- 
valgykime. 

— Oką darysime su šiuo SS niekšu? — paklausė Žiulis. — 
Gal man jį nušauti? 

— Gerasis Dieve, ne, — atsakė Žako. — Po poros savai- 
čių prasidės invazija. Mums reikės daktaro, o jis puikiai tiks. 


Pusę septynių ryto aviacijos maršalas Vestas važiavo į 
Kroidoną štabo mašina. Lijo lietus, kelią gaubė migla, tačiau 

eismas nebuvo intensyvus. Staiga iš šalutinės gatvės nė ne- 
pristabdęs išlėkė autofurgonas. Vesto vairuotojas neturėjo pa- 
sirinkimo. Jis pabandė išvengti susidūrimo, atšoko nuo fur- 
gono, užlėkė ant šaligatvio ir trenkėsi į plytų sieną. Vestas 
susiūbavo ir trenkėsi galva į lango rėmą. Vairuotojas liko svei- 
kas. Jis iššoko iš mašinos ir atidarė galines dureles. Vestas 
išlipo ir stovėjo lietuje šluostydamasis nuo galvos kraują, kol 
jo vairuotojas rūpinosi žmonėmis iš furgono, kurie aiškiai pa- 
tyrė didelį šoką. 

Netrukus privažiavo policijos patruliai ir sustojo šalia šta- 
bo automobilio. Vienas pareigūnas išlipo iš mašinos, tuo tar- 
pu kitas tuoj pat pranešė apie įvykį per radiją. 

Policijos pareigūnas apžiūrėjo Vesto galvą. 

— Teks siūti, sere. Mes tučtuojau iškviesime greitąją pa- 
galbą. 

— Nesirūpinkite, konstebli. Aš — aviacijos maršalas Ves- 
tas. Septintą valandą turiu būti Kroidone ir išskristi su gene- 
rolu Eizenhaueriu į Portsmutą. 

Policininkas iškart pasitempė. 

— Nemanau, kad tai įmanoma, sere, tik ne tokios būklės. 

— Būtent. Susisiekite per savo radijo ryšį su Kroidonu. 
Pasakykite jiems, kas atsitiko. Kad aš tik susitrenkiau galvą, 
tačiau skristi negalėsiu. Būkite toks malonus ir padarykite tai 
nedelsiant. 

— Žinoma, sere. 

Policininkas priėjo prie automobilio pasikalbėti su savo 
kolega. Tolumoje pasigirdo greitosios pagalbos sirena, 1r Ves- 
tas keikdamasis atsisėdo ant plytų sienelės. 


Migloje skendinčiame Kroidone Tomas Sobelis gėrė ka- 
vą ir niūriai spoksojo pro langą. Iš operacijų kambario išėjo 
Maksas. 

— Pasak oro prognozės, Sautvike oras puikus, jokių sun- 
kumų leidžiantis nebus. Debesuota ir lietinga, tačiau vėjo nė- 
ra. Pakilsime irgi be problemų. 

— Ką gi, tai guodžia, bet kur, po galais, Tedis Vestas? 

Tuo momentu atsitiko du dalykai. Privažiavo štabo ma- 
šina, ir iš jos išlipo Eizenhaueris, 0 iš operacijų kambario iš- 
skubėjo aviacijos leitenantas mojuodamas plona pranešimų 
juostele, kurią jis įteikė Sobeliui. 

— Tai skubu, generole. 

Sobelis perskaitė pranešimą ir pakėlė galvą tuo metu, kai 
į kambarį įžengė besišypsantis Eizenhaueris. 

— Blogos naujienos, generole. Tedžio Vesto mašina pa- 
teko į avariją pakeliui į čia. Nieko rimta, tačiau jam reikia 
ligoninės pagalbos. | 

— Prakeikimas! — paniuro Eizenhaueris. — Tu žinai, To- 
mai, kad Sautvike mūsų laukia svarbus pasitarimas. Montis, 
Planavimo taryba. Tai lemiamas susirinkimas. Ar gali skubiai 
surasti kitą pilotą? 

Maksas suprato, jog situacija neišvengiama. 

— Jūs jau radote jį, generole. Aš nuskraidinsiu jus. 

Eizenhaueris atsisuko ir ištiesė ranką. Jo veidą nušvietė 
įžymioji šypsena. 

— Nuoširdžiai džiaugiuosi jus vėl matydamas, pulkinin- 
ke. Koks nepaprastas atsitikimas. Nekantrauju apie jį išgirsti, 
bet ar jūs tikrai pasiruošęs skristi? Jūsų veidas, prašau man 
atleisti, atrodo siaubingai! 

Maksas paspaudė jam ranką. 

— Tvirtas it uola, generole. Jokių problemų. 

Aikas dirstelėjo į Sobelį. 

— Ką jūs manote, Tomai? 

— Jei pulkininkas Kelso sako, kad nuskraidins mus, tai 
aš nieko prieš. 

Aikas linktelėjo. 

— Puiku, pulkininke, tada pirmyn. 

— Tik patikrinsiu “Lizanderį"', generole, — tarė Maksas. — 
Bet neturėtų būti jokių nesklandumų. Jis jau paruoštas. 

Maksas nuėjo į prieškambarį, nusivilko vokišką apsiaus- 
tą ir užsitempė piloto striukę. Į jos kišenę įsidėjo valterį, at- 
sarginę apkabą, o į kitą — mortfijaus ampulių, užsitraukė už- 
trauktuką ir išėjo lauk. 


Munro ir Džekas Karteris nusprendė nueiti į SOK štabą 
anksčiau nei paprastai. Štabo valgykloje ruošdavo gerus pus- 
ryčius. Pagailėjęs Karterio kojos, Munro iškvietė štabo auto- 
mobilį, ir jie, pervažiavę tuščiomis gatvėmis, atvyko į Beike- 
rio gatvę be penkiolikos septintą. 

— Aš peržiūrėsiu paštą, Džekai, — tarė Munro. — Pasi- 
matysime aštuntą valgykloje. 

Jis užlipo į viršų, o.Džekas pasuko į savo kabinetą, kur rado 


detektyvą konsteblį Perį, sėdintį ant suolelio prie kabineto durų. 

— Tu ankstyvas. 

— Leisis liepė kuo anksčiau pristatyti Saros Dikson ste- 
bėjimo medžiagą. Stebėjimą baigiau vidurnaktį ir nuspren- 
džiau pasinaudoti jūsiške laboratorija, užuot ėjęs į Jardą. Jie 
leido man pernakvoti čia. 

Džekas įleido jį į kabinetą. 

— Kas nors įdomaus? 

— Rodrigesai nepasirodė. Bėda ta, kad tame name yra 
keturiasdešimt butų. Tie, kurie įeina, gali eiti į bet kurį. 

Džekas atsisėdo prie stalo. 

— Pažiūrėkim. 

Peris ėmė dėlioti nuotraukas. 

— Šiaip jau nieko nepaprasta, — jis nusijuokė. — Žinot, 
tame name tikriausiai gyvena ir kekšių. Štai koks išsipustęs 
amerikiečių karininkas eina į namą. 

Džekas Karteris pažvelgė į nuotrauką ir neteko žado, ne- 
norėdamas patikėti tuo, ką mato. 

— O Dieve! — sustenėjo jis ir atsistojo. — Tučtuojau 
paskambink Šonui Railiui. Pasakyk jam, kad ateitų čia kartu 
su Leisiu. 

— Norite pasakyti, mes užkabinome aukso gyslą, majore? 

— Tiesiog daryk, ką pasakiau, — rėžė Karteris ir išėjo. 

Munro, įsigilinęs į dokumentus, pakėlė galvą, kai į kabi- 
netą įsiveržė Džekas. 

— Nagi, Džekai, atrodai susijaudinęs. 

— Manau, kad ir jūs sunerimsite, vade. 

Ir jis padėjo ant stalo nuotrauką. Munro ramiai pažiūrėjo 
į nuotrauką, tada į Džeką. 


— Paaiškink. 
— Fotografuota vakar, vade, dešimtą valandą vakare. Tai 
įėjimas į Saros Dikson namą, — padvejojęs pridūrė: — Po 


“Savojos", suprantate. 

— Taip, suprantu. Bet, Džekai? Vis dėlto nsupantu. 

Pasigirdo beldimas į duris, ir įėjo ryšininkas seržantas 
laikąs rankoje ploną pranešimų juostelę. 

— Ką tik gavome iš Žako Bretanėje, vade. Paprasta kal- 
ba, pažymėta, jog nepaprastai svarbu. 

Munro perskaitė pranešimą, tada pažiūrėjo į ryšininką. 

— Kas dar žino? 

— Niekas, sere. Pats priėmiau pranešimą. 

— Tada niekam ir nesakyk. Gali eiti. 

Jis išėjo, ir Džekas Karteris nekantraudamas paklausė: 

— Sere? 

— Tai ne Haris Kelso, Džekai. Tai Maksas, jo brolis, ir 
jis. čia tam, kad nužudytų Aiką. Persiskaityk pats. 

Munro siektelėjo telefoną. 

— Sujunkite mane su Kroidonu, — po minutėlės jis jau 
kalbėjosi su operacijų kambariu. 

— Generolo Eizenhauerio reisas? Jis jau išskrido? — 
Munro pasiklausė, tada padėjo ragelį. 

Džekas priblokštas grąžino juostelę. 

— Ką darysime, sere? 

— Eizenhauerio lėktuvas ką tik pakilo — be Tedžio Ves- 
to, kuris pateko į avariją. Jame — vyriausiasis vadas, Tomas 
Sobelis ir oberstleitenantas Maksas, baronas fon Halderis — 
prie vairo. | | 

— O Dieve, — sudejavo Džekas. 

— Pala, nepraraskime blaivaus proto. Eik prie kito tele- 
fono ir užsakyk man lėktuvą į Sautviką. Skubos tvarka. 

— Bet, vade, kas jei... 

— Kas, jei jis nušaus Aiką ir Tomą Sobelį ore ir nuskris į 
Prancūziją? Mums telieka tikėtis, kad jis to nepadarys, nes 
mes — bejėgiai. Aš skrisiu jiems iš paskos, taigi imkis darbo. 

Džekas nuėjo į kitą kabinetą, o Munro paskambino į Saut- 
viką ir paprašė pakviesti saugumo viršininką, karinės polici- 
jos majorą Verekerį. Jį tučtuojau sujungė. 

— Verekeri, mudu pažįstami jau seniai, todėl patikėk ma- 
nimi. | 

— Žinoma, vade. 

— Netrukus pas jus nusileis “Lizanderis" su Aiku, gene- 
rolu Sobeliu ir pulkininku Kelso, pilotu. 

— Mus jau įspėjo. 

— Tai bus sunku, tačiau privalai tai padaryti. Kai tik jie 
nusileis, areštuok Kelso pagal Karalystės gynybos aktą. Aš 
netrukus atskrisiu pats ir atgabensiu orderį. 

Verekeris, senas policininkas, jau seniai niekuo nesiste- 
bėjo. 

— Ar turiu elgtis diskretiškai, sere? 

— Niekam nesakyk. Nenoriu, kad vyriausiasis vadas su- 
žinotų apie tai dabar. Pasakyk jam, kad aš atvykstu. 

— Palikite tai man, vade. 

— Tai labai rimta, — tarė Munro. Jis stingo iš siaubo 
pagalvojęs, kaip iš tikrųjų tai rimta. 

— Suprantu, sere, — atsakė Verekeris ir padėjo ragelį. 

Sugrįžo Džekas. 

— Lėktuvas užsakytas, sere, automobilis laukia. Ar man 
skristi kartu? 

— Ne, tu tvarkykis čia. Pasikalbėk su Portugalijos am- 
basada. Pabandyk prigriebti brolius Rodrigesus, nors aš ma- 
nau, kad ambasadorius pareikš apie diplomatinę neliečiamy- 
bę ir išsiųs juos namo. Liepk Railiui areštuoti tą Dikson. Tu 
turi daugybę tuščių orderių. Užpildyk vieną jos vardu, — Mun- 
ro pakilo ir pasiėmė kepurę. — Nusiųsk Žako tik patvirtini- 
mą, kad pranešimas gautas, daugiau nieko. Informuosime jį 
vėliau, kai žinosime, kas ir kaip. 

Jis užsidėjo kepurę. Džekas tarė: 

— Ar atkreipėte dėmesį į tai, kas vadovauja Morlė pily- 
je? Bubis Hartmanas, viena iš sumaniausių SD galvų. 

— Žinoma, Džekai. Tai tas žmogus, kuris perėmė Kleino 
skyrių Berlyne. Beje, gali pasakyti tai Dikson, kad jei ji ben- 
dradarbiaus, mes jos nepakarsime. 

Munro priėjo prie durų, bet Džekas vėl prabilo: 

— O kaip dėl Molės, sere? 

— Dėl Dievo meilės, Džekai, — atšovė Munro ir išėjo. 


Maksas skrido penkių tūkstančių pėdų aukštyje, lydimas 
padrikų debesų. Priekyje kaupėsi tamsesni: ir didesni lietaus 
debesys. Eizenhaueris ir Sobelis sėdėjo gale 1r bandė perrėkti 
riaumojantį variklį. 

Maksą draskė abejonės. Jis susitiko su vyriausiuoju va- 
du, paspaudė jam ranką, pažino jo veidą, tačiau pats tas žmo- 
gus jam nieko nereiškė. Jis galėtų išsitraukti valterį, kaip Mun- 
ro ir sakė Karteriui, ir iššauti Eizenhaueriui į tarpuakį, bet 
tada turėtų nušauti ir Sobelį, Molės tėvą, taigi mergina irgi tap- 
tų visos šios apgailėtinos istorijos auka. Kaip jaustųsi Haris, 
jei jis parskristų į Morlė su dviem negyvėliais, kurių vienas 
būtų jo mylimos moters tėvas? Jis myli ją, kad ir kaip vengtų 
tai parodyti: Maksas pats tuo įsitikino, kai sutiko Molę. 

Kita vertus, o kaip gi mutė? Viskas tik dėl jos. Jei jis 
nenužudys Eizenhauerio, bus A) ji, Haris i Irgi — Mak- 
sas neturėjo dėl to jokių iliuzijų. 

Tai ką gi jam daryti? Nuskristi į Šaunviias ir palaukti dar 
vienos galimybės, tokios, kurios metu žūtų jis pats? Ar atsi- 
sukti ir padaryti tai dabar? Maksas dar niekada gyvenime nesi- 

telefonu. Pakeliui į Sautviką juos užpuolė “Junkeris"'. Atro- 
do, kad dvynys truputį pašokdino jį ir privertė nukristi. 

Karteris nustebo. 

— Ką gi, jis vienas geriausių Liuftvafės asų, ir visa tai 
sugalvojo ne jis. Juk skaitei pranešimą iš Prancūzijos? 

— Taip, vargšas, viskas veltui. Juk tie niekšai nušovė jo 
motiną. 

— Ir tebeturi brolį. 

— Kas dabar bus, teismas? — prabilo Sara Dikson. 

— O varge, ne, — atsakė Karteris. — Jūs daugiau nebe- 
svarbi. Žinoma, mes jus suimsime, o po karo — pažiūrėsime. 
Beje, aš perdaviau Rodrigesui žinutę. Pasakiau, kad jūs — mū- 
sų rankose. Šįvakar jiedu su broliu išskris į Lisaboną. 

— Labai miela iš jūsų pusės, — ji šyptelėjo. — Ar dabar 
galiu eiti? 

Railis ir Leisis išsivedė ją, o Džekas atsisėdo prie stalo, 
pamąstė, tada paruošė pranešimą Žako, kuriame išdėstė pas- 
kutinius įvykius. Kiek pagalvojęs, prirašė įprastinius nurody- 
mus. Tada paskambino pasiuntinukui, pasiraukė ir vėl pakėlė 
telefono ragelį. 

— Majoras Karteris. Man reikia automobilio. Važiuosiu 
į Gajaus ligoninę. Taip, netrukus. 


“Lizanderis" nuriedėjo nusileidimo juosta ir sustojo. Prie 
jo pasileido bėgti didelis generolo štabo ir KOL Žmonių bū- 
rys. Eizenhaueris kilstelėjo ranką ir pamojavo jiems. 

— Aš sveikas ir gyvas, generolas Sobelis — taip pat, ir 
už visa tai turime būti dėkingi sumaniausiam pilotui, kokį ka- 
da nors esu matęs, — jis pasisuko į Maksą ir rankos mostu 
nutildė minią. — Pulkininke Hari Kelso, remdamasis įgalio- 
jimais, suteiktais man, kaip vyriausiajam vadui, ketinu tuč- 
tuojau apdovanoti jus medaliu už narsą, — jis papurtė Makso 
ranką ir pasisuko į Tomą Sobelį. — Paskubėkime. Mūsų lau- 
kia darbai. 

Sobelis apkabino Maksą per pečius. 

— Aš didžiuojuosi tavimi, sūnau, o Molė didžiuosis dar 
labiau. Klausyk, mes šįryt turime daug ką aptarti. Kodėl tau 
nenuėjus į karininkų valgyklą? Tik nusiramink. Esu tikras, kad 
Aikas dar norės pasikalbėti su tavimi vėliau. 

— Puiku, — tarė Maksas. — Gal taip ir padarysiu. 

Sobelis nusivijo Eizenhauerį, o KOL darbininkai pradėjo 

tikrinti “Lizanderį". Maksas virpančiomis rankomis priside- 
gė cigaretę. Kas dabar nutiks Elzai, Hariui? Taip stovėdamas 
jis mąstė, ir jo galvoje ėmė formuotis idėja. Pradėjo lyti. Prie 
jo priėjo Karališkosios karinės policijos majoras ir išskleidė 
virš galvos skėtį. 

— Brigados vado Munro prašymu turiu pasirūpinti, kad 
nesušlaptumėt, pulkininke. Jis netrukus atvyks čia. 

Maksas akimirksniu suprato, kad jie jį seka. 

— Kas čia vyksta? 

— Aš esu Verekeris, saugumo viršininkas. Anie du kap- 
ralai — mano žmonės, — Maksas pažvelgė ta kryptimi ir pa- 
matė du žaliūkus, užsidėjusius ryškias raudonas Karinės poli- 
cijos kepures. — Nežinau, kas čia vyksta, bet man įsakyta are- 
štuoti jus pagal Karalystės gynybos aktą. 

— Įdomu, — burbtelėjo Maksas. 

— Žinau, kad turite ginklą, pulkininke. Būčiau dėkingas, 
jei paslapčia perduotumėt jį man. 

— O, aš visuomet esu paslaugus, — Maksas išėmė iš ki- 
šenės valterį, atsarginę apkabą ir padavė majorui. — Prašom. 

Verekeris įsikišo ginklą į savo kišenę. 

— Labai protingai pasielgėte, pulkininke. 

— Gyvenime nesu padaręs nė vieno protingo dalyko, — 
atšovė Maksas. — Kas toliau? 

— Na, jūs nesukėlėte sąmyšio ir neužšokote ant savo 
aukštai skraidančio žirgo. 

— Tad kokią išvadą darote? 

— Kadangi aš jau dvidešimt metų dirbu policijoje — iš 
pradžių Skotland Jarde, paskui Armijoje, — manau, kad jūs 
nekaltas — nesvarbu, kuo jie jus kaltina. Bet tai ne man spręsti. 
Spręs brigados vadas Munro. 

— O ką mes darysime, kol jis atskris? 

— Gal išgerkime valgykloje? 

— Jūs manote, kad galite pasitikėti manimi? 

— O taip, manau. Pagaliau kur gi jūs dingtumėt? 

— Jūs visiškai teisus, majore, — Maksas nusišypsojo. — 
Taigi rodykite kelią. 

Tiesą sakant, Verekeris paliko Kelso ramybėje; jis pats 
prisėdo prie baro su stiklu viskio ir laikraščiu, o Maksas atsi- 
sėdo prie staliuko ir galvodamas mėgavosi viskiu ir cigarete. 
Kas, jei Munro viską sužinojo — bet kaip? Nors nesvarbu. 
Viskas baigta, taigi Dieve padėk motinai ir Hariui, nebent... 

Jam velniškai suskaudo veidą, taigi jis išsitraukė kovinį pa- 
ketą ir išsiėmė ampulę. Verekeris akimirksniu atsidūrė šalia. 

— Kas tai? 

— Mortfijus, — atsakė Maksas. — Mano veidui. Randas 
šviežias ir labai skausmingas. Imkite, suleiskite man. 

Verekeris apžiūrėjo paketą. 

— Vokiškas? 

— Tiesą sakant, SS. Jie naudoja tik tai, kas geriausia. 

Verekeris padvejojo, tada nulaužė ampulę ir įbedė į i1š- 
tiestą Makso riešą. 

— Dievaži, norėčiau žinoti, ką visa tai reiškia. 


— Aš irgi. 

Į valgyklą įžengė Dugalis Munro. Jis padvejojo, tada pri- 
ėjo prie jų. 

— Vade, — linksmai pasisveikino Maksas. 


Munro nekreipė į jį dėmesio. 

— Majore, nuo šios minutės jūs turite paklusti Oficialia- 
jam slaptumo aktui. Mes pasinaudosime jūsų kabinetu. 

Po kelių minučių Munro jau sėdėjo Verekerio kabinete 
už stalo ir rodė jam sulankstytą dokumentą. 

— Čia arešto orderis, majore, pagal Karalystės gynybos 
akto sąlygas. 

Verekeris perskaitė jį ir apstulbęs pakėlė galvą. 

— Bet šis išrašytas oberstleitenanto barono fon Halderio 
vardu. 

— Jūs visiškai teisus. Paaiškėjo, kad pulkininkas Haris 
Kelso praeitą savaitę nukrito su lėktuvu Bretanėje, po kelių 
dienų paspruko ir triumfuodamas grįžo vogtu Liuftvafės lėk- 
tuvu, tačiau tai buvo jau ne Haris Kelso, o jo brolis dvynys. 

Verekeris negalėjo atsitokėti. Jis buvo girdėjęs apie Kel- 
so brolį, bet... 

— Bet kodėl? 

— Kad nužudytų generolą Eizenhauerį. 

— Bet tai neįtikėtina, vade. Jis ką tik sumaniai pilotuo- 
damas išgelbėjo Aikui gyvybę. 

— Taip, labai keista, ar ne? — Munro atsisuko į Maksą. — 
Kai išmušė ta valanda, jūs nebegalėjote to padaryti, ar ne? 

— Na, aš galvojau apie tai, maniau, štai atsisuksiu ir nu- 
šausiu jį,-bet būčiau priverstas nužudyti ir Sobelį, o to aš ne- 
galėjau padaryti — tik jau ne Molės tėvą. Matot, Haris myli 
ją, — Maksas prisidegė cigaretę. — O tada pasirodė tas “Jun- 

keris"“. Keista. Jei būčiau fatalistas, mes visi trys paprasčiau- 
siai būtume nukritę — tai būtų buvusi geriausia išeitis. 

— Bet jūs — ne fatalistas? 

— Niekada toks nebuvau. Visuomet spardausi ir kovoju, 
net jei padėtis beviltiška, o čia tas niekšas prikibo man prie 
uodegos... — jis gūžtelėjo pečiais. — Aš — kovinis pilotas. 
Dariau tai natūraliai, — Maksas nusijuokė. — Sprendimą pri- 
ėmiau be pastangų. Kai tas “Junkeris" nukrito, pamaniau sau: 
tu, Maksai, esi pilotas, o ne žudikas. Gal tu ir žudai, tačiau nesi 
tas žudikas, — jis vėl nusijuokė. — Taip jau atsitiko, kad iki 
šiol mano asmeninis rezultatas buvo trys šimtas devyni, — da- 
bar — trys šimtai dešimt. 


— Suprantu. 
— Tačiau mano motinai ir broliui ir toliau gresia didžiu- 
lis pavojus, — Maksas paniuro. — Beje, vade, jūs dar nepa- 


sakėte, kaip sugavote mane. 

— Mes sekėme brolius Rodrigesus, ir tik nesakykite, jog 
nežinote, kas jie tokie. Taip susipažinome ir su Sara Dikson, 
kuri, deja, dirbo SOK štabe. Mes fotografavome kiekvieną, 
įeinantį į jos namą ir išeinantį iš jo — taip pastebėjome jus. 
Kaip kvaila. 

— Na, aš tik mėgėjas atlikti tokio pobūdžio reikalus. 

— O tada gavome pranešimą iš mūsų agento Morlė, ir 
dabar žinome viską: apie Himlerį, Bubį Hartmaną. Taip, taip, 
mes žinome apie Bubį, jūsų motiną, Harį, tą siaubingą dile- 
mą, į kurią jus abu įvėlė Himleris. 

— Bet kaip jūs galėjote tai sužinoti? Mane perkėlė į pilį 
slapta, 1r mano motina irgi paslapčia atskrido iš Berlyno. 

— Jūsų motinos tarnaitę, Rozą Štein, aptiko klaidžiojan- 
čią miške, ir, ačiū Dievui, ji pateko į rankas mano agentui. 
Tai, ką ji papasakojo, aš perskaičiau šiandien ryte. 

— Roza? Klajojo po mišką? Apie ką jūs, po galais, kal- 
bate? | 

Ir Munro papasakojo jam. 


Maksas sėdėjo pavargęs ir sugniužęs. Verekeris atidarė 
spintelę, ištraukė brendžio ir, įpylęs į stiklą, padavė jam. Mak- 
sas užsivertęs ištuštino stiklą, pažiūrėjo į Verekerį ir pamėk- 
liškai šytelėjo. 

— Tai dabar žinote, už ką kovojate. 

— Man labai gaila, pulkininke. 

— Tik pasirūpinkite, kad laimėtų gerieji, ir duokite man dar 
vieną, — jis ištiesė stiklą, ir Verekeris įpylė jam dar brendžio. 

— Man irgi labai gaila, Maksai, — tarė Munro. 

— Tai mūsų kaltė. Man nerūpėjo niekas — tik skraidy- 
mas, 0 motina tegalvojo apie fon Halderių vardą ir mūsų pa- 
dėtį visuomenėje. Hitleris perėmė valdžią, o mes su visais ki- 
tais plaukėme pasroviui, — jis pasisuko į Verekerį. —- Mes 
nebuvome naciai, majore, bent jau nuolatos sau kartodavome 
tai, tačiau aš nukirtau per tris šimtus lėktuvų dėl Trečiojo rei- 
cho gerovės. 

Visi tylėjo, nes nežinojo, ką pasakyti. Verekeris perėjo 
per kambarį ir įdėjo butelį į spintelę. | 

— O skaudžiausia tai, kad niekas nebaigta. Tie niekšai 
tebeturi Harį. 

— O Bubis Hartmanas melavo jums. 

— Taip, Bubis melavo. Nors aš jį truputį suprantu. Ma- 
tot, jis turi žydiško kraujo, o Himleris sužinojo apie tai. Bu- 
bis buvo po jo padu, kaip ir mes visi. Jie grasino jo tėvui, 
tetai. Žinot, ką jie daro? Jie pakaria pianino styga — tiek vy- 
rus, tiek moteris. Reichsfiureris nešališkas. 

— Dieve mano, — pratarė Verekeris. — Prakeikta kiaulė. 

— Pasakėte kaip tikras anglas, — Maksas virpančiomis 
rankomis išsitraukė cigaretę; Verekeris pridegė. — Kas dabar 
bus, Londono Taueri? 

— Dabar į Kold Harborą, — įsakė Munro. — Viskas už- 
truko pakankamai ilgai, ir aš noriu, kad jūs dingtumėt, kol 
Aikas dar nepasikvietė. Mes išskrisime “Lizanderiu", kuriuo 
aš atskridau. 

— Ar norite, kad skrisčiau kartu, vade? — paklausė Ve- 
rekeris. 

— Nėra reikalo, bent jau dabar. Pasakyk Aikui, kad no- 
rėjau apžiūrėti to “Junkerio" likučius, ir man reikėjo pulki- 
ninko Kelso patarimo. Ar sumeluosite dėl manęs? 

— Taip, sere. 

— Šaunuolis, ir nepamirškite Oficialiojo slaptumo akto. 
To niekada nebuvo. 

— Kaip pasakysite, vade. 

“Lizanderį" pilotavo jaunas karininkas Heiras, ir, kadan- 
gi Maksas buvo šalia, stingo iš baimės. Jo gabumai buvo vi- 
dutiniški, tačiau jų pakako, kad visi sėkmingai nuskristų į vie- 
tą. Buvo ankstyva popietė, kai lėktuvo ratai negrabiai pasiekė 
Kold Harboro žemę. 

— Labai atsiprašau, pulkininke, — tarė Heiras. — Neti- 
kęs nusileidimas. 

— Visiems pasitaiko, — atsakė Maksas ir nusekė Munro. 

Privažiavo Žiuli ir išlipo. 

— Gera jus vėl matyti. Dar galėsite pavalgyti pietus. Lai- 
vas išplaukęs į pratybas, bet Zekas čia, o ir apkepo dar likę. 

— Kodėl gi ne? — klustelėjo Munro ir pasisuko į Mak- 
są. — Nieko prieš, Maksai? 

— Kaip ir sakėte, kodėl gi ne, — pritarė Maksas. 

— Maksas? Kas čia dabar? — sutriko Žiuli. 

— Pasislėpkime džipe nuo to prakeikto lietaus, nuvažiuo- 
kime į “Pakaruoklį", ir aš tau viską papasakosiu. 

Bare buvo vienintelis Zekas. Jis sėdėjo prie židinio ir 
skaitė kažkokią knygą. Pamatęs juos pakėlė galvą ir nusišyp- 
sojo. 

— Gera jus vėl matyti. 

— Leisk supažindinti tave su oberstleitenantu baronu fon 
Halderiu, Hario Kelso broliu. 

— O Jėzau, — teištarė Zekas Eklandas. 

Maksas nuėjo prie baro ir pats pasiėmė pakelį cigarečių. 
Jis prisidegė vieną ir vangiai šyptelėjo jiems. 

— Išklokite jiems viską, vade. Aš tuo tarpu pasivaikš- 
čiosiu, jei jūs nieko prieš. Ir nepamirškite, kad mane reikės 
kažkaip išlaikyti. Aš pavalgysiu vėliau. 

Kai Maksas išėjo, Munro atsisuko į juos. 

— Tai bjauri istorija, bet paklausykite. 

Kai jis baigė, Žiuli nusipurtė: 

— Tai siaubinga. Vargšė motina. 

— Nieko panašaus nesu girdėjęs, — įsiterpė Zekas. — 
Bet ką jūs sugalvojote, vade? Remdamasis įstatymais turėjote 
nugabenti jį į Londoną, tačiau jūs net nepapasakojote apie tai 
generolui Eizenhaueriui. 

— Tu teisus, bet aš dar nieko nesugalvojau. Neturiu nė 
menkiausio supratimo, ką daryti, — Munro atsiduso. — Ma- 
no toks darbas, kad turiu nuolatos meluoti. Jaučiu, kad mes 
galėtume kaip nors pasinaudoti šia situacija, tačiau kurį laiką 
paliksiu viską ramybėje. 

Po kurio laiko įėjo Maksas. Dabar sveikoji veido pusė 
buvo ne tokia balta kaip anksčiau. 

— Mirštu iš bado. Galėčiau sudoroti kokį apkepą. 

— Ir pintą alaus, — pridūrė Zekas. — Aš palaikysiu jums 
kompaniją. 

— Ir aš, — prisidėjo Munro. — Rytas, švelniai tariant, 
buvo gana užimtas, ir aš neturėjau laiko papusryčiauti. 

Žiuli atnešė jautienos ir inkstų apkepą su bulvėmis, ir vi- 
si, netarę nė žodžio, kibo į valgį. Zekas prabilo pirmas: 

— Negaliu suprasti vieno dalyko. Jei Eizenhaueris apdo- 
vanojo jus medaliu už tai, kad išgelbėjote jam gyvybę, ar jis 
gali jį atsiimti, kaip 1š priklausančio kitai pusei? 

— Jums iškilo įdomus klausimas, — tarė Munro. — Ir abe- 
joju, ar kam nors dar kilo tokia mintis? — tą minutę virš galvų 
pasigirdo riaumojimas. — Kas čia darosi, velniai rautų? 

Žiuli nuėjo prie durų ir žvilgtelėjo laukan. 

— “Lizanderis", — pranešė ji. 

— Įdomu, kas gi čia? 

— Gal man nuvažiuoti ir pažiūrėti? 

— Ne, baik valgyti. Kad ir kas ten būtų, netrukus pasiro- 
dys, — ir Munro vėl įniko į apkepą. 

Maždaug po penkiolikos minučių lauke pasigirdo priva- 
žiuojančio džipo garsas. Dar po minutės atsidarius durims į 
vidų įšlubavo Džekas Karteris, lydimas Molės. 

— Nekaltink Džeko, dėde Dugali, aš priverčiau jį atga- 
benti mane, — tarė Molė. 

— Aš išsiunčiau “Lizanderį"" atgal, — pasiteisino Džekas. 

— Ir gerai padarei, antraip mums tuoj jų pristigs. 

— Gavome žinią iš Sautviko, sere. Generolas Eizenhau- 
eris ieško jūsų. 

— Na, aš tokios žinutės negavau, ir kurį laiką manęs ne- 
įmanoma rasti. 

Džekas atsigręžė į Maksą. 

— Na ir pasidarbavote šį rytą. 

— Šeimos bruožas, — atsakė Maksas. — Kaip ir Haris. Vie- 
nintelis dalykas, kurį mes išmanome puikiai, yra skraidymas. 

— Norėčiau pasikalbėti su tavimi, — prabilo Molė. — 
Tu nieko prieš, dėde Dugali? 

— Manau, išgyvensiu. 

Mergina išėjo, ir Maksas nusekė ją. Jie nuėjo į prieplau- 
kos galą. Molė atsisėdo ant suoliuko, o Maksas parimo ant 
turėklų. Juos užliejo kažkokia keistai intymi atmosfera. 

— Džekas man papasakojo apie šį apgailėtiną reikalą. 
Man labai gaila dėl tavo motinos. 

— Ir man. Man taip pat gaila ir Hario, kuris vis dar ten. 

— Papasakok man, kaip jis... | | 

— Tu labai jį myli, ar ne? 

— Taip. 

— Nieko gero, išskyrus skausmą, ši meilė tau nežada. Aš 
žinau, nes tai, į ką esu įsivėlęs, neša tik skausmą. 

— Nesvarbu. Meilė neieško priežasčių. Meilė neprotin- 
ga. Taigi pasakok. 

— Jis jautėsi gana neblogai. Krisdamas bjauriai susilau- 
žė kairįjį kulkšniuką, bet kapitonas Šrėderis puikiai pasidar- 
bavo, taip puikiai, kaip apdorojo ir mano veidą. 

— Šrėderis — daktaras? 

— SS daktaras, todėl velniškai geras. 

— Ką jis padarė tavo veidui? 

— Suleido nuskausminamųjų, sumušė geležiniu strypu ir 
prapjovė skalpeliu. Haris sėdėjo ir stebėjo. Jam tai aiškiai ne- 
patiko. 

— Kaip baisu, — Molė papurtė galvą. — Bet nužudyti 
Eizenhauerį... | 

— Jei tik būtum mačiusi filmą, kurį mums parodė Him- 
leris, apie tai, kaip baudžiami išdavikai, galbūt pakeistum 
nuomonę. Pianino stygos pjauna jiems kaklus, kojomis teka 
išmatos. Žiūrėti į kariamus vyrus buvo siaubinga, tad ką kal- 
bėti apie moteris? — Maksas papurtė galvą. — Tai nesuvo- 
kiama protu. Mudu su Hariu turėjome kažką daryti. Man rei- 
kėjo Hario žinių, kad turėčiau nors menkiausią galimybę iš- 
sisukti. 

— Aš suprantu, tikrai suprantu. Ironiška tai, kad, jei Ei- 
zenhauerio lėktuvą būtų pilotavęs kas nors kitas, jis tikriau- 
siai jau būtų negyvas, — Molė atsistojo. — Mes turime kažką 
daryti. 

— Pasiųsti komandorų būrį? — Maksas papurtė galvą. — 
Tokiems dalykams reikia laiko. Broliai Rodrigesai netrukus bus 
Portugalijoje ir mėgausis diplomatine neliečiamybe. Po kurio 
laiko jie iš Lisabonos informuos gestapo štabą — vien todėl, 
kad norės gauti dar šiek tiek grynųjų. Dievas žino, kas laukia 
Hario. Himleris tikrai pasistengs bent jau perkelti jį į Berlyną. 

Jie ėjo palei prieplauką; į ją įplaukė gelbėtojų laivas. Kaž- 
kas šūktelėjo jiems ir pamojavo. Maksas pamojavo gelbėtojams. 

— Tai baisu, — ašarodama ištarė Molė. — Jaučiuosi to- 
kia bejėgė, nes nieko negaliu padaryti. 

Maksas apkabino ją per pečius. 

— Ak, net nežinau. Aš dabar galvoju, Mole, o jei aš vėl 
tapčiau Liuftvafės pasididžiavimu?. Persirengčiau reikiama 
uniforma, kurių Žiuli turi tame kambaryje, ir, prisidengęs tam- 
sa, nuslinkčiau į aikštelę. Joje stovi du “Gandrai". Po valan- 
dos būčiau Morlė, nusileisčiau ir elgčiausi pagal situaciją. 

— Tai pamišimas, — tarė ji. — Garantuota mirtis. 

— Bet dabar garantuota mirtis laukia Hario. Bent jau mes 
būtume kartu. 

— Ir jei galėtum, atskraidintum jį čia? 

— Turėčiau tai padaryti. Jis pats negali skristi. 

— Tai nerealu, neįmanoma. 

Kai jiedu priėjo prie užeigos, iš jos išėjo Džekas ir Žiuli. 

— Man įsakyta nuvežti tave į namą, sūnau. Užrakinti du- 
ris, užsklęsti langines ir panašiai. 

— Jeigu taip reikia... — numykė Maksas. — Vis tiek ne- 
turiu kur eiti, — jis atsisėdo ant galinės džipo sėdynės, Kar- 
teris — šalia Žiuli, ir jie nuvažiavo. 

Munro rymojo prie baro gurkšnodamas viskį. Jis kalbė- 
josi su Zeku. Įėjus Molei, Munro atsisuko ir paklausė: 

— Kaip tu? 

— Nežinau. Mes pasikalbėjome, jis daug ką paaiškino, 
bet labai nerimauja dėl Hario. Sakyk, kodėl tu jį atsivežei čia? 

— Per daug dalykų atsitiko per greitai. Pamaniau, bus 
geriausia pašalinti jį iš kelio, kol nusės dulkės. 

— Tai tu neturi jokių minčių, kaip padėti Hariui? 

— Ne, tai neįmanoma. 

— Maksas taip nemano. 

— Jis taip nemano? — įsikišo Zekas. 

Munro ėmė niauktis. 

— Na, tai kalbėk, — paliepė jis, ir Molė papasakojo. 

Maksas visą popietę praleido niūrodamas miegamajame, 
kurį jam parodė Karteris. Kambarys buvo pakankamai pato- 
gus, apstatytas senoviniais baldais, tačiau jo akcentas — gro- 
tuoti langai. Į langus įkyriai plakėsi lietus. Maksas neturėjo 
ką veikti — galėjo tik galvoti, o nuo minčių paskaudo galvą. 
Ant lentynos jis surado keletą knygų ir pasirinko Dafnės du 
„Morjė “Rebeką", nes ji atrodė labiausiai deranti prie Kornva- 
lio scenarijaus. Maksas skaitė gal valandą, tačiau po sunkios 
dienos jis pamažu užsnūdo. 

Kai įėjo Džekas Karteris, jau buvo pusė septynių. 

— Laikas vakarieniauti, sūnau. Nenorėtume palikti tavęs 
vieno. 

— Kokie jūs mandagūs, — atsakė Maksas ir nuėjo pas- 
kui Džeką į biblioteką, kur jų jau laukė Munro, Zekas Eklan- 
das ir Molė. | 

— Štai ir jūs, — tarė Munro. — Ko pageidautumėt — 
viskio? 

— Tiesą sakant, mielai išgerčiau brendžio su soda. 

Karteris įpylė brendžio, o Molė priėjo arčiau. 

— Leisk man apžiūrėti tavo veidą, — po kurio laiko ji 
linktelėjo. — Galėjo būti ir blogiau. Ar skauda? 

— Nelabai. Tik veidas nejautrus. 

— Tada daugiau nevartok morfijaus. Tai pavojinga. 

— Ačiū už konsultaciją, daktare, — Maksas pasiėmė sa- 
vo gėrimą. — O kas dabar? 

— Nežinau, — atsakė Munro. 

— Ar kita stotelė būtų Londono Taueris? Visada maniau, 
kad ten vieta tokiems žmonėms kaip aš. 

— Mano brangusis berniuk, tokių kaip tu daugiau nėra, — 
Munro beviltiškai atsiduso. — Velniai tave rautų, Maksai, aš 
vis pamirštu, kad tu — ne Haris. 

— Nepatogu, ar ne? Ką sako Eizenhaueris? 

— Jis dar nežino. Tas reikalas — tikras dinamitas, kaip 
pasakytų mūsų draugai amerikiečiai. Atvirai kalbant, aš neži- 

nau, kaip man pasielgti, o mažiausiai noriu kelti tai į viešu- 


mą, ypač dabar, kai netrukus prasidės invazija. 


Žiuli kyštelėjo galvą. 
— Vakarienė ant stalo. 
„Zekas atsistojo pirmasis. 

— Aš pats visada geriau galvoju, kai skrandis pilnas, — 
ir išėjo iš bibliotekos. Pakilo ir visi kiti. 

Jie susėdo aplink stalą ir ėmė skanauti Žiuli morkų sriu- 
bą, jūrų liežuvį su skrudintomis bulvėmis ir salotomis. Pokal- 
bis buvo sporadiškas. 

Pagaliau Munro tarė: 

— Brangioji, tu tikras Prancūzijos pasididžiavimas. 

— Na, nepersistenkite, brigados vade. Mes ką tik baigė- 
me kavą, todėl visiems teks gerti arbatą. 

— Kalbi kaip tikra anglė. Eikime į biblioteką. 

— Tik po to, kai sutvarkysime stalą, — nusišypsojo Mak- 


sas. — Jums leidus, Žiuli? — ir jis ėmėsi nurinkti lėkštes. 

— Tai tikrai ne jūsų darbas, barone, — tarė Munro. 

— Taip, bet jis — džentelmenas, — atrėžė Žiuli padėda- 
ma Maksui. 

— Gavote per nosį, vade, — šyptelėjo Zekas. — Jumis 


dėtas eičiau ir gurkštelėčiau brendžio. 

Kompanija susirinko į biblioteką. Žiuli visiems įpylė ar- 
batos, 1r atmosfera pamažu įkaito. Pagaliau Molė neištvėrė. 

— Niekas nieko nesako. Tai juokinga, mes visi čia kaip 
kokiame Agatos Kristi romane, kai Erkiulis Puaro sukviečia 
visus į biblioteką, kad pasakytų, kas žudikas. 

Maksas nusijuokė. 

— Puikus apibūdinimas, tik mes žinome, kas žudikas. 
Tai aš. 

— Nesąmonės, — Zekas kimšosi pypkę. —,Esu matęs ke- 
letą tokių vaidinimų. Paprastai tai būna liokajus arba vikaras. 

— Teisybė, — pritarė Munro. — Bet šiuo atveju — tai 
baronas. 

— Jūs teisus, bet, atvirai kalbant, man jau gana, — Mak- 
sas atsistojo. — Kai nuspręsite, ką daryti su manimi, praneš- 
kite, o dabar eisiu į savo kambarį. Džekai? 

Džekui sugrįžus visi sėdėjo tylėdami. Jis nuėjo prie bu- 
feto ir įsipylė viskio. Tada kilstelėjo savo stiklą. 

— Višiems į sveikatą, ir jau atleiskite man, vade, už tai, 
ką pasakysiu, tačiau jis — velniškai puikus vaikinas, ir man 
nė kiek nerūpi, kad jis — Liuftvafės asas. 

— O dangau, žmogau, jie atėmė iš tavęs koją Diunkerke, — 
priminė Munro. 

— Tas tiesa, ir aš norėčiau ją atgauti, bet karas yra karas — 
velniškai kvailas Žaidimas, kurio mes negalime kontroliuoti. 

— Bet čia tik karo epizodas, — tarė Molė. — Ir tai mes 
galime kontroliuoti, — ji žvilgtelėjo į Munro. — Ką ketini 
daryti, dėde Dugali? 

— Gerai, jūs nugalėjote. Įpilk man dar brendžio, Džekai, 
ir aš papasakosiu apie gana įdomų pokalbį tarp Molės ir Mak- 
so fon Halderio. 

Kai jis baigė, stojo tyla. Pirmasis prašneko Karteris: 

— Ir jūs tikite, sere, kad jis nuskristų į Morlė ir paban- 
dytų išgelbėti savo brolį? 

— Dėl Dievo meilės, Džekai, pats pamąstyk, — pratrū- 


ko Molė. — Jis žymus ir nuostabus Žmogus, kuris turėjo ne- 
paprastai daug — tiek daug, kad viskas nebeteko prasmės. Me- 
daliai? — ji truktelėjo pečiais. — Ir ką jie jam padaro? Ima 


šantažuoti jį ir jo brolį, kad jiedu padarytų tą siaubingą daly- 
ką. O paskui nužudo jų motiną. 

— Anot Rozos Štein, ji norėjo mirti, — tarė Munro. 

— Taip, bet sprendžiant 1š to, ką girdėjau, tai buvo bevil- 
tiškas bandymas išlaisvinti sūnus, — tarė Zekas. 

— Ir Hartmanas tai nutylėjo, — pridūrė Molė. — Tai vi- 
siška išdavystė, kad ir kaip jis pats bijotų Himlerio. 

— O dabar Haris toje prakeiktoje pilyje laukia, kuo visa 
tai baigsis, — įsikišo ir Žiuli. — Laukia atomazgos, kuri bu- 
vo numatyta iš anksto. Himleris nė nemirktelėjęs nužudys jį. 
Kol jūs kalbate, velnias daro savo juodą darbą. 

— O mes sėdime ir nieko nedarome, — tarė Molė. 

Vėl stojo tyla; Munro niūriai mąstė. Tylą vėl suardė ra- 
mus, neišduodantis jokių jausmų Zeko balsas: 

— Jie geri vaikinai, vade. Jie abu nusipelno dar vienos 
galimybės. 

Munro linktelėjo. 

— Žinoma, jūs visi teisūs. Nenorėčiau ieškoti pasiteisi- 
nimų, tačiau manau, kad širdyje aš visą laiką žinojau, kodėl 
atsigabenau Maksą čionai, užuot nuskraidinęs jį į Londoną. 

— Tai ką darysime, sere? — paklausė Karteris. — Ar pa- 
sakysite jam? 

— O varge, ne, tai būtų per daug paprasta man, taip su- 
dėtingai mąstančiam. Mes leisime jam pasprukti, — jis pa- 

žiūrėjo į Žiuli. — Norėčiau, kad tu suorganizuotum viską vie- 
toje manęs. Ar padarysi tai? 

— Be abėjo, vade. 

Munro pasisuko į Molę. 

— Ne tu, mieloji. Tu per giliai įklimpusi į šį reikalą. 


Morlė pilyje Bubis Hartmanas, jaunasis Freiburgas, 109- 
ojo pilotas, ir Haris baigė vakarieniauti. Haris dėvėjo Liuf- 
tvafės uniformą. Nė vienas nebuvo nusiteikęs kalbėtis. Bubis 
buvo giliai susimąstęs. Jis laukė naujienų iš Anglijos, taip pat 
rūpinosi, kur pradingo Šrėderis. Freiburgą kaip paprastai 
gniuždė aukštesni šalia sėdinčių vyrų laipsniai. Kadangi pilo- 
tas skraidino Maksą, Bubis jautė turįs paaiškinti, kad Haris 
— barono brolis, tiesa, tai buvo akivaizdu ir be žodžių, tačiau 
Makso žygis vis dar buvo laikomas paslaptyje. 

Baigę valgyti vyrai išgėrė kavos su konjaku, tada Haris 
pasisiekė savo ramentus. 

— Eisiu į savo kambarį. 

— Aš palydėsiu tave, — pasisiūlė Bubis. 

Jie užlipo laiptais, ir Bubis linktelėjo SS sargybiniui prie 
durų. Haris tarė: 

— Kaip laikosi mano motina, Bubi? Kada galėsiu ją pa- 
matyti? 

— Rytoj, Hari. Manau, kad galiu tau tai pažadėti. 

— Kažkodėl aš netikiu tavimi. 

— Man gaila, kad tu taip jautiesi. 

Bubis nusisuko, ir Haris įėjo į kambarį. Jausdamas keis- 
tą nerimą jis priėjo prie lango ir, žvelgdamas pro grotuotus 
langus, mąstė, kas atsitiko Maksui ir kas laukia jo paties. Po 
kurio laiko Haris atsisėdo ant lovos krašto ir nusitraukė deši- 
nijį batą. Kairioji koja buvo basa, o iš po gipso kyšojo pliki 
pirštai. Jis nesivargino nusivilkti piloto marškinių, nes buvo 
gana vėsu, tik išsitiesė ant nugaros ir ėmė spoksoti į lubas. 
Netrukus jis užmigo. 


Bubis sėdėjo svetainės kampe ir gėrė brendį — daugiau 
nei paprastai: Freiburgas kitame kampe nervingai sklaidė žur- 
nalą. Galop jis atsistojo ir tarė: 

— Gal aš jau eisiu miegoti, pulkininke. 

— Ką gi, labanaktis, — atsakė Bubis. — Pasimatysime 
rytojaus rytą. 

Freiburgas pasišalino, ir kai Bubis vėl tiesė ranką į bute- 
lį, suskambo telefonas. Jis susiraukęs žvilgtelėjo į laikrodį. 
Dešimta valanda. Kas gi tai galėtų būti? 

Hartmanas pakėlė ragelį, ir operatorė tarė: 

— Jums skambina, štandartenfiureri. 

— Kas? 

— Na, aišku, kad jis prancūzas, nors gerai kalba vokiš- 
kai. Jis reikalauja pasikalbėti su jumis asmeniškai. Sako, kad 
turi gyvybiškai svarbios informacijos. 

— Sujunkite. 

— Pulkininke Hartmanai? — pasitikslino Žako. 

— Kas čia? 

— O, aš vadovauju organizacijai Bretanėje, kurią jūs va- 
dinate Pasipriešinimu. Mano draugas, brigados vadas Munro, 
kurį, manau, jūs pažįstate, jau dukart susisiekė su manimi per 
radijo ryšį. 

Bubis vos neužspringo. 

— Ko jūs norite? 

— Nieko, — atsakė Žako. — Paprasčiausiai skambinu, 
kad perduočiau informaciją. Kaip suprantu, šie vardai, kuriuos 
paminėsiu, jums kai ką reiškia. Broliai Rodrigesai, pakalbinti 
britų saugumo, pareiškė apie diplomatinę neliečiamybę ir šiuo 
metu pakėlę sparnus į Lisaboną. Ponia Sara Dikson areštuota, 
baronas fon Halderis taip pat. O štai ir skaniausias kąsnelis: 
baronas iš tiesų skraidino generolą Eizenhauerį į Sautviką, kai 
pakeliui juos užpuolė pasiklydęs JU88S. Ar galite tuo patikė- 
ti — baronas privertė jį nukristi! Jis išgelbėjo Eizenhaueriui 
gyvybę! 

— Būk prakeiktas! — sudejavo Bubis. 

— Tai tu būsi tas, kurį prakeiks. Artėja didžioji diena. 
Beje, dėkojame už Šrėderį. Mums prireiks padoraus daktaro, 
kai prasidės tikroji kova. 

Žako padėjo ragelį. Bubis kurį laiką sėdėjo suspaudęs ra- 
gelį rankoje, tada lėtai jį padėjo. Pulkininko veidą iškreipė 
siaubas, kai jis iš tikrųjų įsisąmonino tai, kas jam buvo pasa- 
kyta. Viskas baigta. Jis žuvęs. Jis negali turėti jokių iliuzijų, 
kad išsisuks sužlugus šiam reikalui. 

Bubis atsistojo, nervingai įsikando cigaretę ir ėmė žings- 
niuoti po kambarį. Maksas — britų rankose, o jo brolis čia 
pat, viršuje. Dėl to Hartmanas ypač nerimavo, tačiau ką dary- 
ti? Nueiti, pasibelsti į duris ir pasakyti: “Jie areštavo tavo bro- 

l;; labai gaila, mes jums melavome — jūsų motina buvo 
nušauta dar prieš Maksui išskrendant į Kornvalį''? Kita ver- 
tus, šį tą jis dar gali padaryti. Juk yra tiesioginė linija su Ber- 
lynu. Jei pasiseks, gal ras Trudę, nakvojančią Princo Albrechto 
gatvėje. 

Ir jis rado ją. Trudė gulėjo siauroje lovoje kabineto kam- 
pe ir skaitė žurnalą. Ji pakėlė ragelį ir tučtuojau pažino jį. 

— Tai aš, Trude. 

— Pulkininke, kas atsitiko? 

— Tiesiog klausyk. Visas reikalas nuėjo niekais, broliai 
Rodrigesai, Sara Dikson ir Maksas suimti. Tu supranti, ką tai 
reiškia? 

— O Dieve! 

— Dink iš ten, Trude. Pasinaudok savo kaip mano sekre- 
torės įgaliojimais, kol jie dar šį tą reiškia, ir bėk. Tai viskas, 
kuo galiu tau padėti. Būčiau dėkingas, jei kaip nors įspėtum 
mano tėvą. 

Trudė pravirko. 

— Tai siaubinga. Ką pasakys reichsfiureris? 

— Svarbiau tai, ką jis padarys. 

— Mačiau jį prieš valandą valgykloje. 

— Nori pasakyti, jis ten? 

— Na taip. Šįvakar bombardavimas prasidėjo anksti. Jis 
pasiliko nakvoti. 

Bubis pajuto keistą palengvėjimo jausmą. 

— Terauna mane velniai, užbaikime tai. Sujunk mane su 
jo kabinetu ir, Trude... 

— Ką, Bubi? 

— Bėk, kiek kojos neša, mieloji. 

Po kelių minučių pasigirdo Himlerio balsas: 

— Taigi, štandartenfiureri, turite gerų naujienų? 

Bubis, staiga tapęs visiškai abejingas, atsakė: 

— Priešingai, reichsfiureri, viskas blogai. 

Stojo trumpa pauzė, tada Himleris paliepė: 

— Pasakok. 

Bubis taip ir padarė jausdamas keistą pasitenkinimą, ypač 
kai pasakojo apie Makso susidūrimą su “Junkeriu" ir kaip 
Maksas išgelbėjęs Eizenhaueriui gyvybę. Kai jis baigė, rage- 
lyje buvo mirtina tyla. 

Pagaliau Himleris prakalbo: 

— Planas blogai apmąstytas nuo pat pradžių, pulkininke, 
tačiau turiu prisipažinti, kad buvau juo labai susižavėjęs, nors 

protas sakė ką kita, tuo labiau, kad jūs entuziastingai rėmėte 
projektą. Tos netikėlės baronienės mirtis tik įrodė, kad jūs vi- 
siškai nesugebate savarankiškai vadovauti, o dabar dar ir ba- 
ronas fon Halderis papuolė į britų rankas. 

Į tai Bubis norėjo atrėžti: “eik Š..., tu šlykštus niekšeli", 
tačiau jis tik paklausė: 

— Ar turite tolesnių nurodymų, reichsfiureri? Ką man da- 
ryti su pulkininku Kelso? 

— Nieko nedarykite. Aš susisieksiu su gestapo štabu Pa- 
ryžiuje. Rytoj priimsime štandartenfiurerio Fasbinderio lėk- 
tuvą. Jis perims Kelso ir atgabens jį į Berlyną. 

— O ką daryti man, reichsfiureri? 

— Galite atskristi su jais. Tada pasimatysime ir aptarsi- 
me ateitį. 

Himleris padėjo ragelį, Bubis irgi. Pastarasis ką tik iš- 
klausė mirties nuosprendį sau ir Hariui Kelso. Karsto dangtis 
užsivožė. Bubis pasigriebė butelį ir užlipo į savo kambarį. Jam 
nederėtų gerti, bet velniai nematę. Jis išgėrė dar ne kartą, pas- 
kui nusiėmė diržą ir ginklo dėklą, išsitraukė mauzerį, pakil- 
nojo jį rankoje ir kreivai nusišaipė. Štandartenfiurerio Fas- 
binderio laukia netikėtumas. Bubiui niekada nepatiko toji kiau- 
lė, todėl geriau jau žūti kovojant. Jis išsitiesė ant lovos ir už- 
migo girto Žmogaus miegu. 


Maksas gulėjo lovoje ir rūkė cigaretę, kai sugirgždėju- 
s10s prasivėrė durys. Jis žvilgtelėjo į laikrodį. Antra valanda 
nakties. 

— Maksai, tai aš, — Žiuli uždegė šviesą, ir Maksas ats1- 
sėdo lovoje. 

— Kas yra? 

Ji atsisėdo ant lovos krašto. 

— Kokia bjauri padėtis. Niekas nežino, ką daryti, išsky- 
rus Molę. 

— Apie ką tu kalbi? 

— Kai tu išėjai, mes tarėmės bibliotekoje, ir Molė papa- 
sakojo, apie ką judu kalbėjotės prieplaukoje. Apie tai, kad pa- 
vogtum “Gandrą", nuskristum į Bretanę ir paimtum Harį. 

— Ir ką pasakė Munro? 

— Jo nuomone, tai neįmanoma, — ji patraukė pečiais. — 
Bet aš taip nemanau. 

— Kodėl, Žiuli? 

— Aš kovojau su naciais kaip Pasipriešinimo fronto ko- 
votoja. Tai, kas atsitiko, sugriovė mano vyro gyvenimą. Mums 
pavyko pasprukti, bet jis mirė, ir tada Munro surado man šį 
darbą. Aš nekenčiu jų, Maksai, bet — Dieve atleisk man — tu 
man patinki, be to, aš tikriausiai truputį įsimylėjus: Harį, tik 
nesakyk šito Molei. 

— Ji — moteris. Tikriausiai žino tai, — tarė jai Maksas. 

— Kad ir kaip ten būtų, judu su Hariu esate nusipelnę 
dar vienos galimybės. Jei esi pakankamai išprotėjęs, kad skris- 
tum, aš tau padėsiu. Apžiūrėjau tą “Gandrą", kuriuo atskri- 
dai, — bakas pilnas. Jie laukia kažko iš priešo lėktuvų bazės, 
kad paimtų jį. 

— Ar aikštelėje yra sargybinis? 

— Jis nereikalingas. Visi aikštelės darbininkai jau seniai 
miega, tik, sakyčiau, tavo uniforma nelabai tinka šiam žygiui. 

— Būtent. 

— Tai eime. s 

Atsargų sandėlyje jis persirengė Liuftvafės uniforma. Ziu- 
li netgi surado jam Riterio kryžių. 

— Deja, mes neturime ąžuolo lapų ir kalavijo. 

— Smulkmena, — Maksas priėjo prie ginklų stalo. — Ga- 
liu pasirinkti? — ir išsirinko valterį. — Ką tu apie jį manai? 

— Puiku, ypač su šiuo duslintuvu. Jis buvo sukurtas spe- 
cialiai esesininkams. 

— Jiems — visa, kas geriausia, — vyras užtaisė ginklą ir 
užmovė duslintuvą. — Pasiruošęs medžioti lokį — taip saky- 
davo mudviem su Hariu mūsų senelis, kai išsiruošdavome į 
žygį su palapinėmis. Paimsiu dar ir atsarginę apkabą, — jis 
įsikišo ginklą į plačią piloto kelnių kišenę, užsidėjo kepurai- 
tę, pasitaisė ją ir pažiūrėjo į veidrodį. 

— Stai tikras Liuftvafės pasididžiavimas. 

— Jei tu pasirengęs, eime, aš palydėsiu tave. Lipkime 
galiniais laiptais. | 

Maksas nusekė moterį koridoriumi. Žiuli atidarė galines 
duris, jie išėjo laukan, perėjo per kiemą ir išėjo pro vartus 
sienoje. Džipas stovėjo kitapus vartų. Ziuli atsisėdo už vairo, 
Maksas — šalia jos. 

Kai ji pajudėjo, Maksas tarė: 

— Ukanota, 1r debesys Žemai. 

— Aš pasidomėjau oru. Kol kas jis bus toks koks dabar, 
tačiau nuo ketvirtos valandos turėtų pradėti giedrėti, o vėliau 
pasirodys ir pilnatis. 

Prie pakilimo juostos Maksas tarė: 

— Tai jau antras kartas šią savaitę, kai aš imsiuosi ne- 
įmanomos užduoties. Motina manė, kad aš tikriausiai išsi- 
Kkrausčiau iš proto, kai sutikau nužudyti Eizenhauerį, kad aš 
tikrai mirsiu. 

— Bet tu vis dar gyvas. . 

— Tik kol kas. Ar aš pamišęs, Ziuli? 

— Dieve padėk man, aš nežinau. 

Jis užsirūkė. 

— Taigi valanda kelio iki pakrantės, dešimt minučių — į 
Morlė pilį. Paimti Harį, sugrįžti prie lėktuvo, valanda kelio 
atgal. Galėčiau sugrįžti jau apie penktą, bet jei tik viskas pa- 
vyks, jei budinti dispečerė sutiks priimti įžymųjį Juodąjį ba- 
roną. Matai, jie taip ir nesužinojo, ką turėjau padaryti. 

— Tikėkimės, kad ir dabar dar nežino. 

— Manau, galima to tikėtis, jei tik Bubis neprasižiojo. 

“Gandras" stovėjo priešais angarą. Ziuli sustabdė džipą, 
jie išlipo ir nuėjo prie lėktuvo. Aplinkui buvo ramu. Maksas 
atidarė dureles, išsitraukė parašiutą ir užsidėjo. 

— Ne todėl, kad man tai būtų svarbu, tačiau senų įpročių 
sunku atsisakyti, — jis pabučiavo Ziuli į skruostą. — Telai- 
mina tave Dievas, Ziuli. 

— Telaimina Dievas tave, Maksai. 

Jis atsisėdo į piloto vietą, atsisuko ir nusišypsojo. 

— Beje, kur Munro? 

Ji sutriko. 

— Aš nežinau. 

— Nagi, Ziuli, — Maksas šyptelėjo, uždarė ir užrakino 
dureles. Tada užvedė lėktuvą ir nuriedėjo iki tako galo. Ne- 
trukus jis jau kilo į dangų. 


“Pakaruoklio" užeigoje Zekas kurstė židinį. Džekas Kar- 
teris ir Molė sėdėjo greta, Munro rymojo prie baro. Gelbėji- 
mo įgulos nariai buvo išsiskirstę kas kur. Prabilo vienas iš 
gelbėtojų: 

— Kas yra, Zekai? Tu kažką sakei. 

Tuo momentu pasigirdo kylančio ir skrendančio jūros link 
lėktuvo riaumojimas. 

— Kas gi čia, po galais? — tarė kitas. 

Zekas žvilgtelėjo į Munro, ir šis linktelėjo. Zekas tarė: 

— Tai pulkininkas Kelso skrenda į Prancūziją kai ką 
paimti. 

Tada privažiavo džipas, ir po minutėlės į vidų įėjo Žiuli. 
Ji priėjo prie Munro ir tyliai prašneko. Galų gale Munro link- 
telėjo ir atsisuko. 

— Mes iš Kold Harboro vykdome tikriausiai pačią pavo- 
jingiausią misiją. Ji gali sužlugti, tačiau jei pulkininkui pasi- 
seks, gali sugrįžti apie penktą valandą. Gali būti, kad jam pri- 
reiks pagalbos jūroje. Aš nežinau. 

— Todėl ir noriu, kad jūs, draugužiai, būtumėt po ranka, — 
tarė Zekas. — Ar neprieštaraujate? 

Vienas iš vyrų nusijuokė. 

— Dėl Dievo meilės, Zekai, kurstyk židinį, užsičiaupk ir 
trauk kortas, — jis pasisuko į Žiuli. — Nepakenktų vienas 
kitas apkepas. 

Ji nusišypsojo. 

— Gausite. Gal padėtumėt man, Mole? 

— Žinoma. 

Molė nuėjo paskui ją į virtuvę, ir Zekas tarė: 

— Jei kuris norit išgerti, gerkit dabar. Po pintą kiekvie- 
nam, daugiau nė lašo, — jis pasižiūrėjo į Munro ir išsitraukė 
iš kišenės kortų kaladę. — Ką labiausiai mėgstate, vade? 

— Pokerį, — atsakė Munro. — Visuomet jaučiau silpny- 
bę vyriškam pokeriui. Deja, aš žaidžiu tik iš pinigų. 

Pasigirdo griausmingas kvatojimas, kažkas sustūmė du 
stalus, ir visi susispietė aplinkui. 


Maksas pranešė apie save tik tada, kai buvo per penkias 
mylias nuo Morlė. Visą kelią nuo Kornvalio iki Bretanės jis 
skrido penkių šimtų pėdų aukštyje tvirtai spausdamas ranko- 
se vairą. Jis suvokė, ką daro, ir jautėsi visiškai ramus. 

— Ašatvykstu, Hari, — tyliai sumurmėjo jis. — Atvykstu. 


Haris sujudėjo, prabudo iš sapno ir įsistebeilijo į pilies 
kambario lubas. Netrukus sapnas išblėso, ir Haris pasijuto 
keistai pagyvėjęs ir susijaudinęs. Jis pasiėmė cigaretę. 


Morlė budėjo seržantas Greizeris. Nebuvo ką veikti, nie- 
kas neskraidė, tačiau pagal taisykles kas nors turėjo budėti 
prie radijo. Vyrukas sėdėjo ir žiovavo, kai pusę keturių pasi- 
girdo Makso balsas. 

— Atsiliepkite, Morlė, ar girdite mane? 

Greizeris griebė mikrofoną. 

— Aiškiai ir garsiai. Kas jūs? 

— Baronas fon Halderis, atlieku specialią užduotį. Bū- 
siu po penkių minučių. Prašau niekam nepranešti apie mano 
atvykimą. Aš vykdau tiesioginį reichsfiurerio Himlerio įsa- 
kymą. Ryšį baigiau. 

Neįtikėtinai susijaudinęs Greizeris įjungė nusileidimo 
šviesas, išėjo iš stoties ir nubėgo per lietų prie angaro, kuria- 
me buvo Freiburgo ME109-asis. Ten stovėjo jaunas sargybi- 
nis, persimetęs per petį šmaiserį. 

— Kas per triukšmas? — paklausė jis. 

— "Gandras" leidžiasi. 

— Tokiu metu? Kas tai? 

— Nesikišk į ne savo reikalus, — atšovė Greizeris. 

“Gandras" sklandžiai nusileido, atriedėjo iki jų ir susto- 
jo. Maksas išjungė variklį, išlipo ir priėjo. 

— Jūs...? — pasiteiravo jis. 

— Greizeris, pone barone, — seržantas sumušė kulnais. — 
Man didelė garbė. 

Maksas išsiėmė cigaretę, ir Greizeris paslaugiai pasiūlė 
jam ugnies. | : 

— Patikėsiu jums paslaptį, Greizeri. Tai specialios pa- 
skirties reisas. Turiu paimti iš pilies keleivį. Ar turite kokią 
transporto priemonę, kuria galėčiau pasinaudoti? 

— Budėtojams skirtas kubelvagenas, pone barone. Aš pats 
jus nuvešiu. 

— Nebūtina. Jūs man reikalingas čia. Grįšiu po trisde- 
šimt minučių. Palydėkite mane, — Greizeris nuvedė jį į ant- 
rąjį angarą, kur stovėjo kubelvagenas. Maksas šoko prie vai- 
ro ir įjungė variklį. — Jūs geras Žmogus, Greizeri, ir tai aš 
paminėsiu savo pranešime reichsfiureriui Himleriui. 

— Dėkingas, pone barone, — Greizeris sumušė kulnais 
ir atidavė pagarbą. Maksas nuvažiavo. 

Jaunas SS sargybinis, saugantis pilies vartus, nuo lietaus 
glaudėsi slėpdamasis sargybinių bokštelyje. Maksas sustojo 
prie pakeliamojo buomo. 

— Dėl Dievo meilės, pakelk tą daiktą. Aš — baronas fon 
Halderis. Ką tik atskridau ir esu pavargęs. 

Vaikinukas nieko net nepaklausė jo. Jis nužvelgė Liuf- 
tvafės uniformą, oberstleitenanto antpečius, Riterio kryžių, ta- 
da pribėgo prie buomo ir pakėlė jį. Maksas pravažiavo, susto- 
jo prie pagrindinio įėjimo ir išjungė variklį. Cia po stogeliu 
irgi stovėjo sargybinis. 

— Baronas fon Halderis. Manęs laukia, — tarė Maksas. 

Šis sargybinis buvo vyresnis ir kietesnis, taigi ne taip 
lengvai apmulkinamas. 

— Jūsų leidimas, pone barone. 

— Žinoma, — Maksas išsitraukė iš kelnių kišenės valte- 
rį su duslintuvu ir iššovė jam į tarpuakį. 

Jis nutempė kūną į šešėliuotą vietą, tada atidarė prieki- 
nes duris ir įėjo. Prie stalo sėdėjo jaunas SS kapralas. Jis kils- 
telėjo galvą, 19 Maksas dukart iššovė jam į širdį. Nuo smūgio 
Jėgos kūnas vos nenuvertė kėdės. 

Aplinkui buvo tylu. Maksas truputėlį pastovėjo, tada ėmė 
lipti viršun. Jis jautėsi it sapne, tarsi nieko nevyktų, tačiau 
veiksmas plėtojosi. Baronas dar niekada gyvenime nesijautė 
toks ryžtingas, toks stiprus. Jis, žingsniuodamas tiksliai ir ty- 
liai 1t katė, artėjo prie brolio miegamojo. Prie durų skaityda- 
mas knygą sėdėjo sargybinis; jo ginklas gulėjo ant grindų. Pas- 
kutiniu momentu vargšelis pakėlė akis, tačiau Maksas jau lai- 
kė vamzdį jam prie kaktos. Po sekundės jis iššovė; kraujas 
aptaškė sieną, ir kūnas sudribo ant žemės. Raktas buvo dury- 
se. Maksas pasuko jį ir įėjo. 

— Hari, tai aš. 

Haris gulėjo lovoje ir jis negalėjo patikėti savo ausimis. 
Jis atsisėdo. 

— Maksai:, kas čia vyksta? 

— Tiesiog paklausyk. Aš nuskridau į Angliją, ir jie visi 
priėmė mane — Zekas, Munro, Karteris, netgi Molė. Paskui 
viskas apsivertė. Jie demaskavo brolius Rodrigesus ir Sarą 
Dikson, per juos — ir mane. Mane areštavo Sautvike ir atga- 
beno į Kold Harborą. 

— Bet kaip tu patekai čia? 

— Pavogiau “Gandrą" ir atskridau. Ketinu parskraidinti 
tave atgal. Negi manai, kad būčiau galėjęs palikti tave čia? 
Himleriui? 

— O mutė? 

— Mutė negyva. Ją nušovė dar prieš man išskrendant. 
Jie melavo mums, Hari. Bubis irgi melavo. 

— O Dieve, ne! — sudejavo Haris. 

— Paliūdėsime vėliau. Dabar eime. 

Haris užsimovė dešinįjį batą, prisitraukė ramentus ir at- 
sistojo. Negalėdamas atsikvošėti jis išklibikščiavo paskui 
Maksą, ir tada atsitiko nenumatytas dalykas. Kai jie pasiekė 

laiptų viršų, pro vonios duris išlindo užsimiegojęs Freibur- 
gas. Jis sustojęs įsispoksojo į dvynius. 

— Dieve mano, Maksai, tai tu. 

Maksas galėjo jį nušauti, tačiau tik smogė dukart per gal- 
vą, ir Freiburgas nugriuvo. 

— Eime, — paragino Maksas, ir jie nusileido laiptais. 

Apačioje Haris pamatė kapralo kūną, bet Maksas jau buvo 
atidaręs priekines duris. Iš šešėlių kyšojo sargybinio kojos. 

— Tu neimi belaisvių, Maksai. 

— Tik ne šiąnakt, — atsakė Maksas. — Nešdinkimės. 

Jis padėjo Hariui įlipti, įslydo už vairo ir nuvažiavo prie 
vartų. Sargybinis akimirksniu pakėlė užtvarą. Jie pravažiavo, 
19 Maksas, padidinęs greitį, nudūmė į pakilimo aikštelę. 

Jie sustojo šalia lėktuvo, ir Maksas padėjo Hariui išlipti. 

— Mesk tuos ramentus, gerai? 

— Kaip pasakysi, brolau. 

Maksas vėl padėjo jam įlipti, tik dabar į lėktuvą, uždarė 
dureles, tada apėjo ir atsisėdo į piloto vietą. Vos tik jis įsėdo, 
pribėgo Greizeris. 

— Gal kuo nors galiu padėti, pone barone? 

— Ne, ačiū. Jūs puikiai pasidarbavote, — pasakė jam 
Maksas. 

“Gandras" nuriedėjo iki tako galo, pasisuko pavėjui ir nu- 
riaumojo. Po minutėlės lėktuvas ištirpo tamsoje. 


Bubį pažadino įnirtingas beldimas. Jis išlipo iš lovos ir 
atidarė duris. Už jų svirduliavo Freiburgas, jo veidas buvo kru- 
vinas. 

— Dieve šventas, kas gi atsitiko? — piktai paklausė Bubis. 

— Jis buvo čia, baronas su savo broliu. 

— Tu išsikraustei iš proto, — pareiškė Bubis. 

— Ne, prisiekiu. Mačiau Maksą fon Halderį, vilkintį Liuf- 
tvafės uniformą, už jo — brolį su ramentais. Man prireikė į 
tualetą, todėl buvau nuėjęs į vonios kambarį. Kai išėjau, jie 
buvo ten. Baronas trenkė man pistoletu, o sargybinis, saugo- 
jęs Kelso kambarį, negyvas. 

Bubis pastūmė jį į šoną ir pasileido koridoriumi. Persi- 
svėręs per turėklus, apačioje pamatė kapralo kūną. To paka- 
ko. Jis nuskubėjo į savo kambarį, išsitraukė iš spintos unifor- 
mą ir sviedė ją ant lovos. 

Plėšdamas nuo savęs pižamą Bubis paliepė Freiburgui: 

— Skelbk aliarmą ir privaryk prie durų mano automobilį. 

Po penkių minučių Hartmanas jau lėkė pro SS patarnau- 
tojus, besirūpinančius kūnais, į automobilį. 

— Į pakilimo juostą, — paliepė jis vairuotojui. 

Tik lėktuvu — tai vienintelis kelias, kuriuo Maksas galė- 
jo čia atsidurti. Dieve mano, jiedu ir vėl kartu. To pakaktų, 
kad ir Himleris pasijustų patenkintas. Tai gali viską pakeisti. 

Bubis pasilenkė ir trinktelėjo vairuotojui per petį. 

— Greičiau, velniai tave rautų, greičiau! 


Zekas trenkė ant stalo kortas. 

— Viskas, vade. Manau, kad gerokai pasipelnėte iš mūsų. 

— Ką aš galiu padaryti, jei taip gerai žaidžiu, — pasakė 
Munro. 

— Taip, o aš nieko negaliu padaryti savo nosiai. Aš užuo- 
džiu jūrą, užuodžiu vėją, bet dabar užuodžiu kažką kita. Ne- 
galiu sėdėti čia. Nujaučiu, kad prireiks mūsų pagalbos, ir jei 
tai tiesa, tai mums geriau būtų plaukti ir palaukti. 

Munro nė nedvejojo. 

— Lenkiuosi jums kaip profesionalui. 

Jie visi išdulkėjo laukan. Molė, pasiėmusi medicininį 
krepšelį, pakilo paskui juos. 

— Tau gali prireikti manęs, Zekai. 

— Šaunuolė. 

— Prakeikimas, aš irgi nepasiliksiu, — Munro atsistojo. — 
Laikyk fortą, Džekai. 

— Aš ten nereikalingas, vade, — atsiliepė Karteris. — 
Votsono tipo gelbėtojų laivas — ne vieta medinėms kojoms, 
— jis Žžvilgtelėjo į Molę ir pakštelėjo jai į skruostą. — Sėk- 
mės, mieloji. 5 

Ji nieko neatsakė, tik nusisuko ir nusekė paskui visus ki- 
tus. Užeigoje pasidarė tylu. Prie baro liko tik Džekas ir Žiuli. 

— Metas pasimelsti, — tarė Žiuli. 

— Taip, ir išgerti didelį stiklą viskio, — atsakė Džekas. — 
Tikiuosi, tu nieko prieš. 


Bubis iššoko iš mašinos ir nubėgo per aikštelę. Jis plėšte 
atplėšė radijo stoties duris, tuo labai nustebindamas Greizerį. 

— Štandartenfiureri. 

— Ar čia buvo baronas fon Halderis? 

— Na taip, štandartenfiureri. Jis atskrido “Gandru", pa- 

sakė man, kad vykdo reichsfiurerio misiją ir pasiskolino ku- 
belvageną. Po dvidešimt minučių sugrįžo su keleiviu ir vėl 
išskrido. 

— Kvaily tu, — Bubis nusigręžė nuo Greizerio ir pasi- 
leido prie angaro, kuriame buvo 109-asis. “Gandras" — lėtas, 
o naujausias ME109 modelis pasižymėjo greitumu. Tereikia 
juos pasivyti, pagrasinti, kad ištaškys ore, ir priversti pasukti 
atgal. Jis vis dar gali pataisyti padėtį. 

Bubis įsiropštė į kabiną, nesivargindamas prisitvirtinti pa- 
rašiutą, užsitraukė šalmą su mikrofonu ir įjungė variklį. Nuo ga- 
lingo variklio riaumojimo, rodės, suvirpo visas angaras. Bubis 
išriedėjo laukan, pasiekė tako galą, pasisuko pavėjui ir pakilo. 


Žiuli oro prognozė pasirodė esanti visiškai teisinga: kai 
tik “Gandras" pakilo virš jūros, debesys prasisklaidė, ir pasi- 
rodė ryškus ir didelis mėnulis. Maksas pasisuko į Harį, kuris 
dėvėjo šalmą su mikrofonu. 

— Kaip tu laikaisi? 

— Niekada nesijaučiau geriau. 

Maksas nusišypsojo. 

— Mums pavyko, brolau. Man gaila Bubio, bet norėčiau 
pamatyti Himlerio veidą. 

— Ir aš, — Haris pasitikslino duomenis. — Po pusvalan- 
džio turėtume pradėti leistis. 

Staiga lėktuvas susiūbavo, virš galvų pasigirdo smarkus 
riaumojimas. 109-asis prisigretino dešiniuoju bortu, ir ausi- 
nėse sugergždė Bubio balsas. 

— Sukis, Maksai, viskas baigta. Negaliu jums to leisti. 
Tai būtų mirties nuosprendis man ir mano artimiesiems. 

— O kaip mūsų motina, Bubi? Tu melavai. 

— Tai ne mano kaltė, prisiekiu. 

— Labai gaila, — tarė jam Maksas, — bet taip jau atsiti- 
ko. Nagi, Bubi, negi rimtai nori, kad grįžčiau į Morlė? 

— Jei to nepadarysi, aš numesiu jus žemėn. 

— Bubi, tu visuomet man patikai, tačiau niekada nebu- 
vai geras pilotas, netgi tomis senomis geromis dienomis, kai 
skraidėme virš Prancūzijos. Ką pasakysi, broli? 

— Pasakyk jam, kad atsiknistų, — tarė Haris Kelso. 

— Girdėjai, Bubi. Jei tau taip norisi pamėginti mus iš- 
sprogdinti — prašom. Tai greitesnė mirtis nei kabaliuoti su 
kilpa ant kaklo. 

Jis staiga nuleido lėktuvą iki tūkstančio penkių šimtų; Bu- 
bis atlėkė iš paskos. Nuo fiuzeliažo ir sparnų pažiro metalo 
gabaliukai. Maksas leidosi vis žemiau, ir Haris neiškentė: 

— Ir vėl tas senas triukas? 

— Taip išgelbėjau Eizenhauerio gyvybę. Primink man, 
vėliau papasakosiu. 

Septynių šimtų pėdų aukštyje “Gandrą" vėl prisivijo Bu- 
bis, ir Maksas sudejavo, pajutęs smūgį į galą. Jis išleido sky- 
delius, ir lėktuvas beveik sustojo. Bubiui Hartmanui neliko 
nieko kita, kaip nerti į jūrą. 


— Sis triukas niekuomet neapvilia, — tarė Maksas. — 
Tau taip neatrodo? 

— Primena man Rokį ir tas pirmąsias pamokas, — atsa- 
kė Haris. — Kur mes dabar būtume, jei ne jis? 

— Seniai žuvę, — Maksas kostelėjo, ir jam iš burnos 
kliūstelėjo kraujas. 

— Jėzau! — šūktelėjo Haris. 


— Kviesk Kold Harborą, — paliepė Maksas. — Sparčiai 
mažėja galia. Mes nepasieksime kranto. 

— Kold Harbore, atsiliepkite, — pašaukė Haris. — Čia 
pulkininkas Kelso, jo brolis ir smarkiai apgadintas “Gandras". 

Gelbėtojai atsiliepė: 

— Čia Zekas, pulkininke, mes per dvidešimt mylių nuo 
kranto. Duokite savo koordinates. 

Haris padarė kaip paprašytas. 

— Mano brolis sužeistas. Jam blogai, o variklis silpsta. 

— Mes tuoj atplauksime, berneli, esame vos už trijų mylių. 

“Gandras", aiškiai matomas ryškioje mėnulio šviesoje, 
leidosi į juodą jūrą. Rytuose dangų jau dažė aušra. Gelbėtojų 
įgulos nariai pamatė lėktuvą, ir visi choru šūktelėjo. Molė ir 
Munro rymojo ant turėklų laivagalio kajutėje ir stebėjo, kaip 
laivas skrodžia vandenis sukeldamas aukštas bangas. Lėktu- 
vas buvo per mylią nuo jų; iš jo rūko dūmai. 


Keturių šimtų pėdų aukštyje liovėsi dirbęs variklis, ir pro- 
peleris sustojo. Tylą trikdė tik Makso kosčiojimas. 

— Užsidėk gelbėjimosi liemenę. 

Haris paklausė ir ištraukė iš po sėdynės dar vieną. 

— Dabar tu, Maksai. 

— Nėra prasmės. Aš skęstu kraujyje. 

Šimtas pėdų, dar žemiau, ir lėktuvas palietė bangas. Mak- 

sas pasuko “Gandrą" lygiagrečiai bangų mūšai. Lėktuvas slys- 
telėjo, ir į vidų plūstelėjo vanduo. Haris atidarė duris ir atsi- 
segė saugos diržą. Lėktuvas jau skendo. Jis pabandė atsegti 
Makso diržą, tačiau šis, atrodė, buvo užsikirtęs. 

Maksas sukosėjo, ir iš burnos vėl išsiveržė kraujas. 

— Pamišėli. Aš žuvęs žmogus. Nešdinkis! 

— Maksai! — suriko Haris. — Dėl Dievo meilės! 

Baronas fon Halderis sutelkė paskutinius jėgos likučius 
1r trenkė broliui į veidą. Haris iškrito pro atviras duris; jį pa- 
gavo banga ir nusinešė. Pričiuožė gelbėtojų laivas, bet Hario 
akys buvo įsmeigtos tik į lėktuvą. Kairysis sparnas jau buvo 
po vandeniu. Haris dar spėjo paskutinį kartą žvilgtelėti į brolį 
kabinoje, bet išvydo tik šešėlį, ir lėktuvas amžiams dingo ban- 
gose. 


Du įgulos nariai priplaukė prie Hario, paėmė jį, o kiti 
tiesė pagalbos rankas iš laivo. Haris susmuko ant denio; kaž- 
kas užmetė ant jo antklodę. 

— Hari, tai tu, ar ne? — reikliai paklausė Munro. 

— Velniai griebtų, pažiūrėkit į mano veidą. 

— Kas atsitiko? 

— Maksas ištraukė mane iš ten, bet Bubis Hartmanas pri- 
sivijo 109-uoju ir kaip reikiant apšaudė. Vienas sviedinys pa- 
taikė į galą, tačiau Maksas privertė Bubio lėktuvą nukristi. 
Istorijos pabaiga. 

— Gerasis Dieve. 

Molė apkabino jį. 

— Eime į apačią, privalau tave apžiūrėti. 

— O kam, kad pasakytum, jog turėjau būti miręs? Aš tai 
jau seniai žinau. Manau, brolis irgi tai žinojo. O dabar jo ne- 
bėra, — Hario veidas tapo akmeninis. — Žinai ką, mieloji Mo- 
le? Nuo manęs sėkmė nusigręžė, kai praradau Tarkviną. Aš 
esu gyvas lavonas, — jis atsistojo ir nusileido žemyn. 

Kold Harboras 
1998 


AŠTUONIOLIKTAS SKYRIUS 


Praėjo beveik metai, kol mudu su Denise vėl sugrįžome į 
Kold Harborą — nepaprasti metai. Medžiodamas tiesą apie 
Harį ir Maksą Kelso pabuvojau daugelyje vietų. Skaičiau by- 
las Pentagone, lankiausi Viešųjų dokumentų įstaigoje Londo- 
ne, ieškojau medžiagos apie Liuftvafę Vokietijoje, Portugali- 
joje ir Madeiroje. Žinoma, man labai padėjo mano pusbrolis 
Konradas Štraseris, senasis gestapo pagalbininkas. Tai, ką jis 
suspėjo iškasti iki mirties, buvo neįtikėtina. Stovėjau merkia- 
mas lietaus per laidotuves Hamburge ir nepaprastai gailėjau 
to Žmogaus. 

Viešųjų dokumentų įstaiga vadovaujasi itin griežtomis la- 
bai slaptos informacijos atskleidimo taisyklėmis. Joje laiko- 
mi trisdešimt, penkiasdešimt ir netgi šimto metų senumo do- 
kumentai. Kita vertus, jei pažįsti reikiamus Žmones, gali su- 
žinoti tiesiog neįtikėtinų dalykų iš jų. Pavyzdžiui, man pavy- 
ko susipažinti su nuostabiu žmogumi — aštuoniasdešimt tre- 
jų metų amerikiečiu, Karališkojo oro laivyno pilotu. Tiesa, 
karą jis baigė kaip JAV oro pajėgų pilotas, bet po sėkmingos 
tarptautinės verslininko karjeros išvyko gyventi į Angliją. Jis 
1rgi pažinojo Harį Kelso ir, kaip ir pastarasis, skraidė kurjeri- 
niais reisais. Senuko informacija buvo neįkainojama; jis Ži- 
nojo apie Harį daugiau nei kas nors kitas. 

Nereikia nė sakyti, kad pagrindiniai veikėjau jau seniai 
mirę: brigados vadas Munro; Džekas Karteris, kuris baigė ka- 
rą būdamas pulkininku; Tedis Vestas, tapęs aviacijos maršalu 
ir įšventintas į riterius. Seniai nebėra ir generolo Eizenhaue- 
rio, majoro Tomo Sobelio, kuris dingo be Žinios pakeliui į Nor- 
mandiją, praėjus dviem savaitėms nuo invazijos pradžios. 

Man nepaprastai pasisekė, kai ieškojau medžiagos apie 
Karališkosios karinės policijos majorą Verekerį. Jis mirė nuo 
vėžio 1953-iaisiais, bet man pavyko surasti jo dukrą, dabar 
jau našlę, gyvenančią Falmute. Ji maloniai sutiko priimti ma- 

ne, ir aš papasakojau jai tai, ką žinojau. Kurį laiką ji sėdėjo 
susimąsčiusi, tada nuėjo prie rašomojo stalo ir ištraukė iš stal- 
čiaus storą voką. 

— Prieš daugelį metų radau jį tarp tėvo dokumentų. Ne- 


manau, kad dabar tai būtų svarbu. Galite perskaityti, jei norite. 


Tai aš ir padariau, tad galėjau tiksliai atkurti tą dieną Saut- 
vike, kai Verekeris Dugalio Munro įsakymu areštavo Maksą. 

O kuo čia dėta Madeira? Viskas labai paprasta. Fernan- 
das ir Žoelis Rodrigesai nutraukė savo tarnybą Portugalijos 
diplomatiniame departamente. Jie atidarė barą Alfamoje, se- 
name Lisabonos kvartale, ir dar vieną Estorile. Pasibaigus ka- 
rui Europoje Sara Dikson buvo paleista. Kai kam karas pasi- 
baigė laimingai. Ji išvyko į Portugaliją ir ištekėjo už Fernan- 
do. 1950-aisiais jie persikėlė į Madeirą ir atidarė barą bei res- 
toraną. 

Sara buvo seniai mirusi, kai aš aplankiau tą nuostabią salą, 
tačiau aštuoniasdešimt devynerių sulaukęs Fernandas buvo vis 
dar aktyvus ir valdė ne tik restoranų ir barų imperiją, bet ir 
savo didelę šeimą. 

Jis išklausė manęs ir, kai baigiau, nusijuokė. 

— Žinot, aš skaitau jūsų knygas portugalų kalba; ir ši 
istorija labai įdomi. 

— Kaip įdomios ir visos kitos? — paklausiau. 

— Išskyrus tai, kad ši yra tikra, — jis vėl nusijuokė. — 
A, velniop viską, aš vis tiek jau viena koja karste. Kam tai 
dar gali rūpėti? Taigi aš kai ką pridursiu. 

Jis išsipasakojo, o po kelių mėnesių mirė. 


Lėktuvas, kurį Denisė išsinuomojo Gudvudo oro klube, bu- 
vo vieno variklio “Arčeris". Kelionės priežastis buvo labai pa- 
prasta. Zekui Eklandui į Kold Harborą buvau išsiuntęs istori- 
jos mašinraštį. Kūrinys nebuvo tobulas, trūko kai kurių faktų, 
tačiau aš norėjau sužinoti Zeko nuomonę. Vieną dieną sulau- 
kiau skambučio — Zekas teiravosi, ar negalėtume atvykti. 

Taigi mes skridome į vakarus, Sautamptono link. Mums 
skrendant virš Vaito salos dangus niaukėsi, artinosi lietus, ir 
ši aplinka tarsi susiliejo su mano knygos, kurią taip ilgai ra- 
šiau, nuotaika. Aš ėmiau galvoti apie 1944-uosius, Liuftvafės 
ir KOL oro mūšius, Britanijos mūšį, Harį ir Maksą, visus nar- 
sius jaunuolius, kurių daugiau nei pusė žuvo. Mintis apie La- 

manšo dugne gulinčius lėktuvus labai slėgė mane — viename 

iš jų buvo oberstleitenanto Makso fon Halderio palaikai. 
Sudundėjo griaustinis; Denisė pasuko lėktuvą Kold Har- 

boro link. Apačioje pamačiau kaimą — “Pakaruoklio" užei- 


'gą, sodybas, gelbėtojų laivą prieplaukoje. Mes pračiuožėme 


virš dvaro, ežero, medžių viršūnių ir nusileidome ant žolės 
tako. Denisė nuriedėjo iki tų pačių karo laikų angarų, kur mū- 
sų laukė senas lendroveris ir Zekas Eklandas. Žmona išjungė 
variklį, 1r mes išlipome. 

Zekas priėjo pasitikti, ir Denisė pakštelėjo jam į žandą. 

— Tu nė kiek nepasenai. 

— Tu moki kalbėti, mergyt. Tikiuosi, atsivežėte Tarkviną? 

— O taip, — tarė ji. 

— Pasiimkite jį kartu. Nuvešiu jus į “Pakaruoklį", ten 
išgersime ir užkasime. Mums reikia pasikalbėti. 

— Puiku, — pasakiau. 

Jis atsisėdo už lendroverio vairo, mudu įsitaisėme ant. ga- 
linės sėdynės, Tarkvinas — naujame neperšlampamame krep- 
šyje, 1r mes pajudėjome. 

Kai įsukome į Hai gatvę, pastebėjau, kad gelbėtojų lai- 
vas išplaukia į jūrą. 

— Kas atsitiko? — paklausiau. — Nelaimė? 

— Ne, tai tik pratybos. Jie turi palaikyti įgūdžius. Sime- 
onas — kietas viršininkas. 

Zekas sustabdė mašiną šalia užeigos, ir mes išlipome. Vi- 
duje buvo tuščia, bet nieko nuostabaus — dar tik vienuolikta 
valanda. Skaisčiai liepsnojo židinys, tačiau mane apėmė keis- 
tas paramnezijos jausmas — ne tik todėl, kad mudu su Denise 
čia jau lankėmės dramatiškomis aplinkybėmis. Juk būtent čia 
viskas ir vyko. Dugalis Munro, Džekas Karteris ir Molė, Žiu- 
li Legran, Maksas ir Haris. 

— Betse? — pašaukė Zekas. 

Ji pasirodė iš virtuvės. 

— Sveiki. 3 

— Mes pasiruošę. Nešk, ką turi, — Zekas atsisuko į De- 
nisę. — Ar galime žvilgtelėti į jį? 

— Žinoma, — ji atsegė krepšį ir ištraukė Tarkviną. 

Zekas prisėdo ir ilgai Žiūrėjo į jį, ir staiga aš pamačiau jo 
akyse ašaras. 

— Ak, tu nuostabus mažyli, — atsiduso jis. 

Denisė apkabino jį per pečius. 

— Nagi, Zekai, neliūdėk. 

— Tu teisi, nėra prasmės. 

Nešina kalnu sumuštinių ir salotų įėjo Betsė. 

— Duoną kepame patys, o kumpis irgi naminis. Ką gersite? 

— Aš arbatą, — pasakė jai Denisė. — Aš pilotuoju. 

— O jam patinka šampanas, — mostelėjo į mane Ze- 
kas. — Taigi atkimšk butelį, kurį įkišau į šaldytuvą. Aš irgi 
išgersiu taurę. 

Mes įnikome į skanius sumuštinius. 

— Tas mašinraštis, kurį atsiunčiau. Ką tu apie jį ma- 
nai? — pasiteiravau. 

— Neblogas, — staiga jis nusikvatojo. — Ne, velniai rau- 
tų, jis velniškai geras. Nors kai ko trūksta. 

— Pavyzdžiui? 

— Pabaigoje nepaminėjai Žiuli Legran. 

— Man nepavyko sužinoti, kas jai atsitiko. 

— Aš tau pasakysiu. Po karo ji sugrįžo į Prancūziją ir 
Paryžiuje mirė nuo leukemijos. Buvau jos laidotuvėse. 

— Ak šitaip, — gurkštelėjau šampano. — Ko dar trūks- 
ta? Kas būtų tie kiti? 

— Tegu tai papasakoja ledi Karter. Ji laukia mūsų vidur- 
dienį dvare. 

Denisė liovėsi valgiusi. 

— Ledi Karter? Bet juk taip vadinasi jūsų gelbėtojų laivas. 

— Taip ir turi būti. Jos vyras nupirko naują variklį, likus 
metams iki savo mirties. 

— Ledi Karter? — pakartojau aš. 

— Džeko Karterio Žmona: Sero Džeko Karterio — po to, 
kai mirė jo tėvas. Džekas baigė karą būdamas pulkininkas. 
Grįžo čionai ir nusipirko Grandsesto dvarą. 

— O ledi Karter? — paklausiau, nors jau beveik žinojau 
atsakymą. 

— Ledi Molė, kaip ją vadina čionykščiai žmonės. Molė 
Sobel. Ji daugelį metų dirbo čia gydytoja. Šventoji. 

Denisė klausiamai žvilgtelėjo į mane, tada vėl pasisuko į 
Zeką. 

— Ar jie turi vaikų? ž 

— Dieve šventas, ne. Džekas ne tik neteko kojos Diun- 
kerke, jis buvo sužalotas, jei suprantate, ką turiu galvoje. Ne, 

jie negalėjo susilaukti vaikų. Nors tai buvo nebesvarbu — po 
to, kas atsitiko Hariui. 
* — O kas atsitiko? — paklausiau. 
— Tegu ji pati papasakoja, — jis atsistojo ir pažiūrėjo į 
laikrodį. — Eime. Ji jau laukia. Paimkite ir Tarkviną. 


Zekas nesivargino belstis į priekines duris. Jis pasuko už 
kampo ir užlipo į terasą virš nuostabaus rožyno. Prancūziški 
langai buvo atviri; lietus barbeno į grindų plokštes. Zekas at- 
vedė mus į biblioteką. Ten ji ir sėdėjo, ant sofos palei židinį. 

Jai buvo aštuoniasdešimt. Žilaplaukė, tačiau veidas jau- 
natviškas, gražūs skruostikauliai. Vilkėjo elegantišką, bet pa- 
prastą suknelę. Ji pakėlė akis nuo rankraščio — manojo ran- 
kraščio — ir padėjo jį į šalį. 

— Trečią kartą skaitau. Pažinau jus iš nuotraukų knygų 
viršeliuose. . 

— Ledi Mole, — aš paėmiau jos ištiestą ranką, — mano. 
žmona Denisė. 

Ji pasisodino Denisę šalia savęs. 

Neįtikėtinas nusileidimas, mieloji, bet man sakė, kad esate 
puiki pilotė. 

— Dėkoju. 

— Jūs tikriausiai vaikštote vandeniu. Taip sakydavo Ha- 
ris, — ledi Molė patapšnojo Denisei per ranką. — Ši knyga 
mane sužavėjo. Tiek daug dalykų, kurių niekada nežinojau, — 
ji padvejojo. — Ar galėčiau pamatyti Tarkviną? 

Denisė atsegė krepšį, padavė jai meškiną. Ledi Molė nu- 
džiugusi įsistebeilijo į jį. | 

— O, Tarkvinai, — moteris prisispaudė meškiną prie krū- 
tinės, ir jos akyse sužibo ašaros. — Iš kur jūs jį gavote? Haris 
manė, kad jis sudegė kartu su “Lizanderiu" Prancūzijoje. 

Aš paaiškinau: 

— Greičiausiai Munro baigiantis karui susitiko su savo agen- 
tu Žako, o šis pasakė jam, jog jie rado Tarkviną katastrofos vie- 
toje ir kad meškį pasiėmė jo ryšininkė Mari savo dukrai. 

— O paskui? 

— Mari, priklausiusi Pasipriešinimo frontui, žuvo kovo- 
dama netrukus po to, kai prasidėjo invazija. Jos mergaitę įsi- 
dukrino giminaičiai, bet koks buvo tolesnis meškio likimas, 

niekas nežino. 

— Kol mes aptikome jį vienoje antikvarinėje krautuvė- 
lėje Braitone, — tarė Denisė. — Kaip jis ten pateko, niekada 
nesužinosime. Nors jo vardas liko neužmirštas. 

Stojo pauzė, tada aš šiek tiek drovėdamasis pasiteiravau: 

— Man trūksta duomenų. Nežinau, kas būtent nutiko Ha- 
riui. Man nepavyko nieko sužinoti, visur atsitrenkdavau tarsi 
į sieną. 

Ji šyptelėjo. 

— Na, Eizenhauerį vis dėlto teko informuoti. Buvo nu- 
tarta tą įvykį laikyti didžiausioje paslaptyje. Noriu pasakyti 
tai, kad pati mintis, jog kažkas galėjo kelti pavojų vyriausia- 
jam vadui prieš pat išsilaipinimo dieną, buvo neįtikėtina. Jie 
elgėsi taip, tarsi nieko nebūtų atsitikę. Haris pasiėmė Maksui 
skirtą medalį ir tęsė kurjerinį darbą, kartais atlikdavo Munro 
užduotis. Jis niekaip nenurimo, vis norėjo daugiau, netgi ta- 
da, kai tapo pulkininku. Po to atsitikimo su Maksu jis niekada 
taip ir neatsigavo. Tik kartodavo esąs gyvas lavonas. Manau, 
kad jis norėjo tai įrodyti, norėjo būti kartu su Maksu. Supran- 
tat, jie buvo it vienas: Maksas buvo Haris, Haris — Maksas. 

Denisė paėmė ledi Molei už rankos ir švelniai paklausė: 

— Kas atsitiko vėliau? 

— Tai buvo kvaila, velniškai kvaila. Beveik pačioje karo 
pabaigoje. Mano dėdė turėjo reikalų su kažkokiu vokiečių ge- 
nerolu kitoje Reino pusėje. Haris pasisiūlė nuskristi ten vo- 
kišku lėktuvu ir persirengęs Liuftvafės uniforma. Jis nusilei- 
do ir paėmė tą generolą. Per Prancūziją grįžtant atgal jį už- 
puolė KOL “Moskitai" ir smarkiai apšaudė. 

— Ir jis nukrito į Lamanšą? — neiškenčiau aš. 

— O ne, oras buvo bjaurus, jis paspruko nuo “Moskito" 
ir sugebėjo parskristi į Kold Harborą. Aš buvau čia su savo 
dėde, Džeku ir Žiuli. Lijo, tvyrojo rūkas; lėktuvas atriedėjo, 
sustojo, variklis užgeso. Kai mes atidarėme duris, generolas, 
įsitaisęs ant galinės sėdynės, kažką vebleno, o Haris negyvas 
gulėjo ant vairo. 

Molės veide atsirado skausmo išraiška, kai ji prisiminė 
praeitį, ir Denisė ramindama apkabino ją. Tarkvinas tebesė- 
dėjo ant senosios ledi kelių. Pagaliau ji susitvardė. 

— Man taip daug reiškia vėl pamatyti Tarkviną. 

— Jis sugrįžo namo, — tarė Denisė. — Jo vieta čia. 

— O ne, aš labai dėkinga, — ledi Molė dvejojo. — Gal- 
būt galėčiau jį pasiskolinti? Ar jūs nieko prieš? Tik laikinai? 


— Zinoma, prašom, — atsakė Denisė. 
Molė linktelėjo. 
— Aš labai dėkinga, — ji atsistojo. — Dabar norėčiau, 


kad eitumėt su manimi. Turiu jums kai ką parodyti. 

Ji užsimetė ant pečių lietpaltį ir pasiėmė Tarkviną. Zekas 
paėmė du skėčius — vieną padavė mums, kitą išskleidė virš 
ledi Molės, nes lietus jau buvo gerokai įsismarkavęs. Denisė 
įsikibo man į parankę, ir mudu nuėjome jiems iš paskos. 

Kitoje dvaro pusėje buvo titnago siena, sena bažnytėlė, 
augo kiparisai ir keletas bukų. Zekas atvėrė vartelius, ir mes 
atsidūrėme tipiškose kaimo bažnyčios kapinaitėse. Staiga ty- 
1ą sudrumstė kovai, pakilę nuo bukų viršūnių. 

— Triukšmadariai, — tarė Zekas. 

Mes ėjome siauru takeliu tarp antkapių, kurių dauguma 
aiškiai buvo labai seni; šen bei ten stovėjo keisti Mirties an- 
gelai arba gotikiniai paminklai. Pagaliau sustojome po kipa- 
risu kapinaičių gale. Kapas buvo gražiai prižiūrėtas; ant jo 
padėta šviežių gėlių, žolė tvarkingai nupjauta. Kornvalio ska- 
lūno paminklinis akmuo buvo išraižytas aukso raidėmis. At- 
rodė, kad įrašas atnaujintas. 

— Štai ir atėjome, — Molė nusišypsojo ir stipriai suspau- 
dė glėbyje Tarkviną. 

Ant akmens parašyta: 7945-ųjų kovas. Pulkininkui Ha- 
riui Kelso ir jo broliui, oberstleitenantui baronui Maksui fon 
Halderiui. Pagaliau kartu. Kovos draugai. 

Lietus sustiprėjo. Zekas prisiglaudė prie Molės ir apka- 
bino ją per pečius. Denisė ir aš susigūžėme po savuoju skė- 
čiu; Žmona vos tramdė ašaras. 

Ledi Molė prašneko: | 

— Neliūdėk, mieloji. Tai buvo labai seniai, ir dabar jau 
nebeturi reikšmės, todėl pasakysiu jums kai ką, ko nežino netgi 
brangusis Zekas. 

Zekas suglumęs suraukė kaktą. Mes stovėjome dabar jau 
po pliaupiančiu lietumi ir laukėme. 

— Kaip jūs jau išsiaiškinote, trisdešimt devintaisiais, kai 
mirė berniukų tėvas ir jiems sukako po dvylika metų, Elza 
sudarė sandėrį su Eibu Kelso, kad ji sugrįš į Vokietiją su vy- 
resniuoju sūnumi, baronu Maksu, o Haris pasiliks su seneliu. 

— Tiesa, — pasakiau. 

— Haris man pasakė ką kita. Jis papasakojo tai prieš sa- 
vo mirtį. Aš visada jaučiau, kad jis žino, jog žus. Jis dažnai 
sakydavo, kad nežinotų ką veikti, jei nebūtų karo. 

— Apie ką jūs kalbate? — paklausiau. 

Tačiau Denisė, pasikliovusi moteriška intuicija, jau su- 
prato ir sukūkčiojusi skaudžiai suspaudė man ranką. 

Ledi Molė tęsė: 

— Kai buvo nuspręsta dėl berniukų, iškilo problema. 
Jiems nepatiko motinos ir senelio susitarimas, be to, vienas 
jų turėjo atsisakyti Tarkvino, meškino, kuris skraidė su jų tė- 
vu. Kuriam jis atiteks? Visa tai nusprendė patys berniukai. 
Eibas ir jų motina nieko nežinojo apie tai. 

— Ką jie padarė? 

— Jie nutarė, kad Tarkvinas turi likti Amerikoje, tame na- 
me, kuriame gimė jų tėvas, į kurį vėliau sugrįžo po karo. Tada 
jie metė monetą, kuriam iš jų vykti į Vokietiją su motina. 

Zekas stovėjo be žado, o Denisė sudejavo. 

— O, Dieve. 

— Taip, mieloji, — tarė Molė. — Haris Kelso buvo baro- 
nas fon Halderis, o Maksas — Haris Kelso. 

Tai, ką išgirdau, pribloškė mane labiau nei kuri kita ži- 
nia mano gyvenime, ir man užkando žadą. Denisė prakalbo 
pirmoji: 

— Pagaliau kartu, tačiau tam tikra prasme jie visuomet 
buvo kartu. 

— Būtent, — ledi Molė šyptelėjo. — Grįžkime, — tarė ji 
ir nuėjo pirma mūsų. Žekas pridengė ją skėčiu. 


Ledi Molė pasiūlė mums arbatos, bet mes atsisakėme. 

— Oras vis blogėja, — pasakė jai Denisė. — Geriau jau 
skrisime. 

Mes atsisveikinome, nuėjome prie lendroverio, ir Zekas 
nuvežė mus prie pakilimo tako. Išlipę iš automobilio atsisvei- 
kinome; jis pabučiavo Denisei į skruostą. 

—-Pasirūpink savimi, mergyt. 

— Kaip keista tai girdėti 1š tavęs, — pasakiau. 

— Nieko čia keista. Pagaliau argi tai svarbu? 

Mes įlipome į lėktuvą; Denisė įsitaisė kairėje pusėje, aš 
užrakinau dureles. Ji įjungė variklį, ir šis atgijęs sudrebėjo. Į 
priekinį stiklą plakėsi lietus, o virš jūros kabojo rūkas. 

— Paskubėkime, — tarė ji. — Netrukus bus dar blogiau. 

Lėktuvas nuriaumojo takeliu, ir mes pakilome į pilką dan- 
gų. Tūkstančio pėdų aukštyje ji staiga pasuko kairėn. 

— Ką tu darai? — paklausiau. 

— Tiesiog noriu paskutinį kartą žvilgtelėti. 

Tačiau kai apsisukę grįžome, žemyną jau dengė tirštas 
rūkas. Kold Harboro nebuvo matyti nė ženklo. Tarsi jo nieka- 
da ten ir nebuvo. 

